
Forord. 


Lidet  tænkte  jeg,  da  jeg  for  ikke  mange  aar  siden  sad 
paa  skolebænken  og  strævede  med  mine  norske  stile,  der 
stedse  repræsenterede  et  minimum  af  omfang  og  indhold,  at 
jeg  nogensinde  skulde  give  mig  ikast  med  at  skrive  en  hel 
hog.  1  hi  al  naturen  var  jeg  soltilbeder  og  elskede  frilufts¬ 
livet  langt  høiere  end  bøger  og  skrivepulte. 

Men  underlige  er  skjæbnens  veie. 

Det  traf  sig,  at  jeg  kom  udenfor  folkeskikken  et  par  aars 
tid,  og  besøgte  steder,  hvor  endnu  ingen  havde  været.  Dette 
maatte  jeg  jo  fortælle  om,  og  saa  skrev  jeg  nogle  reisebreve 
til  «Moigenbladet»,  hvoretter  jeg  troede  alle  alvorlige  følger 
af  mine  vidløftigheder  var  overstaaede. 

Men  nu  kom  folk  og  spurgte  mig:  «Naar  faar  vi  Deres 
bog?»  ja,  mange  var  endog  saa  verdige  at  fortælle  mig,  at 
de  glædede  sig  til  at  læse  den.  Saa  blev  det  ingen  anden 
laad,  end  at  jeg  maatte  sætte  mig  hen  paa  et  roligt  sted  og 
agere  forfatter,  og  resultatet  af  denne  min  literære  virksom- 
hed  er  det  da,  jeg  her  vover  at  fremlægge  for  et  forhaabentlig 
ikke  altfor  kritisk  publikum. 

Christiania,  høsten  1895. 

I. 

Indledning. 


Em  vakker  vaarmorgen  i 
aaret  1891  sad  jeg  i  en  lun 
lænestol  i  et  af  Philadelphias 
store  hoteller  og  læste  om  ver¬ 
dens  nyeste  begivenheder.  Stri- 
ker,  mord  og  banktyverier,  der 
fyldte  bladenes  lange  spalter, 
interesserede  mig  kun  lidet.  Jeg 
gik  med  revolutionære  planer  i 
mit  hode.  Jeg  ønskede  nemlig  intet 
mindre  end  at  komme  bort  fra  den 
civiliserede  verden  jo  før  jo  heller. 

Thi  besjælet,  som  jeg  var,  af  et  levende 
ønske  om  at  prøve  mine  kræfter  paa 
nye  og  ukj endte  felter,  magtede  jeg  ikke 
længer  at  holde  mig  selv  i  tøiler.  Jeg 
maatte  ud  paa  en  eller  anden  verdens  udpost  for  der  at  søge 
mine  længsler  tilfredsstillede  i  de  civilisatoriske  fortroppers  store 
væddeløb. 

Foreløbig  var  jeg  stanset  ved  en  plan  om  at  begive  mig  til 
Afrikas  vestkyst  for  derfra  paa  en  eller  anden  maade  at  trænge 
mig  ind  i  det  indre  af  dette  mægtige  fastland  med  dets  mange 
vilde  folkestammer.  Iilimatet  skulde  rigtignok  være  lidt  slemt 
dernede,  det  havde  jeg  jo  ofte  læst.  Men  i  den  henseende  stolede 

jeg,  som  saa  mange  andre  før  og  efter  den  tid  har  gjort,  ene  og 
alene  paa  en  kraftig  konstitution. 

Som  sagt,  —  avisen  interesserede  mig  ikke  synderlig  hin 
aprilmorgen.  Jeg  skulde  netop  til  at  lægge  den  bort,  da  jeg 
pludselig  fik  øie  paa  en  liden  beskeden  notis  nede  i  dens  ene 
hjørne: 

«Robert  E.  Peary,  ingeniør  ved  det  herværende  marineværft, 
er  nu  beskjæftiget  med  at  udruste  sin  expedition  til  Nord-Grønland. 

Som  bekjendt  er  det  hans  hen- 
sigt  at  søge  at  bestemme  Grøn¬ 
lands  udstrækning  nordover  ved 
at  foretage  en  udstrakt  slæde- 
færd  over  dets  snedækte  indre. 
Hans  ledsagere  paa  expeditionen 
er  endnu  ikke  bestemte.» 

I  samme  øieblik,  som  jeg 
havde  læst  den  lille  notis  til 
ende,  var  min  beslutning  tagen  : 
at  melde  mig  som  deltager  i 
expeditionen.  Afrika  fik  fore- 
løbig  fare.  I  de  arktiske  egne 
vilde  jeg  begynde;  der  passede 
desuden  vi  normænd  bedst. 
Og  hvor  herligt  skulde  det  ikke 
igrunden  ogsaa  være  engang 
at  faa  beskue  disse  øde  isdækte 
landskaber,  om  hvilke  jeg  hidtil 
alene  havde  maattet  nøie  mig 
med  at  læse. 

Samme  dag  sendte  jeg  der¬ 
for  løitnant  Peary  en  skrivelse, 
hvori  jeg  tilbød  ham  min  tjeneste  paa  den  forestaaende  færd. 

Kort  efter  modtog  jeg  et  svar,  hvori  han  anmodede  mig  om 
personlig  at  komme  ud  til  ham  paa  værftet.  Jeg  erindrer  endnu 
detaljerne  i  den  halvt  komiske  scene,  der  foregik  under  vort  første 
møde.  Som  skolegut  havde  jeg  tilhørt  de  latinstuderendes  tal  og 
havde  derfor  paa  den  tid,  hvorom  jeg  her  taler,  et  noget  mangel- 
fuldt  kjendskab  til  det  engelske  sprog.  Men  for  aliigevel  i  sam¬ 
talens  løb  at  kunne  udtale  mig  med  «lethed  og  elegance»  havde 
jeg  listeligen  forsynet  mine  to  største  frakkelommer  med  et  engelsk 
og  et  norsk  lexikon,  og  udrustet  med  disse  samt  de  nødvendige 

lægeattester  og  anbefalinger  begav  jeg  mig  rolig  og  seierssikker 
ind  gjennem  værftets  kontorgange. 

En  ung  mand  af  afrikansk  oprindelse,  den  senere  fra  de  to 
Peary-expeditioner  saa  navnkundige  «Matt»,  viste  mig  ind  i  løit- 
nant  Peary’s  arbeidsværelse.  Her  blev  jeg  meget  elskværdig  mod- 
taget  af  denne  selv.  Hans  hele  udseende  indgød  mig  uvilkaarlig 
tillid.  Hans  høie  magre  skikkelse  var  elastisk  og  senestærk, 
hans  ansigtstræk  grove,  men  tillige  bestemte,  og  ud  af  dem  lyste 
et  aabent  og  freidigt  blik. 

Neppe  var  vor  samtale  begyndt,  før  jeg  saa  mig  nødsaget 
til  med  en  noget  paataget  nonchalant  bevægelse  at  trække  mine 
filologiske  mesterværker  op  af  lommerne.  Med  en  feberagtig 
hastighed  bladede  jeg  nu  under  resten  af  mit  besøg  omkring 
i  disse,  fandt  selvfølgelig  næsten  aldrig  de  ord,  jeg  søgte,  men 
opnaaede  dog  omsider  ved  hjælp  af  temmelig  lakoniske  bemærk- 
ninger  at  faa  sagt,  hvad  der  laa  mig  paa  hjerte. 

I  samtalens  løb  lagde  jeg  mærke  til,  at  Peary’s  sorte  tjener 
af  og  til  med  et  underligt  minespil  forsvandt  gjennem  en  sidedør 
for  straks  efter  igjen  at  komme  tilbage  med  et  næsten  uhyggelig 
alvorligt  og  fortrukket  ansigt.  Dette  har  han  senere  maattet  til- 
staa  skede,  hvergang  han  ved  at  se  paa  mig  tabte  herredømmet 
over  sine  lattermuskler  og  i  en  hast  maatte  søge  enerum,  for 
der  at  give  sine  voldsomme  afrikanske  udbrud  den  fornødne  luft. 
Som  man  kan  skjønne,  har  jeg  altsaa  ikke  været  ganske  fri  for 
at  være  latterlig,  som  jeg  stod  der  og  bladede  energisk  efter  udtryk 
for  mine  meninger. 

Et  par  dage  efter  dette  mit  første  møde  med  løitnant  Peary 
fik  jeg  underretning  om,  at  jeg  var  antaget  som  en  af  den  kom¬ 
mende  expeditions  5  medlemmer. 


II. 

De  to  Peapy-expeditionef. 


N  aar  jeg  i  nærværende  kapitel  vil  give  en  kort  skildring 
af  de  to  arktiske  expeditioners  historie,  i  hvilke  jeg  har  havt 
anledning  til  at  tage  del,  saa  sker  det  væsenllig  for  at  give 
læseren  det  fornødne  indblik  i  de  forhold,  under  hvilke  mine 
personlige  studier  og  iagttagelser  i  Grønlands  nordligste  egne 
fandt  sted.  Thi  fremstillingen  af  disse  mine  personlige  iagttagelser 
er  det  egentlige  formaal  med  nærværende  bog.  En  nøiagtig  og 
udførlig  beskrivelse  af  expeditionernes  historie  med  tilhørende 
opgaver  over  de  forskjellige  videnskabelige  observationer,  der 
regelmæssig  udførtes,  overlader  jeg  derimod  til  lederen  af  de  to 
foretagender,  saa  meget  mere  som  alene  han  er  i  besiddelse  af 
alt  det  materiale,  der  udfordres  til  et  saadant  arbeide. 


Med  hensyn  til  den  første  Peary-expeditions  historie,  saa  vil 
jeg  i  det  følgende  give  et  uddrag  af  den  rapport,  som  jeg  efter 
min  hjemkomst  i  høsten  1892  forelagde  Det  norske  geografiske 
selskab,  dog  med  udeladelse  af  de  dele,  der  i  senere  afsnit  vil 
blive  gjort  til  gjenstand  for  en  fyldigere  behandling,  saaledes 
som  f.  ex.  skildringer  af  den  nord-grønlandske  folkestamme,  livet 
og  naturen  i  de  arktiske  egne  etc.  etc. 

The  North  Greenland  Expedition  of  1891—92. 

Løitnant  Peary’s  plan  for  denne  expedition  var  i  korthed 
følgende :  «Med  et  selskab  paa  5  eller  6  medlemmer  vil  jeg 
lade  mig  sætte  iland  ved  Whale  Sound  paa  Grønlands  vestkyst 
paa  77°  35/  nordl.  bredde  i  juni  eller  juli  maaned.  Resten  af 
sommeren  samt  høsten  vil  vi  tilbringe  med  at  opføre  en  hytte 
for  overvintringen,  lægge  op  en  rigelig  forsyning  af  kjød  for 
brug  under  opholdet  der,  samle,  gjøre  videnskabelige  undersøgelser, 
gjøre  udflugter  til  indlandsisen  og,  hvis  aarstiden  er  gunstig,  op- 
rette  et  forsyningsdepot  nær  Humboltbræens  sydlige  hjørne.  I 
løbet  af  vinteren  vil  vi  gjøre  istand  kjælker,  ski,  klæder  og  reise- 
udrustning,  samt  øve  os  i  at  gaa  paa  ski  og  kanadiske  snesko, 
hvortil  bunden  af  Whale  Sound  er  godt  skikket.  Til  vaaren  vil 
4  eller  5  af  selskabet  drage  afsted  over  indlandsisen  til  Hurnbolt- 
bræen,  medens  en  eller  to  vil  blive  igjen  for  at  tage  vare  paa 
huset.  Hvis  der  gjøres  god  fremgang,  vil  vi  fortsætte  fra  Hum- 
boltbræen  til  bunden  af  Petermannfjorden.  Her  vil  to  eller  tre 
af  selskabet  drage  videre,  medens  de  andre  vender  tilbage  til 
Whale  Sound  kun  med  den  nødvendige  proviant  for  hjemturen. 
De,  som  drager  videre,  vil  fortsætte  til  Sherard  Osborn  fjord, 
gaa  videre  til  bunden  af  De  Long  fjord  og  saa  fortsætte  derfra 
til  Grønlands  nordligste  punkt.  Naar  dette  punkt  er  naaet  og 
dets  geografiske  beliggenhed  bestemt,  vil  man  gaa  den  samme 
vei  tilbage  til  Whale  Sound,  og  derefter  vil  expeditionen  benytte 
første  leilighed  til  at  vende  hjem  til  Amerika.» 

Dette  var  altsaa  Peary’s  plan,  og  som  den  blev  lagt,  blev 
den  ogsaa  i  det  væsentligste  gjennemført. 

Antallet  af  expeditionens  medlemmer  var  fem.  Foruden  løit¬ 
nant  Peary  bestod  de  af  lægen,  dr.  Cook,  en  meget  aktiv  og 
energisk  mand  paa  henimod  de  30,  der  særlig  som  expeditionens 
ethnolog  indlagde  sig  betydelige  fortjenester  under  vort  ophold 
blandt  de  indfødte.  Videre  Mr.  Gibson,  der  som  fremragende 
sportsmand  og  især  som  dygtig  jæger  var  vort  lille  selskab  til 
uberegnelig  nytte,  samt  endvidere  mineralogen,  Mr.  Verhoeff,  der 
blandt  andet  havde  bidraget  2000  dollars  til  dækkelse  af  expedi¬ 
tionens  udgifter.  Den  sidstnævnte  kom,  som  vi  skal  se,  des- 
værre  aldrig  mere  til  at  sætte  foden  tilbage  i  sit  fædreland. 
Selv  var  jeg  den  yngste  af  selskabet,  idet  jeg  ved  expeditionens 
afreise  endnu  ikke  havde  fyldt  mit  20de  aar.  Selvfølgelig  var  vi 

alle  frivillige  uden  nogensomhelst  pekuniær  godtgjørelse  for  vor 
deltagelse  i  expeditionen.  Som  expeditionens  kok  medfulgte  nege¬ 
ren  Matt,  der  i  flere  aar  havde  været  Peary’s  tjener  og  nu  i 
tillid  og  trofasthed  til  sin  herre  ikke  betænkte  sig  paa  at  følge 
ham  til  de  arktiske  egne.  Endvidere  ledsagedes  vort  lille  selskab 
af  en  kvinde,  nemlig  Peary’s  hustru,  hvad  der  i  Amerika  ikke 
mindst  bidrog  til  at  gjøre  den  hele  expedition  til  et  sensalionelt 
foretagende. 


iKiten  i  isen  i  Melvillebugten. 

Den  6te  juni  forlod  expeditionen  New-York  i  sælfangeren. 
«Kite».  Foruden  expeditionens  medlemmer  medfulgte  endel 
videnskabsmænd  fra  Philadelphia  for  at  gjøre  iagttagelser  og  ind- 
samlinger  under  reisen,  dog  alene  i  den  hensigt  at  medfølge 
skibet  tilbage  efter  at  have  sat  vort  lille  selskab  iland. 

Efter  en  lang  og  tildels  kjedelig  reise  langs  Nord-Amerikas 
og  New-Foundlands  kyster  og  over  Davisstrædet  fik  vi  endelig 
den  23de  juni  øie  paa  det  land,  hvortil  al  vor  higen  og  læng- 
sel  stod. 

Paa  veien  opover  langs  Grønlands  vestkyst  anløb  vi  et  par 
af  de  danske  kolonier,  nemlig  Godhavn  og  Upernavik,  hvor-  vi  i 

den  korte  tid,  vi  opholdt  os  der,  blev  overmaade  venligt  og 
gjæstfrit  behandlede  af  de  derværende  danske  embedsmænd. 

Den  2den  juli  stoppedes  vi  af  pakisen  i  Melvillebugten, 
hvorefter  vi  i  tre  uger  var  indestængte  i  isen  og  herunder  kun 
gjorde  yderst  ringe  fremgang.  Dagene  faldt  os  i  denne  tid 
temmelig  lange,  idet  vi  alle  var  utaalmodige  efter  at  naa  vort 
bestemmelsessted,  det  til  vinterkvarter  udseede  punkt  i  Inglefield 
Gulf.  Vor  hovedbeskjæftigelse  var  at  skyde  sæl  og  søfugl  samt 
at  spise.  —  Den  11te  juli  hændte  det  uheld,  at  løitnant  Peary 
brak  sit  ene  ben,  idet  det  rammedes  af  en  under  rattet  anbragt 
kort  jernrorpinde,  der  gjorde  et  voldsomt  slag  til  siden,  just  som 
skibet  gik  agterover,  og  roret  derunder  kom  i  kollision  med  et 
stort  isflag.  Mr.  Peary  fandt  sig  imidlertid  rolig  i  sin  skjæbne. 
I  fire  uger  maatte  han  holde  sengen,  men  sikker  paa  sig  selv 
og  sin  sag  betragtede  han  det  hele  uheld  med  den  største 
sindsro. 

Den  16de  juli  skjød  vi  vor  første  bjørn  og  observerede  i  de 
følgende  dage  flere  uden  dog  at  komme  dem  paa  skudhold. 

Den  22de  juli,  ret  i  øst  for  Cape  York,  blev  vi  endelig  igjen 
fri  for  pakisen,  og  dagen  efter  saa  vi  i  det  fjerne  de  golde 
kyster,  der  for  den  kommende  vinter  skulde  omgive  vort  nye 
hjem. 

Det  sted,  løitnant  Peary  havde  bestemt  til  vinterkvarter,  var 
beliggende  paa  den  søndre  side  af  Mac  Cormick  bugten  og  nogle 
minutter  søndenfor  den  78de  breddegrad.  Did  naaede  vi  tidlig 
om  morgenen  den  24de  juli.  Dagen  benyttede  vi  til  at  opsøge 
den  mest  passende  plads  for  bygningen  af  vort  hus.  Udpaa  afte¬ 
nen  havde  vi  endelig  truffet  vort  valg,  en  liden  tør  plads  lige 
ved  stranden,  med  en  bæk  fossende  ned  ved  siden  af.  I  den 
uge,  som  nu  fulgte,  bragte  skibets  besætning  al  vor  proviant  og 
øvrige  udrustning  iland,  medens  vi  straks  begyndte  opførelsen  af 
vort  hus,  hvortil  de  fornødne  træmaterialier  medhavdes  ombord. 
Det  fik  en  længde  af  22  og  en  bredde  af  12  fod,  samt  deltes  i 
et  større  og  et  mindre  rum.  Yægge  og  tag  bestod  af  en  1-toms 
bordklædning,  paa  ydersiden  trukket  med  tjærepap.  En  fod  inden- 
for  var  anbragt  en  anden  klædning  af  almindelig  pap,  paa  inder- 
siden  tapetseret  med  tykke  uldtæpper.  Rundt  huset  byggede  vi 
en  3  fod  høi  stenmur,  og  ovenpaa  denne  anbragle  vi  saa  de  tal- 
rige  kasser  og  tønder,  i  hvilke  vor  proviant  opbevaredes.  Fra 
taget  rundt  volden  blev  der  udpaa  høsten  trukket  seildug,  og  der 
opstod  saaledes  en  lukket  svalegang  rundt  den  hele  bygning,  der 

i  den  strenge  kulde  senere  paa  vinteren  bidrog  meget  til  at  gjøre 
husets  indre  lunt  og  varmt. 

Den  30te  juli  forlod  skibet  os,  efterat  Peary  med  sit  brukne 
ben  kort  tid  i  forveien  var  ilandbragt  paa  en  for  anledningen 
konstrueret  bærestol.  Huset  var  da  paa  det  nærmeste  under  tag. 
Det  var  ingenlunde  med  vemodige  blikke,  vi  saa  denne  sidste 
forbindelse  med  den  civiliserede  verden  lidt  efter  lidt  forsvinde  i 
det  fjerne.  Nu  var  vi  alene  og  kunde  i  ro  tage  fat  paa  det  ar¬ 
beide,  der  laa  foran  os  og  til  hvilket  vi  havde  viet  os  i  det  kom¬ 
mende  aar. 

Saasnart  vort  hus  var  nogenlunde  fuldført,  tog  vi  straks  fat 
paa  de  mange  andre  ting,  som  skulde  gjøres  før  vinteren  satte  ind. 
Blandt  disse  var  først  og  fremt  at  faa  fat  paa  nogle  af  de  paa 
North  Humberland-øen  bosiddende  eskimoer  for  at  faa  overtalt 
dem  til  at  slaa  sig  ned  i  nærheden  af  vort  hus,  da  de  i  løbet  af 
vinteren  kunde  være  os  til  megen  nytte,  specielt  under  syningen 
af  vore  skindklæder.  Den  12te  august  satte  derfor  4  af  os  ud 
paa  en  baadexpedition  til  nævnte  ø,  hvor  det  ogsaa  lykkedes  os 
at  tinde  endel  eskimoer.  Det  første  møde  med  dem  var  ganske 
eiendommeligt,  idet  vi  jo  ikke  forstod  et  ord  af  deres  sprog. 
Omsider  lykkedes  det  os  clog  ved  tegn  og  underlige  fagter  at  gjøre 
dem  vort  ærinde  forstaaeligt.  En  familie  bestaaende  af  mand, 
kone  og  2  børn  erklærede  sig  øieblikkelig  villig  til  at  følge  med 
os  i  vor  baad,  og  saasnart  vi  vel  havde  faaet  dem  ombord,  satte 
vi  straks  kursen  hjemover,  hvor  vi  ankom  den  18de  i  samme 
maaned.  Sommeren  var  nu  langt  fremskreden,  og  resten  af  sæso- 
nen  tilbragtes  derfor,  foruden  med  et  par  kortere  rekognoscerings- 
ture  paa  indlandsisen,  hovedsagelig  med  jagt  efter  rensdyr,  da  vi 
baade  trængte  kjød  for  vort  proviantforraad  og  skind  til  vore 
klæder.  Disse  jagtudflugter  foretoges  i  regelen  gjerne  ind  til 
bunden  af  Mac  Cormickbugten,  og  sjelden  kom  vi  hjem  uden 
bytte.  Ialt  nedlagte  vi  34  rensdyr  den  høst,  men  saa  kom  mør¬ 
ket  og  afbrød  os.  Den  26de  oktober  forlod  nemlig  solen  os 
for  ikke  igjen  at  vende  tilbage  paa  næsten  4  maaneder,  og  i 
over  halvparten  af  denne  tid  var  der  saagodtsom  ingen  forskjel 
i  lyset  mellem  nat  og  dag.  Hvad  vi  gjorde,  og  hvordan  vi  be- 
fandt  os  i  denne  lange  mørketid,  vil  jeg  i  det  følgende  forsøge 
at  give  en  ide  om.  —  Som  før  omtalt  var  vor  hytte  lun  og 
koselig,  og  endskjønt  pladsen  var  lidt  knap,  befandt  vi  os  dog 
alle  vel  der.  Vi  spiste  ialt  3  maaltider  om  dagen,  hvoraf  det 
sidste  var  vort  hovedmaaltid.  Dette  bestod  foruden  af  rensdyrsteg 

af  flere  sorter  grønsager,  hvoraf  vi  medhavde  en  stor  forsyning  i 
hermetiske  bokse.  Dagen  tilbragte  vi  med  et  eller  andet  slags 
haandværkerarbeide,  da  der  jo  var  meget,  som  skulde  gjøres  paa 
vor  udrustning  til  den  store  slædefærd  den  følgende  vaar.  Selv 
var  jeg  mest  snedker  og  lavede  slæder  og  ski,  medens  af  de 
øvrige  løitnant  Peary  fortrinsvis  udmaerkede  sig  i  den  høiere 
tilskjærerkunst,  idet  de  fleste  af  vore  skindklæder  forfserdigedes 
efter  hans  mønster.  Dr.  Gook  befatlede  sig  paa  en  anerkjen- 
delsesværdig  maade  som  garver,  samtidig  som  Mr.  Gibson  drev 
en  særdeles  udstrakt  skomagervirlcsomhed.  I  disse  forskjellige 
praktiske  gjøremaal  opnaaede  vi  efterhaanden  en  saadan  færdig- 
hed,  at  vi  mangen  en  gang  spøgende  udtalte  vore  gjensidige  tvil 
om,  at  den  ene  eller  anden  af  os  virkelig  nogensinde  havde  be¬ 
stilt  andet  i  sit  tidligere  liv  end  at  garve,  sy  begsøm,  høvle  eller 
lave  mønstre  til  de  af  os  benyttede  usædvanlige  former  af  menne¬ 
skelig  beklædning. 

Om  lørdagen  begyndte  vi  gjerne  dagen  med  at  feie  husets 
lange  kakkelovnsrør,  hvilket  var  et  saa  vanskeligt  arbeide,  at  alle 
expeditionens  mandlige  medlemmer  maatte  deltage,  og  naar  vi 
endelig  var  færdige  hermed,  kunde  vi  med  lethed  have  forestillet 
os,  at  vi  befandt  os  i  en  negerkoloni  i  det  mørke  fastland,  at 
dømme  efter  ansigtsfarven.  Men  saa  havde  vi  jo  rigtignok  hver 
lørdag  aften  et  varmt  karbad  i  en  gammel  parafin tønde.  Badet 
toges  efter  ønske  med  eller  uden  betjening,  mest  dog  det  første, 
idet  vi  da  havde  to  eller  tre  velvillige  eskimoer  til  at  skrubbe  os 
ind  med  sæbe  og  skurebørste.  Om  søndagen  gik  vi  derefter  o/n- 
kring  i  vore  mere  eller  mindre  aflagte  civiliserede  klædnings- 
stykker  og  var  efter  omstændighederne  særdeles  fine;  men  man¬ 
dag  morgen  satte  vi  atter  klogeligen  alle  forfængelighedshensyn 
til  side  og  krøb  noksaa  fornøiede  ind  i  vore  skindpelse  igjen. 
Disse  var  forfærdigede  af  rensdyrskind,  der  i  forhold  til  sin  vægt 
yder  den  bedste  beskyttelse  mod  kulden.  De  var  syede  af  eskimo- 
kvinder  i  løbet  af  høsten,  efterat  skindet  først  var  tilberedt  paa 
den  enkle,  men  noget  besværlige  grønlandske  maade,  som  sim¬ 
pelthen  bestaar  i  at  brække  fibrene  ved  tygning  af  de  i  forveien 
tørrede  skind.  —  Da  skindklæder  saavelsom  andre  klæder  slides, 
og  specielt  for  benklædernes  vedkommende  slides  mer  paa  en¬ 
kelte  steder  end  paa  andre,  fik  vi  alle  henimod  vinterens  slut¬ 
ning  et  temmelig  gorillamæssigt  udseende.  Dette  havde  dog  vor 
værdige  doktor  forstaaet  at  raade  bod  paa,  idet  han  paa  det  mest 
udsatte  sted  havde  anbragt  en  vældig  lap  af  isbjørneskind,  der 

med  den  lange,  hvide,  nedhængende  rag  gav  ham  et  fra  næsten 
alle  sider  morsomt  udseende. 

En  stor  del  af  vor  fritid  om  vinteren  tilbragte  vi  med 
læsning  dels  af  aarsgamle  aviser  og  tidsskrifter,  dels  ogsaa  af 
videnskabelige  værker  samt  arktisk  reiseliteratur,  hvoraf  vi  med¬ 
bragte  en  rigelig  forsyning.  Aftenen  tilbragtes  dog  gjerne  med 
at  pludre  med  eskimoerne  og  fortælle  dem  om  de  fjerne  lande  i 
syd,  hvortil  de  i  timevis  kunde  lytte  med  begjærlighed.  Men 
naar  vi  spurgte  dem,  om  de  ikke  vilde  være  med  os  nedover  paa 
skibet,  naar  det  engang  kom  og  hentede  os,  saa  svarede  de  alvor¬ 
lig,  at  deres  eget  land  af  klipper  og  is  vilde  de  aldrig  i  evighed 
forlade.  Ofte  sang  og  dansede  de  ogsaa  for  os,  det  vil  sige  en 
mand  eller  kvinde  gik  frem  paa  gulvet  efter  tur  og  gjorde  de 
mest  afskyelige  grimaser  og  fagter,  idet  den  agerende  herunder 
foredrog  mere  eller  mindre  improviserede  viser  af  et  meget 
mystisk  og  uforstaaeligt  indhold,  akkompagneret  af  de  taktfaste 
slag  paa  en  tromme  af  tarmskind.  Rundt  om  i  ring  stod  da  de 
øvrige  eskimoer  og  morede  sig  i  skjøn  forening  med  expeditionens 
medlemmer,  medens  negeren  sad  i  baggrunden  paa  kanten  af 
sin  køie  og  spillede  salmemelodier  paa  en  falsk  harmonika  som 
en  slags  protest  mod  alt  dette  hedenskab. 

Næsten  daglig  modtog  vi  i  vintermaanederne  nye  eskimo- 
besøg,  og  især  kom  de  gjerne  i  flokke  hver  gang  vi  havde 
fuldmaane.  Nogle  af  dem  byggede  ved  saadanne  anledninger 
straks  efter  ankomsten  sine  karakteristiske  kuppelformede  sne- 
hytter,  hvor  de  indlogerede  sig,  medens  de,  der  kun  agtede  at 
forblive  hos  os  i  kortere  lid,  i  almindelighed  blev  tilladte  at  sove 
paa  gulvet  i  vort  hus,  hvor  de  ofte  laa  stuvede  i  tætte  rader. 
At  dette,  især  i  begyndelsen,  ikke  var  af  den  behageligste  virk¬ 
ning  paa  vore  forfinede  næser,  kan  man  let  tænke  sig;  men 
saa  stor  er  vanens  magt,  at  den  atmosfære,  som  det  i  førstnin¬ 
gen  næsten  var  os  en  umulighed  at  indaande,  efterhaanden  fore¬ 
kom  os  ganske  dagligdags,  ja  eksellent.  Ved  denne  intime  om¬ 
gang  med  de  indfødte  lærte  vi  dem  snart  selv  at  kjende  og  fik 
lidt  efter  lidt  en  ganske  god  øvelse  i  deres  vanskelige  sprog. 

Julen  var  naturligvis  en  festtid  ligesaavel  for  os  som  for 
folk  herhjemme,  om  vi  end  ingen  kanefarter  og  baller  kunde 
holde.  Selve  juleaften  havde  vi  en  større  middag.  Ved  6-tiden 
gik  vi  tilbords  med  høitidelige  ansigter  og  iførte  vore  aller- 
bedste  klædebon,  der  for  de  flestes  vedkommende  bestod  af  en 
høist  komisk  sammensætning  af  moderne  og  improviserede  plag. 

I  udmærket  feststemning  tog  vi  fat  paa  de  fremsatte  retter, 
og  først  da  evnen  til  at  fortsælte  denne  behagelige  beskjæf- 
tigelse  var  ophørt  at  være  tilstede,  kunde  vi  bekvemme  os 
til  at  hæve  det  hyggelige  taffel.  Ah  gav  da  plads  for  vore 
venner  eskimoerne,  af  hvilke  vi  havde  nogle  paa  besøg  i  den 
tid,  og  disse  blev  nu  beværtede  paa  civiliseret  vis.  Ukjendte  som 
de  var  med  brugen  af  kniv  og  gaffel,  tog  de  sig  yderst  løierlige 
ud,  som  de  sad  der  og  puttede  maden  i  munden  med  den  største 
forsigtighed  af  frygt  for  at  stikke  sig  i  kindet  med  gaffelen. 
Selv  syntes  de  mærkelig  nok  at  more  sig  om  muligt  endnu 
bedre  end  os.  Senere  paa  aftenen  puttede  nogle  af  expeditio- 
nens  medlemmer  ubemærket  julemasker  paa,  og  jeg  glemmer 
aldrig  den  scene,  som  nu  fulgte.  Kjærringer  og  unger  hvite  af 
frygt,  og  alle,  selv  de  modigste  af  mændene,  forsvandt  med  en 
forbausende  hurlighed  ud  gjennem  stuedøren.  Dette  var  enden 
paa  vor  juleaften,  og  først  langt  ud  paa  næsle  dags  formiddag 
lod  de  gode  folk  sig  bevæge  til  igjen  at  komme  indenfor  vort 
hus.  Vi  forklarede  dem  maskernes  hemmelighed,  og  da  de  først 
var  kommen  paa  det  rene  med  sammenhængen,  kunde  de  ikke  nok¬ 
som  udtale  sin  beundring  og  glæde  over  dette  sindrige  legetøi. 

Mellem  jul  og  nytaar  havde  vi  vedholdende  snestorme  med 
betydelig  nedbør.  Saavidt  jeg  i  øieblikket  erindrer,  var  den  sam¬ 
lede  snemængde  i  vinterens  løb  betydelig  over  1  meter.  —  Med 
hensyn  til  nordlys,  saa  observerede  vi  i  vinterens  løb  af  dem 
ikke  mange  og  kun  enkelte  af  speciel  styrke  og  klarhed.  Der- 
imod  havde  vi  en  anden  trøst  i  den  lange  vinternat,  og  det  var 
maanen,  som  naar  den  kom  forblev  uafbrudt  paa  himmelen  i  en 
6 — 7  dage  og  herunder  spredte  en  slig  pragt  over  de  øde  is- 
marker,  at  man  med  lethed  kunde  indbilde  sig  at  være  i  even¬ 
tyrenes  land,  hvor  alt  er  gjort  af  det  skinnende  sølv. 

Ud  i  januar  begyndte  vi  at  se  en  lysning  mod  syd,  og  ikke 
længe  efter  sporede  vi  en  kort  dag.  Den  13de  februar  hilsede 
vi  solens  tilbagekomst  efter  et  fravær  af  110  dage,  og  den 
mørke  vinternat  var  tilende.  Den  havde  forløbet  over  forventning 
hurtig  og  behagelig.  Paa  mig  havde  den  ialfald  ingen  anden 
virkning,  end  at  den  ved  sit  kolde,  uhyggelige  mørke  kun  for- 
høiede  følelsen  af  hygge  og  velvære,  hvergang  jeg  befandt  mig 
godt  og  vel  inden  døre.  Efter  solens  tilbagekomst  blev  luften 
mildere  dag  for  dag.  Hele  februar  maaned  som  ogsaa  januar 
var  forresten  en  meget  kold  periode  med  temperaturen  regel- 
mæssig  omkring  -f-  40°  Celsius.  Den  laveste  temperatur,  vi  i 

løbet  af  vinteren  havde,  var  -f-  17 l/z°  Celsius.  I  midten  af 
februar  oplevede  vi  en  i  meteorologisk  henseende  meget  interes¬ 
sant  veirforandring,  idet  nemlig  temperaturen  ved  vort  vinter- 
kvarter  med  sydostlig  storm  pludselig  gik  op  til  -f-  5  med  øsende 
regnveir;  og  dette  var  mellem  den  77de  og  78de  breddegrad  og 
midt  i  aarets  koldeste  maaned.  Et  par  dage  efter  havde  vi  igjen 
den  samme  lave  temperatur  som  tidligere.  Marts  og  april  var 
travle  maaneder  for  os,  og  arbeidet  paa  vor  udrustning  gik  nu 
raskt  fremad.  Desuden  foretog  vi  i  disse  maaneder  flere  jagtture 

og  udflugter  i  landmaalingsøiemed.  Saaledes  foretog  Peary  en 
7  dages  slædereise  rundt  Inglefield  Gulf,  hvorunder  han  blandt 
andet  opdagede  flere  isbræer  af  betydelige  dimensioner.  I  slutten 
af  maaneden  lagdes  den  sidsle  haand  paa  vor  udrustning  for 
reisen  paa  indlandsisen.  Ligeledes  tiltuskede  vi  os  af  eskimoerne 

20  af  deres  stærkeste  hunde  til  brug  som  trækdyr . Af 

vore  udrustningsgjenstande  til  den  forestaaende  reise  kan  foruden 
ski,  kjælker  og  kanadiske  snesko  ogsaa  nævnes  vore  soveposer, 
som  var  gjorte  af  rensdyrskind.  De  var  forøvrigt  af  ringe  be- 

tydning  for  os,  da  vi  snart  fandt,  at  vore  dragter  alene  var  til- 
strækkelig  varme  til  at  sove  i,  og  poserne  blev  derfor  snart 
efterladte  underveis.  Noget  telt  bragte  vi  ikke  med  paa  grund 
af  den  dermed  forbundne  vægt;  naar  vi  skulde  sove,  lagde  vi 
os  altsaa  kun  ned  paa  sneen  i  læ  af  en  slæde,  medens  vi  i  storm 
krøb  under  et  olieklæde.  Vor  kogning  udførte  vi  paa  en  spiritus- 
lampe.  Pemmican,  d.  e.  tørret  og  malet  kjød,  blandet  med  talg, 
var  under  hele  reisen  vor  hovednæringsartikel.  Desuden  havde 
vi  beskøiter,  lidt  harskt  smør  samt  Knor’s  ertemel. 

Den  30te  april  paabegyndte  vi  transporten  af  vor  proviant, 
slæder  og  udrustning  fra  bundeu  af  Mac  Cormickbugten  op  til 
randen  af  indlandsisen.  Det  var  et  overordentlig  anstrængende 
arbeide,  idet  veien  laa  snart  gjennem  dybe  snefaner  og  snart 
over  bratte  stenure,  og  hver  ladning  blev  derfor  ikke  stor.  Den 
13de  mai  var  vi  endelig  færdige  med  dette  arbeide,  og  foran  os 
laa  indlandsisen  jevn  og  svagt  skraanende  indover  i  solskinnet. 

Da  jeg  i  et  par  senere  kapitler  agter  at  give  en  fuldstændig 
og  detaljeret  beskrivelse  af  vor  reise  over  det  indre_  lands  isdække, 
udelader  jeg  den  nu  følgende  del  af  min  nævnte  rapport,  der 
handler  om  vore  oplevelser  under  denne  færd,  og  hidsætter  fore¬ 
løpig  kun  nogle  af  de  vigtigste  punkter  for  ikke  helt  at  afbryde 
min  beretning. 

Den  14de  mai  var  alt  istand  til  vor  afreise,  og  det  lille  parti,, 
bestaaende  af  Mr.  Peary,  Gibson,  Dr.  Cook  og  mig,  satte  derefter 
med  lyse  forhaabninger  ud  mod  vort  fjerne  maal.  Vi  havde  da 
16  hunde,  idet  4  var  døde  under  de  foregaaende  dages  anstræn¬ 
gende  arbeide.  Den  24de  mai  naaedes  Humboltbræen,  og  partiet 
delte  sig  nu  i  to,  idet  Gibson  og  Dr.  Cook  med  2  Hunde  vendte 
bjem  til  vort  vinterkvarter,  medens  Peary  og  jeg  satte  kursen 
nordover. 

Den  tid,  som  nu  fulgte,  var  overmaade  ensformig  og  dog 
saa  fuld  af  interesse  for  forskeren. 

Den  27de  juni,  omtrent  paa  den  82de  breddegrad,  fandt  vi 
veien  nordover  afskaaret,  idet  den  grønlandske  indlandsis  her 
ganske  ophører,  hvorfor  vi  forandrede  vor  kurs  til  østkysten,  som. 
vi  naaede  den  4de  juli.  De  forenede  Staters  uafhængighedsdag. 
Vi  opdagede  her  en  meget  vid  og  udstrakt  fjord,  som  vi  til  ære 
for  dagen  gav  navnet  Independence  Bay.  Samme  dag  lykkedes 
det  os  at  fælde  5  moskusokser,  3  voksne  og  2  unger,  hvis  kjød 
benyttedes  som  føde  saavel  for  os  selv  som  for  vore  forsultne- 
hunde  og  derfor  var  os  af  stor  nytte. 

Den  8de  juli  begyndte  vi  hjemturen,  der  medtog  27  dage. 
Vi  naaede  herunder  en  høide  af  8000  fod  og  forsinkedes  meget 
af  storme  og  dyb,  løs  sne.  Vor  gjennemsnitshastighed  de  7  sidste 
dage  var  32  eng.  mil  pr.  dag.  Vi  havde  herunder  ganske  godt 
føre.  Peary  benyttede  under  hele  reisen  med  kun  faa  undtagelser 
kanadiske  snesko,  medens  jeg  selv  udelukkende  benyttede  ski. 

Den  5te  august  naaede  vi  tilbage  til  vort  vinterkvarter,  og 
kort  efter  saa  vi  skibet,  som  skulde  bringe  os  tilbage  til  Amerika. 

97  dage  havde  vi  tilbragt  paa  den  grønlandske  indlandsis 
og  herunder  tilbagelagt  ca.  2000  kilometer.  I  76  dage  af  denne 
tid  havde  løitnant  Peary  og  jeg  været  ganske  alene,  og  det  var 
derfor  ved  vor  tilbagekomst  en  ubeskrivelig  tilfredsstillelse  for  os 
igjen  at  faa  se  og  tale  med  andre  mennesker. 

Førend  vi  imidlertid  kom  afsted  paa  hjemreisen,  hændte  den 
sørgelige  ulykke,  at  expeditionens  før  omtalte  mineralog  og 
meteorologiske  observatør,  Mr.  Verhoeff,  omkom  under  en  udflugt 
alene  efter  mineraler.  Det  var  hans  hensigt  at  forblive  ude  i  2 
dage,  men  da.  han  ved  udløbet  af  den  3die  dag  endnu  ikke  var 
returneret,  iværksattes  straks  energiske  eftersøgninger  efter  ham, 
men  desværre  uden  resultat.  I  7  dage  og  nætter  fortsattes  efter- 
søgningerne  forgjæves,  hvorefter  de  opgaves.  Den  almindelige 
mening  blandt  expeditionens  medlemmer  er,  at  Mr.  Verhoeff 
under  forsøget  paa  at  vandre  tversover  en  kolossal  isbræ  er  faldt 
ned  i  en  af  dens  mange  sprækker,  idet  hans  fodspor  fandtes  i 
sneen  paa  den  ene  side  af  selve  bræen,  medens  ellers  intet  spor 
af  ham  kunde  opdages. 

Før  jeg  slutter  denne  skildring  af  den  første  Peary-expeditions 
historie,  vil  jeg  i  korthed  sammenstille  expeditionens  viden- 
skabelige  udbytte.  Foruden  de  før  nævnte  opdagelser  i  Inglefield 
Golf  samt  den  nøiagtige  bestemmelse  af  den  grønlandske  ind- 
landsis’s  nordligste  grænser  og  bestemmelsen  af  selve  det 
grønlandske  fastlands  form  og  sandsynlige  udstrækning  nordover, 
bygget  paa  opdagelsen  af  Independence  Bay,  maa  ogsaa,  som  et 
særdeles  vigtigt  resultat  nævnes  det  videnskabelige  og  indgaaaende 
studium  af  verdens  nordligste  folkestamme,  hvorom  man  tidligere 
kun  har  havt  faa  og  upaalidelige  oplysninger  at  støtte  sig  til. 
Samtidig  bør  nævnes  de  omfangsrige  samlinger  af  alleslags 
eskimogjenstande,  mineraler,  planter  og  fugle,  der  hjembragtes 
med  «Kite»  til  videnskabsselskabet  i  Philadelphia.  Desuden 
ogsaa  fuldstændige  opgaver  over  de  i  vinterens  løb  tagne  meteoro¬ 
logiske  og  tidevandsobservationer. 

Den  24de  august  dampede  «Kite»  langsomt  ud  af  Mae 
Cornickbugten  og  bort  fra  vort  lille  vinterkvarter,  hvor  vi  havde 
tilbragt  saa  mangen  en  lykkelig  time,  og  det  var  med  eiendom¬ 
melige  følelser,  at  vi  omsider  tabte  det  af  sigte  derinde  mellem 
hundreder  af  isbjerge. 

4  uger  senere,  efter  14  maaneders  ophold  mellem  de  øde  is- 
marker,  befandt  vi  os  atter  i  et  af  civilisationens  millioncentre. 

*  ,  * 

V 

Neppe  trefjerdedels  aar  var  hengaaet  efter  denne  første  expe- 
ditions  afslutning,  førend  dens  energiske  leder  igjen  befandt  sig 
paa  veien  nordover  i  spidsen  for  et  nyt  arktisk  foretagende,  hvis 
formaal  det  var  at  supplere  de  af  os  under  den  første  færd  gjorte 
opdagelser  paa  Grønlands  nordkyst.  At  jeg  selv  ikke  kunde  mod- 
staa  den  fristende  mulighed  af  at  gjense  og  nærmere  at  udforske 
de  hemmelighedsfulde  landstrækninger,  over  hvilke  vi  paa  vor 
tidligere  reise  alene  havde  opnaaet  at  kaste  et  forholdsvis  flygtigt 
blik,  er  en  selvfølge;  thi  de  erfaringer,  vi  under  vor  første  færd 
var  komne  i  besiddelse  af,  havde  for  os  begge  været  forbundne 
med  en  altfor  møisommelig  kamp,  til  at  vi  nu  skulde  lade  dem 
ligge  uvirksomme  i  den  store  og  langtfra  tilendebragte  kappestrid 
mellem  forskerne  i  videnskabens  interesse. 

*  * 

* 

The  Second  Peary  Arctic  Expedition. 

Den  2den  juli  1893  forlod  expeditionen  New-York  i  sæl- 
fangeren  «Falcon». 

Blandt  nyheder  i  dens  udstyr  kan  nævnes  8  mexikanske 
mulæsler,  der  efter  sigende  skulde  være  af  en  overraskende 
stærk  og  udholdende  race  og  samtidig  vante  til  temmelig  strenge 
temperaturer. 

Disse  dyr  var  det  meningen  at  benytte  til  provianttransport 
fra  vort  vinterkvarter  op  til  indlandsisens  rand  —  en  strækning 
af  ca.  6  kilometer  med  henimod  3000  fods  stigning. 

Af  andre  sager  af  speciel  interesse  ombord  kan  nævnes  et 
stort  duehus,  indeholdendé  en  større  samling  fine  brevduer,  der 
var  forærede  expeditionen  af  en  af  dens  kvindelige  velyndere. 
Disse  var  det  løitnant  Peary’s  hensigt  forsøgsvis  at  anvende  som 
budbringere  til  vort  vinterkvarter  under  slædereiserne  i  Grønlands 


16 


Blandt  Nordpolens  naboer. 


indre,  hvad  de  dog  efter  de  af  os  indhentede  erfaringer  neppe 
kan  siges  at  være  egnede  for. 


Endvidere  medbragtes  foruden  almindelige  baade  en  liden 
med  petroleumsmaskine  forsynet  dampbarkasse,  der  ventedes  at 


«Solbad», 

skulle  yde  expeditionen  stor  nytte  under  eventuelle  sommer- 
udflugter  i  jagt-  og  landmaalingsøiemed  i  farvandet  omkring  vort 
vinterkvarter.  Dette  viste  den  sig  dog  senere  ikke  at  være  skikket 
til  paa  grund  af  sin  lette  bygning  og  svage  maskine.  Det  var 
endvidere,  naar  isen  udpaa  høsten  lagde  sig,  Pearys  plan  at  be¬ 
nytte  det  lille  fartøis  maskine  oppe  ved  vort  hus  til  i  forbindelse 
med  en  medbragt  dynamo  at  fremstille  elektricitet  til  18—20 
glødelamper,  noget  der,  som  vi  senere  skal  se,  heller  ikke  kom 
til  udførelse. 

Antallet  af  expeditionens  deltagere  var  ved  afreisen  fra 
Amerika  14;  senere  forøgedes  imidlertid  dette  tal  til  15,  idet 
Peary  s  hustru,  der  ogsaa  denne  gang  valgte  at  følge  sin  mand 
til  de  arktiske  egne,  udpaa  høsten  fødte  et  pigebarn  til  verden, 
som  det  virkelig  ogsaa  senere  lykkedes  hende  at  bringe  vel- 
beholden  hjem  til  den  civiliserede  verden. 

Foruden  Pearys  hustru  medfulgte  en  anden  kvinde,  nemlig 
den  gamle  madam  Cross,  der  skulde  gjøre  tjeneste  dels  som 
kokkepige,  dels  som  pleierske  for  det  forventede  barn.  Hun  er 
siden  den  tid  afgaaet  ved  døden.  Hun  blev  nemlig  syg  ombord 
i  «Falcon»_  under  expeditionens  hjemreise  sidste  høst  og  døde 
ikkahænge  efter  skibets  ankomst  til  Philadelphia. 

Endvidere  bestod  expeditionens  deltagere  af  følgende  personer: 
Air.  Entrikin,  maskiningeniør,  Dr.  Vincent,  expeditionens  læge, 
Air.  Baldwin,  meteorolog,  Air.  Clark,  zoolog,  Mssrs  Lee,  Davidson 
og  Carr  samt  Air.  Swain,  expeditionens  sekretær  og  stenograf.  • 

Uden  egentlig  at  henhøre  blandt  expeditionens  medlemmer 
m  idfulgte  endvidere  kunstneren  Stokes,  hvis  beskjæftigelse  ude- 
lukkende  skulde  omfatte  forfærdigelsen  af  arktiske  malerier. 

Endelig  befandt  sig  ogsaa  blandt  vort  lille  selskab  Peary’s 
tjener  Alatt,  der  nu  for  anden  gang  gik  en  frivillig  overvintring 
i  polaregnenes  barske  klima  imøde. 

Under  reisen  nordover  med  «Falcon»  anløb  vi  flere  af  de 
engelske  missionsstationer  langs  østkysten  af  det  af  eskimoer  be- 
boede  Labrador,  i  den  hensigt  at  gjøre  indkjøb  af  slædehunde, 
disse  for  vor  planlagte  reise  saa  nødvendige  dyr.  Det  lykkedes 
os  at  samle  godt  og  vel  20  hunde  paa  denne  kyst,  hvorefter 
kursen  sattes  direkte  for  Grønland.  Den  26de  juli  fik  vi  dets 
luftige,  snedækte  tinder  isigte  og  anløb  samme  aften  den  danske 
koloni  Ilolstensborg,  hvor  det  lykkedes  os  at  erholde  17  hunde. 

To  dages  yderligere  seilads  bragte  os  til  kolonien  Godhavn, 
hvor  vi  fremdeles  indkjøbte  25  kraftige  dyr,  samt  opnaaede  endelig 

fra  distriktet  Upernivik,  som  vi  i  de  følgende  dage  besøgte,  et 
sidste  tillæg  af  27  smukke  exemplarer.  Dette  bragte  vor  samlede 
hundebestand  ombord  op  til  89  dyr,  et  antal,  som  vi  ansaa  til- 
strækkelig  betryggende  mod  enhver  fare  for  at  komme  tilkort  i 
denne  henseende,  især  naar  hensyn  toges  til  de  dyr,  vi  yderligere 
efter  al  sandsynlighed  vilde  være  istand  til  at  erholde  af  eskimo- 
erne  ved  vort  vinterkvarter  i  Smiths  Sund. 

Den  31te  juli  var  vi  ved  sydenden  af  Melvillebugten,  dette 
af  hvalfangerne  saa  frygtede  farvand,  som  det  i  løbet  af  25  timer 
lykkedes  os  at  passere  uden  ringeste  ishindring,  og  to  dage  der- 
efter,  den  Bdie  august,  kastede  «Falcon»  anker  nær  hunden  af 
Bowdoi n-bugten .  Denne  er  beliggende  ca.  20  kvartmil  øst  for 
vort  første  vinterkvarter,  vel  beskyttet  mod  vind  og  sø  samt  med 
en  nogenlunde  let  adkomst  til  indlandsisen. 

Dette  var  det  for  expeditionen  udseede  overvintringssted,  og 
første  akt  af  vort  foretagende  var  altsaa  hermed  afsluttet. 

Nu  begyndte  en  travl  tid.  Først  bragtes  materialierne  til 
huset  iland,  forat  dette  øieblikkelig  kunde  paabegyndes,  dernæst 
al  den  mangfoldighed  af  tønder  og  kasser,  hvori  vor  proviant 
opbevaredes,  og  som  alle  skulde  anbringes  paa  sine^bestemte 
pladse  i  og  udenom  huset. 

Dette  selv  var  snart  bragt  under  tag.  Dets  dimensioner  var, 
som  rimeligt  kunde  være,  noget  større  end  de  til  forrige  aars 
vinterkvarter  benyttede,  idet  det  jo  nemlig  skulde  kunne  huse 
det  dobbelte  antal  mennesker.  Det  fik  saaledes  en  længde  og  en 
bredde  af  resp.  33  og  14  fod  og  deltes  i  flere  mindre  rum.  Det 
forsynedes  desuden  med  dobbelt  glastag,  for  derved  i  størst  mul  g 
udstrækning  at  forkorte  vinterens  ubehagelige  og  triste  mørketid 
samt  den  i  forbindelse  dermed  nødvendiggjorte  usunde  kunstige 
belysning.  Til  opvarmning  af  huset  samt  til  kogning  agtede 
Peary  denne  gang  udelukkende  at  benytte  parafin  istedetfor  det 
ellers  brugelige  stenkul. 

Den  20de  august  forlod  «Falcon»  os  for  at  returnere  til  New- 
Foundland,  og  enhver  kommunikation  mellem  os  og  den  civili- 
serede  verden  var  fra  nu  af  afskaaret. 

1  de  følgende  dage  fortsattes  arbeidet  paa  den  endelige  ind- 
redning  af  vort  hus,  som  af  Peary  døbtes  Anniversary  Lodge. 

Personlig  var  jeg  i  disse  dage  optaget  med  fra  kysten  at 
opbringe  ca.  5000  pd.  proviant  paa  indlandsisen.  20  af  de  ind- 
fødte  mænd  assisterede  mig  i  dette  arbeide,  der  jo  efter  planen 
egentlig  skulde  være  bleven  udført  af  de  medbragte  muldyr.  Af 

disse  var  imidlertid  kun  3  ilive  af  de  medbragte  8,  der  ombord- 
bragtes  i  Philadelphia,  og  da  de  snart  efter  vor  ankomst  viste 
sig  at  være  lidet  skikkede  for  det  vilde  og  ubanede  grønlandske 
terræn,  blev  tanken  om  at  udføre  dette  arbeide  ved  disse  dyrs 
hjælp  meget  hurtigt  opgivet.  Dog  fortjener  det-at  tilføies,  at  de 
benyttede  muldyr  efter  forlydende  ikke  var  af  en  saa  god  og 
kraftig  race,  som  løitnant  Peary  i  sin  ordre  udtrykkelig  havde 
forlangt. 


Ren  i  fjeldet. 


Maanederne  september  og  oktober  blev  benyttede  dels  til  jagt 
for  at  sikre  os  det  nødvendige  kjød  til  brug  under  overvintringen, 
dels  ogsaa  til  oprettelsen  af  et  proviantdepot  paa  indlandsisen  til 
fordel  for  den  kommende  vaars  slædereise. 

Vore  jægeres  bestræbelser  kronedes  med  held,  idet  der  alle¬ 
rede  inden  oktober  maaneds  udgang  var  fældet  ca.  70  rensdyr 
samt  over  20  hvalrosse.  Disse  sidste  blev  i  vinterens  løb  benyt¬ 
tede  til  føde  for  vore  hunde. 

Oprettelsen  af  et  proviantdepot  i  det  indre  lykkedes  ligeledes, 
om  vi  end  ikke  opnaaede  at  give  det  en  saa  nordostlig  beliggen- 
hed,  som  fra  først  af  haabet. 

Høsten  var  ualmindelig  mild,  men  ogsaa  meget  regnfuld  og 

ubehagelig.  Først  i  begyndelsen  af  november  lagde  isen  sig  over 
Bowdoin-bugten  eller  netop  en  hel  maaned  senere  end  i  1891. 

Den  26de  oktober  sagde  vi  farvel  til  solen  for  et  tidsrum  af 
henimod  4  maaneder,  og  det  ensformige  vinterliv  begyndte. 

Den  31te  oktober  indtraf  en  katastrofe,  der,  om  dens  dimen- 
sioner  ikke  havde  været  saa  indskrænkede,  let  kunde  havt  en 
alvorligere  indflydelse  paa  expeditionens  skjæbne,  end  den  i 
virkeligheden  fik.  En  voldsom  flodbølge,  opstaaet  ved  løsningen 
af  et  mægtigt  isfjeld  fra  den  betydelige  bræ  nær  vort  hus,  over- 
skyllede  strandbredden  og  husets  omgivelser  til  en  høide  af  over 
20  fod  over  høivande  og  rev  med  sig  i  sin  favn  de  32  parafin- 
tønder,  der  i  den  lange  vinter  skulde  varme  og  oplyse  vort  hus 
og  koge  vor  mad.  Heldigvis  blev  kun  fire  tønder  fuldstændig 
knuste,  de  øvrige,  der  opfiskedes,  havde  dog  omtrent  alle  erholdt- 
større  eller  mindre  lækager,  hvilket  først  opdagedes,  efterat  deres 
indhold  var  betydelig  formindsket.  Det  blev  efter  denne  be- 
givenhed  nødvendigt  at  indskrænke  det  daglige  forbrug  af  parafin 
til  et  minimum.  Og  hvad  værre  var,  den  forventede  elektriske 
belysning  maatte  efter  denne  hændelse  selvfølgelig  opgives. 

Med  vinterens  begyndelse  kom  de  vanlige  besøg  af  de  kjære 
eskimoer,  der  saa  utrættelig  og  trofast  hjalp  os  i  alle  expedi¬ 
tionens  gjøremaal  og  mangen  gang  lod  sig  overtale  til  at  give 
os  kjød  til  foder  for  vore  hunde,  naar  deres  egne  næsten  sultede. 

November  og  december  maaned  benyttedes  for  en  stor  del 
til  forfærdigelse  af  udrustning  for  den  kommende  vaarreise. 
Skind  tørredes,  skares  til  og  syedes  sammen  til  dragter  og  sove¬ 
poser.  Slæder  maatte  ogsaa  forarbeides,  da  desvferre  alt  det  fra 
Amerika  medbragte  slædemateriel.  havde  vist  sig  at  være  ubruge- 
ligt,  medens  uheldigvis  samtidig  to  af  de  tre  slæder,  jeg  selv 
havde  medbragt,  under  en  voldsom  storm  paa  indlandsisen  den 
foregaaende  høst  af  vinden  var  løftede  tilveirs  og  slyngede  ud- 
over  de  nærliggende  fjeldskraaninger,  hvorved  de  for  stedse  gik  tabt. 
Dette  var  saa  meget  beklageligere,  som  vi  ikke  var  i  besiddelse 
a  f  noget  passende  træmateriale  til  bygning  af  nye  slæder.  Hel¬ 
digvis  var  fra  Norge  medbragt  adskillige  flere  par  ski,  end  vi 
behøvede,  og  af  disse  forarbeidede  jeg  8  slæder,  der  dog  selv¬ 
følgelig  langtfra  svarede  til  de  fordringer,  der  maatte  sættes  til 
moderne  slædemateriel.  Mr.  Entrikin  producerede  ligeledes  et 
lignende  antal  af  endel  7  fods  askebord,  der  dog  desværre  var 
altfor  korte  til,  at  der  af  dem  kunde  gjøres  gode  slæder  til  de 
af  os  bestemte  øiemed. 

Juleaften  blev  høitideligholdt  i  god  orden;  nytaarsdagen  lige- 
ledes,  og  det  nye  aar  taget  fat  paa  med  fornyet  energi.  Hyppige 
lange  reiser  til  omliggende  eskimokolonier  udfortes  fra  nu  af  for 
at  skaffe  foder  til  vore  sydgrønlandske  hunde,  af  hvilke  omtrent 
40  endnu  var  ilive.  Ligeledes  udsendtes  flere  jagtpartier  efter 
rensdyr,  og  i  regelen  vendte  de  ikke  tomhændede  tilbage. 

Den  stærkeste  kulde  i  vinterens  løb  indtraf  i  begyndelsen  af 
februar,  men  sank  dog  ikke  under  -f-  37  °  C.  mod  H-  47  °  C.  i 
1891 — 92.  Vinteren  var  i  det  hele  iaar  noget  mildere  end  den 
forrige,  vaaren  derimod  blev  kold  og  sen.  Den  14de  februar 
hilsede  vi  igjen  den  gryende  dag,  og  kort  efter  blev  de  endelige 
indkjøb  af  slædehunde  for  den  nær  forestaaende  reise  gjort. 

De  indfødte  havde  iaar  en  overflod  af  hunde,  saa  vi  erholdt 
med  lethed  ca.  30  gode  dyr,  hvilket  bragte  antallet  af  Peary’s 
trækdyr  op  til  over  70.  Den  6te  marts  var  hele  expeditionens 
udrustning  bragt  op  til  indlandsisens  rand  og  alt  færdigt  til  den 
forestaaende  færd. 

Den  9de  var  expeditionen  samlet  inde  ved  høst- 
•depotet,  hvor  reisens  begyndelsespunkt  laa.  Under 
vort  ophold  ved  depotet  blev  jeg,  i  lighed  med  hvad 
der  allerede  den  foregaaende  høst  under  slædearbei- 
det  paa  indlandsisen  var  hændt  mig,  paavirket  af 
vor  ikke  meget  tidsmæssige  pemmican  paa  en  saa 
uheldig  maade,  at  jeg  ikke  fandt  det  raadeligt  at 
deltage  i  reisen.  Efter  anmodning  af  Peary  forblev 
jeg  dog  endnu  et  par  dage  deroppe.  Den  14de  marts 
vendte  jeg  tilbage  til  huset  sammen  med  Lee,  som 
havde  været  saa  uheldig  at  fryse  sin  ene  fod  saa 
alvorlig,  at  han  ikke  længere  kunde  bruge  den. 

Mandag  den  26de  marts  eller  neppe  to  uger  efter 
vor  hjemkomst  returnerede  endvidere  Dr.  Vincent 
med  Davidson,  der  havde  frosset  sin  ene  hæl  paa 
en  meget  slem  maade  under  den  rasende  jævndøgns- 
storm,  som  hjemsøgte  disse  egne  den  22de  og  23de 
marts.  Under  stormen  herskede  en  temperatur 
meget  nær  -r  45°  C.,  hvad  der  er  et  enestaaende 
fænomen  under  en  saa  voldsom  vind. 

Adskillige  af  hundene  blev  fundne  ihjelfrosne 
efter  stormens  ophør,  og  alle  var  mere  eller  mindre 
medtagne.  Dette  var  de  sidste  nyheder,  jeg  hørte 
om  færden  indtil  den  Iste  mai.  Jeg  var  nemlig  i 


Kadluklu, 
den  forældreløs.e. 

melleratiden  beskjæftiget  med  en  slædereise  til  de  uudforskede 
kyster  i  Melvillebugten,  som  jeg  længe  havde  ønsket  at  besøge, 
og  under  hvilken  det  lykkedes  mig  at  gjøre  flere  interessante 
opdagelser. 

Denne  reise,  under  hvilken  jeg  kun  var  ledsaget  af  en  tro¬ 
fast  indfødt  ven,  vil  jeg  i  et  senere  afsnit  beskrive,  hvorfor  jeg 
anser  det  for  unødigt  her  at  berøre  den. 

Ved  min  hjemkomst  til  vinterkvarteret  fandt  jeg  Peary  og 
hans  ledsagere  tilbage  fra  indlandsisen  med  det  sørgelige  resultat,, 
at  det  hele  havde  maattet  opgives.  Hundene  var  i  de  voldsomme 
storme  med  temperaturer  i  enkelte  tilfælde  under  -f-  45  °  C.  stærkt 
mindskede  i  antal,  og  Mr.  Entrikin  havde  under  surringen  af  en 
improviseret  slæde  faaet  begge  fødder  frosne,  saa  han  neppe 
længer  kunde  bruge  dem.  Desuden  var  de  øvrige  alle  i  en  temme¬ 
lig  medtagen  tilstand,  saa  det  vilde  være  høist  risikabelt  at  fort- 
sætte  reisen- 

Om  den  gjenværende  del  af  vort  ophold  i  Grønland  under 
den  sidste  expedition  er  der  lidet  at  berette;  nok  er  det  at  sige, 
at  længselen  efter  «Falcon»,  som  af  løitnant  Peary  var  engageret 
op  den  kommende  sommer,  efterhaanden  blev  meget  stor. 

En  solklar  aften  i  slutten  af  juli  kom  endelig  to  indfødte 
med  de  meget  efterlængtede  efterretninger  om  ankomsten  af  et 
skib.  Stor  var  den  lettelse,  forkyndelsen  af  dette  budskab  for- 
skaffede  os.  Begeistrede  hurraraab  sang  gjennem  den  kjølige 
aftenluft,  elckoerne  drønnede  tilbage  fra  Mount  Bartletts  lodrette 
klippevægge  og  døde  langsomt  hen  ude  mellem  de  fjerne  aase. 

Hjemreisen  med  «Falcon»,  der  nogen  tid  efter  dette  paa- 
begyndtes,  foregik  hurtigt  og  uden  uheld  og  var  gjennemgaaende 
temmelig  blottet  for  alle  interessantere  begivenheder. 

Dette  er  derfor  alt,  hvad  jeg  i  nærværende  kortfattede  form’ 
tror  at  burde  omtale  af  expeditionens  historie;  dog  er  den  endnu 
ikke  tilende;  Peary  forblev,  som  bekjendt,  ved  vinterkvarteret  for 
at  tilbringe  nok  et  aar  i  disse  øde  egne,  efterat  have  erholdt 
proviant  og  kul  iland  fra  «Falcons»  forraad.  Den  unge  Lee  for¬ 
blev  med  ham,  tilligemed  Matt,  der  altid  er  en  trofast  og  lydig 
tjener  overfor  sin  herres  ønsker. 


III. 

En  fattig  kyst. 


Den  menneskelige  race  har  som  bekjendt  altid  været  i  be¬ 
siddelse  af  en  mærkelig  evne  til  at  finde  sig  tilrette  under  de 
mangeartede  og  vekslende  naturforholde,  der  hersker  paa  de  for¬ 
skjellige  dele  af  jorden.  Et  mere  slaaende  exempel  paa  denne 
kjendsgjerning  end  vore  smaa  muntre  brødre  deroppe  i  de  ark¬ 
tiske  egne  kj ender  vi  ikke.  Thi  de  repræsenterer  en  yderlighed, 
kan  man  sige,  af  menneskeheden,  den  ringe  del  af  den,  der  har 
vovet  at  optage  tilværelsens  kamp  i  egne,  der  i  vore  øine  faa 
eller  ingen  betingelser  for  livets  ophold  synes  at  yde,  og  hvor 
medrette  kun  dødens  kulde  skulde  kunne  antages  at  herske. 

Sparsomt  fordelte  langs  de  mod  nord  vendende  kyster  af 
Europa,  Asien  og  Amerika  samt  langs  kysterne  af  Grønland  og 
de  øvrige  nordenfor  Amerika  beliggende  ølande,  henlever  de  sit 
nøisomme  liv  fjernt  fra  den  civiliserede  verdens  larm  og  tummel, 
snart  søgende  den  fornødne  beskyttelse  mod  polaregnenes  strenge 
kulde  i  primitive  «gammer»  eller  mørke  jordhytter,  snart  igjen  bag 
væggene  af  et  ensligt  skindtelt  eller  indunder  en  snehules  vand- 
dryppende  hvælving. 

Den  gren  af  de  indbyrdes  nær  beslægtede  polarfolk,  der 
gjennem  aarhundreders  vandringer  og  reiser  har  opnaaet  at  trænge 
sig  længst  frem  mod  nord,  er  eskimoerne  eller  som  de  selv  kal- 
der  sig  «innuitterne».  Fra  Amerikas  nordkyst  har  disse  rastløse 
folk  efterhaanden  spredt  sig  udover  det  nordenfor  beliggende 
archipel  for  derfra  endog  tilsidst  over  Smiths  Sund  og  vel  ogsaa 
over  Baffinsbugten  at  vinde  fodfæste  i  Grønland. 

At  den  medfødte  menneskelige  nysgjerrighed  og  higen  efter 
det  ukjendte  har  været  den  virksomste  drivfjær  til  deres  utrætte- 
lige  fremtrængen,  tør  vi  vel  med  rimelighed  antage.  Men  høist 
sandsynligt  er  det  tilige,  at  stærk  konkurrence  om  fangstfelterne 
længere  sydpaa  samt  deraf  følgende  indbyrdes  uoverensstemmelser 
har  havt  en  ikke  ubetydelig  andel  i  aarsagen  til  eskimoernes 
omflakkende  tilbøieligheder. 


Mod  nye  fangstfelter. 

Disse  emigrationsreiser  har  de  udført  dels  i  de  lange,  lyse 
sommerdage  i  sine  skindbaade,  dels  ogsaa  paa  vaarparten,  mens 
isen  endnu  laa  fast  over  sund  og  fjord,  ved  hundeslædens  hjælp. 

Og  at  de  herunder  ofte,  især  langs  kysterne  høit  nordpaa, 
har  været  udsat  for  haarde  savn  og  prøvelser,  kan  der  neppe 
være  nogen  tvil  om.  Thi  ikke  allesteds  kan  man  i  disse  egne 
vente  at  finde  en  sikker  fangst.  Og  slaar  den  gjennem  et  længere 
tidsrum  helt  feil,  da  er  hungersnøden  den  sikre  gjæst,  i  hvis 
fodspor  døden  trolig  følger,  for,  naar  en  stakket  frist  er  omme, 
at  banke  med  sine  knokkelfingre  paa  de  rimede  stendøre. 

Saaledes  var,  for  at  nævne  et  exempel,  for  henimod  20  aar 
siden  en  talrig  skare  af  indfødte  mænd,  kvinder  og  børn  paa 

vandring  nordover  langs  Smithssundets  vestside  for  at  søge  efter 
nye  fangstfelter.  Langs  Ellesmere-landets  kyst,  der  i  særlig  grad 


mdmærker  sig  ved  sin  kolde,  livløse  natur  og  sit  barske  klima, 
mødte  der  dem  imidlertid  en  saa  daarlig  fangstlykke,  at  de  fleste 


Paa  farten. 

af  dem  lidt  efter  lidt  maatte  bukke  under  for  bunger  og  savn. 
Dette  blev  fortalt  mig  af  et  par  af  de  gjenlevende,  hvem  det 
senerehen  dmsider  lykkedes  at  redde  sig  over  Smithssundet  til 
innuitterne  pPa  Grønlandssiden,  blandt  hvilke  de  endnu  lever. 
Paalidelighddén  af  deres  udsagn  bekræftede  sig  i  sommer,  da  jeg 
under  et  besøg  med  «Falcon»  langs  den  samme  kyststrækning 
paa  et  enkdlt  sted  paatraf  et  uhyggelig  stort  antal  grave,  uagtet 

der  i  nærheden  hverken 
fandtes  de  sædvanligesten- 
hytter  eller  nogetsomhelst 
andet  spor,  der  kunde  tyde 
paa,  at  de  indfødte  her 
havde  opholdt  sig  gjennem 
et  længere  tidsrum. 

Det  var  under  de  tid¬ 
ligere  nævnte,  gjennem 
aarhundreder  foretagne 
vandringer  og  reiser,  at 
en  liden  skare  af  den  nu¬ 
værende*  grønlandske  be¬ 
folknings  forfædre  efter- 
haanden  bosatte  sig  langs 
østsiden  af  Smiths  Sund 
som  menneskehedensyder- 
ste  forpost  mod  nord.  Og 
det  var  blandt  de  fuld- 
stændig  isolerede  efter- 
kommere  af  denne  haard- 
føre  skare,  at  de  to 
Peary-expeditioner  opholdt 
sig  og  færdedes  gjen¬ 
nem  vintrenes  maanedlange  mørke  og  de  arktiske  sommeres 
pragt. 

At  det  ikke  blot  er  midlertidig,  at  innuitterne  ved  Smiths 
Sund  har  udvalgt  delte  ensomme  hjørne  af  verden  til  sit  fædre- 
land,  derpaa  tyder  den  rørende  kjærlighed,  hvormed  de  endnu 
den  dag  idag  klynger  sig  til  de  kolde,  nøgne  klipper.  Dog  er 
det  kun  gjennem  vore,  den  tempererede  zones  øine,  at  disse  kyster 
faar  et  saadant  nøgent  og  livløst  udseende.  Thi  seet  fra  eski¬ 
moens  standpunkt  yder  de  ikke  alene  de  nødvendige  midler  til' 
livets  ophold,  men  ogsaa  alt,  hvad  der  med  rimelighed  kan  for- 

langes  til  befordring  af  ethvert  menneskes  materielle  og  aandelige 
velvære.  Og  kan  vi  end  ikke  ganske  dele  denne  hans  opfatning, 
saa  skal  vi  dog,  ved  at  aflægge  et  besøg  paa  disse  kyster,  faa  se, 
at  den  herskende  forskjel  mellem  de  tempererede  og  de  arktiske 
egnes  livfrembringelser  i  virkeligheden  ikke  er  fuldt  saa  over- 
vældende,  som  man  ialmindelighed  paa  afstand  er  tilbøielig  til 
at  antage. 

Naar  man  en  stille  sommerdag  nærmer  sig  den  del  af  de 
grønlandske  kyster,  hvormed  vi  i  det  følgende  kommer  til  at  be¬ 
fatte  os,  nemlig  strækningen  langs  Smiths  Sund  mellem  den  76de 
og  79de  breddegrad,  saa  vil  man  gjennem  den  under  saadanne 
omstændigheder  som  oftest  forbausende  klare  og  rene  luft  alle¬ 
rede  paa  en  afstand  af  fra  50  til  80  kilometer  øine  linierne  i  de 
lange,  fint  kurvede  snekupler,  der  saa  godt  som  overalt  kroner 
de  mørke  plateauformede  kyster.  Som  man  kommer  nærmere, 
kan  man  efterhaanden  iagttage  mere  og  mere  af  de  underliggende 
bratte  kystfjelde,  hvis  skygger  og  konturer  paa  grund  af  den 
netop  nævnte  atmosfæriske  renhed  selv  paa  meget  lange  afstande 
fremtræder  med  en  forbausende  tydelighed.  For  den  uerfarne 
vil  derfor  afstandene  ved  de  grønlandske  kyster  forekomme  i 
aller  høieste  grad  skuffende,  saameget  mere  som  man  ved  be¬ 
dømmelsen  jo  ganske  savner  den  veiledning,  som  man  i  sydligere 
og  mere  civiliserede  egne  har  i  tilsteværelsen  af  kjendte  objekter 
som  huse,  trær  eller  lignende.  Et  fjernt  og  meget  høit  fjeldparti 
vil  derfor  i  Nord-Grønland  i  regelen  faa  netop  det  samme  ud- 
seende  som  et  langt  nærmere,  men  mindre  høit  fjeld.  Ja,  det 
feilagtige  indtryk  er  i  den  grad  forvirrende,  at  en  korrekt  an- 
sættelse  af  afstandene  langs  en  ny  og  ukjendt  kyst,  selv  for  den 
erfarne  forsker  eller  sømand  ofte  kan  frembyde  uoverstigelige 
vanskeligheder.  Thi  ikke  alene  varierer  de  samme  fjeldforma- 
tioners  bøide  meget  betydelig  paa  de  forskjellige  steder,  men 
luften  har,  som  rimelig  kan  være,  ingenlunde  altid  den  samme 
grad  af  klarhed. 

Jeg  husker  saaledes  et  illustrerende  exempel  paa  disse  forholde 
kort  efler  at  vi  i  juli  1891  paa  sælfangeren  «Ivite»  var  ankom¬ 
met  til  aabningen  af  Mac  Cormickbugten,  der  dengang  endnu 
var  belagt  med  resterne  af  den  foregaaende  vinters  is.  For  at 
tage  de  tilsyneladende  lovende  renjagtfelter  ved  bunden  af  bugten 
i  øiesyn  besluttede  doktoren,  Gibson  og  jeg  at  tage  en  tur  der- 
ind  over  isen.  Det  vilde  være  saadan  en  passende  tur  før  frokost. 
Isen  var  vistnok  temmelig  vandtrukken  med  talrige  indsøer  og 

huller,  og  marschen  vilde  muligens  derfor  ikke  blive  fri  for 
diverse  fodbad  og  andre  smaa  ubehageligheder.  Men  saa  var  jo 
heldigvis  veien,  som  vi  var  nødsaget  til  at  tilbagelægge,  «en  ren 
bagatel».  Vor  vandring  kom  imidlertid  ikke  til  udførelse.  Vi 
fandt  nemlig  snart,  at  fremkomsten  over  isen  paa  grund  af  de 
mange  huller  og  kanaler  var  værre,  end  vi  havde  tænkt.  Men 
ved  senere  foretagne  maalinger  har  det  vist  sig,  at  af  den  vandring, 
som  vi  hin  morgen  saa  freidig  havde  sat  os  som  maal  at  udføre 
før  frokost,  vilde  indmarschen  alene  naaet  op  i  23  kilometer! 


Af  skade  bliver  man  ldog.  Da  jeg  engang  under  efterforsk- 
ningerne  efter  de  savnede  svenske  reisende  Bjørling  og  Kallstenius 
og  deres  ledsagere  sidste  sommer  sammen  med  endel  af  undsæt- 
nings-expeditionens  medlemmer  straks  efter  aftensmaden  ombord 
skulde  gaa  over  isen  iland  til  Ellesmere-kysten,  puttede  jeg,  førend 
jeg  drog  afsted,  i  hast  et  drabeligt  stykke  kjød  og  nogle  brød¬ 
skiver  i  lommen.  At  dette  foraarsagede  nogle  sarkastiske  be- 
mærkninger  fra  enkelte  øienvidners  side,  om  at  de  nok  syntes, 
de  havde  lagt  mærke  til  min  ringe  appetit  ved  aftensbordet,  hvor¬ 
for  de  godt  kunde  skjønne,  jeg  trængte  noget  paa  veien  o.  s.  v.‘ 
maa  man  ikke  bebreide  dem.  Sagen  var  nemlig  den,  at  majori¬ 
teten  af  de  ombordværende  ansaa  veien  iland  for  en  ubetydelig 
spasertur,  medens  jeg  i  dette  tilfælde,  takket  være  mine  mange 
dyrekjøbte  erfaringer,  havde  mine  berettigede  tvil.  Og  det  viste 
sig  ogsaa,  at  om  den  medbragte  niste  end  ikke  netop  opnaaede 
at  frelse  os  fra  hungersdødens  kvaler,  saa  var  det  dog  med  ganske 

fornøiede  ansigter,  vi  fortærede  den;  thi  indmarschen  alene  havde„ 
omveie  iberegnet,  neppe  været  under  de  10  kilometer. 

Det  er,  som  man  af  ovenstaaende  vil  skjønne,  derfor  først  i 
kystfjeldenes  umiddelbare  nærhed,  at  den  reisende  faar  det  rette 
indtryk  af  deres  imponerende  mægtighed  og  storslagne  former. 
Som  regel  varierer  de  yderste  fjeldvægges  høide  mellem  to  og 
tre  tusen  fod  og  bestaar  ialmindelighed  af  den  idetheletaget  i 
Nord-Grønland  stærkt  udbredte  trapdannelse. 

Hvor  plateauernes  mere  eller  mindre  horisontale  overlinie 
for  et  kortere  stykke  er  afbrudt,  er  gjerne  den  mellemliggende 
kløft  opfyldt  af  bratte  jøkler  eller  hængende  sne-  og  ismasser, 
fra  hvilke  om  sommeren  enkelte  stykker  nu  og  da  med  vældige 
brag  løsriver  sig  og  falder  ned  paa  de  underliggende  stenurer 
eller  sparsomme  moselag.  Nede  mellem  disse  stenurer  bruser  om 
sommeren  fjeldbækken  i  sit  vilde  løb  nedover  mod  søen,  snart 
fuldstændig  skjult  under  de  ældgamle  klippeblokke,  snart  igjen 
vældende  sin  krystalklare  vædske  frem  i  dagslyset,  hvor  den 
livligt  og  muntert  blinker  i  polarsolens  straaler. 

Det,  der  ubetinget  giver  de  nord-grønlandske  kyster  sit  mest- 
karakteristiske  præg,  er  de  mægtige  isbræer,  der  hist  og  her  fra 
det  indre  land  skyder  sig  ned  mod  havets  overflade.  Det  er  ude- 
lukkende  i  dalstrækningerne,  at  disse  vældige  isstrømme  fore- 
findes,  og  især  møder  man  dem  inde  ved  bunden  af  de  fleste 
fjorde  og  bugter,  hvor  sænkningerne  i  landet  er  særlig  dybe  og 
vide.  De  stammer  alle  fra  et  fælles  ophav,  nemlig  det  umaade- 
lige  isdække,  der  gjennem  aartusenders  snefald  efterhaanden  har 
dannet  sig  i  Grønlands  indre. 

Det  er  et  trist  billede,  dette  det  indre  af  landet  frembyder 
for  beskueren.  Alle  dale  er  udjevnede,  alle  de  mægtige  fjeld- 
tinder  med  sine  kupler  og  luftige  toppe  begravne  i  hele  sin 
storhed  og  pragt  under  dette  kolde,  umaadelige  liglagen.  Kun 
hist  og  her  i  kysternes  nærhed  stikker  de  veirbidte  kjæmper 
frem  gjennem  snehavet  som  mindesmærker  over  det  underlig¬ 
gende,  forlængst  udjevnede  og  stivnede  landskab. 

For  at  komme  til  sikker  kundskab,  om  et  isdække  som  det 
grønlandske  er  i  tiltagende,  eller  om  det  mindsker,  vilde  der  ud- 
kræves,  at  man  i  den  hensigt  gjennem  en  længere  række  af  aar 
foretog  nøiagtige  iagttagelser,  og  da  saadanne  iagttagelser  endnu 
ikke  haves,  er  det  vanskeligt  at  udtale  nogen  bestemt  mening 
om  dette  spørgsmaal.  Kun  en  ting  kan  vi  med  sikkerhed  vide, 
nemlig  at  detle  isdække  i  svundne  tider  har  været  baade  større 

og  mindre,  end  det  nu  er,  samt  at  lignende  forandringer  i  dets 
størrelse  ogsaa  i  fremtiden  vil  gjentage  sig. 

Det  er  tyngdekraftens  virkning  paa  indlandets  isdække,  der 
har  frembragt  de  mægtige,  langsomt  fremadskridende  bræer  eller 
isstrømme  hist  og  her  i  sænkningerne  langs  de  steile  kyster. 
Hvorledes  et  fast  og  skjørt  stof  som  is  i  disse  tilfælder  ganske 
kunde  arte  sig  som  en  tyktflydende  vædske,  var  længe  blandt 
de  lærde  et  vanskeligt  spørgsmaal  at  besvare.  Det  er  ogsaa  kun 
tilsyneladende,  at  de  store  isbræer  under  sin  fremadskriden  har 
den  tyktflydende  vædskes  egenskaber.  Thi  det  er  gjennem  tyngde¬ 
kraftens  virkning  paa  de  enkelte  ved  solvarmen  til  vand  for¬ 
vandlede  ismolekyler,  at  den  hele  bevsegelse  alene  kan  foregaa, 
et  fænomen,  hvis  forklaring  vi  imidlertid  ikke  her  nærmere  kan 
gaa  ind  paa. 

Man  kan  kun  vanskelig  gjøre  sig  nogen  forestilling  om 
størrelsen  af  de  ismasser,  hvoraf  disse  bræer  bestaar,  uden  at 
have  havt  den  sjeldne  anledning  til  at  beskue  dem  paa  nærmere 
hold.  De  bræer,  som  vi  har  at  opvise  indenfor  Europas  grænser, 
og  af  hvilke  flere  er  blevne  i  høi  grad  berømte  paa  grund  af  sin 
imponerende  størrelse,  vilde  mellem  de  nord-grønlandske  isstrømme 
neppe  endog  tiltrække  sig  den  reisendes  flygtige  opmærksomhed. 

Som  regel  ender  disse  bræer,  hvis  overflade  er  fyldt  med 
store,  gabende  revner,  i  en  steil  isvæg  af  ofte  over  30  meters 
høide  over  vandfladen,  udstyret  med  allehaande  fantastiske  huler 
og  grotter  og  vældige  overhængende  partier,  der  spiller  i  de 
pragtfuldeste  grønne  og  blaa  farver. 

Det  mest  storslagne  exempel  paa  en  nord-grønlandsk  bræ’s 
mægtighed  har  vi  i  den  lige  nordenfor  Smithssundet  beliggende 
Humboldtsbræ,  der  er  den  største  af  alle  hidtil  kjendte  bræer 
paa  den  nordlige  halvkugle,  og  i  omfang  alene  overgaaes  af  den 
af  Ross  i  1841  i  de  antarktiske  egne  iagttagne  isstrøm  ved  Victoria- 
land.  Humboldtsbræ  har  nemlig  den  enorme  bredde  af  henimod 
100  kilometer  eller,  udtrykt  paa  en  anden  maade,  en  udstræk- 
ning,  der  paa  det  nærmeste  er  lig  med  afstanden  mellem  Kristi¬ 
ania  og  Larvik.  Anslaaes  dens  middelstykkelse  ved  udløbet  i 
havet  til  omkring  200  meter  samt  middelhastigheden  af  den 
samlede  ismasses  bevægelse  i  et  aar  til  henved  100  meter,  saa 
vil  man  forstaa,  at  det  er  hundreder  af  millioner  af  kubikmeter 
eller  flere  kubikkilometer  solid  is,  det  ber  er  tale  om  aarlig  føres 
ud  i  havet  for  som  drivende  isfjelde  at  bortføres  til  smeltning 
under  sydligere  bredder. 

Naar  et  isfjeld  pludselig  løsner  sig  fra  en  saadan  bræ,  sker 
•det  altid  under  øredøvende  larm  og  støi,  der  af  og  til  gaar  over 
iil  voldsomme  tordenlignende  brag.  Samtidig  sættes  søen  i  vid 
omkreds  i  stærk  bevægelse  ved  de  heftige  rullinger,  iskolossen 
undergaar  ved  tabet  af  sin  ligevægt. 

Det  var  en  paa  denne  maade  opstaaet  bølge,  der,  som  alle¬ 
rede  før  kortelig  omtalt,  den  31te  oktober  1893  pludselig  over- 
svømmede  klipperne  lige  nedenfor  vort  vinterkvarter  og  ødelagde 
■endel  af  vore  petroleumsfade  tilligemed  en  mindre  baad. 

Selv  var  jeg  ikke  hjemme  ved  den  nævnte  leilighed,  idet 
jeg  nemlig  paa  den  tid  sammen  med  løitnant  Peary  befandt  mig 
indlogeret  i  en  snehytte  oppe  ved  indlandsisens  rand,  men  jeg 
fik  den  følgende  dag  en  temmelig  livlig  beskrivelse  af  katastrofen 
af  expeditionens  øvrige  medlemmer.  Gamle  madam  Cross  skulde 
efter  sigende,  da  begivenheden  hændte,  have  været  fuldt  paa  det 
rene  med,  at  dommedag  nu  endelig  var  forhaanden,  hvilket  jo 
ikke  er  saameget  at  forundre  sig  over,  naar  man  betænker,  at 
det  hele  foregik  i  mørket  og  var  ledsaget  af  en  frygtelig  støi  og 
larm,  der  end  yderligere  øgedes  ved  itubrækningen  af  den  allerede 
dengang  temmelig  solide  høstis,  der  dækkede  den  indre  havn. 
Den  næste  morgen  kom  ogsaa  vi  fraværende  tilstede  paa  skue- 
pladsen,  idet  vi  ved  bud  var  blevne  underrettede  om  det  passerede. 
Hele  dagen  tilbragte  vi  derpaa  med  redningsarbeide,  og  mange 
var  de  mere  eller  mindre  muntre  scener,  vi  herunder  oplevede 
paa  de  af  nattekulden  kun  slet  sammenføiede  isflag.  Snart  var 
det  en  med  uendelig  møie  reddet  tønde,  der  i  et  ubevogtet  øieblik 
dybt  og  venlig  neiende  atter  trak  sig  tilbage  gjennem  det  tynde 
isdække,  snart  var  det  en  af  de  optrædende  personer  selv,  der 
med  et  langt  klagehyl  forsvandt  gjennem  scenens  gulv  som  Mefi- 
stofeles  gjennem  theatrets  brædder. 

Det  er  ikke  frit  for,  at  våndet  var  lidt  koldt  paa  den  tid  af 
aaret.  lalfald  paastod  vor  meteorolog,  da  han  engang  i  formid¬ 
dagens  løb  af  ædle  tililende  kamerater  var  bleven  reddet  fra  de 
med  en  drukning  forbundne  ubehageligheder,  at  vandets  tempera¬ 
tur  netop  da  maatte  være  «adskillige  grader  under  frysepunktet». 

Vi  talte  om  isfjeldene  og  deres  oprindelse  fra  de  mægtige 
bræer.  Vi  skal  nu  kortelig  berøre  deres  dimensioner.  Angaa- 
ende  deres  vanlige  høide  over  vandskorpen  tror  jeg  der  blandt 
folk  ialmindelighed  hersker  temmelig  feilagtige  forestillinger,  takket 
være  de  mange  ældre  reiseberetningers  overdrivelser  i  den  ret¬ 
ning.  Det  er  kun  sjelden,  at  et  isfjeld  rager  høiere  op  over 

vandskorpen  end  mastetopperne  paa  et  af  nutidens  sæl-  eller 
hvalfangstskibe,  det  vil  sige  en  30  til  40  meter.  Dette  gjælder 
især  for  de  fjeldes  vedkommende,  hvis  overflader  nogenlunde  har 
bevaret  den  horisontale  stilling,  de  indtog,  da  disse  endnu  var 
fragmenter  af  den  oprindelige  bræ.  Har  et  isfjeld  forandret 
denne  stilling,  saaledes  at  kanske  et  mere  eller  mindre  skarpt 
hjørne  er  kommet  i  veiret,  vil  kolossen  derved  selvfølgelig  rage 
saa  meget  høiere  tilveirs.  Dog  opnaar  de  vel  neppe  nogensinde- 
en  høide  af  over  100  meter. 


«Falcon»  blandt  isfjelde. 


Isfjeldenes  udstrækning  forøvrigt  er  yderst  forskjellig.  Fra 
forholdsvis  ubetydelige  blokke  af  længde  og  bredde  som  et  mid¬ 
delsstort  skibsskrog  kan  de  undertiden  gaa  op  til  mægtige,  flydende 
øer,  paa  hvis  overflader  man  magelig  kunde  finde  plads  til  hele 
landsbyer.  I  Melvillebugten  har  isfjeldene  saaledes  ikke  sjelden 
en  længde  af  flere  kilometer  og  har  da  som  oftest  en  aflang 
form.  Naar  vi  forsøger  at  forestille  os  en  saadan  kolos  og  mas¬ 
sen  af  den  deri  indeholdte  is,  bør  vi  ikke  glemme,  at  hvad  vi 
kan  iagttage  af  den  oven  vande,  kun  er  en  ringe  del  af  dens 

virkelige  størrelse.  Et  stykke  bræis  vil  nemlig  i  saltvand  have 
omtrent  7  gange  saameget  af  sin  masse  under  vandfiaden  som 
over  den.  De  større  isfjelde  stikker  derfor  saa  dybt,  at  mange 
af  dem  endog  vilde  kunne  forbause  verden  ved  at  rende  paa 
grund  midt  ude  i  Nordsøen,  om  de  nogensinde  af  en  eller  anden 
aarsag  skulde  komme  til  at  forvilde  sig  ind  over  dette  farvands 
grænser. 

Foreløbig  faar  vi  nu  være  færdig  med  alt,  som  heder  isbræer 
og  isfjelde,  for  at  kunne  gaa  over  til  mindre  livløse  emner.  Til 
en  begyndelse  vil  vi  foretage  en  liden  vandring  indover  landet 
for  om  muligt  hist  og  her  at  faa  øie  paa  nogle  af  de  faa  exem- 
plarer  af  dyreverdenen,  der  er  i  besiddelse  af  seighed  og  haard- 
førhed  nok  til  at  udholde  tilværelsens  kamp  inde  blandt  disse 
øde  landskaber. 

Neppe  har  vi  gaaet  mange  skridt  opover  fra  strandbredden, 
før  vi  faar  øie  paa  et  par  snehvide  punkter,  der  nu  og  da  synes 
at  bevæge  sig  høit  oppe  i  en  mørk  fjeldskrænt.  Lad  os  se  godt 
efter,  førend  vi  fastslaar,  at  dette  er  to  harer ;  thi  vi  maa  huske 
paa,  at  sanserne  kun  altfor  ofte  bedrager  en  i  denne  nye  verden, 
saa  helt  forskjellig  fra  den,  hvori  vi  er  vant  til  at  færdøs. 

Jeg  husker  saaledes,  hvorledes  det  engang  hændte  mig,  at 
jeg  under  allehaande  jægerceremonier  nærmede  mig  to  graahvide 
harer  i  den  tro,  at  det  var  rensdyr.  Det  eneste,  jeg  ikke  rigtig 
kunde  faa  til  at  passe,  var,  at  begge  dyr  syntes  at  være  i  besiddelse 
af  evnen  til  at  bevæge  sine  horn,  som  om  det  skulde  have  været 
lange  ører.  Var  dette  en  ny  og  sjelden  art  af  den  grønlandske 
ren?  Længe  skulde  jeg  ikke  befinde  mig  i  uvished  herom.  En 
sten  gav  efter  under  mit  ene  knæ,  og  lyden  af  dens  rullen  ned¬ 
over  fjeldskraaningen  havde  den  virkning,  at  de  to  sjeldne  dyr 
lagde  ivei  opover  uren  paa  en  saa  karakteristisk  haremaner,  at 
der  ikke  længer  kunde  være  nogen  tvil  om,  hvilken  kapital  feil¬ 
tagelse  jeg  havde  gjort  mig  skyldig  i.  Dette  var  længe  det  flaueste 
øieblik  i  mit  liv.  Men  saa  en  dag,  som  vi  under  den  sidste 
expedition  sad  tilbords  og  spiste  haresteg,  var  jeg  dristig  nok  til 
at  fortælle  historien,  som  jeg  indtil  da  havde  vidst  med  omhu  at 
bevare  under  taushedens  slør.  Dette  havde  den  uventede  virk¬ 
ning,  at  der  fra  de  øvrige  tilstedeværende  ved  bordet  fremkom 
en  række  ærlige  bekjendelser,  der  satte  min  egen  lille  misfor- 
staaelse  fuldstændig  i  skyggen.  At  en  saaledes  engang  havde 
trukket  sig  skyndsomst  tilbage  for  en  hare  i  den  tro,  at  det  var 
en  isbjørn,  han  befandt  sig  i  nærheden  af,  kunde  endda  lade  sig 

høre.  Men  at  forveksle  en  rype  med  et  rensdyr,  hvilken  vittige 
feiltagelse  en  anden  roste  sig  af  at  have  begaaet,  fandt  vi  dog 
at  burde  belønne  med  stormende  bifald.  Ligesaa  velvilligt  mod- 
toges  beretningen  om  en  liden  hændelse,  som  var  tilstødt  en  af 
de  tilstedeværende  under  et  ophold  paa  indlandsisen.  Endel  ravne 
kredsede  over  hovedet  paa  ham  for  kort  efter  at  forsvinde  gjen- 
nem  den  tykke,  taagefyldte  luft.  Vor  helts  morderiske  lyster  var 
imidlertid  herunder  blevne  optændte,  og  da  han  straks  efter  i 
nogen  afstand  fra  leiren  troede  at  skimte  en  ravn  paa  sneens 
overflade,  greb  han  blodtørstig  sin  rifle  og  begav  sig  langsomt 
og  forsigtig  afsted  henimod  det  lille  sorte  punkt.  Han  havde 
kun  gaaet  nogle  faa  skridt,  da  han  opdager,  at  han  allerede  be- 
finder  sig  nær  ved  sit  maal,  som  gjennem  taagen  havde  fore¬ 
kommet  ham  at  være  betydelig  længere  borte.  Men  i  samme 
øieblik  ser  han  ogsaa  til  sin  ikke  ringe  overraskelse,  at  hvad  han 
ved  list  har  beredt  sig  til  at  overrumple,  desværre  ikke  er  en 
stor  og  glinsende  ravn,  men  alene  de  veirbidte  rester  af  en 
eskimohunds  primitive  visitkort. 

Men  vi  faar  vel  vende  tilbage  til  vor  vandring.  Vi  lægger 
vor  rute  opover  en  jevn  og  forholdsvis  vid  dalstrækning,  der  paa 
hver  side  er  begrænset  af  mørke  fjelde,  foroven  temmelig  bratte, 
men  længere  nede  jevnt  skraanende  udover.  Midt  i  dalbunden 

risler  en  bæk,  der  hist 


og  her  danner  smaa 
blinkende  indsøer,  no- 
get,  der  i  høi  grad  op- 
liverdet  triste  landskab. 
Grunden,  som  vi  gaar 
over,  er  for  størstedelen 
bedækket  af  grus  eller 
'  • rullesten  med  spredte, 

smaa  oaser  indimellem 

Et  stykke  grønlandsk  grøn  mose,  græs- 
flora.  straa  og  vilde  blom¬ 

ster  af  brogede  farver. 
Nu  og  da  passerer  vi  ogsaa  kanhænde  en 
bergknaus,  men  anstrænger  os  stedse  for- 
gjæves  for  i  denne  at  opdage  noget  tegn  til 
mineraiier  af  speciel  interesse  eller  værdi. 
Overalt  gjenfinder  vi  i  bergarterne  som  de 
mest  fremtrædende  mineraiier  kvarts,  feid- 

spat,  glimmer  og  hornblende  i  de  forskjelligste  blandinger  og 
forhold. 

Gamle,  afbrudte  rensdyrhorn,  som  vi  ikke  sjelden  kan  iagt- 
tage  langs  vor  vei,  i  forbindelse  med  talrige  spor  efter  disse  dyr, 
giver  os  godt  haab  om  inden  kort  tid  at  faa  øie  paa  nogle  af 
dem.  Og  vi  skulde  i  virkeligheden  ogsaa  være  meget  uheldige, 
om  ikke  dette  vort  haab  viste  sig  at  gaa  i  opfyldelse.  Thi  renen 
er  ingenlunde  et  sjeldent  dyr  i  disse  trakter.  Faar  vi  saa  efter 
nogen  speiden  øie  paa  en  renflok,  saa  kan  vi,  selv  om  den  er 
noksaa  fjern,  med  temmelig  stor  sandsynlighed  antage,  at  flokkens 
vagthavende  okse  allerede  forlængst  har  opdaget  os.  I  saa  til- 
fælde  vil  de  snart  tage  flugten  for  at  søge  op  paa  fjeldplateauerne, 
idet  de  i  den  senere  tid  er  blevne  meget  sky.  For  nogle  aar 
siden  var  det  anderledes.  Under  den  første  Peary-expedition 
hændte  det  saaledes  engang,  at  Mr.  Verhoeff,  der  var  betydelig 
mere  videnskabsmand,  end  han  var  jæger,  og  under  sine  van¬ 
dringer  efter  mineralier  som  oftest  fordybede  sig  helt  i  studiet  af 
de  stene,  der  laa  i  hans  vei,  ved  at  se  op  pludselig  opdagede,  at 
han  gik  og  sankede  sine  mineralske  skatte  midt  indimellem  en 
skare  græssende  rensdyr. 

Det  er  baardføre  dyr  disse  rensdyr,  der  streifer  om  i  de 
nord-grønlandske  fjelde.  Men  af  naturen  er  de  ogsaa  bleven 
udstyret  paa  en  fortrinlig  maade  for  det  strenge  klima,  under 
hvilket  de  maa  friste  sin  tilværelse.  Deres  vinterpels  er  nemlig 
den  varmeste  af  alle  de  animalske  haarbeklædninger,  man  kjender. 

Renen  lever  altid  under  aaben  himmel  og  maa  som  følge 
heraf  uden  beskyttelse  hele  vinteren  igjennem  kunne  udstaa  de 
strengeste  temperaturer  og  de  voldsomste  storme.  Naar  dertil 
kommer,  at  der  gjennem  hele  denne  aarstid  hersker  et  evigt 
mørke,  samt  at  sneen  paa  marken  lægger  betydelige  hindringer 
iveien  for  dens  adkomst  til  de  sparsomme  greesstraa,  den  søger, 
saa  maa  man  høilig  forbauses  over,  at  den  alligevel  trods  alt 
kan  trives  og  formere  sig  under  saa  ugunstige  livsvilkaar.  Hel¬ 
digvis  for  renen  falder  der  dog  i  normale  vintre  kun  meget  lidet 
sne,  og  da  ethvert  snefald  i  regelen  ledsages  af  stærk  vind,  vil 
sneen  i  almindelighed  indskrænke  sig  til  alene  at  udjevne  alle 
mindre  uregelmæssigheder  eller  fordybninger,  saaledes  at  en  god 
del  af  landet  fremdeles  forbliver  snefrit.  Dog  er  rensdyrene  ved 
vaarens  frembrud  næsten  altid  i  en  meget  udmagret  tilstand,  da 
de  alle  i  denne  tid  i  større  eller  mindre  grad  maa  tære  paa  den 
fedme,  det  i  den  foregaaende  korte  sommer  er  lykkedes  dem  at  opnaa. 

Indtræffer  der  et  enkelt  aar  i  løbet  af  vinteren  usædvanlig 
meget  sne,  der  tillige  lægger  sig  jevnt  over  det  hele  landskab, 
kan  dette  have  de  mest  skjæbnesvangre  følger  for  renbestanden. 

Da  fryder  den  lille  polarræv  sig  af  ganske  hjerte  ved  tanken 
paa  de  sorgfri  og  lykkelige  dage,  den  gaar  imøde.  Thi  ogsaa 
for  den  er  vinteren  en  alvorlig  tid  tiltrods  for,  at  den  altid  kan 
sidde  lunt  inden  døre,  naar  udenfor  kulden  eller  stormen  regje¬ 
rer  paa  det  værste.  Mikkel  holder  nemlig  hus  for  sig  og  sin 
familie  enten  bortimellem  svære,  af  sne  tildækkede  klippestykker 
eller  nede  under  isskorpen  i  de  lune,  udtørrede  bækkeleier. 
Polarræven,  der  er  brunblaa,  sjeldnere  hvid  af  farve,  er  vistnok 
langt  mindre  end  sin  navnkundige  broder  i  syden,  men  at  den 
tillige  skulde  være  mindre  klog  eller  listig  end  denne,  har  jeg 
endnu  ikke  hørt  tale  om  eller  opdaget.  Der  har  endog  været 
sagt  om  den  grønlandske  ræv,  at  den  i  løbet  af  sommeren,  naar 
tiderne  er  gode,  pleier  at  samle  op  forraad  for  den  kommende 
vinter,  og  at  dette  ogsaa  virkelig  forholder  sig  saa,  tør  man  vist¬ 
nok  anse  for  sikkert. 

Ialfaid  er  det  engang  hændt  mig,  før  jeg  endnu  havde  faaet 
noget  nøiere  kjendskab  til  de  arktiske  ræve  og  deres  underfun- 
dighed,  at  nogle  af  disse  dyr  meget  sindrig  havde  faaet  aabnet 
laaget  paa  en  stor  blikkasse,  som  jeg,  før  jeg  forlod  den,  i  ube- 
tænksomhed  havde  undladt  at  belaste  med  stene.  Kassen  var 
fyldt  med  pemmikan,  der  var  opskaaret  i  smaastykker  paa  et 
kvart  kilograms  vægt.  Da  jeg  5  dage  efter  kom  tilbage  til  stedet, 
var  den  rummelige  kasse  paa  det  nærmeste  tømt,  medens  en  vel 
oparbeidet  rævesti,  der  imidlertid  ikke  kunde  forfølges,  da  grun- 
den  længere  nede  var  snebar,  forkyndte  om,  hvem  forøverne  af 
den  frække  udaad  var.  At  pemmikanen  i  dette  tilfælde  simpelt¬ 
hen  under  fuld  damp  var  bleven  borttransporteret  til  tyvens  eller 
tyvenes  bolig,  kan  der  neppe  være  nogen  tvil  om.  Thi  for  at 
faa  fortæret  varerne  paa  stedet  maatte  ialfaid  den  oprindelige 
tinder  først  have  sendt  bud  til  alle  omegnens  polarræve  efter 
velvillig  assistance,  en  grad  af  elskværdighed,  som  jeg  har  van¬ 
skelig  for  at  tro,  den  har  været  i  besiddelse  af. 

I  den  tid,  da  isen  ligger  ved  kysterne,  det  vil  i  almindelighed 
sige  i  8  å  10  maaneder  af  aaret,  foretager  ræven  hyppig  længere 
reiser  udover  isvidderne,  hvor  den  ofte  gjør  glimrende  forretninger 
i  alslags  blodigt  affald  dels  efter  isbjørnenes  maaltider,  dels  ogsaa 
efter  eskimoernes  jagter.  I  Melvillebugten  har  jeg  endog  paa- 
truffet  en  ræv  i  over  35  kilometers  afstand  fra  nærmeste  land. 

Den  var,  da  jeg  først  opdagede  den,  ifærd  med  at  fortære  en 
sælunge.  Men  da  vi  med  vor  slæde  og  8  glubske  hunde  nær- 
mede  os  stedet,  lod  den  fornuftigvis  sit  bytte  i  stikken  og  for- 
svandt  snart  i  det  fjerne  som  en  skydot  i  storm. 

Ræven  nyder  som  nævnt  ofte  godt  af  levningerne  fra 
bjørnenes  maaltider,  og  man  ser  den  derfor  ikke  sjelden  følge 
trofast  i  disses  fodspor.  Men  en  endnu  trofastere  ledsager  af 
bjørnen  paa  dens  isvandringer  synes  dog  ravnen  at  være.  Faar 
saaledes  eskimoen  under  forfølgelsen  af  et  bjørnespor  øie  paa 
ravne,  der  synes  at  kredse  over  et  bestemt  omraade  paa  den  af 
store  talrige  ujevnheder  bedækkede  isflade,  betænker  han  sig  ikke 
længe  paa,  hvilken  kurs  han  bør  vælge. 

Det  er  et  imponerende  syn,  den  fuklt  udviklede  bjørn  frem- 
byder,  naar  den  let  og  smidig  som  en  kat  bevæger  sig  henover 
pakisens  ujevne  flade. 

Med  hensyn  til  isbjørnens  mod  og  blodtørstighed  overfor 
mennesker  har  der  været  fremsat  meget  forskjellige  meninger. 
Sikkert  nok  er  det,  at  den  «civiliserede»  bjørn,  d.  v.  s.  den  bjørn, 
der  efterhaanden  har  lært  mennesket  og  dets  morderiske  tilbøielig- 
heder  at  kjende,  selv  om  den  er  noksaa  forsulten,  i  regelen  ikke 
•er  sen  om  at  trække  sig  undaf  ved  synet  af  mennesker.  At  den 
derimod  i  tidligere  tider  i  almindelighed  har  udvist  betydelig 
mindre  grad  af  sagtmodighed  ligeoverfor  skabningens  herrer  end 
i  nutiden,  synes  at  fremgaa  af  de  mange  ældre  beskrivelser,  der 
haves  af  reisendes  sammentræf  med  den.  Saaledes  har  man 
exempler  paa,  at  den  ikke  alene  har  forfulgt  mennesker,  men 
endog  dræbt  eller  saaret  dem,  uden  først  at  være  angreben  af 
disse.  Nu  derimod  har  bjørnene  i  de  fleste  egne,  hvor  de  holder 
til,  gjennem  aarrækker  været  saa  udsatte  for  menneskenes  stadige 
og  farlige  angreb,  at  de  derved  efterhaanden  har  faaet  en  afgjort 
tendens  til  at  forsvinde  ved  synet  af  dem,  hvad  der  igjen  har 
forledet  mange  til  at  gjøre  den  slutning,  at  hjørnene  af  naturen 
er  feige  dyr.  Nu  har  som  bekjendt  bjørnen  ord  for  at  være  i 
høi  grad  nysgjerrig,  og  det  er  vistnok  ganske  korrekt.  Men  den 
hensynsløse  maade,  hvorpaa  den,  især  i  de  tidligere  tider,  tilfreds- 
stillede  denne  sin  nysgjerrighed  overfor  mennesker  og  ikke  mindst 
overfor  skibe,  tjener  netop  til  at  illustrere  dens  naturlige  selv- 
tillid  og  mangel  paa  frygl. 

En  aftenstund  under  opreisen  med  «Kite»  i  1891  ogdagede 
en  af  maskinisterne  en  bjørn  i  det  fjerne,  hvilken  nyhed  han 
ufortøvet  meddelte  endel  af  os,  der  sad  inde  i  dækshuset  og  pas- 

siarede.  I  et  øieblik  var  vi  med  i’iflen  i  haand  ude  paa  dæk, 
hvor  vi  snart  fik  øie  paa  bjørnen,  der  tilsyneladende  med  rask 
fart  bevægede  sig  imod  os.  Saalænge  den  nærmede  sig,  var  det 
jo  overflødigt  at  foretage  sig  noget,  hvorfor  vi  rolig  forblev 
ombord,  vel  skjulte  bag  skibets  skanseklædning.  Nærmere  og 
nærmere  kom  det  vældige  dyr  os.  At  et  saa  mærkelig  konstrueret 
uhyre  som  et  skib  tillige  kunde  være  en  farlig  ting  at  komme  i 
berøring  med,  faldt  den  neppe  ind.  Thi  naar  den  af  og  til  stan- 
sede  og  veirede  ud  i  luften,  saa  var  det  kun  for  straks  efter  med 
forøget  fart  at  fortsætte  sit  løb  imod  os.  Endelig  paa  noget  over 


Natte  vandrere. 

50  meters  afstand  faldt  det  første  skud  og  straks  efter  de  øvrige, 
der  endte  dens  liv.  Havde  vi  saasandt  kunnet  holde  os  fra  at 
skyde,  vilde  vi  uden  tvil  være  bleven  vidne  til  det  usædvanlige 
syn  at  se  den  dumdristige  røver  komme  op  over  rækken  paa  jagt 
efter  toldpligtige  varer. 

Saadan  opførsel  af  en  bjørn  som  den  her  udviste  synes  ikke 
egentlig  i  nogen  særlig  grad  at  tyde  paa  en  feig  natur. 

Naar  bjørnen  fanger  sæl,  viser  den  sig  fra  sin  intelligenteste 
side.  Forsigtig  snuser  den  i  snefanerne,  der  har  ophobet  sig  langs 
isfj eldenes  vægge,  og  under  hvilke  sælerne  om  vinteren  har  ind- 
rettet  sine  skjulte  pustehuller.  Har  den  med  sin  fine  næse  veiret 
et  saadant,  skraber  den  forsigtig  i  sneen  en  aabning  ind  til  det 


En  fattig  kyst. 

over  hullet  beliggende  snekammer.  Ind  gjennem  denne  aabning 
strækker  den  sit  hoved  og  venter  saa  taalmodig  paa,  at  sælen 
skal  komme  op  for  at  drage  aande.  Naar  den  omsider  indfinder 
sig,  er  den  vistnok  i  de  aller  fleste  tilfælde  bjørnens  sikre  bytte, 
idet  denne  med  et  eneste  hug  af  sine  tænder  er  istand  til  at 
knuse  dens  hjerneskalle. 

Den  sæl,  der  er  den  almindeligste  i  disse  egne,  er  den 
saakaldte  netchik  (phoca  foetida ),  eller  som  innuitterne  i  daglig 
tale  benævner  den:  pii-si.  Den  bliver  i  almindelighed  noget  over 
en  meter  lang  og  kan  i  fedme  maale  sig  med  en  hvilkensomhelst 
gris.  Da  den  samtidig  forekommer  i  temmelig  rigelig  mængde, 
er  den  af  stor  nytte  for  befolkningen,  ikke  mindst  ved  sit  skind, 
hvoraf  laves  klæder,  støvler,  telte  og  kajakker. 

En  anden  og  langt  større  sæl  er  den  saakaldte  ogsok  eller 
ugsuk  (phoca  harbata,  hos  os:  storkobben),  der  kan  blive  op 
til  3  meter  lang.  Den  er  dog  langtfra  saa  hyppig  som  den 
første.  Dens  skind  benyttes  af  eskimoerne  til  støvlesaaler,  remme, 
harpunliner  etc. 

Endnu  større  end  ugsukken  er  hvalrossen,  som  af  de  ind- 
fødte  benævnes  å-vek.  Dens  længde  overstiger  ofte  3  meter. 
Kjødet  af  hvalrossen  er  de  indfødtes  hovedsagelige  næringsmiddel. 
Den  fortæres,  kan  man  sige,  med  hud  og  haar;  thi  dens  tykke, 
bruskagtige  hud  er  høit  skattet  som  fodringsmiddel  for  de  ind¬ 
fødtes  hunde.  Hvalrossen  er  som  bekjendt  udstyret  med  to  væl- 
dige  hugtænder,  der  giver  den  et  yderst  uhyggeligt  udseende, 
saameget  mere  som  dens  aasyn  forøvrigt  ikke  egentlig  kan  siges 
at  være  dannet  efter  skjønhedens  regler.  Saaledes  er  dens  øine 
ikke  sjelden  stærkt  rødsprængte,  hvad  der  ikke  undlader  at 
give  dens  ansigt  et  vist  «forsoffent»  udtryk.  Hvalrossen  holder 
altid  til  nær  det  aabne  vand,  hvorfor  den,  saalænge  isen  ligger, 
udelukkende  paatræffes  langs  dennes  yderste  grænse  ud  mod  det 
selv  om  vinteren  delvis  aabne  farvand  i  Smitbs  sund.  For  de 
indfødte  er  hvalrossens  lange  tænder  ogsaa  af  stor  betydning, 
idet  disse  anvendes  til  forfærdigelsen  af  forskjellige  dele  af  deres 
redskaber. 

Af  meget  almindelig  forekomst  i  disse  egne  er  fremdeles 
narhvalen  med  sin  op  til  to  meter  lange  spirialfurede  stødtand, 
samt  endvidere  den  hvide  hval  eller  hvidfisken,  hvilken  sidste 
dog  tilbringer  vinteren  under  sydligere  bredder.  Ogsaa  andre 
hvalarter  forekommer,  om  end  dog  mindre  hyppig. 

Fisk  findes  der  yderst  lidet  af  under  disse  bredder.  Den 

mest  nævneværdige  er  lax-ørreten,  der  for  størstedelen  opholdei 
sig  i  indsøerne. 

Fuglelivet  maa  i  den  korte  sommertid  siges  at  være  myld- 
rende.  Alkerne  og  særlig  alkekongerne  er  de  dommerende. 
De  bygger  sine  reder  i  tusendvis  langs  steile  klippevægge  og 
stenurer,  saa  utilgjængelige,  at  selv  den  lille  Mikkel  ræv  mangen 
gang  har  vanskeligheder  med  at  faa  udført  sine  plyndringer 


Netchik-sæl  paa  isen. 

iblandt  dem.  Skindet  af  disse  fugle  benyttes  af  de  indfødte  til 
dele  af  deres  beklædning.  Af  andre  trækfugle  kan  nævnes  edder- 
fuglene,  der  dog  langtfra  er  saa  talrige  som  alkerne,  samt  end- 
videre  maager,  terner,  lommer,  teister  etc.  Af  fugle,  der  for- 
bliver  paa  stedet  vinteren  igjennem,  kan  anføres  ryper  og  ugler 
samt  ravne,  af  hvilke  sidste  dog  den  større  del  synes  at  trække 
sydover  for  et  kortere  tidsrum. 

Dette  var  i  flygtige  træk  en  skitse  af  de  kyster,  hvis  mærke- 
lige  befolkning  jeg  i  det  følgende  skal  gaa  over  til  at  skildre. 


IV. 

De  indfødte  ved  Smiths  sund. 


Det  var  om  aftenen  den  23de  juli  1891,  at  vi  i  en  af 
«Kite’s»  baade  langsomt  nærmede  os  land  etsteds  paa  sydsiden 
af  Whale  sund,  efterat  vi  kort  tid  i  forveien  fra  skibets  dæk 
havde  opdaget,  hvad  vi  antog  at  være  menneskelige  boliger. 

Disse  boliger,  der  snart  viste  sig  at  være  en  samling  telte 
og  jordhytter,  var  beliggende  ved  foden  af  et  forbjerg,  paa  en 
lav,  fremspringende  odde,  hvor  det  et  øieblik  senere  med  noget 
besvær  lykkedes  os  at  lande. 

Af  stedets  beboere,  der  ialt,  beløb  sig  til  11  personer,  kom 
mændene  os  straks  imøde  nedover  mod  strandbredden,  medens 
kvinder  og  børn  forsigtig  holdt  sig  i  baggrunden.  Et  par  af  os 
rakte  uvilkaarligt  ud  vore  hænder  til  dem  for  at  hilse  dem  paa 
civiliseret  vis;  men  hvilket  underligt  indtryk  det  gjorde,  da  de 
istedetfor  at  gribe  disse  stirrede  paa  os  med  forbausede  blikke 
uden  ringeste  begreb  om,  hvad  disse  gebærder  skulde  betyde. 
At  vi  var  snille  og  fredelige  mennesker,  der  ikke  vilde  dem 
noget  ondt,  syntes  de  dog  temmelig  snart  at  være  paa  det  rene 
med,  og  den  i  begyndelsen  noget  trykkede  stemning  gik  lidt  efter 
lidt  over  til  at  blive  særdeles  munter  og  livlig. 

En  af  vore  matroser,  der  tilfældigvis  under  landgangen  var 
bevæbnet  med  en  kort  snadde,  tiltrak  sig  deres  specielle  opmærk- 
somhed,  og  særlig  syntes  de  røgskyer,  han  fra  tid  til  anden  ud- 
sendte,  at  imponere  dem  og  give  dem  en  afgjort  tro  paa  hans 
mystiske  og  overnaturlige  gaver.  Et  endnu  mægtigere  indtryk 
gjorde  det,  da  han  straks  efter  ved  en  hurtig  haandbevægelse 

langs  sit  høire  bagparti  opnaaede  at  sætte  ild  i  en  træpinde  for 
derefter  ved  dennes  hjælp  at  frembringe  nye  og  forøgede  røg- 
skyer  fra  sin  mærkelige  «lampe». 

Det  var  tydeligt  at  skjønne,  at  de  mennesker,  vi  her  havde 
for  os,  ikke  tidligere  havde  været  i  nogen  nærmere  berøring  med 
den  civiliserede  verdens  sønner,  ja,  at  størsteparten  af  dem  endnu 
aldrig,  end  ikke  paa  afstand,  havde  havt  anledning  til  at  nyde 
synet  af  et  skib,  dette  i  deres  øine  saa  vidunderlige  produkt  af 
menneskelige  hænders  arbeide. 

Og  opnaaede  vi  med  alle  vore  rariteter  og  vidundere  at 
vække  deres  høieste  interesse  og  forbauselse,  saa  gjorde  de  ind- 
fødte  til  gjengjæld  et  ikke  mindre  stærkt  og  uudsletteligt  indtryk 
paa  vore  sind.  Vilde  at  se  til,  skiddenfærdige  og  langtfra  vakre- 
fremviste  disse  mennesker  uvilkaarligt  billedet  af  tilsyneladende 
meget  lavtstaaende  individer. 

Deres  lange,  ravnsorte  haar  hang  vildt  og  lurvet  nedover  de 
skinddækte  skuldre,  ja  skjulte  for  enkeltes  vedkommende  endog 
halvt  de  mørke,  sammenknebne  øine,  hvorved  de  fik  et  mærk- 
værdig  skummelt,  næsten  afskrækkende  udseende. 

Senere  fik  jeg  forresten  se,  at  ikke  alle  de  indfødte  var  saa 
helt  blottet  for  haarfrisur  som  de,  vi  her  havde  mødt.  Kvinderne, 
især  de  yngre,  har  saaledes  ofte  haaret  fæstet  op  i  en  top  paa 
issen  ved  hjælp  af  en  tynd  sælskindsrem,  ligesom  enkelte  af 
mændene  af  og  til  bærer  en  lignende  rem  rundt  hovedet  for 
derved  at  holde  øinene  fri  for  sine  lange,  fedtglinsende  lokker. 
Disse  «lokker»,  som  mest  ligner  fine  hestetagl,  sammenfiltrede 
til  en  lurvet  masse,  afgiver  sikre  og  varme  boliger  for  snylte- 
dyrenes  hærskarer. 

Eskimoernes  pande  er  lav,  ansigtet  bredt  og  trækkene  gjen- 
nemgaaende  uskjønne.  Øieaabningerne  er  baade  smaa  og  skjæve,. 
men  øieæblet  maa  ellers  nok  være  af  første  sort,  da  deres  syn 
er  beundringsværdigt. 

Næsen  er  liden  og  bred,  munden  derimod  stor  med  tykke 
læber,  saa  at  den  selv  hos  det  smukke  kjøn  har  en  saa  ringe 
lighed  med  den  ideelle  kirsebærmund,  at  mændene,  fremfor  at 
kysse  sine  hustruer,  foretrækker  at  vise  dem  sin  specielle  ømhed 
ved  at  trykke  sin  allerede  tidligere  flade  næse  endnu  fladere 
mod  den  andens  ansigt,  hvilket  kjærtegn  i  regelen  ledsages  med 
en  lydelig  snusen. 

Indenfor  de  svulmende  læber  lyser  der  en  række  stærke 
tænder,  hvis  nytte  strækker  sig  langt  udenfor  madtygningens 

omraacle.  Thi  befæstede,  som  de  er,  til  senestærke  kjæver,  dan¬ 
ner  de  en  patent-skruestikke,  der  benyttes  i  stor  udstrækning  ved 
deres  daglige  gjerning. 

Skal  en  mand  saaledes  surre  sin  slæde,  et  arbeide,  hvortil 
der  udkræves  stor  kraft,  lægger  han  den  ene  ende  af  skind- 
remmen  mellem  tænderne,  støtter  slæden,  hvortil  den  anden  ende 
er  fæstet,  med  knæet  og  den  venstre  haand,  medens  han  derpaa 
med  den  høire  rykker  paa  midten  af  remmen  med  en  saadan 


Gruppe  af  kvincler  og  børn;  gut  i  forgrunden  tilhøire. 

vedholdende  voldsomhed,  at  synet  deraf  kunde  bringe  selv  en 
gorilla  til  at  ryste  betænkeligt  paa  hovedet. 

Kvinderne  forstaar  ogsaa  godt,  i  lighed  med  sine  civiliserede 
søstre  længere  sydpaa,  at  «bruge  mundtøiet»,  men  dog  til  noget 
større  gavn  for  sine  medmennesker,  end  disse  sidste  pleier  at 
gjøre  det.  Saaledes  tygger  de  tomme  for  tomme  hvert  af  de 
skind,  som  mændene  bringer  dem  hjem  fra  jagten,  efterat  de 
først  i  udspændt  tilstand  er  bleven  omhyggelig  tørrede.  Paa 
denne  maade  gjøres  de  nemlig  bøielige  og  skikkede  til  klæder 
for  familiens  medlemmer. 

Som  af  ovenstaaende  vil  fremgaa,  vilde  en  eskimo  for 

ansigtets  vedkommende  falde  fuldstændig  igjennem  ved  et  euro- 
pæisk  skjønhedsstevne.  I  legemlig  henseende  kommer  de  der- 
imod  vort  ideal  adskillig  nærmere.  Saaledes  er  hænder  og  fødder 
meget  nette  og  velformede.  Dette  ser  man  forøvrigt,  hvad  hæn- 
derne  angaar,  bedst  hos  kvinderne;  thi  mændenes  hænder  er 
somoftest  saa  vansirede  af  ar  og  mærker  efter  gamle  knivskaar, 
erholdte  under  flaaningen  af  de  fældede  dyr,  at  de  derved  har 
tabt  sine  oprindelige  linier. 

Eskimoerne  er  smaa  folk.  En  mand  ved  navn  Miuk,  der 
er  170  cm.  høi,  samt  hans  broder  Kayegvitto,  der  har  en  lignende 
høide,  betragtes  saaledes  og  med  rette  af  sine  landsmænd  som 
rene  kjæmper.  Kvindernes  legemer  er  betydelig  kortere  end 
mændenes  og  holder  sig  gjerne  omkring  140  cm. 

For  saavel  mændenes  som  kvindernes  vedkommende,  og 
mere  iøinefaldende  hos  disse  sidste,  er  hofterne  lidet  frem- 
trædende,  medens  fordøielsesorganerne  synes  at  optage  en  for¬ 
holdsvis  betydelig  del  af  legemets  volum,  noget,  der  vistnok  staar 
i  forbindelse  med  det  arktiske  klimas  strenghed  og  den  derved 
nødvendiggjorte  forøgede  næringstilførsel.  Dog  har  jeg  aldrig 
paatruffet  nogen  værdig  eskimoborger,  der  kunde  siges  at  være 
generet  af  «et  vist  enbonpoint». 

Mændene  er  gjennemgaaende  udstyret  med  en  brillant  musku¬ 
latur,  hvad  jo  ogsaa  er  en  direkte  følge  af  det  yderst  strabadsiøse 
liv,  de  fører.  De  unge  gutter  begynder  allerede  tidlig  at  deltage 
i  det  besværlige  jagtliv  og  hærdes  herunder  i  en  grad,  der  senere 
gjør  dem  istand  til  med  lethed  at  udholde,  hvad  for  den  uøvede 
vilde  være  forbundet  med  de  største  anstrengelser  og  savn.  Ikke 
sjelden  maa  de  desuden  undvære  føde  gjennem  længere  tidsrum 
end  egentlig  behagelig,  noget,  de  Under  sig  i  uden  knurren,  lige- 
som  de  ikke  mangler  erfaringer  paa  sultefodringens  omraade. 

Intet  under  derfor,  at  de  i  rige  og  overflødige  dage  strækker 
sine  maaltider  udover  de  fleste  timer  af  døgnet.  Vistnok  har  de 
af  denne  grund  været  beskyldt  for  fraadseri ;  men  dertil  har  man 
ligesaa  liden  ret  som  til  at  bebreide  en  opløben  skolegut,  at  han 
søger  tilflugt  mellem  maaltiderne  i  sin  mors  spisekammer. 

Saa  liden  som  eskimoen  er,  saa  raader  han  dog  over  selv 
efter  vore  begreber  betydelige  legemskræfter,  og  ofte  kan  hans 
kraftpræstationer  gjøre  et  noksaa  imponerende  indtryk.  Naar 
han  for  exempel  bygger  sig  sin  jordhytte,  hvis  indre  vægge  og 
tag  altid  opstives  med  stene,  vil  man  kunne  se  ham  trippe  afsted 
i  sine  bløde  skindstøvler  henover  bergknauserne  med  et  helt 

lidet  Dovrefjeld  paa  maven  og  førende  sig  med  en  letvinthed, 
som  om  det  bare  var  en  almindelig  Amerika-kuffert,  han  holdt 
mellem  hænderne. 

Eller  naar  han  om  sommeren  drager  tilfjelds  med  kone  og 
børn  for  at  drive  renjagt.  Indi  den  mægtige  bylt,  som  det  stive 
skindtelt  danner,  putter  han  det  meste  af  sit  liggendefæ,  hænger 
det  hele  op  i  en  rem  over  panden  og  vandrer  saa  muntert  afsted 
uden  at  tænke  paa  jernbane  eller  bybud.  Man  kan  følge  ham 
med  øinene,  som  han  bevæger  sig  opover  fjeldskraaningen,  lig 
et  vandrende  skjærmbret,  medens  ravnene  kredser  nysgjerrigt 
omkring  i  luften  over  hans  usædvanlige  skikkelse. 

Med  hensyn  til  eskimoernes  hudfarve  er  det  ikke  saa  let  at 
fælde  nogen  afgjørende  dom  derom  paa  grund  af  det  rigelige 
smudsbetræk,  hvori  de  er  indbalsamerede.  Undlod  man  at  tage 
dette  med  i  betragtningen,  vilde  man  komme  til  det  resultat,  at 
nyfødte  børn  er  af  en  ensartet  lys,  gulbrun  eller  graabrun  hud¬ 
farve,  en  voksen  mand  derimod  noget  mørkere  med  sorte  flekker 
og  endelig  en  olding  sort  med  lyse  flekker.  I  virkeligheden  er 
den  voksnes  hudfarve  sammensat  af  de  samme  kulører  som  de, 
der  ovenfor  er  angivne  for  nyfødte  børn,  om  end  muligens  af 
en  gjennemgaaende  noget  mørkere  tone. 

Man  kan  vanskelig  bebreide  eskimoerne  ved  Smiths  sund 
deres  skiddenfærdighed;  thi  den  er  en  næsten  uundgaaelig  følge 
af  de  haarde  og  primitive  vilkaar,  under  hvilke  de  er  henviste 
til  at  leve.  Alt  det  vand,  de  trænger  til  drikke  eller  til  sin 
simple  madlavning,  maa  nemlig  gjennem  9  til  10  maaneder  af 
aaret  møisommelig  skaffes  tilveie  ved  smeltning  af  sne  eller  is  i 
stenkar  over  sparsomme  spækflammer,  hvilket  baade  er  besvær- 
ligt  og  paa  det  nærmeste  kræver  alt  det  spæk,  de  har  til  sin 
raadighed  i  disse  øiemed. 

Som  rimeligt  kan  være,  er  derfor  et  bad  eller  en  ordentlig 
vask  for  dem  en  ukjendt  luksus,  som  de,  trods  vort  forholdsvis 
gode  exempel  bland t  dem,  aldrig  vil  kunne  indføre  under  sine 
nuværende  kaar.  Men  en  god  del  maatte  de  dog  kunne  udrette 
i  retning  af  renslighed  alene  ved  et  vædet  fugleskind  eller  i 
nødstilfælde  en  skarp  sten,  om  sansen  for  renslighed  først  blev 
vakt  hos  dem.  Og  dette  kan  det  nok  hænde,  vi  allerede  op- 
naaede  at  gjøre  under  vort  ophold  blandt  dem,  at  dømme  efter 
visse  smaa  tilsprang  til  properhed  hos  kvinderne,  hvis  lyst  til  at  be¬ 
hage  ikke  er  ringere  under  disse  breddegrader  end  under  Ækvator. 

Det  vakte  megen  forbauselse  og  tildels  munterhed,  kan  jeg 

huske,  da  nogle  af  de  indfødte  første  gang  saa  os  dukke  vore 
hoveder  i  en  vandbøtte  for  derefter  at  gnide  os  som  rasende  med 
næverne.  De  forstod  tilsyneladende  ikke  den  hele  manøvre, 
fattede  ikke,  hvad  aarsagen  kunde  være,  eller  hvilken  hensigt 
vi  havde.  De  syntes  at  være  uvidende  om  begreberne  renslighed 
og  urenslighed  og  undlod  letsindig  at  rødme,  naar  de  af  og  til 
fik  se  sine  sorte  hænder  ved  siden  af  vore  «noget»  mindre  sorte. 

Grunden,  hvorfor  de  mangler  denne  sans  for  renslighed,  er 
ubetinget  at  søge  i  den  omstændighed,  at  skiddenfærdigheden, 
idetmindste  tilsyneladende,  ikke  paafører  dem  ulemper  eller  skade 
paa  sundheden.  Dette  har  igjen  sin  aarsag  i  den  overordentlig 
rene  og  bakteriefrie  luft,  hvad  der  vel  for  størstedelen  maa  til¬ 
skrives  det  strenge  klima. 

Vi  skal  nu  gaa  over  til  noget  enestaaende  i  sit  slags,  nemlig 
klædedragten,  der  uden  tvil  har  egenheder,  der  i  høi  grad  er 
egnede  til  at  vække  forundring  og  opsigt  blandt  civiliserede 
mennesker. 

Eller  hvordan  skal  man  karakterisere  en  dragt,  der  er  i  den 
grad  stridende  mod  vore  hjemlige  regler  for  sundhedens  bevarelse, 
at  den  istedetfor  at  beskytte  sin  bærers  ædlere  organer  tillader 
nordenvinden  at  feie  vildt  henover  hans  trinde  mave  eller  sne- 
krystallerne  at  smelte  mod  korsryggens  blottede  hud? 

Og  dette  i  en  egn,  hvor  kulden  om  vinteren  kan  gaa  ned 
til  50°  Celsius,  og  blandt  mennesker,  hvis  praktiske  hjerner  har 
ofret  aarhundreders  arbeide  paa  fuldkommengjørelsen  af  denne 
originale  habit! 

At  den  eskimoiske  klædedragt  tiltrods  for  sine  extravagancer, 
eller  rettere,  netop  paa  grund  af  disse,  opfylder  alle  de  betingelser, 
der  hør  stilles  til  en  dragt,  i  hvilken  man  med  held  skal  kunne 
trodse  polaregnenes  kulde,  skal  man  i  det  følgende  faa  anledning 
til  at  overbevise  sig  om.  Jeg  skal  i  den  hensigt  kortelig  berøre 
hvert  enkelt  plag. 

Saavel  mænd  som  kvinder  bærer  paa  overkroppen  en  under- 
-skjorte  af  fugleskind  med  fjærene  indad.  Den  er  forarbeidet  af 
alkekongens  eller  den  almindelige  alkes  skind.  Da  skindene  af 
den  første  er  meget  smaa,  benyttes  der  til  en  enkelt  skjorte  et 
stort  antal  af  dem,  idet  de  efter  at  være  tilskaarne  i  regelmæs- 
■sige  firkanter  sammensyes  ved  hjælp  af  senetraad. 

Den  maade,  hvorpaa  fugleskindene  tilberedes,  er  ganske  enkel. 
Husmoderen  putter  gjennem  et  snit  i  fuglens  skind  pegefingeren 
ind  under  dette,  hvorefter  hun  med  øvet  haand  fuldstændig  løsner 

■det  fra  kroppen,  vræng.er  det  af  og  hænger  det  op  til  tørring. 
Naar  det  er  tørt,  putter  hun  det,  fremdeles  vrængt,  ind  i  munden, 


To  nord-grønlandske  jægere. 

hvorpaa  det  tygges  forsvarligt,  og  tilberedningsprocessen  er  tilende. 
Paa  mig  gjorde  det  et  vist  tryllekunstnerisk  indtryk,  hvergang 

jeg  saa  et  af  de  større  alkeskind  forsvinde  ind  gjennem  en  ung 
husmoders  mund. 

Fugleskindsskj orten  er  hos  mændene  forsynet  med  en  hætte, 
der  sidder  tæt  rundt  ansigtet,  naar  den  er  oppe;  hos  kvinderne 
derimod  mangler  denne.  Skjorten  rækker  hos  begge  kjøn  til  lidt 
nedenfor  hofterne,  hvor  benklæderne  begynder. 

Disse  er  hos  mændene  forarbeidede  af  isbjørnskind  eller  i 
særdeles  sjeldne  tilfælde  af  hundeskind  og  rækker  saavidt  nedenfor 
knæskallen.  Da  de  ingen  underbenklæder  bruger,  er  benene 
i  direkte  berøring  med  den  tykke,  ujevne  og  lidet  bøielige  bjørne¬ 
hud,  hvad  jeg  kan  forsikre  ikke  er  nogen  bebagelighed  for  et 
almindeligt  menneske  før  efter  lange  tiders  træning.  Bjørneskinds- 
buksen  er  et  noksaa  mærkeligt  plag  i  den  henseende,  at  den 
holdes  oppe  uden  buksesæler  paa  en  saa  hemmelighedsfuld  maade, 
at  man  i  begyndelsen  aldeles  ikke,  og  senere  kun  vanskelig,  vil 
kunne  fatte  det  hele. 

Dens  øvre  linning  gaar  nemlig  ikke  som  hos  os  ovenfor, 
men  derimod  nedenfor  hoften  eller  nøiagtig  til  laarbenets  øverste 
led,  en  forholdsregel,  for  hvis  grunde  jeg  senere  skal  gjøre  rede. 
Fortil  ligger  denne  linning  paa  mavens  nederste  parti,  medens 
den  bagtil  passerer  ret  over  de  bekj endte  kjødfulde  dele,  tæt 
tilstrammet  ved  en  indeni  linningen  anbragt  sælskindslidse. 

Naar  man  første  gang  ser  en  indfødt  klædt  efter  denne  mode, 
der  forøvrigt  ikke  bruges  af  eskimoerne  udenfor  Smithssunds- 
egnene,  er  man  straks  tilbøielig  til  at  anse  fyren  for  en  skjødesløs 
ungkarl,  der  har  mistet  fire  af  sine  seks  bukseknapper,  samtidig 
som  man  kun  betragter  det  som  et  tidsspørgsmaal,  naar  han  vil 
gjøre  skandale.  Men  mærkelig  nok  gaar  manden  rolig  omkring, 
ja  er  endog  saa  frælc,  at  han  bøier  sig  ned  for  at  flaa  en  sæl, 
uden  at  noget  indtræffer,  samtidig  som  man  dog  selv  fremdeles 
føler  sig  fuldstændig  sikker  paa,  at  en  katastrofe  er  uundgaaelig. 
Men  nei,  manden  gaar  aar  ud  og  aar  ind  i  den  samme  truende 
tilstand,  som  da  vi  først  saa  ham;  og  vi  kunde  ikke  gjøre  ham 
det  efter  heller;  thi  han  og  hans  landsmænd  har  nemlig  en 
noget  mere  udpræget  sænkning  i  musklerne  bagenfor  laarbenets 
led,  end  vi  kan  opvise,  og  dette  er  saaledes  løsningen  paa  gaaden. 
Jeg  beder  mine  læsere  erindre  sig  dette,  naar  de  paa  kommende 
illustrationer  muligens  maatte  faa  øie  paa  en  og  anden  person, 
der,  efter  alle  ydre  kjendetegn  at  dømme,  er  ifærd  med  at  miste 
sit  nødvendigste  plag,  og  de  af  denne  grund  kunde  fristes  til  at 
slutte,  at  tegningens  teknik  var  mindre  heldig. 

Jeg  har  allerede  antydet,  at  der  mellem  benklæderne  og 
fugleskindsskjorten  er  en  aabning,  hvorigjennem  den  ydre  luft 
har  fri  adgang  ind  til  det  blotte  legeme.  Vistnok  er  skjorten  af 
en  saadan  længde,  at  den  i  regelen  nogenlunde  kommer  ned 
over  benklædernes  øverste  kant;  men  da  den  tillige  er  særdeles 
vid,  de  sidste  derimod  tæt  tilstrammede  oventil,  bliver  der  dog 
rundt  det  hele  legeme  en  rummelig  aabning  tilbage,  hvorigjennem 
deres  mørke  hud  ved  enhver  bevægelse  kan  skimtes. 

Hensigten  med  denne  rummelige  aabning  er,  at  den  skal 
vedligeholde  en  virksom  og  jevn  ventilation  ind  til  overkroppen. 

Hele  hemmeligheden  ved  brugen  af  skinddragten  under 
saadanne  legemlige  strabadser  og  anstrengelser  som  de,  der 
møder  en  paa  eskimoiske  jagtture  eller  under  arktiske  slædereiser 
i  videnskabelige  øiemed,  bestaar  idetheletaget  saagodtsom  udeluk- 
kende  i  en  kraftig  og  systemastisk  gjennemført  ventilation. 

Thi  først  da  vil  pelsklæderne  vise  sig  i  besiddelse  af  de  gode 
egenskaber,  der  i  saa  høi  grad  gjør  dem  overlegne  over  alle  de 
forskjellige,  af  kunstige  stoffe  sammensatte  beklædninger,  der 
hidind til  har  været  foreslaaede  til  brug  eller  prøvede  under  reiser 
i  de  arktiske  egne. 

Forsømmer  man  derimod  at  skaffe  skinddragten  den  nød¬ 
vendige  ventilatiom,  kan  det  ikke  undgaaes,  at  man  ved  de  mindste 
legemlige  anstrengelser  kommer  i  en  stærk  sved,  der,  om  end 
luftens  temperatur  udenfor  kan  være  streng  nok,  ikke  derfor 
virker  mindre  mattende  end  paa  en  varm  sommerdag  herhjemme. 
Og  den  trækker  paa  en  jagt-  eller  slædefærd  i  de  arktiske  egne 
andre  ubehageligheder  efter  sig,  der  endog  indeholder  alvorlige 
farer  for  helbreden.  Thi  kun  sjelden  kan  man  under  saadanne 
reiser  efter  en  dags  anstrengende  marsch  om  aftenen  lægge  sig 
til  hvile  i  andre  klæder  end  de,  man  om  dagen  har  benyttet, 
hvorfor  man  for  at  undgaa  en  kold  og  søvnløs  nat  og  dens 
mulige  skjæbnesvangre  følger  for  enhver  pris  maa  søge  at  for¬ 
hindre  al  transspiration. 

Med  hensyn  til  grundene,  hvorfor  de  indfødte  mænd  ikke 
som  andre  skikkelige  mandfolk  lader  sine  benklæder  komme  op 
over  hofterne  og  hvile  paa  disse,  saa  maa  for  det  første  nævnes, 
at  om  det  stive  bjørneskind  helt  skulde  dække  hofteleddet,  vilde 
vedkommende  hæmmes  betydelig  i  '  sine  bevægelser.  Dernæst 
vilde  ogsaa  i  saadant  tilfælde  aabningen  mellem  benklæderne  og 
overkroppens  pels  komme  til  at  ligge  over  mere  ømfindtlige 
partier  af  legemet,  end  den  nu  gjør. 

For  benklædernes  vedkommende  foregaar  den  hovedsagelige 
ventilation  gjennem  aabningerne  rundt  knæleddene.  Thi  ogsaa 
der  har  disse  tilsyneladende  saa  uvorrene  mennesker  givet  den 
ydre  luft  fri  adgang  til  legemet  selv.  Forresten  benytter  de  paa 
kjøreture  om  vinteren,  naar  snoen  henover  de  nøgne  knæled 
bliver  dem  noget  vel  skarp,  at  binde  en  rævehale,  af  hvilke  hver 
mand  medbringer  et  par  i  dette  øiemed,  rundt  hvert  knæled, 
hvorved  aabningerne  tildækkes.  En  lignende  indretning  benyttes, 
om  end  betydelig  sjeldnere,  i  form  af  en  kort,  af  rævehaler 
sammensyet  boa  til  at  tildække  aabningen  rundt  maven  under 
lignende  omstændigheder. 

Blandt  de  eskimoiske  kvinder  anvendes  ikke  skjørter  fra 
hofterne  og  nedover,  men  istedet  derfor  benklæder  som  hos 
mændene.  Disse  er  meget  kortere  end  det  andet  kjøns,  eller 
omtrent  af  samme  længde  som  et  par  pufbenklæder  fra  ridder- 
tiden.  Fuldt  saa  elegante  er  de  dog  ikke,  da  de  er  gjort  af  ræve- 
eller  hundeskind  uden  nogensomhelst  andre  udsmykninger  end 
de,  der  kan  opnaaes  ved  at  putte  lidt  hvidt  skind  ved  siden  af 
mørkt  eller  omvendt.  Indenfor  de  ydre  benklæder  af  ræve-  eller 
hundeskind  bæres  et  par  lettere  af  sælskind,  der  selv  under 
deres  ophold  indendørs  aldrig  aftages. 

Af  ydre  pelse  for  overkroppen  har  de  indfødte  to  slags,  der 
begge  er  af  samme  form  som  den  allerede  omtalte  fugleskinds- 
skjorte.  Til  vaar-,  sommer-  og  høstbrug  har  de  en  sælskinds- 
trøie,  forsynet  med  hætte.  Om  vinteren  benyttes  derimod  en 
betydelig  varmere  pels  af  ræveskind.  Forresten  ser  man  hos 
mændene  ogsaa  af  og  til  renskind  benyttet  i  deres  vinterpelse. 
Kvinder  med  spædbørn  har  paa  ryggen  af  sin  sommer-  eller  vinter¬ 
pels  en  poseagtig  udvidelse,  hvori  barnet  noksaa  fornøiet  residerer, 
naar  moderen  er  udendørs  i  fri  luft.  Det  er  da  ofte  uden  en 
traad  paa  kroppen,  saaledes  at  dets  bare,  næsten  haarløse  hoved  og 
de  runde  smaa  skuldre  er  udsatte  for  den  kolde  vinterluft,  uden  at 
dette  dog  i  ringeste  mon  synes  at  forstyrre  barnets  tilfredse  mine. 

Overkroppens  pelse  og  skjorter  er  alle  saaledes  skaarne  i 
ærmernes  øverste  del,  at  personen,  der  bærer  dem,  altid  med  lethed 
kan  trække  den  ene  eller  begge  arme  ud  af  ærmerne  og  ind 
paa  kroppen.  Dette  medfører,  to  store  behageligheder.  For  det 
første  kan  han,  naar  han  fryser  paa  hænder  og  arme,  paa  denne 
maade  meget  letvindt  atter  faa  varme  i  dem  ved  at  holde  dem 
en  stund  inde  paa  brystet,  hvad  eskimoen  benytter  sig  af  i  stor 
udstrækning,  ikke  mindst  paa  sine  lange  kjøreture. 

Den  anden  behagelighed,  der  følger  af  den  omtalte  egenskab 
ved  pelsen,  er,  at  den  giver  vedkommende  anledning  til  uden 
mindste  bryderi  at  foretage  jagtture  inde  paa  fugleskindsskjortens 
mørke  vidder. 

Og  at  disse  udflugter  er  noksaa  paakrævede,  kan  man  ikke 
tvile  paa;  thi  de  indfødte  er  temmelig  stærkt  befsengte  med  utøi. 
Men  alligevel  har  jeg  aldrig  hørt  de  voksne  for  alvor  beklage 
sig  over  denne  omstændighed,  mens  de  smaa  børn  dog  nu  og 
da  kan  fælde  en  hed  taare  over  de  brydsomme  plageaander. 
Jeg  har  endog  en  svag  mistanke  om,  at  de  indfødte  vilde  føle 
savnet  noksaa  haardt,  om  det  omtalte  vildt  pludselig  skulde  uddø; 
thi  det  er  ikke  tvil  om,  at  indfangningen  af  de  spredte  individer 
skaffer  dem  næsten  stadigt  og  ofte  særdeles  muntert  tidsfordriv 
i  de  lange,  ensformige  vintermaaneder.  Hvis  det  ikke  havde 
været  en  smule  udelikat,  vilde  jeg  ogsaa  have  tilføiet,  at  de  ind¬ 
fødte  altid  fortærer  udbyttet  af  denne  fangst.  Dette  gjør  de  dog 
ene  og  alene  af  den  grund,  at  det  er  den  letvindteste  og  sikreste 
maade  at  tilintetgjøre  dem  paa. 

I  alle  de  forskjellige  dele  af  polaregnene  synes  parasiterne 
at  være  stærkt  udbredte  baade  blandt  mennesker  og  dyr.  For 
de  menneskers  vedkommende,  der  helt  igjennem  gaar  klædte  i 
pelsværk,  er  de  vistnok  saagodtsom  uundgaaelige.  Thi  de  skind, 
hvoraf  klæderne  syes,  er  som  regel  allerede  hjemsøgte  af  dem. 
Specielt  synes  skindet  af  den  arktiske  hare  at  være  dem  et  kjært 
opholdssted. 

Eskimoernes  fodbeklædning  er  som  de  øvrige  dele  af  deres 
dragt  ligesaa  enkel,  som  den  er  sindrig.  Støvlerne,  de  saakaldte 
kamikker,  er  lavede  af  sælskind,  hvorfra  haarene  er  fjernede, 
mens  strømperne  indenfor  er  gjorte  af  hareskind  eller  af  og  til, 
især  hos  kvinderne,  af  hundeskind  med  pelssiden  vendt  indad. 
Mellem  kamikkens  og  strømpens  saalestykke  anbringes  et  lag  af 
tørt  græs,  hvilket  bidrager  særdeles  meget  til  at  gjøre  dette  fodtøi 
varmt  og  behageligL 

Til  at  beskytte  hænderne  bruges  i  almindelighed  votter  af 
sælskind,  i  meget  koldt  veir  af  rensdyrskind.  Ogsaa  indeni  vot- 
terne  anbringes  tørt  græs. 

Naar  man  ser  en  større  samling  af  indfødte  jægere,  bliver 
man  overrasket  over  den  store  lighed,  der  hersker  mellem  hver 
enkelts  klædedragt.  Thi  ikke  alene  findes  der  ikke  hos  de  for¬ 
skjellige  individer  et  eneste  stykke  i  denne  dragt,  der  ikke  er 
skaaret  nøiagtig  efter  samme  mønster,  men  endog  skindet,  hvoraf 

disse  stykker  bestaar,  stammer  jo  hos  dem  alle  saagodtsom  altid 
fra  de  samme  dyrearter. 

For  tiden  bestaar  den  isolerede  stamme  af  indfødte  ved 
Smiths  sund  af  243  individer,  mod  234  i  1892,  idet  fødslernes 
antal  i  de  mellemliggende  to  aar  havde  oversteget  dødsfaldenes 
med  9.  Heraf  alene  kan  man  dog  neppe  drage  den  slutning,  at 
antallet  af  stammens  medlemmer  er  tiltagende.  Derimod  synes 
de  indfødte  selv  at  være  af  denne  mening,  ligesom  de  ogsaa  ved 
at  fortælle  om,  at  deres  antal  engang  i  tiden  har  været  langt 
betydeligere,  end  det  nu  er. 


V. 

J  a  g  t. 


il  vi  nærmere  lære  at  kjende  de  mennesker,  hvis  ud- 
seende  og  klædedragt  jeg  netop  har  beskrevet,  maa  vi  iagttage 
dem  i  deres  daglige  gjerning,  det  vil  sige,  vi  maa  først  og  fremst 
være  med  dem  paa  jagt. 


Høstens  tid  er  kommen,  og  med  hvert  døgn,  som  gaar,  be¬ 
skriver  solen  sin  bue  alt  nærmere  og  nærmere  den  sydlige  hori¬ 
sont.  Saa  en  vakker  dag  sænker  den  for  stedse  sin  gyldne  skive 
ned  bag  de  lange  rækker  af  blaalige  fjelde  paa  Inglefleldgolfens 
sydside.  Som  den  forsvinder,  sender  den  det  øde  landskab  sin 
sidste  glødende  hilsen.  Thi  næsten  fire  maaneder  skal  langsomt 
henrinde,  førend  det  atter  skal  bade  sig  i  dens  vækkende  straa- 
ler.  For  sidste  gang  blinker  og  glitrer  det  derude  i  golfens 
mørke  bølger,  hvor  isfjeldene  vugges  lig  svømmende  feslotte;  for 
sidste  gang  gløder  de  skinnende  snekupler  over  fjeldplateauerne 
i  det  fjerne. 

Men  midt  under  denne  ophøiede  og  storslagne  scenefor- 
andring  i  naturens  tause  rige  kan  vi  dybt  inde  i  en  afsides  og 
beskyttet  fjord  iagttage  en  liden  livlig,  rødmosset  eskimo,  hvem 
det  ved  adskillige  dristige  sprang  over  isflagene  nærmest  land 
omsider  er  lykkedes  at  sætte  foden  paa  den  nyfrosne  høstis. 
Hans  ansigt  straaler  af  livslyst  og  glæde;  thi  livet  byder  ham 
jo  saa  uendelig  mange  tiltrækninger.  Sommeren  begyndte  netop 
at  blive  en  smule  ensformig  med  sine  evig  sollyse  dage  og  nætter, 


Blandt  Nordpolens  naboer. 


og  nu  kommer  vinteren  som  en  kjær  og  velseet  gjsest.  Nu  kan 
han  straks  begynde  den  spændende  høstjagt  eftersælen;  thi  isen 
har  lagt  sig.  Og  inde  paa  stranden  staar  hans  unge  kone  foran 
den  lave  stenhytte  og  smiler  ved  tanken  paa  den  behagelige 
afveksling,  lidt  ferskt  sælkjød  skal  forskaffe  dem  nu  efter  somme¬ 
rens  seige  narhvalkjød  eller  dens  evindelige  alker. 

Forsigtig  prøver  den  indfødte  isens  styrke  med  sit  sælspyd, 
eftersom  han  raskt  bevæger  sig  udover  dens  speilblanke  flade. 
Mindre  og  mindre  bliver  hans  skikkelse,  indtil  han  tilsidst  for- 
svinder  bag  et  mægtigt,  indefrosset  isfjeld.  Dette  blir  for  meget 
for  hans  tre  trofaste  hunde,  der  inde  fra  stranden  oprnærksomt 
og  med  spidsede  ører  har  fulgt  sin  herre  paa  hans  ensomme 
vandring.  De  rykker  utaalmodig  i  de  lange  remme,  hvormed  de 
holdes  bundne  til  en  svær  stenhelle,  og  sender  sine  lange  klage- 
hyl  ud  i  den  stille  middagstime.  De  saa  jo,  at  isen  var  sikker, 
og  saa  lader  han  dem  alligevel  være  tilbage,  glemmer,  hvor 
lystig  de  mangen  gang  før  har  trukket  ham  paa  slæden  henover 
det  jevne,  glatte  isdække.  Nei;  det  er  for  meget!  De  hyler 
endnu  stærkere  og  mere  melankolsk,  saa  husmoderen  tilsidst 
maa  gaa  bort  og  klappe  dem  alle.  Da  tier  de  og  lægger  sig 
rolig  til  at  sove  paa  de  kolde  klipper. 

Vi  vil  imidlertid  følge  manden  paa  hans  vandring  ude  mellem 
isfjeldne  paa  fjorden. 

Fremdeles  bevæger  han  sig  fremover,  men  langsommere, 
som  om  han  speidede  efter  noget.  Foruden  sit  sælspyd,  som  han 
bærer  i  høire  haand,  med  tilhørende  line,  har  han  paa  sin 
venstre  arm  hængende  en  let  liden,  trebenet  stol.  Den  er  af  en 
mærkværdig  net  konstruktion,  idet  dens  svage  og  tynde,  af  mange 
smaa  træstykker  sammensurrede  ben  er  elegant  opstivede  ved 
tynde,  diagonalt  udspændte  remme.  I  venstre  haand  har  han  et 
stykke  bjørneskind,  medens  han  bag  paa  ryggen  i  en  sælskinds- 
slir  bærer  en  halvt  udslidt  jagtkniv  med  et  af  hvalrostand  for¬ 
arbeidet  skaft. 

Pludselig  stanser  han  og  bøier  sig  ned  mod  isen.  Det  er  et 
hul  af  neppe  5  cm.  gjennemsnit,  der  tiltrækker  sig  hans  op- 
mærksomhed  i  saa  stærk  grad;  det  er  nemlig  et  af  fjordsælens 
pustehuller. 

Forsigtig  lægger  han  det  lille  stykke  skind  tilrette  paa  isen 
tæt  ved  hullet,  placerer  lydløst  sin  stol  bagenfor  og  sætter  sig 
saa  roligt  ned  for  at  vente  paa  sælens  tilsynekomst. 

Da  imidlertid  en  enkelt  sæl  har  flere  pustehuller,  kan  det 

ofte  hengaa  lang  tid,  førend  dette  indtræffer.  Men  taalmodig 
bliver  han  siddende  time  efter  time,  indtil  dens  snude  endelig 
viser  sig  i  den  lille  aabning.  Da  gjælder  det  at  føre  spydet  med 
sikkerhed ;  thi  blinken  er  liden,  og  gjør  han  et  feiltræf,  er  hele 
hans  lange  venten  spildt.  Er  der  paa  den  tid  mangel  paa  næ¬ 
ringsmidler  i  hans  hus,  har  han  i  saa  tilfælde  intet  andet  at 
gjøre  end  at  vente  fra  nyt  af,  medmindre  han  kj ender  sælens 
øvrige  pustehuller.  Thi  da  kan  han  nemlig  ved  et  raskt  løb 

bort  til  det  af  disse  huller,  som  han  anser  det  for  sandsynligst, 
at  den  bortskræmte  sæl  vil  benytte,  ofte  opnaa  at  møde  den 
paanyt. 

Træffer  han  sælen,  er  den  imidlertid  for  stor  til,  at  den  kan 
trækkes  op  gjennem  hullet,  der  alene  er  beregnet  paa  dens 
snude.  Han  maa  derfor  forstørre  aabningen,  hvilket  han  ud- 
fører  ved  hjælp  af  sin  kniv  med  en  beundringsværdig  øvelse  og 
hurtighed. 

Er  saa  sælen  bragt  op  paa  isen,  stikkes  den,  om  nødvendigt,  end 
yderligere  med  kniven,  hvorefter  saaraabningen  omhyggelig 

tillukkes  ved  hjælp  af  en  bennaal,  for  at  unødvendigt  blodtab 
skal  undgaaes. 

Fornøiet  vandrer  nu  den  indfødte  tilbage  efter  sin  slæde  og 
sine  hunde  for  at  bringe  byttet  hjem,  uagtet  han  nok  ogsaa  uden 
synderlig  vanskelighed  med  det  samme  kunde  have  slæbt  det 
med  sig  over  den  snefri  is.  Men  ønsket  om  straks  at  faa  nyde 
sæsonens  første  kjøretur  er  altfor  stærkt  til,  at  han  ikke  skulde 
tilfredsstille  det.  Snart  staar  han  hos  sine  tre  yndlinger,  løsner 
dem  fra  stenhellen  under  øredøvende  spektakel,  og  et  øieblik 
efter  render  de  med  slæden  neppe  fastgjort  til  trækremmene  af- 
sted  nedover  fjeldknauserne  mod  strandbredden,  indtil  han  om¬ 
sider  faar  stanset  dem  og  kan  bringe  sit  kjøretøi  helt  i  orden. 

Denne  stans  vil  vi  benytte  til  at  tage  den  originale  slæde 
nærmere  i  øiesyn. 


Slæde  fra  Smithssund-egnene. 


Selve  dens  form  er  tilsyneladende  meget  simpel  og  ligetil  og 
gjør  et  temmelig  klodset  indtryk  paa  den,  der  er  vant  til  vore 
egne  elegante  slæde-  og  kjælkefagoner.  Man  aner  derfor  ikke, 
naar  man  ser  den,  at  den  dog  den  dag  idag,  hvad  selve  formen 
og  konstruktionen  angaar,  kan  tjene  den  mest  erfarne  arktiske 
forsker  til  model. 

Naar  meiernes  skoning,  der  er  af  elfenben,  undtages,  bestaar 
materialet,  hvoraf  de  nord-grønlandske  slæder  er  lavet,  i  de  senere 
tider  omtrent  udelukkende  af  træ,  idet  dette  stof  ikke  længer  er 
af  saa  stor  sjeldenhed  blandt  dem  som  tidligere.  Dog  tinder  man 
endnu  slæder,  i  hvilke  ikke  saa  faa  af  de  mindre  stykker  bestaar 
af  rensdyrhorn. 

Man  vil  straks  se,  at  det  i  slæden  benyttede  træmateriale  er 
i  høi  grad  opstykket,  samt  at  de  fleste  af  de  anvendte  stykker 
endog  er  saa  smaa,  at  man  maa  forbauses  over,  at  et  saadant 

lapværk  virkelig  kan  danne  et  fast  og  solid  hele.  Dette  opnaar 
imidlertid  de  indfødte  i  en  mærkelig  grad  ved  den  store  om- 
hyggelighed,  hvormed  de  tilpasser  de  enkelte  stykker  til  hin- 
anden,  samt  ved  den  kraft,  de  tillige  anvender  under  sammen- 
surringen  af  disse. 

Grunden  til,  at  man  saa  sjelden  ser  større  træstykker  enten 
i  deres  slæder  eller  deres  .øvrige  redskaber,  er  den,  at  den  smule 
ved,  de  kan  komme  i  besiddelse  af,  under  almindelige  omstæn- 
digheder  indskrænker  sig  til  de  temmelig  uanseelige  bordstumper, 
tøndestave  og  lignende,  som  det  fra  aar  til  andet  lykkes  dem  at 
tiltuske  sig  nede  ved  Kap  York  kolonien  af  forbipasserende 
engelske  hvalfangere.  I  de  allersidste  aar  har  de  dog  paa  grund 
af  deres  samkvem  med  de  to  Peary-expeditioner  havt  en  forholds¬ 
vis  rigelig  forsyning  af  træmaterialer,  hvilket  da  ogsaa  har  resul- 
teret  i  en  ikke  ubetydelig  forøgelse  af  slædeeiernes  antal. 

Det  fortjener  at  anføres,  at  drivved,  der  blandt  eskimoerne  i 
det  sydlige  Grønland  samt  paa  østkysten  dels  har  spillet,  dels 
endnu  spiller  en  saa  betydningsfuld  rolle  ved  forfærdigelsen  af 
deres  redskaber,  saagodtsom  ikke  findes  indenfor  de  grænser  af 
den  grønlandske  kyst,  hvor  Smithssund-innuitterne  for  tiden  har 
sine  permanente  boliger. 

Under  slædernes  meier  er  der,  som  i  forbigaaende  nævnt, 
en  skoning  af  elfenben.  Den  bestaar  af  smaastykker  paa  10  til 
20  cm.s  længde,  forarbeidede  af  hvalros-  eller  narhvaltand  og 
fæstede  til  meien  ved  surringer.  De  danner  paa  undersiden  en 
jevn,  poleret  flade,  der  er  fortrinlig  skikket  til  at  glide  let  hen¬ 
over  sne,  skare  eller  is.  Skoningens  omtrentlige  bredde  og  høide 
er  respektive  3  og  2  cm. 

Alle  surringer,  som  findes  paa  slæden,  er  udførte  med  skind- 
remme.  Paa  de  nedre  dele  af  meierne  er  de  desuden  indfældte 
i  træet,  saa  de  ikke  under  kjørselen  kan  beskadiges  af  skare 
eller  is.  Den  naturlige  følge  af  de  mange  sammenføininger 
og  surringer  er  en  elasticitet,  der  gjør  den  fortrinlig  skikket  til 
at  kunne  modstaa  de  voldsomme  stød  og  hug,  den  bliver  tildel 
under  kjørsel  i  ujevn  og  opskruet  is. 

Den  almindelige  længde  af  en  nord-grønlandsk  slæde  er  fra 
to  til  halvtredie  meter,  medens  meiernes  høide  som  regel  er 
henimod  20  cm.  Med  hensyn  til  afstanden  mellem  meierne,  saa 
er  denne  for  alle  slæders  vedkommende  nogenlunde  den  samme. 
Herved  opnaaes  den  fordel,  som  de  norske  jernbaner  mangler, 
nemlig  at  sporvidden  i  alle  dele  af  landet  bliver  den  samme. 

Dette  er  af  ikke  ringe  betydning  for  en  hurtig  fremkomst  mellem 
de  indfødtes  kolonier.  Har  saaledes  et  par  familier  efter  et 
større,  kanske  noget  fugtigt  snefald  med  megen  møie  paa  hunde- 
slæder  tilbagelagt  en  længere  strækning  mellem  to  kolonier,  saa 
vil  de  reisende,  der  dagen  efter  i  deiligt,  klart  vinterveir  befarer 
den  samme  strækning,  saa  at  sige  kjøre  paa  sporvei.  Time  efter 
time  vil  deres  hunde  kunne  løbe  uden  stans,  medens  meiernes 
polerede  elfenben  lystig  knitrer  henover  i  de  isede  spor. 

At  blive  dømt  til  at  forfærdige  en  slæde  med  det  materiale 
og  de  redskaber,  der  staar  til  en  indfødts  raadighed,  vilde,  tror 
jeg,  forskaffe  selv  en  skaldet  snedker  graa  haar  paa  issen.  Man 
tænke  sig  blot,  hvilken  prøvelse  det  vilde  være  for  ham,  om  han 
for  exempel  blev  tvungen  til  at  forvandle  en  planke  til  to  bord 
ved  hjælp  af  en  sag,  hvis  sløve  blad  var  5  cm.  kortere  end  plan- 
kens  bredde.  Eller  at  bore  to  hundrede  huller  med  en  til  et  træ- 
skaft  fastsurret  gammel  spiger.  Eller  at  tilhugge  en  slædes  elfen¬ 
bens  skoning  med  et  knivblad,  hvis  oprindelse  skrev  sig  fra  et 
ældre  tøndebaand.  Og  dog  er  dette  for  de  indfødte  bagateller,  som 
de  gjennem  aarrækker  har  udført  med  den  største  taalmodighed. 

Trefjerdedels  aarhundrede  tilbage  i  tiden  maa  deres  værktøi 
uden  tvil  have  været  af  en  endnu  mere  primitiv  art.  Thi  de  var 
da  endnu  ikke  opdaget  af  den  øvrige  verden,  var  altsaa  uden 
enhver  hjælpekilde,  der  ikke  skrev  sig  fra  deres  egne  golde  kyster. 

Men  er  deres  værktøi  af  simpleste  slags,  og  gaar  deres  ar¬ 
beide  langsomt  og  møisommeligt  for  sig,  saa  har  de  heldigvis 
ogsaa  tiden  mellem  jagtsæsonerne  til  sin  fuldeste  raadighed  for 
det  industrielle  arbeide.  Det  er  dem  jo  til  velsignelse  dette,  at 
en  slæde  kræver  en  lang  vinters  arbeide,  eller  at  deres  værktøi 
ikke  netop  er  af  første  sort.  Thi  hvad  skulde  disse  mennesker 
ellers  tage  sig  til  under  vinterens  mørke  derinde  i  de  smaa 
sodede  hytter?  Kjedsomhed  maatte  jo  tilsidst  gjøre  deres  liv 
nærsagt  uudholdeligt. 

Saasnart  vor  indfødte  ven  har  bragt  sit  kjøretøi  i  orden, 
svinger  han  sit  korte  svøbeskaft,  der  er  udstyret  med  en  snert 
af  5  meters  længde,  med  øvet  haand,  kaster  sig  paa  slæden,  og 
afsted  gaar  det  saa  i  fuld  galop  henover  den  glatte  flade.  Ingen 
tømmer  bruger  han  til  at  styre  sit  viltre  forspand;  svøben  alene, 
behersker  dem  fuldstændig.  Slaar  han  gjentagende  paa  isen  til 
venstre  for  dyrene,  gaar  de  til  høire,  og  omvendt.  Vil  han  paa- 
skynde  ens  løb,  forstaar  han  at  træffe  den  paa  dens  mest  øm- 
findtlige  steder,  dog  altid  med  den  størst  mulige  lempe. 

Snart  er  sælen  naaet  og  byttet  placeret  paa  slæden.  Hjem¬ 
over  lægger  han  kanhæncle  veien  indom  en  eller  anden  liden 
odde,  hvor  han  har  en  rævefælde  staaende,  som  bør  være  i  orden 
nu,  naar  vinteren  staar  for  døren.  Den  er  bygget  af  regelmæs- 
sige,  flade  stene  i  form  af  en  aflang  firkant,  og  dens  aabning  er 
saaledes  indrettet,  at  naar  ræven  trækker  i  et  indeni  fælden  an- 
bragt  stykke  spæk,  tillukkes  den  øieblikkelig  ved  hjælp  af  en 
større,  flad  sten,  der  gjennem  en  rem  paa  en  sindrig  maade  staar 
i  forbindelse  med  spækstykket.  Hvor  mange  ræveskind  der  paa 
denne  maade  af  stammens,  medlemmer  erholdes  hvert  aar,  er 
ikke  godt  at  sige..  Men  adskillige  hundrede  maa  det  være,  da 
der  til  hver  af  de  voksnes  pels  alene  medgaar  omkring  8  ræve¬ 
skind.  Skindene  af  disse  dyr  er  desuden  ikke  synderlig  hold¬ 
bare. 

Ogsaa  til  bjørnefangst  anvendtes  vistnok  ikke  sjelden  før  i 
tiden  lignende  fælder  som  de  ovenfor  beskrevne,  dog  selvfølgelig 
byggede  i  langt  større  maalestok  og  af  betydelig  tungere  sten. 
Jeg  havde  saaledes  anledning  til  at  iagttage  resterne  af  en  saa- 
dan  vældig,  gammel  bjørnefælde  paa  østkysten  af  det  nu  ube- 
boede  Ellesmere-land  i  sommeren  94.  Men  for  tiden  er  denne 
bjørnefangstmetode,  saavidt  jeg  har  kunnet  opdage,  gaaet  fuld- 
stændig  af  brug.  Naar  der  derfor  alligevel  hvert  aar  dræbes 
ikke  saa  faa  bjørne  i  disse  egne,  saa  sker  dette  paa  en  betydelig 
mere  uforfærdet  maade  end  den  ovenfor  antydede. 

Det  egentlige  bjørnejagtfelt  er  beliggende  søndenfor  Kap  York 
paa  Melvillebugtens  islagte  farvand.  Derude  paa  de  øde  vidder, 
fjernt  fra  den  hjemlige  arne,  har  eskimoen  udkjæmpet  mangen 
en  haard  dyst  med  den  mægtige  hvidbjørn. 

Der  skal  mod  og  aandsnærværelse  til  en  saadan  kamp,  og 
det  er  derfor  ikke  alle  indfødte,  der  er  lige  godt  skikkede  til  at 
være  bjørnejægere.  En  af  de  mere  fremtrædende  af  disse  for 
tiden  er  en  mand  ved  navn  Akpallia.  I  aaret  1891  kaldte  han 
sig  forresten  Nordingjer;  men  da  vi  to  aar  senere  atter  traf  ham, 
havde  han  uden  nogensom helst  høiere  resolution  tilladt  sig  at 
forandre  dette  sit  oprindelige  navn.  Hvilken  grund  han  havde 
havt  hertil,  var  det  mig  umuligt  at  faa  ud  af  ham.  Formodentlig 
er  han  stadig  bleven  plaget  med  breve,  der  var  bestemte  for  andre 
med  samme  navn.  Nok  herom,  —  manden  er  en  dygtig  bjørne- 
jæger  paa  omkring  de  40,  der  har  nedlagt  mangen  en  lodden 
kjæmpe.  Sidste  gang  han  havde  været  ude  for  at  prøve  jagt- 
lykken,  traf  det  sig,  at  jeg  fik  nattely  i  hans  hytte  nogle  dage 

efter  hans  hjemkomst.  Jeg  spurgte  ham  straks  ud  om  hans  færd; 
thi  rygtet  havde  allerede  vidst  at  fortælle,  at  bjørnene  havde  faret 


slemt  med  ham  dennegang,  idet  de  foruden  at  have  flænget  hans 
ene  arm  skulde  have  dræbt  2  af  hans  hunde. 

Jeg  fik  efter  megen  spørgen  greie  paa  hans  oplevelser  under 
denne  tur,  og  jeg  gjengiver  dem  her  i  en  noget  udarbeidet  form, 
idet  man  af  samme  vil  faa  et  ganske  korrekt  indtryk  af  de  eski- 
moiske  bjørnejagter  i  sin  almindelighed. 

Det  var  i  marts  maaned,  at  Akpallia  pludselig  blev  betaget 
af  en  ubetvingelig  længsel  efter  at  gjense  Melvillebugtens  gamle 
tomter,  hvor  saa  mange  af  hans  bjørnejagter  havde  gaaet  for  sig. 
Han  reparerede  i  en  hast  sin  alderdomssvage  slæde,  lappede  selv 
sin  fillede  fugleskindsskjorte  —  thi  han  var  enkemand  —  og  gav 
sine  hunde  en  rigtig  ordentlig  portion  mad.  Saa  tog  han  sig  en 
god  lur  og  drog  tidlig  den  nseste  morgen  afgaarde,  efterladende 
sine  tre  øiestene,  en  gut  og  to  piger,  i  sine  naboers  varetægt. 
Fire  dage  efter  befandt  han  sig  ved  Kap  York,  200  km.  i  sydost 
for  sit  hjem  paa  Herbert-øen.  Her  har  bjørnejægerne  sit  hoved¬ 
kvarter,  idet  nemlig  dette  sted  som  regel  er  beboet  af  flere  faste 
familier,  hvis  forsørgere  for  en  stor  del  beskjæftiger  sig  med 
bjørnejagt. 

I  et  par  dage  forblev  nu  Akpallia  i  ro  og  mag  ved  Kap 
York-koloniens  kjødgryder,  og  herunder  blev  det  aftalt,  at  to  af 
stedets  jægere  skulde  slaa  følge  med  ham  paa  den  forestaaende 
jagt.  Den  ene  af  disse  var  kun  en  halvvoksen  gut,  og  hvorfor 
han  egentlig  kom  med,  var  nok,  fordi  han  var  eier  af  et  veri¬ 
tabelt  gevær.  Dette  havde  han  tiltusket  sig  af  en  af  mandskabet 
paa  en  engelsk  hvalfanger  for  et  betydeligt  kvantum  elfenben, 
hvilken  handel  han  i  høi  grad  syntes  at  være  tilfreds  over. 
Rigtignok  havde  han  for  tiden  kun  to  ladninger  krudt  tilbage 
samt  intet  bly  til  kugler,  hvorfor  han  maatte  nøie  sig  med  smaa- 
sten,  og  vistnok  var  ogsaa  bøsseløbets  længde  ved  en  explosion 
bleven  forkortet  til  en  halv  meter;  men  ikke  desto  mindre  var 
og  blev  dog  geværet  med  sine  feil  og  mangler  et  særdeles  frygt- 
indjagende  vaaben,  der  satte  dets  unge  eiermand  i  en  respekt 
blandt  hans  kammerater,  som  om  han  allerede  skulde  have  ned¬ 
lagt  et  dusin  bjørne. 

Da  de  tre  jægere  omsider  drog  afsted  fra  Kap  York,  raadede 
de  over  tilsammen  15  hunde  samt  tre  gode  slæder.  To  dage 
hengik,  uden  at  de  saa  noget  tegn  til,  hvad  de  søgte.  De  var 
da  saa  langt  ude  paa  isvidderne,  at  kun  en  let,  blaalig  stribe 
mod  nord  forkyndte  om  landets  nærværelse.  Om  morgenen  den 
tredie  dag  kom  de  endelig  op  i  friske  bjørnespor. 

Man  kan  kun  daarlig  gjøre  sig  en  idé  om,  hvilken  ophidsende 
virkning  en  begivenhed  som  denne  har  paa  eskimoerne,  disse 

ivrige  jagtens  dyrkere,  og  deres  rovlystne  hunde,  naar  man  ikke 
personlig  har  havt  anledning  til  at  iagttage  dem  under  saadanne 
omstændigheder.  Hundene  strammer  utaalmodig  i  sine  træk- 
remme  og  speider  med  spidsede  ører  udover  den  hvide  flade, 
medens  deres  herrer  samtaler,  ivrig  hviskende,  stanser  og 
lytter,  strækker  sig  og  speider,  løber  lidt  og  stanser  igjen,  saa 
man  tilsidst  begynder  at  tvile  om,  at  folk,  der  bærer  sig  saa, 
bare  fordi  de  opdager  et  spor  eller  to,  virkelig  kan  være  saadanne 

mesterjægere,  som  man  fra  først  af  kunde 
have  grund  til  at  tro.  Dog  kommer  man 
snart  ved  yderligere  iagttagelser  af  dem  til 
det  resultat,  at  de  tiltrods  for  sin  stærkt 
ophidsede  sindstilstand  selv  i  de  alvorligste 
situationer  forstaar  at  bevare  den  mest  be- 
undringsværdige  aandsnærværelse. 


De  spor,  vøre  venner  havde  opdaget, 
var  efter  en  binne  med  to  unger.  En  tid 
forfulgte  de  alle  de  samme  spor,  men  da 
de  saa  med  et  paatraf  endnu  et  friskt  spor 
efter  en  enkelt  bjørn,  der  havde  gaaet  i 
en  helt  forskjellig  retning  fra  de  første, 
skiltes  de,  idet  Akpallia  valgte  at  forfølge 
det  sidste  paa  egen  haand. 

Langt  om  bonge  opnaaede  han  at  faa 
øio  paa  det  efterstræbte  dyr.  Det  laa  da 
roligt  og  solede  sig  ved  foden  af  et  isbjerg, 
men  endnu  saalangt  borte,  at  det  kun  saa 
ud  som  en  uformelig  mørk  masse. 

I  samme  øieblik  som  den  indfødte 
Bjørnejæger  in  spe.  har  opdaget  det,  stiger  hans  ophidselse,  og 

han  tiltaler  sine  hunde  i  en  dæmpet  hæs, 
næsten  hvæsende  tone.  «Takkotakko-takkotakko !»  («se,  se!»)  ud- 
slynges  med  en  forbausende  hurtighed.  Hundene  vender  i  samme 
nu  sine  hoveder  med  spørgende  miner  mod  sin  herre.  Har  han 
virkeligt  opdaget  noget?  Thi  fra  den  ringe  høide,  hvori  deres 
øine  befinder  sig,  kan  de  selv  endnu  kun  se  de  ensformige  sne- 
skavler  og  isstykker  omkring  sig. 

Saa  fortsætter  han:  «Nannuk,  —  nannuk,  —  nannuk,  — 
nannuksua!»  («bjørnen,  —  en  stor  bjørn!»)  Neppe  har  han  ud- 
talt  disse  ord,  førend  de  fem  hunde  bliver  overfaldt  af  en  iver, 
der  ikke  længer  lader  sig  styre.  De  ophører  at  følge  sporets 

lange  kurver  og  haster  kun  vildt  og  instinktmæssig  i  den  rigtige 
retning. 

Der  er  nu  kun  en  kilometers  afstand  mellem  dem  og  bjørnen. 
Da  gjør  denne  et  pludseligt  ryk,  reiser  sig  op  og  staar  et  øieblik 
ubevægelig  med  hoved  og  hals  udstrakt  i  retning  mod  slæden. 
Men  i  sin  nye  stilling  er  den  bleven  synlig  ogsaa  for  hundene, 
der  nu  med  forøget  voldsomhed  trækker  slæden  henover  isens 
mange  ujevnheder. 

Kun  altfor  godt  synes  bjørnen  af  traditionen  at  lcjende  den 
blodtørstige  eskimo  og  hans  fodrappe  hunde.  Thi  snart  kaster 
den  sig  smidig  ind  i  et  pilsnart  løb  bort  fra  det  farlige  sted.  Men 
Akpallia  hopper  af  slæden  for  at  lette  hundenes  løb  og  griber 
fast  i  styrearmene  bagpaa,  medens  hans  ben  danser  vildt  under 
ham  for  at  holde  følge  med  de  paanyt  opmuntrede  dyr. 

Bjørnen  render  vistnok  hurtig,  men  den  kan  dog  ikke  holde 
hundene  stangen.  Mere  og  mere  haler  de  ind  paa  den,  medens 
denne  ihærdig  fortsætter  sit  løb.  Men  Akpallia  maa  atter  slænge 
sig  paa  slæden  for  at  spare  kræfterne,  indtil  om  faa  øieblikke 
hele  hans  kraft  og  spænstighed  skal  lægges  beslag  paa.  Han 
er  en  forholdsvis  stor  og  tung  mand,  saa  hans  vægt  sinker 
hundene  ikke  saa  lidet.  Men  han  ved,  at  det  forfulgte  dyr  snart 
maa  sagtne  sin  fart;  thi  bjørnen  er  ingen  længdeløber. 

Tilslut  er  han  kun  nogle  hundrede  meter  fjernet  fra  den. 
Da  bøier  han  sig  forover  og  overskjærer  med  et  raskt  snit 
hempen,  der  holder  de  enkelte  hundes  trækremme  sampien. 
Slæden  braastanser  i  samme  nu,  og  de  befriede  dyr  skjærer 
med  lynets  hastighed  fremover  mod  fienden.  Saasnart  denne 
mærker,  at  al  videre  flugt  er  til  ingen  nytte,  kaster  den  sig 
rundt  for  at  sætte  sig  til  modværge. 

Imedens  river  Akpallia  sin  lanse  af  slæden  og  haster  afsted 
for  selv  at  naa  kamppladsen. 

Frygt  kjender  ikke  denne  isørkenens  kjække  søn.  Han  be- 
finder  sig  alene  ude  paa  en  ensom  snevidde ;  thi  hans  to  venner 
er  forlængst  med  sine  kjøretøier  forsvundne  i  horisonten.  Han 
er  ifærd  med  at  optage  kampen  mod  et  rovdyr,  der  med  et  eneste 
slag  af  sin  pote  kan  berøve  ham  livet.  En  kamp,  hvori  han 
samtidig  maa  præstere  mod,  seighed,  styrke,  koldblodighed,  kløgt 
og  behændighed,  for  at  udfaldet  med  nogenlunde  sandsynlighed 
skal  kunne  antages  at  blive  til  hans  fordel. 

Saasnart  Akpallia  har  naaet  hen  til  bjørnen,  griber  han  med 
begge  hænder  fast  om  sin  lanse  og  render  den  med  voldsom 

kraft  mod  dens  hjerte.  Men  ved  en  pludselig  og  uventet  be- 
vægelse  af  dyret  faar  lansen  en  gal  retning  og  stanser  braat 
mod  dens  mægtige  skulderben.  I  næste  øieblik  er  lansen  brudt 
i  sønder  af  dens  ene  pote,  og  Akpallia  er  vaabenløs.  Bjørnen 
vender  nu  sit  raseri  helt  mod  jægeren,  idet  den  herunder  fuld- 
stændig  synes  at  ignorere  hans  glæfsende  hunde.  Akpallia  gjør 
et  par  kast  bortover  sneen  for  at  naa  sin  kniv,  som  han  under 
angrebet  med  lansen  slængte  fra  sig  i  kamppladsens  umiddel¬ 
bare  nserhed,  men  herunder  synker  hans  ene  fod  uventet  ned 

gjennem  den  forræderske  skare,  han  snubler,  og  i  næste  øieblik 
hviler  bjørnens  ene  forlab  tungt  paa  hans  venstre  overarm.  Han 
opbyder  overnaturlige  kræfter  for  at  komme  løs,  hyler  op  imod 
dens  vældige  gab  for  at  skræmme  den  og  slaar  den  i  ophidselsen 
med  knytnæven  i  brystet.  Men  løs  kan  han  ikke  komme,  dertil 
har  dens  klør  allerede  trængt  sig  for  dybt  ind  i  hans  kjød. 
Naar  bjørnen  alligevel  ikke  i  øieblikket  tilføier  eskimoen  nogen 
yderligere  skade,  saa  er  det  alene  fordi  den  nu  har  faaet  andet 
at  bestille.  Thi  ikke  før  saa  hundene  sin  herre  styrte  til  marken 
og  trues  med  at  knuses  under  den  mægtige  modstanders  poter, 

førend  disse  trofaste  dyr  dumdristig  styrter  sig  ind  over  bjørnens 
krop,  angribende  den  som  rasende  tigerkatte.  De  to  ældste  i 
flokken,  ét  par  prægtige,  fuldstændig  ulvelignende  dyr,  som  har 
fulgt  sin  herre  i  saa  mangen  en  haard  dyst,  viger  ikke  fra  hans 
nærhed,  men  angriber  bjørnen  ret  i  fronten,  ja  den  ene  glæfser 
endog  gjentagende  efter  poten,  der  holder  den  indfødte  presset 
mod  den  hvide  sne.  Men  bjørnen  slipper  ikke  sit  tag.  Snart 
opnaar  den  ved  en  hastig  manøvre  at  slaa  den  ene  af  sine  to 
værste  angribere  isvime.  Situationen,  der  før  var  farlig  nok, 
begynder  nu  at  blive  fortvilet.  Men  ikke  nok  hermed,  en  ny 
bjørn  dukker  op  bag  et  isbjerg  i  nærheden  og  nærmer  sig  i 
fuldt  sprang.  Nok  en  hund  ligger  snart  blødende  paa  sneen,  og 
alt  haab  synes  nu  at  være  ude  for  Akpallia’s  redning. 

Da  skjærer  i  pilsnar  fart  to  lette  kjøretøier  frem  bag  det 
samme  isfjeld,  hvor  den  sidste  bjørn  netop  var  kommen  tilsyne. 
Det  er  Akpallia’s  kamerater.  De  hyler  vildt  ved  synet  af  sin 
truede  ven,  der  halvt  bevidstløs  svarer  med  stærke  og  fortvilede 
nød ra ab. 

Bjørnen  slipper  sit  bytte  og  flygter  henimod  det  andet  dyr, 
der  allerede  i  nogen  afstand  har  passeret  forbi  stedet,  og  Akpallia 
er  reddet.  I  næste  øieblik  er  de  to  kameraters  hundespand  sat 
i  frihed,  bjørnenes  flugt  stanset,  og  med  forenede  kræfter  samt 
under  medvirkning  af  et  dundrende  skud  fra  den  mishandlede 
bøsse  lykkedes  det  dem  i  løbet  af  en  kort  og  skarp  kamp  at 
nedlægge  de  to  dyr.  Saa  blev  Akpallia’s  saar,  der  heldigvis  ikke 
havde  foraarsaget  noget  stærkere  blodtab,  forbundet  med  lange 
striber,  skaaret  af  et  gammelt  tilspækket  og  smudsigt  sælskind, 
hvorefter  bjørnene  blev  flaaede  og  mest  muligt  af  kjødet  læsset 
paa  slæderne. 

Kun  den  ene  af  de  to  trofaste  hunde,  der  under  kampen  var 
blevne  saarede  af  bjørnen,  var  endnu  ilive  og  blev  paa  slæden 
transporteret  hjem,  hvor  den  senere  kom  sig,  medens  den  anden 
var  dræbt  paa  flekken.  To  dage  derefter  var  jægerne  atter  til- 
bage  ved  kolonien  ved  Kap  York,  hvor  deres  eventyr  blev  beret- 
tede  med  omhyggelig  nøiagtighed  for  en  levende  interesseret 
tilhørerskare. 

Akpallia  var  en  anden  gang  paa  bjørnejagt  ude  paa  isvid- 
derne  i  Smiths  sund  omtrent  midt  imellem  Grønland  og  Ellesmere- 
land.  Han  var  da  sammen  med  en  ung,  men  usædvanlig  dygtig 
jæger  ved  navn  Kolotengva.  Under  forfølgelsen  af  en  bjørn  kom 
Ivolotengva,  der  endnu  aldrig  alene  havde  fældet  en  saadan, 

langt  bort  fra  Akpallia,  og  da  han  herunder  pludselig  mødte 
bjørnen  bag  et  lidet  isbjerg,  maatte  han  selvfølgelig  angribe  den 
alene.  Men  saa  langt  fra  at  dette  ængstede  ham,  greb  han 
tvertimod  med  glæde  denne  anledning  til  at  vinde  sine  sporer 
inden  stammen  og  specielt  til  at  hæve  sin  anseelse  hos  sin  for- 
længst  udkaarne  —  svigermoder. 

Neppe  havde  hans  tre  hunde,  efter  at  være  løsskaarne  fra 
slæden,  naaet  hen  til  bjørnen,  førend  denne  med  sine  skarpe 
klør  klavrede  sig  op  paa  det  lille  bratte  isbjerg,  hvorhen  hverken 
Kolotengva  eller  hans  hunde  i  øieblikket  kunde  følge  ham.  Men 
den  unge  jæger  blev  ikke  staaende  raadløs.  lian  huskede  paa, 
at  han  paa  slæden  havde  taget  med  sig  sin  bue  og  de  faa  pile, 
han  eiede,  i  den  tanke,  at  han  muligens  under  reisen  langs 
kysten  kunde  træffe  rensdyr,  og  nu  plantede  han  derfor  skynd¬ 
somt  sin  lanse  i  en  snefane  og  skyndte  sig  afsted  for  at  hente 
det  omtalte  vaaben.  I  en  haandvending  var  han  tilbage,  stansede, 
tog  sigte,  idet  han  spændte  buen  saa  langt,  som  pilens  længde 
paa  nogen  maade  vilde  tillade,  og  snart  gjorde  bjørnen  et  rasende 
spring  forover,  truffet  i  brystet  af  det  skrøbelige  redskab.  Saaret 
var  dog  langtfra  dybt  nok  til  at  være  farligt,  det  gjorde  blot 
bjørnen  ophidset  ved  den  smerte,  det  forvoldte.  Ved  det  andet 
skud  blev  den  end  mere  rasende,  den  knækkede  pilene  i  smaå- 
stykker  med  sin  pote  og  brølede  ved  synet  af  sit  eget  blod.  Dpn 
tredie  pil  var  den  sidste.  Den  traf  bjørnen  i  skulderen  for  næsten 
i  samme  øieblik  at  blive  omsluttet  af  dyrets  tænder,  revet  ud  af 
saaret  og  slængt  langt  ud  i  luften,  forbi  det  sted,  hvor  Kolotengva 
stod.  Med  rask  behændighed  greb  han  den  atter  fat,  men  den 
var  brukken  paa  to  steder  og  hang  blot  sammen  ved  de  omvik- 
lede  sener.  Atter  at  surre  den  sammen  var  et  øiebliks  sag,  og 
for  fjerde  gang  tog  han  sigte  og  traf.  Bjørnens  raseri  var  nu 
steget  til  det  yderste,  og  med  et  sæt  farer  den  udfor  isbjergets 
afsats,  saa  pludselig,  at  Kolotengva  undgaar  at  blive  knust  alene 
ved  et  hastigt  spring  til  siden.  Nu  kommer  hans  medfødte  snar- 
raadighed  ham  tilgode,  han  griber  i  farten  sin  lanse  og  sender 
dens  spids  med  al  sin  kraft  ind  under  bjørnens  venstre  skulder. 
Lansen  knækkes  mellem  hans  hænder,  saa  han  blot  beholder 
en  stump  tilbage,  og  trods  de  stærkt  blødende  saar  synes  bjørnens 
kræfter  dog  endnu  ikke  at  ville  svigte  den.  Den  gjør  frygtelige 
kast  med  sin  svære  krop,  idet  den  med  hævede  forlabber  forsøger 
at  ramme  Kolotengva.  Men  hans  tre  hunde  ligger  den  stadig 
iveien,  ja  tvinger  den  ofte  til  helt  at  henvende  sin  opmærksomhed 

mod  dem.  Saa  endelig  efter  yderligere  nogle  krampagtige  tiger- 
sprang,  hvorunder  den  indfødte  kun  ved  den  yderste  smidighed 
og  aandsnærværelse  undgaar  at  rammes  af  det  rasende  dyr,  synes 
dets  kræfter  udtømte,  og  det  synker  døende  om  paa  den  blod- 
plettede  sne. 

Slige  scener  som  de,  vi  nu  har  fulgt,  er  ikke  sjeldne  under 
eskimoernes  vilde  bjørnejagter.  Deres  liv  er  som  et  høit  og 
farligt  spil,  i  hvilket  ingen  kan  undgaa  at  deltage.  Selve  livet 
er  indsatsen,  kost  og  klæder  for  en  stakket  tid  den  attraaede 
gevinst. 

Endnu  en  bjørnehistorie  vil  vi  tage  med,  før  vi  forlader 
bjørnejagtens  rige  emner. 

Kaschu,  en  indfødt  personlighed,  med  hvem  vi  forøvrigt  skal 
gjøre  nærmere  bekjendtskab  i  et  senere  kapitel,  fik  en  høstdag 
øie  paa  en  bjørn  paa  nyisen  ved  Inglefield-golfens  sydside.  Uagtet 
han  ingen  lanse  havde  ved  haanden,  kunde  det  dog  aldrig  med 
en  tanke  falde  ham  ind  at  lade  bjørnen  gaa  uantastet  videre,, 
dertil  er  han  en  altfor  vild  og  uvorren  krabat.  Han  surrede  i 
hast  sin  gamle,  haardt  prøvede  jagtkniv  til  et  lidet  sælspyd,  han 
havde  med  sig,  og  forsøgte  at  nærme  sig  bjørnen,  hvilket  ogsaa 
lykkedes  ham.  Men  netop  som  han  skulde  til  at  optage  kampen 
med  sin  fiende,  fik  denne  betænkeligheder,  formodentlig  fordi 
Kaschu,  hvad  stedse  er  tilfældet,  naar  han  blir  ivrig,  har  skaaret 
altfor  frygtelige  grimacer  med  sit  uglefjæs.  Vende  ryggen  gjorde 
den  ialfald  og  løb  i  fuld  fart  afgaarde  henimod  en  bred  vaag  i 
isen  lige  i  nærheden. 

I  sin  ophidselse  over  muligens  at  skulle  gaa  glip  af  byttet, 
støder  Kaschu  sit  nylavede  mordervaaben  ind  i  bjørnens  bagdel 
i  haab  om  herved  at  stoppe  den.  Men  det  skulde  han  helst 
ikke  have  gjort;  thi  som  han  trækker  vaabenet  tilbage,  blir 
kniven  siddende  igjen  i  bjørnens  krop,  og  da  dyret  i  næste  øie- 
blik  kaster  sig  i  våndet  for  snart  efter  at  kravle  sig  op  paa 
vaagens  modsatte  bred  og  forsvinde  i  det  fjerne,  er  Kaschu  ikke 
længer  den  rige  mand,  han  før  var. 

Hans  græmmelse  over  denne  begivenhed,  ikke  fordi  han 
herunder  gik  glip  af  sit  bytte,  men  i  anledning  af  at  bjørnen 
uden  videre  fratog  ham  hans  kniv,  dette  i  hioid-Grønland  saa 
uhørt  værdifulde  redskab,  er  da  ogsaa  saa  dybt  rodfæstet  i  ham, 
at  han  neppe  nogensinde  i  sit  liv  vil  glemme  den. 

Vi  vil  nu  gjøre  bekjendtskab  med  hvalrosjagten,  saaledes 
som  den  drives  i  disse  øde  egne. 

Tidlig,  tidlig  paa  foraaret,  netop  som  vinterkulden  er  paa 
det  strengeste,  og  førend  endnu  solen  har  vist  et  glimt  af  sin 


Forskjellige  vaaben  og  redskaber. 

a.  Bue  med  og  uden  streng  samt  pile.  b.  Knive  med  skafte  af  hvalrostand.  c.  Lanse 
for  hvalros  og  bjørn.  d.  Harpun  for  sæljagt.  e.  Stenøkse  med  skaft  af  ben.  f.  Snekniv 

af  hvalrostand. 


flade  over  horisonten  i  syd,  begynder  de  indfødte  familier  lidt 
efter  lidt  at  forlade  sine  spredte  vinterhuse  langs  kysten  ved 

Inglefield-golf  og  søndenfor  denne  for  at  tage  midlertidig  bolig  i 
snehytter  længere  nordpaa  i  nærheden  af  Ivap  Alexander  (se 
kartet  side  28).  Her  vokser  disse  snehytter  i  løbet  af  kort  tid 
op  som  paddehatte,  sædvanligvis  samlede  i  et  par  større  klynger, 
gjerne  i  en  halv  snes  kilometers  afstand  fra  hinanden. 

Hvorfor  de  indfødte  under  hvalrosfangsten  vælger  at  bosætte 
sig  saa  langt  nordostover,  er  fordi  de  derved  stadig  kan  befinde 
sig  i  nærheden  af  kystisens  yderste  grænse,  hvad  der  er  særdeles 
bekvemt,  idet  denne  fangst  netop  foregaar  paa  den  nye  is,  der 
jevnlig  danner  sig  paa  disse  steder. 

Vi  vil  nu  følge  en  flok  jægere  paa  deres  færd,  naar  de  en 
tidlig  morgenstund  drager  afgaarde  for  at  drive  hvalrosjagt  langt 
ude  paa  nyisen  i  Smiths  sund. 

Udpaa  morgenkvisten  kaster  en  og  anden  familiefader  resolut 
den  bløde  varme  rensdyrfæld  tilside  fra  sit  leie,  hopper  i  Adams 
dragt  fra  brixen  ned  paa  det  kolde  snegulv  og  sender  speidende 
blikke  ud  igjennem  det  lille  kegleformede  kigehul  i  hyttens  sne- 
veeg.  Først  er  det  nogle  meteorologiske  iagttagelser  han  maa 
gjøre  for  at  komme  paa  det  rene  med,  om  dagen  egner  sig  til 
jagt  eller  ikke.  Finder  han  veiret  nogenlunde  lovende  og  klart, 
som  han  staar  der  og  grøsser  og  smaamumler,  gjælder  det  i  en 
hast  at  kige  lidt  paa  stjernerne  for  at  faa  greie  paa,  hvad  tid  paa 
natten  det  kan  være.  Der  ser  han  Pleiaderne,  Ivarlsvognen, 
Orions  bælte,  Polarstjernen  og  mange  andre  vinke  hemmelig- 
hedsfuldt  ned  til  ham  deroppe  paa  den  mørke  hvælving.  De 
har  hver  især  sit  eget  navn  paa  hans  indfødte  tungemaal.  Jo, 
nu  er  det  paatide  at  tørne  ud;  naar  den  store  blaalige  stjerne, 
der  staar  ret  over  Kieti,  kolonien  paa  den  fjerne  spøgelsesagtige 
ø  i  syd,  med  sine  mørke  fjeldvægge  og  snehvide  kupler  og  for- 
hæng,  da  er  ingen  tid  at  spilde. 

Klokken  er  omtrent  5  om  morgenen  efter  vor  maade  at  an- 
give  tiden  paa.  Udenfor  de  smaa  hytter,  gjennem  hvis  lave 
halvrunde  udgange  tranlamperne  indenfor  kaster  et  svagt  lys¬ 
skjær  ud  over  de  nærmeste  snefaner,  sees  mørke  skikkelser  at 
færdes  omkring  mellem  utydelige  grupper  af  slæder  og  hunde. 
Dæmpede  mandsstemmer  og  halvvoksne  gutters  spædere  røster 
blander  sig  med  ulvelignende  hyl  fra  hundene,  der  ivrig  benytter 
tiden  til  at  slaas  nu,  mens  det  endnu  er  tid,  førend  dagværket 
begynder.  En  mand  raaber  noget  i  en  af  hytternes  nærhed,  en 
stemme  høres  dæmpet  inde  fra  snehvælvingen.  Snart  kommer 
en  liden  krabbe  af  en  gut  tilsyne  i  døraabningen,  krybende  med 

hovedet  først  og  med  den  ene  haand  forsigtig  hævet  foran  sig. 
Thi  han  holder  med  den,  spiddet  til  et  sælribben,  en  liden  torv- 
dot,  dryppende  af  tran,  der  brænder  lystigt  spragende,  sendende 
forræderske  tunger  bort  mod  hans  bustede  hoved.  Han  skal 
lyse  for  far  sin,  han  stakkar,  saa  liden  han  er,  mens  denne  paa 
en  af  hundenes  sæletøier  løser  en  knude,  som  han  tilsidst  havde 
maattet  opgive  at  klare  i  mørket.  Gutten  er  neppe  halvt  paa- 
klædt  i  den  raakolde  vintermorgen,  og  snoen  staar  skarp  ned  fra 
fjeldskaret  bag  hytterne.  Votter  har  han  ingen  af,  hvorfor  han 
afvekslende  prøver  at  varme  sine  smaa  pusselanker  mod  maven 
indunder  fugleskindsskjorten  eller  borti  den  røde,  osende  flamme. 
Men  det  er  ikke  godt  her  i  verden  for  den,  som  er  liden,  og  en 
stor  taare  lister  sig  efterhaanden  frem  i  hvert  øie,  snart  efterfulgt 
af  en  sagte  hulken.  Sligt  taaler  ikke  selv  en  eskimofar  at  høre; 
med  kjælne  ord  løfter  han  gutten  op  og  bærer  ham  bort  de  faa 
skridt  til  hyttens  indgang.  Saa  skyver  han  ham  varsomt  ind 
under  dens  lune  hvælving. 

En  lang  karavane  af  slæder  drager  efterhaanden  afsted  ud- 
over  havisen.  Der  er  henved  et  dusin  af  dem.  Hver  slæde  er 
som  oftest  b  em  andet  af  et  par  jægere  samt  trukket  af  et  spand, 
bestaaende  af  gjennemsnitlig  5  å  6  hunde.  I  regelen  hengaar 
henimod  et  par  timer,  førend  jægerne  naar  ud  til  fangstfelterne 
nær  det  aabne  hav,  og  det  uagtet  farten  over  den  for  største¬ 
delen  snefri  is  er  meget  rask,  ja  uden  vanskelighed  kan  gaa  op 
i  et  snes  kilometer  i  timen.  Under  den  sidsle  del  af  udfarten 
spreder  gjerne  kjøretøierne  sig,  saa  de  fleste  af  dem  snart  svin- 
der  for  ens  blikke  under  horisonten.  Slæder  og  hundespand 
efterlades  omsider,  men  sædvanligvis  saa  langt  tilbage  fra  selve 
tyndisen,  hvor  jagten  drives,  at  hundene  holdes  fuldstændig  uden- 
for  den  hele  affære.  Saa  begiver  jægerne  sig  videre  tilfods  en 
kilometers  vei  eller  saa,  indtil  de  befinder  sig  ude  paa  et  isdække, 
saa  tyndt,  at  det  gaar  i  tydelige  bølger  ved  hvert  skridt,  de  tager. 
Da  isen  herude  paa  grund  af  forskjellige  aarsager,  som  paa  visse 
steder  stærke  strømninger  eller  dens  opbrud  og  senere  sammen- 
frysning,  overalt  har  en  forskjellig  tykkelse,  udviser  de  indfødte 
altid  den  største  forsigtighed,  naar  de  bevæger  sig  henover  den. 
Herunder  er  deres  nøie  kjendskab  til  forskjellige  istykkelsers 
schatteringer,  den  større  eller  mindre  rigdom  paa.  saltkrystaller 
paa  overfladen  samt  øvrige  udseende  dem  til  stor  veiledning,  saa- 
ledes  at  de  allerede  med  øiet  alene  med  nogenlunde  sikkerhed 
vilde  kunne  bestemme  den  krogede  marschlinie,  der  er  nødvendig 

for  at  undgaa  alle  farlige  steder.  Dog  pleier  de  samtidig  stadig 
at  prøve  isens  styrke  med  lansen,  hvis  ene  ende  er  forsynet 
med  en  paasurret  pig  af  narhvalhorn  eller  i  de  aller  sidste  aar 
som  oftest  af  et  eller  andet  stykke  jern,  som  det  under  deres 
sparsomme  samkvem  med  de  hvide  mænd  er  lykkedes  dem  at 
tiltuske  sig.  Denne  pig  benyttes,  som  vi  skal  se,  ogsaa  under 
selve  hvålrossens  indfangning.  Tegning  af  en  saadan  hvalros- 
lanse,  der  forøvrigt  er  den  samme,  som  benyttes  under  bjørnejagten, 
vil  sees  paa  side  68  under  bogstavet  c.  Af  længde  er  den  om¬ 
kring  halvanden  meter  og  bestaar  for  størstedelen  af  træ.  I  30 
til  40  ctm.’s  afstand  fra  den  ene  ende  eller  der,  hvor  det 
temmelig  tykke  træskaft  støder  sammen  med  selve  lansepartiet, 
der  er  af  elfenben,  er  den  forsynet  med  et  kunstigt,  ved  hjælp 
af  seige,  elastiske  skindremme  konstrueret  led,  der  alene  virker, 
naar  de  to  dele  af  harpunen  udsættes  for  ydre  pres.  Ved  dette 
led  hindres  blandt  andet  lansen  fra  at  brække,  naar  den  efter 
at  være  trængt  ind  i  hvålrossens  legeme  med  stærk  fart  føres 
ned  i  dybet.  Yderst  i  enden  er  den  forsynet  med  en  skarp  od, 
der  i  tidligere  tider  var  af  sten,  men  i  de  senere  aar  udelukkende 
forarbeides  af  jern.  Gamle  tøndebaand  benyttes  som  materiale 
hertil  i  stor  udstrækning;  kun  maa  disse  ikke  være  altfor  tynde. 
Til  lansens  træskaft  maa  de  indfødte  ofte  i  mangel  af  et  større 
stykke  træ  benytte  to  eller  flere  mindre  stykker,  der  da  bliver 
fast  sammensurrede  med  skindremme. 

Ude  paa  det  tynde,  bølgende  isdække  derude  i  havbrynet  er 
det  altsaa,  at  jagten  begynder.  Snart  hist,  snart  her  synger  og 
brager  det  i  isen  omkring  en,  speildækket  splintres,  saa  smaa- 
stykker  skyves  raslende  udover  den  glatte  flade,  og  op  igjennem 
det  saaledes  dannede  hul  løfter  den  skjæggede  hvalros  rolig  og 
majestætisk  sit  grinende  aasyn.  Man  hører  dens  dybe  aande- 
dræt,  der  lyder  som  en  langsom  snorken  i  formiddagens  stille 
tusmørke.  Lyden  gjentager  sig  nogle  gange  ligesom  sukkende, 
man  skimter  den  udaandede  sky  af  vanddamp,  der  i  den  over¬ 
ordentlig  lave  temperatur  synes  en  ligesaa  skinnende  hvid  som 
skyerne  fra  et  lokomotivs  ventiler.  Efter  et  øiebliks  forløb  træk- 
ker  dyret  sig  atter  langsomt  og  roligt  tilbage  ned  i  dybet.  De 
kolde  bølger  lukker  sig  over  dets  mørke  skalle,  medens  man 
endnu  hører  de  sælsomme  pustende  lyd  fra  andre  kanter. 

Det  er,  naar  hvalrossen  saaledes  er  ifærd  med  at  bryde  sig 
op  igjennem  isen  for  at  drage  aande,  at  eskimoen  som  en  pil 
iler  hen  til  stedet  og  angriber  det  opdukkende  dyr.  Endnu  oftere 

bruger  han  at  vente  ved  et  allerede  tidligere  formet  hul,  hvor 
som  regel  dyret  senerehen  jevnlig  indfinder  sig.  Ofte  paatræffes 
ogsaa  hvalrosse,  der  trods  vinterkulden  har  krøbet  op  paa  selve 
isens  overflade,  der  hvor  denne  er  stærk  nok  til  at  bære  dem, 
f.  eks.  hvor  den  ved  ispresninger  har  faaet  flere  lag  af  sin  tyk¬ 
kelse  skjøvet  ovenpaa  hinanden. 

Under  angrebet  paa  hvalrossen  benytter  den  indfødte  som 
regel  kun  det  ene  vaaben,  [lansen,  som  han,  for  at  undgaa  at 


Hvalrosfangst  i  Nord-Grønland. 

medføre  nogen  særskilt  harpun,  har  indrettet  saaledes,  at  den 
ogsaa  kan  bruges  i  denne  egenskab.  Herunder  tjener  det  i  den 
butte  ende  paasurrede  jernstykke  som  tap  for  selve  harpun- 
spidsen,  der  staar  i  forbindelse  med  en  ofte  henved  40  meter 
lang  fangrem  af  ganske  overordentlig  styrke.  Fangremmen,  der 
har  lidt  over  1  ctm.’s  bredde  og  er  forfærdiget  af  ogsuk-skind, 
har  kun  sjelden  nogen  skjød  i  hele  sin  længde,  idet  den  nemlig 
erholdes  ved  spiralformigt  at  opskjære  et  bredt  sammenhængende 
stykke  af  dyrets  skind,  saaledes  som  det  endnu  var,  da  det  om- 
spændte  dets  svære  krop. 

Da  hvalrossen  har  et  overmaade  tykt  og  seigt  skincl,  støder 
den  indfødte  helst  vaabenet  ind  i  dyrets  legeme  direkte  med  den 
høire  haand  —  istedetfor  at  kaste  det,  —  medens  linen  holdes  om¬ 
hyggelig  opkveilet  i  den  venstre.  Selve  lansen  napper  han  atter 
ud,  harpunspidsen  derimod  bliver  paa  grund  af  sin  særegne  form 
siddende  igjen  paatvers  i  dyrets  kjød. 

Saasnart  det  rammede  dyr  forsvinder  i  dybet,  gjælder  det  i 
en  fart  at  hindre  det  fra  at  fare  afsted  med  hele  redskaben.  Thi 
ligeoverfor  en  hvalros  nytter  det  kun  lidet,  at  jægeren  stoler  paa 
sin  egen  fysiske  styrke.  Lansens  jernpig  planter  han  med  et 
kraftigt  stød  i  isen,  og  omkring  den  gjør  han  længst  nede  en 
hastig  tørn  eller  to  med  linen.  Knæet  og  den  ene  skulder  stem¬ 
mes  nu  imod  det  solide  skaft,  hvorefter  han  spændt  afventer,  at 
linen  skal  strammes.  Saa  svinder  alle  dens  krøl  og  bugtninger 
langsomt  og  efterhaanden,  og  den  ligger  der,  spændt  og  dirrende 
som  en  buestreng,  langs  isens  overflade. 

Glipper  i  det  øieblik  jernpiggen,  eller  brister  isen,  hvor  den 
er  rammet  ned,  gaar  som  oftest  byttet  tabt  sammen  med  harpunen 
og  fangremmen,  medmindre  det  lykkes  ham  i  farten  at  faa  fæstet 
linen  paanyt.  Men  som  den  resterende  del  af  den  opkveilede  fang- 
rem  rives  bortover,  kan  det  nok  ogsaa  hænde,  at  jægeren  faar 
sine  ben  viklede  ind  i  den,  saaledes  at  han  maa  gjøre  følge  med 
ned  i  de  kolde  bølger.  Hvalrosjagten  er  idetheletagel  temmelig 
farlig.  Alene  i  tidsrummet  1891  til  og  med  1894  er  saaledes  to 
jægere  inden  denne  lille  stamme  dragne  ned  i  dybet  og  druknede 
under  hvalrosfangst. 

Lad  os  imidlertid  forudsætte,  at  is  og  redskab  holder  og  alt 
gaar  godt  Snart  slappes  atter  langsomt  den  strammede  line, 
jægeren  puster  lettere  og  kan,  medens  dyret  nu  kommer  op  for 
at  aande,  med  sin  kniv  paabegynde  et  par  huller  i  isen  tæt  ved, 
hvor  han  staar.  Men  hver  gang  linen  strammes  paanyt,  maa 
han  atter  lægge  sig  med  hele  sin  tyngde  mod  den  knagende 
lanse. 

Saasnart  de  to  huller  i  isen  er  færdige,  haler  han  ind  nogle 
favne  af  linen,  mens  denne  er  slap,  stikker  løkken  et  par  gange 
ned  igjennem  det  ene  hul  og  op  igjennem  det  andet,  fæster  den 
yderligere,  og  byttet  er  paa  det  nærmeste  sikret. 

Nu  griber  han  den  fra  linen  befriede  lanse  og  iler  hen  til 
aabningen  i  isen,  hvor  han  hver  gang  modtager  det  opdukkende 
dyr  med  kraftige  lansestød.  Paa  denne  maade  lykkes  det  ham 
efterhaanden  at  udmatte  og  dræbe  det.  Ser  han  nu  nogle  af  sine 

kamerater  etsteds  ude  paa  den  hvide  flade,  raaber  han  til  dem, 
forat  en  af  dem  kan  komme  ham  til  hjælp  under  arbeidet  med 
at  faa  dyret  op  paa  isen  og  partere  det.  Men  ofte  er  ingen 
af  hans  kamerater  i  nærheden,  og  han  maa  udføre  det  hele 
alene. 

Men  nu  kan  en  hvalros  veie  henimod  sine  1  000  kg.,  og  det 
skulde  derfor  synes  noksaa  umuligt  for  en  enkelt  mand  uden 
videre  hjælpemidler  at  manøvrere  med  en  slig  kolos.  For  saa 
praktiske  og  omtænksomme  mennesker  som  eskimoerne  er  det 
imidlertid,  som  vi  skal  se,  ingen  umulighed. 

Jægeren  hugger  blot  et  par  nye  huller  i  isen,  skjærer  end- 
videre  nogle  parallele  snit  i  hvalrossens  fingertykke  skind,  hvor¬ 
ved  stærke  hemper  frembringes,  træder  fangremmen  igjennem 
saavel  hullerne  i  isen  som  hemperne,  og  han  har  straks  til  sin 
raadighed  den  prægtigsle  firskaarne  talje,  han  kan  ønske  sig. 
Thi,  som  man  kan  forstaa,  glider  en  line,  som  den  var  smurt, 
gjennem  ishuller  og  tranede  hemper.  Er  isen  stærk  nok,  bringer 
han  helst  det  døde  dyr  helt  op  paa  dennes  overflade,  medens  han  i 
modsat  tilfælde  maa  nøie  sig  med  at  hæve  en  del  af  byttet  op 
over  vandfladen,  hvilken  del  derefter  afskjæres  stykkevis.  Saa 
skjærer  han  nye  hemper  længere  nede  i  dyrets  krop,  en  ny  del 
af  denne  hæves  derefter  i  veiret  og  parteres,  —  og  saaledes  frem¬ 
deles,  indtil  det  hele  ligger  opskaaret  i  stykker  udover  isen.  Nu 
hentes  hundene,  slæden  belæsses  med  omtrent  den  halve  del  af 
byttet,  og  han  begiver  sig  paa  hjemreisen.  Herunder  opsøger 
han  nogle  af  de  andre  fangere,  fortæller  dem  om,  hvor  resten  af 
kjødet  er  at  tinde,  om  de  ikke  selv  skulde  gjøre  nogen  fangst, 
og  endelig  langt  om  længe  naar  han  saa  træt  og  sulten  hjem 
til  pladsen  udenfor  kolonien,  hvor,  nysgjerrige  smaabørn  møder 
ham  med  fakkelslcin  i  den  mørke  vinteraften. 

Jeg  vil  fortælle  et  af  mine  egne  mindre  hyggelige  minder 
fra  hvalrosjagten.  Det  var  i  den  første  halvdel  af  februar  maaned 
1894.  Sammen  med  den  allerede  under  bjørnejagterne  nævnte 
Kaschu  var  jeg  paa  besøg  ved  pladsen  Nøkki,  hvor  paa  den  tid 
en  hel  del  hvalrosfangeres  snehytter  var  beliggende.  Jeg  ønskede 
om  muligt  at  tiltuske  mig  et  par  slædelæs  med  hvalroskjød,  som 
vi  trængte  til  foder  for  vore  hunde  hjemme  ved  vinterkvarteret; 
men  da  de  indfødte  kun  daarligt  syntes  at  kunne  undvære  noget. 
■af  sit  kjødforraad,  besluttede  Kaschu  og  jeg  os  til  dagen  efter 
at  slaa  os  i  følge  med  el  halvt  dusin  af  stedets  fangere,  der 
da  skulde  afsted  i  den  tidlige  morgenstund,  —  i  det  haab,  at  vi 

muligens  for  egen  regning  kunde  slumpe  til  at  nedlægge  et  dyr 
eller  to. 

Kl.  7  om  morgenen  forlod  vi  kolonien  i  det  klareste  maane- 
skin  og  kjørte  i  et  par  timers  tid  med  rask  fart  udover  mod 
Smiths  sund  for  at  naa  tyndisen.  I  noget  over  30  km.’s  afstand 
fra  kysten  stansede  Kaschu  og  jeg  omsider  —  vore  kamerater 
havde  vi  da  forlængst  skilt  os  fra  — ,  bandt  vore  hunde  til  en 
opskruet  isblok  og  drog  saa  tilfods  et  par  kilometer  længere  ud¬ 
over,  hvor  vi  i  maaneskinnet  nu  og  da  troede  at  skimte  mørke, 
spøgelsesagtige  skikkelser  langsomt  hæve  sig  op  gjennem  det 
speilblanke  dække. 

Hele  formiddagen  gik  imidlertid  med,  uden  at  vi  endnu  havde 
kunnet  komme  noget  dyr  paa  tilstrækkelig  nært  hold,  og  det  var 
først  noget  efter  middagstider,  at  det  endelig  lykkedes  os  at  fælde 
en  vældig  hunhvalros,  der  var  krøbet  op  paa  isen  for  at  sove. 
Det  hele  gik  forholdsvis  let  og  hurtig  for  sig,  da  vi  jo  baade  var 
forsynede  med  harpun  og  magasinrifle. 

Medens  Kaschu  nu  parterede  byttet,  skulde  jeg  rende  efter 
slæden  og  hundene.  Jeg  fandt  dem  godt  og  vel  og  drog  med 
strygende  fart  udover  mod  min  ledsager.  Se  ham  kunde  jeg 
imidlertid  ikke;  thi  uagtet  det  var  lige  efter  middag,  var  tus- 
mørket  dog  noksaa  tæt,  og  kun  en  stærk  rødme  paa  himmel 
hvælvingen  i  syd  forkyndte,  hvor  vi  snart  kunde  vente  den  efter- 
længtede  sol. 

Pludselig  gjør  slæden  et  lidet  hop,  og  den  farer  lydløst  ud 
paa  et  mørkt,  fløielsblødt  dække  af  bøielig  nyis.  Jeg  aner,  at 
hundene  i  halvmørket  har  sat  kursen  ret  udover  en  nyfrossen 
klare,  og  tiltrods  for,  at  slæden  allerede  befinder  sig  i  en  mærk- 
bar  bølgegang,  ser  det  dog  for  et  øieblik  ud,  som  om  jeg  vilde 
naa  raakens  anden  side  uden  nogen  katastrofe.  Da  skjærer  den 
ene  slædemei  sig  igjennem,  farten  sagtner  og  stanser  næsten,  da 
forenden  af  slæden  allerede  er  delvis  under  isen.  Tilsøs  skulde 
jeg  alligevel,  det  vidste  jeg  jo  straks,  og  ned  af  slæden  lod  jeg 
mig  langsomt  glide,  mens  jeg  idetsamme  gav  et  ordentlig  ryk  i 
dens  styrarme,  hvorved  forenden  igjen  kom  over  isskorpen.  Nu 
begyndte  en  uhyggelig  kamp,  hvorunder  vi  langsomt  baskede  os 
over  mod  klarens  anden  side.  Hundene  behøvede  ingen  opfor- 
dring  til  at  trække  nu;  de  kloge  dyr  anstrengte  sig  til  det  yderste, 
idet  de  fuldstændig  forstod  den  kritiske  stilling.  Til  alt  held  var 
slæden  denne  dag  forspændt  med  et  større  antal  hunde  end  van- 
ligt  eller  ialt  12  kraftige  dyr.  I  det  ene  øieblik  var  de  fleste  af 

dem  i  våndet,  i  det  næste  fik  de  atter  fodfæste  ved  hjælp  af  sine 
skarpe  klør,  men  kun  for  uundgaaelig  igjen  at  drages  ned  i  de 
kolde  bølger.  Endelig  efter  forløbet  af  maaske  et  minut,  der  fore¬ 
kom  mig  en  ren  evighed,  fik  hundene  atter  fodfæste  paa  den 
anden  side  af  den  omkring  15  meter  brede  raak,  og  vi  var 
reddede.  Men  en  rifle  og  en  jagtkniv,  der  havde  ligget  løse  paa 
slæden,  var  selvfølgelig  forsvundne,  ligesom  ogsaa  mine  svære 
rendyrskindsvotter  var  stukket  af  og  nu  laa  og  drev  ude  paa 
raakens  mørke  krusning. 


Sæljagt  i  vaar-  og  sommermaanederne  (Utok-fangst). 

Nu  gjaldt  det  blot  at  komme  hurtigst  muligt  i  hus.  Thi  jeg 
var  gjennemvaad  til  opunder  armene,  og  temperaturen  var  under 
de  30  grader  (C.). 

Jeg  vil  ikke  trække  historien  i  langdrag.  Kun  skal  jeg  ti  1- 
føie,  at  jeg  kort  efter  befandt  mig  paa  en  af  fangernes  slæder 
paa  veien  til  Nøkki.  Af  og  til  forsøgte  jeg  at  springe  lidt  bag- 
efter  slæden  for  ikke  at  blive  helt  stiv,  der  jeg  sad.  Men  altid 
maaatte  jeg  opgive  det  igjen  efter  kun  nogle  øieblikkes  forsøg. 
Thi  min  dragt  havde  i  kort  tid  forvandlet  sig  til  et  sivt  ishylster, 

der  glinsede  som  en  sølvrustning  i  maaneskinnet.  Ikkedesto- 
mindre  undgik  jeg  dog  at  fryse  i  nogen  alvorligere  grad,  idet  jeg 
efter  uheldet  øieblikkelig  havde  sørget  for  at  faa  alle  aabninger 
paa  mine  skindklæder  omhyggelig  igjensurrede.  Et  par  timer 
efter  var  jeg  atter  i  god  behold  tilbage  i  en  af  de  indfødtés  jord- 
hytter,  hvor  jeg  snart  forjog  alle  kuldegysninger  ved  massefor- 
tæring  af  brunet  sælspæk  og  brændende  hed  ertesuppe. 

Møder  man  om  sommeren  en  eller  flere  flokke  af  nordgrøn- 
landske  hvalrosse  og  angriber  eller  forstyrrer  dem,  kan  de  være 
temmelig  farlige  at  have  med  at  gjøre,  om  man  befinder  sig  i 
aaben  baad.  Og  i  kajak  vilde  det  jo  være  det  rene  selvmord  at 
blande  sig  i  disse  dyrs  anliggender. 

Ved  en  anledning  - —  det  var  under  en  baadtur  over  Whale 
sund  i  august  1891  —  mødte  Dr.  Cook,  Mr.  Gibson,  mineralogen 
Verhoeff  og  jeg  flere  flokke  af  hvalrosse,  der  laa  og  solede  sig 
paa  nogle  isflag  lige  i  vor  kurs.  Vi  angreb  nogle  af  dem  i  al 
troskyldighed  for  straks  efter  til  vor  ikke  ringe  overraskelse  at 
se  os  omringede  af,  hvad  jeg  skulde  anslaa  til  henimod  et  hun¬ 
drede  af  disse  uhyrer,  der  brølende  og  snøftende  nærmede  sig 
vor  baad  paa  alle  kanter.  Heldigvis  var  vi  alle  bevæbnede  med 
hurtigskydende  magasinrifler,  og  en  eskimo,  Ekva,  der  ligeledes 
befandt  sig  ombord,  var  desuden  udstyret  med  harpun  og  lanse. 
Men  ikkedestomindre  er  dét  ingen  overdrivelse  at  sige,  at  vi  lcun 
med  nød  og  neppe  var  istand  til  at  holde  os  de  ophidsede  dyr 
fra  livet.  Kun  efter  en  heftig  og  temmelig  langvarig  kamp, 
hvorunder  vi  endog  et  par  gange  mod  nogle  af  de  mest  nær- 
gaaende  dyr  maatte  tage  tilfældige  haandvaaben,  saasom  en  økse 
og  en  baadshage,  til  hjælp,  lykkedes  det  os  omsider  at  bringe 
dyrene  til  at  fortrække.  Sandsynligvis  var  dette  foraarsaget  ved, 
at  flere  af  flokkenes  ældre  anførere  havde  maattet  bukke  under 
for  vor  frygtelige  kugleregn.  Hvor  mange  dyr  vi  under  kampen 
havde  nedlagt,  er  ikke  godt  at  sige,  da  de  dræbte  dyr  næsten 
øieblikkelig  af  sine  kamerater  blev  førte  ned  i  dybet  ved  hjælp 
af  deres  lange  hugtænder.  Kun  to  af  de  døde  legemer  var  det 
os  derfor  muligt  at  sikre  os,  hvilket  alene  lod  sig  gjøre  ved 
hjælp  af  den  indfødtés  harpunliner.  Havde  blot  et  par  af  dyrene 
faaet  anledning  til  at  iværksætte  sin  hensigt,  nemlig  at  faa  an- 
bragt  sine  tænder  over  baadens  æsing,  kunde  de  selvfølgelig  med 
lethed  have  bragt  den  til  at  kantre,  hvad  der  i  tidligere  tider 
oftere  skal  være  tilstødt  vore  norske  hvalrosfangere  ved  Spits¬ 
bergen.  I  saadanne  tilfaelde  er  der  selvfølgelig  neppe  tale  om 

nogen  redning,  medmindre  en  anden  ba  ad  befinder  sig  i  nær¬ 
heden. 

Og  hermed  vil  vi  da,  taknemmelige  over  endnu  at  være  ilive, 
forlade  hvalrosfangstens  talløse  farer  og  gjenvordigheder. 

Foruden  den  allerede  tidligere  i  dette  kapitel  beskrevne  jagt 
efter  sæl,  der  drives  paa  nyisen  om  høsten  samt  delvis  ogsaa  i 
vintermaanederne,  den  saakaldte  maupok-  eller  oversat  vente- 
fangst,  findes  der  ogsaa  en  anden  og  vigtigere  maade,  hvorpaa 
sæljagten  drives,  en  maade,  der  anvendes  om  sommeren  og  for- 
aaret,  naar  disse  dyr  tilbringer  mesteparten  af  sin  tid  sovende 
eller  hvilende  paa  overfladen  af  de  sollyse  isvidder.  I  april 
maaned,  naar  denne  jagt  begynder,  har  den  da  omkring  6  maa- 
neder  gamle  is  i  fjordene  en  tykkelse  af  over  halvanden  meter, 
og  det  er  derfor  alene  ved  at  vedligeholde  og  lidt  efter  lidt  at 
udvide  det  om  høsten  dannede  pustehul,  at  den  lille  fjordsæl  om 
vaaren  kan  bane  sig  vei  gjennem  dette  mægtige  islag. 

Ogsaa  naar  han  skal  paa  denne  slags  jagt,  liker  eskimoen 
at  drage  afsted  tidlig  paa  morgenkvisten,  saa  han  kan  have  tiden 
for  sig.  Rigtignok  er  solen  allerede  i  slutten  af  april  maaned 
oppe  hele  døgnet  rundt,  og  sæl  træffer  man  i  sommermaanederne 
paa  isen  baade  dag  og  nat.  Men  om  dagen,  naar  varmen  er 
størst  og  solskinnet  mest  intenst,  hersker  dog  de  bedste  betin¬ 
gelser  for  denne  jagt,  idet  sælen  paa  den  tid  er  mere  døsig  og 
mindre  agtpaagivende. 

Det  varer  sjelden  længe,  førend  den  indfødte  med  sit  skarpe 
blik  opdager  en  og  anden  sort  prik  i  det  fjerne  ude  paa  den  vide 
sneflade.  Han  udvælger  en  af  prikkerne  eller  helst  en  gruppe 
af  dem  som  maal,  og  snart  bringer  hans  raske  hunde  ham  hen 
i  sælenes  nærhed.  I  noget  mindre  end  en  kilometers  afstand 
fra  dyrene  bruger  han  saa  at  stanse  sine  hunde,  da  han  ellers 
blot  risikerer  at  skræmme  sælene  tilsøs,  hvorefter  han  begiver 
sig  videre  tilfods  for  at  komme  dyrene  tillivs  med  sin  harpun. 
Bestaar  hans  spand  af  ældre  hunde,  der  er  vel  vante  til  denne 
jagt,  bliver  de  rolige  tilbage  paa  stedet  uden  nogen  speciel  for¬ 
anstaltning,  medens  han  ligeoverfor  yngre  dyr  gjerne  vender 
slæden  med  meierne  i  veiret  for  derved  at  hindre  dem  i  at  løbe 
løbsk. 

Eftersom  jægeren  nærmer  sig  dyrene,  indtager  han  en  mere 
og  mere  ludende  stilling,  indtil  han  tilsidst  lægger  sig  ned  i  hele 
sin  længde.  Fra  nu  af  nærmer  han  sig  krybende  paa  alle  fire. 
Kunsten  er  nu  at  faa  sælene  til  at  tro,  at  den  lumske  fiende 

alene  er  en  af  deres  egne  kamerater.  Ser  et  af  dyrene  op,  op- 
hører  jægeren  straks  at  bevæge  sig  fremover,  skraber  paa  sælenes 
vis  i  sneen  med  den  ene  fod  eller  den  haand,  han  har  fri,  mens 
han  samtidig  med  struben  udstøder  tro  efterligninger  af  disse 
dyrs  underlige,  hvæsende  lyd. 

Det  er  ganske  interessant  at  iagttage  sælene  og  deres  be- 
vægelser  paa  nært  hold.  Nogle  hviler  sig  mageligt  paa  siden 
som  et  menneske,  andre  ligger  paa  maven  med  hovedet  søvnigt 
nede  paa  isen,  atter  andre  strækker  sig  paa  ryggen  med  velbehag, 
idet  de  forsøger  at  pudse  den  runde  krop  med  de  korte  forpoter. 
Nu  og  da  hæver  et  og  andet  dyr  sig  raskt  med  forkroppen  i 
veiret,  strækker  paa  sin  glatte,  smidige  hals  og  ser  sig  opmærk- 
somt  og  veirende  omkring  i  alle  retninger. 

Kommen  dyrene  paa  ganske  nært  hold,  reiser  han  sig  pludse- 
ligj  gjør  et  par  raske  sprang  fremover  for  at  komme  dem  saa 
langt  ind  paa  livet  som  muligt,  og  i  næste  øieblik  farer  hans 
harpun,  hvortil  den  ene  ende  af  fangremmen  er  fæstet,  frem 
gjennem  luften.  Et  af  dyrene  rammes  i  ryggen,  netop  som  det 
glider  ned  i  dybet,  og  byttet  er  sikret.  Saasnart  han  har  faaet 
sælen  paa  isen  igjen,  behøver  han  blot  høit  at  lokke  paa  sine 
hunde  —  om  disse  blev  efterladt  løse  — ,  forat  de  i  fuldt  fir¬ 
sprang  skal  nærme  sig  stedet. 

Harpunen,  der  bruges  til  denne  slags  sæljagt,  er  i  regelen 
ikke  fuldt  halvanden  meter  lang.  Den  bestaar  af  to  hoveddele, 
nemlig  harpunskaftet,  der  er  af  træ  med  en  elfenbensforstærkning* 
i  den  ene  ende,  samt  harpunspidsen  selv,  der  er  forsynet  med 
en  jernod  og  kun  er  forbundet  med  skaftet  ved  hjælp  af  fang¬ 
remmen,  saalænge  det  hele  redskab  endnu  befinder  sig  i  luften. 
Naar  det  har  rammet  sælen,  og  linen  strammes,  løsner  straks 
skaftet  sig,  men  selve  harpunspidsen  derimod  bliver  siddende  til- 
bage  i  dyrets  krop.  Man  vil  finde  dette  vaaben  afbildet  paa  side 
68  under  bogstavet  d.  Et  lettere  og  i  enden  noget  smækrere 
harpunskaft  er  det,  der  anvendes  under  den  før  beskrevne  jagt 
efter  sælen  om  høsten  og  vinteren. 

Af  fangst  efter  større  havdyr  blandt  eskimoerne  har  vi  nu 
kun  tilbage  at  nævne  narhvalfangsten.  Ind  ti  1  for  omkring  20 
aar  tilbage  foregik  denne  fangst  vistnok  udelukkende  fra  isen 
af,  i  vaager  og  større  aabne  raaker,  idet  de  indfødte  dengang- 
syntes  at  have  været  ganske  uden  ethvert  fremkomstmiddel  paa 
søen,  naar  da  undtages  de  naturlige  farkoster,  de  har  kunnet 
danne  sig  af  et  hvilketsomhelst  drivende  isflag. 

Nu  deri  mod  drives  hovedsagelig  narhvalfangsten  i  kajak. 
Grunden  til,  at  innuitterne  indtil  for  ikke  mange  aar  siden  har 
været  ganske  uden  kajakker,  er  utvilsomt  den,  at  de  under  deres 
oprindelige  fremtrængen  nordover  lidt  efter  lidt  er  kommet  md  i 
egne,  hvor  de  fornødne  træmaterialier  ikke  1  senge  r  kunde  op- 
drives,  hvorved  forfærdigelsen  af  kajakker  blev  umuliggjort,  og 
dermed  gik  da  ogsaa  bygningskunsten  lidt  efter  lidt  i  glemme. 
Denne  forklaring  bekræftes  blandt  andet  af  eskimoerne  selv,  der 
siger,  at  de  tiltrods  for  den  tilgang  paa  træmaterialier,  de  erholdt 

allerede  for  en  menneskealder  siden  ved  Kap  Nork-innuitternes 
periodiske  kommunikation  med  engelske  hvalfangere,  var  de  dog 
paa  den  tid  ganske  uden  kjendskab  til  bygningen  af  kajakker, 
hisse  mærkelige  baade,  om  hvilke  de  dog  vel  gjennem  traditionen 
endnu  havde  bevaret  en  slags  dunkel  forestilling.  Det  var  først 
for  henimod  20  aar  siden,  da  den  allerede  i  et  tidligere  kapitel 
(se  side  24)  omtalte  lille  skare  af  indfødte,  der  havde  overlevet 
den  for  deres  talrige  reisefæller  saa  skjæbnesvangre  hungersnød, 
naaede  den  grønlandske  kyst  over  Smiths  sund,  at  forfærdigelsen 
af  kajakker  blev  indført  inden  stammen.  Deres  kajakker  har 

clerfor  ogsaa  den  samme  egne  form  som  de,  der  benyttes  paa  den 
amerikanske  side  af  Baffinsbugten.  Af  større  skindbaade,  de 
saakaldte  omiakker  eller  konebaade,  findes  der  for  tiden  ingen  i 
disse  egne,  om  end  de  indfødte  ingenlunde  længer  savner  kjend- 
skab  til  brugen  og  bygningen  af  den  slags  baade. 

To  af  den  lille  stammes  læremestre  paa  baadbygningens  om- 
raade,  de  nu  temmelig  ærværdige  familiefædre  Kommonapek  og 
Mektaschå,  lever  den  dag  idag  og  kan  endnu  med  bevæget  stemme 
berette  om,  hvorledes  de  udhungrede  og  næsten  tomhændede  om¬ 
sider  naaede  en  ukjendt  stamme  paa  de  grønlandske  kyster,  et 
godmodigt  folk,  der  ikke  nølede  med  at  betragte  dem  som  sine 
egne,  og  —  kan  jeg  tilføie  —  blandt  hvem  de  senere  ved  sine 
medbragte  kundskaber  om  et  sydligere  folkefærds  rigere  kultur 
har  kunnet  virke  til  stort  og  varigt  gavn. 

Af  hvad  jeg  ovenfor  har  sagt  om  kajakkens  forholdsvis 
nylige  indførelse  blandt  innuitterne  i  Nord-Grønland,  vil  man 
forstaa,  at  disse  mennesker  paa  langt  nær  besidder  den  færdig- 
hed  i  brugen  af  dette  redskab,  som  deres  sydligere  brødre  gjen- 
nem  aarhundreders  øvelse  har  opnaaet.  Heller  ikke  har  deres 
baade  den  samme  nette  og  elegante  form  som  disse  sidstes,  og  er 
derfor  blandt  andet  mere  stabile  og  mindre  farlige  at  manøvrere. 
Alligevel  maa  man  beundre,  hvor  megen  øvelse  de  allerede  har 
erhvervet  sig  paa  søen  i  disse  skrøbelige  farkoster.  Ikke  sjelden 
har  de  saaledes  i  de  senere  aar  vovet  sig  tversover  Inglefield- 
golfen  ved  indløbet  til  Bowdoinbugten,  en  strækning  af  omtrent 
25  km.,  og  hvor  ofte  pludselige,  stærke  østenvinde  kan  frembringe 
en  yderst  ubehagelig  og  krap  søgang.  Og  dog  er  deres  baade  saa- 
godtsom  aabne,  det  vil  sige  forsynede  med  en  langt  rummeligere 
luge  paa  midten  end  nødvendig  for  roerens  legeme  uden  sam¬ 
tidig  at  have  nogen  indretning,  saaledes  som  syd-grønlændernes 
kajakker,  i  form  af  en  vandtæt  presenning  af  skind  til  at  for¬ 
hindre  baaden  fra  at  fyldes  i  høi  sø.  Den  unge  Kolotengva  var 
i  1893  den  første  til  at  udføre  dette  vovestykke.  Man  vil  kunne 
skjønne,  hvilken  yderlig  grad  af  dristighed  der  skal  til  for  med 
en  slig  skrøbelig  farkost  at  foretage  den  slags  reiser,  især  naar 
man  husker  paa,  at  en  indfødt  sikkerlig,  om  han  nogensinde 
kantrede  eller  paa  anden  maade  fik  sin  baad  fyldt,  saavel  paa 
grund  af  vandets  isnende  temperatur  som  ved  sit  ubekjendtskab 
med  den  ædle  svømmekunst,  vilde  gaa  tilbunds  som  en  sprukken 
gryde. 

Narhvalfangsten  drives  som  sagt  i  de  senere  aar  hovedsagelig 

i  kajak.  Jægerne  bruger  herunder  at  holde  sig  i  nærheden  af 
hinanden,  og  saasnart  en  har  sat  sin  harpun  med  tilhørende 
line,  luftflaade  og  bremseramme  fast  i  et  dyr,  iler  de  andre  til 
hjælp  for  at  dræbe  det.  Naar  dette  er  skeet,  bugseres  dyret  hjem 
af  dem  alle  i  forening,  hvorefter  enhver  faar  sin  andel  i  byttet 
efter  visse  vedtægter.  Den,  der  først  angriber  og  saarer  et  dyr, 
det  være  sig  narhval,  bjørn,  sæl,  hvalros  eller  rensdyr,  regnes 
dog  altid  som  den  egentlige  drabsmand  og  gaar  som  følge  deraf 
af  med  den  rent  overveiende  del  af  æren  for  og  udbyttet  af  den 
gjorte  fangst. 

Narh valens  kjød  er  seigt  at  tygge;  men  da  de  indfødte  tinder 
det  baade  nærende  og  velsmagende,  og  det  tillige  om  sommeren 
erholdes  i  temmelig  rigelig  mængde,  er  det  et  særdeles  skattet 
næringsmiddel.  Af  senerne  langs  ryggen  erholdes,  efterat  de  er 
tørrede,  en  meget  anvendt  sytraad,  der  i  styrke  langt  overgaar 
den  traad,  der  erholdes  paa  lignende  maade  af  rensdyrets  rygsener. 
Skindet,  der  er  sort-  og  hvidspraglet  samt  bruskagtigt,  spises  med 
stort  velbehag  i  raa  tilstand,  opskaaret  i  terninger,  der  ser  ud 
som  de  fineste  drops. 

Vi  skal  nu  befatte  os  med  jagten  efter  landdyrene  i  Nord- 
Grønland  og  vil  da  begynde  med  rensdyrjagten,  der  jo  uden 
sammenligning  er  den  vigtigste. 

I  tidligere  aar  spillede  rensdyrjagten  uden  tvil  en  temmelig 
ubetydelig  rolle  blandt  den  nord-grønlandske  befolkning.  Thi 
tiltrods  for  rensdyrenes  forholdsvis  rige  forekomst  i  disse  egne 
var  det  dog  forbundet  med  store  vanskeligheder  at  nedlægge  dem, 
■idet  renjagten  i  de  tider  kun  dreves  med  pil  og  bue.  Det  hele 
var  derfor  mere  en  yndet  sport,  som  især  dyrkedes  om  vaaren 
og  sommeren,  end  egentlig  nogen  vigtigere  betingelse  for  befolk¬ 
ningens  livsophold  eller  beklædning.  Derfor  holdt  ogsaa  ren- 
bestanden  sig  i  de  tider  ved  et  jevnt  maximum,  og  alting  var 
godt  og  vel.  Men  saa  lærte  de  indfødte  lidt  efter  lidt  riflen 
og  dens  mange  iøinefaldende  fordele  at  kjende,  flere  og  flere  af 
stammens  jægere  kom  efterhaanden  under  samkvemmet  hoved- 
sagelig  med  to  Peary-expeditioner  i  besiddelse  af  dette  vaaben,, 
og  snart  blev  rensdyrkjødet  en  hverdagskost,  mens  skindet  kom 
paa  moden  i  herrernes  pelse.  Ved  vor  ankomst  første  gang  til 
disse  kyster  i  1891  dreves  saaledes  jagten  endnu  for  størstedelen 
med  pil  og  bue ;  ved  vor  afreise  i  1894  derimod  var  disse  red 
skaber  lagt  aldeles  paa  hylden,  og  i  en  nær  fremtid  vil  de  visse¬ 
lig  alene  være  tilskue  i  nogle  faa  etnografiske  samlingers  glas- 


skabe.  Og  af  rensdyrene  selv  vil  der  neppe  blive  spor  til- 
bage.  Thi  at  dræbe  dem  iflæng  under  geværsalut,  hvad  enten 
de  i  øieblikket  kan  drage  tilbørlig  nytte  af  dem  eller  ikke, 


er  for  slige  jægernaturer  en  altfor  kjær  og  fornøielig  beskjæf- 
tigelse  til,  at  de  paa  nogen  maade  skulde  lade  sig  afholde  fra  at 
drive  den,  naar  og  hvor  den  tilbyder  sig.  De  er  øieblikkets 

børn,  der  senere  maa  betale  civilisationens  overraskelser  i  dyre 
domme. 

Hvorledes  rensdyret  lader  sig  skyde  med  kugler  og  krudt, 
behøver  neppe  nærmere  at  forklares.  Man  haler  i  aftrækkeren, 
og  er  man  en  god  skytter,  saa  falder  det,  hvad  enten  det  befinder 
sig  paa  50  eller  300  meters  afstand.  Derimod  er  det  ikke  alle, 
som  ved,  at  man  med  lidt  taalmodighed  og  kunster  nok  ogsaa 
kan  komme  rensdyret  paa  nogle  faa  skridts  afstand,  saaledes  at 
man  kan  dræbe  det  med  pil  og  bue,  ja  ikke  sjelden  endog  ved 
stenkast. 

Er  det  paa  vaarparten,  mens  sneen  endnu  ligger,  at  jægeren 
begiver  sig  ud  efter  renen,  er  han  forsynet  med  lodne  saaler, 
somoftest  af  bjørneskind,  som  han,  saasnart  han  kommer  ind  paa 
jagtfelterne,  binder  fast  under  kamikkerne,  forat  han  ikke  skal 
gjøre  støi,  naar  han  bevæger  sig  henover  skaren. 

I  et  overordentlig  smudsigt  futeral  af  sælskind,  som  han 
bærer  under  armen,  er  saavel  buen  som  de  tilhørende  pile  om¬ 
hyggelig  opbevarede,  de  sidste  i  et  særskilt,  mindre  rum.  Paa 
ryggen  har  han,  som  vanlig  under  jagtture  tilfods,  sin  kniv 
hængende  i  en  tynd  skindrem,  der  kommer  op  over  skuldrene. 
Paa  side  68  vil  man  under  bogstavet  a  finde  en  illustration  af 
nord-grønlandske  buer  og  pile.  De  første  gjøres  i  regelen  af 
tre  stykker  rensdyrribben,  der  omdannes  til  et  eneste  stykke  ved 
over  og  under  skjødningsstederne  at  anbringe  andre  benstykker 
og  surre  det  hele  sammen  med  skindremme.  For  at  forøge  buens 
spændkraft  udspændes  der  langs  dens  ryg  talrige  stærke  narh val¬ 
sener.  Buernes  længde  er  ialmindelighed  omkring  80  cm. 

Pilene  er  for  skaftets  vedkommende  af  træ  eller  sjeldnere 
af  ben.  I  den  ene  ende  er  det  forstærket  med  et  spinkelt  stykke 
elfenben,  i  hvis  spids  selve  odden,  der  er  af  jern,  er  anbragt. 
Ofte  bestaar  skaftet  af  flere  smaa  træstykker,  der  er  omhyggelig 
sammensurrede,  og  udgjør  da  et  noksaa  betegnende  billede  paa 
disse  kysters  store  fattigdom  paa  træ.  Pilene  er  i  regelen  50  til 
60  cm.  lange. 

Med  sit  overordentlig  skarpe  blik  er  jægeren  istand  til  at 
opdage  rensdyrene  allerede  længe  førend  de  befinder  sig  indenfor 
almindelige  folks  synsvidde.  Med  den  største  forsigtighed  bevæger 
han  sig  derefter  fremover,  stadig  søgende  at  forhindre,  at  dyrene, 
hvis  de  allerede  har  opdaget  ham,  atter  skal  faa  glimt  eller  tæft 
af  ham.  Nu  kommer  hans  fuldstændige  kjendskab  til  rensdyrets 
natur  og  karakteristiske  egenskaber  samt  ikke  mindst  hans  store 

taalmodighed  og  ihærdighed  ham  tilgode.  For  ham  er  tiden  intet 
spørgsmaal,  ei  heller  viger  han  tilbage  for  anstrengelser  og  savn. 
Skulde  dyrene  af  en  eller  anden  grund  flygte,  forfølger  han  dem 
gjerne  hele  den  lyse  foraarsnat  igjennem,  ja  bruger  ikke  sjelden 
timevis  til  at  tilbagelægge  nogle  faa  hundrede  fod,  om  han  derved 
kan  have  udsigt  til  at  sikre  sig  sit  bytte. 

Lykkes  det  ham  at  nedlægge  mere  end  et  dyr,  maa  han, 
om  ingen  kamerater  er  i  nærheden,  efterlade  en  del  af  kjødet 
paa  stedet,  idet  han  for  at  sikre  det  mod  rævebesøg  overdækker 
det  omhyggelig  med  store  stene,  medens  skindet,  et  par  af  bag- 


Et  nord-grønlandsk  alkefjeld. 

parterne  samt  mavesækkene  med  sit  høit  skattede  vegetabilske 
indhold  slænges  paa  ryggen  og  transporteres  hjem  til  familiens 
forraadskammer.  Resten  af  kjødet  afhentes,  saasnart  leilighed 
gives. 

Er  terrænet  paa  enkelte  steder,  hvor  rensdyrene  jevnlig 
vanker,  slig,  at  man  kun  meget  vanskelig  kan  nærme  sig  dyrene 
uden  at  blive  opdaget,  vælger  eskimoen  ofte  den  modsatte  frem- 
gangsmaade:  Han  lader  rensdyrene  selv  begive  sig  hen  i  sine 
angriberes  nærhed.  Han  indfinder  sig  nemlig  kun  paa  stedet, 
hvor  han  venter  at  gjøre  sin  fangst,  førend  dyrene  endnu  har 
vist  sig,  hober  sammen  nogle  løse  stene,  bag  hvilke  han  kan 
skjule  sig,  og  opnaar  saa  ikke  sjelden,  om  end  ofte  først  efter 

mange  timers  forløb,  at  de  intet  anende  dyr  rolig  kommer  græs- 
sende  hen  i  hans  nærhed. 

Forøvrigt  driver  eskimoen  rensdyrjagten  med  mangehaande 
underlige  variationer.  Vor  ven  Kaschu  var  saaledes  engang  paa 
høstkanten  ude  efter  renen.  Omsider  fik  han  øie  paa  et 
dyr;  men  stedet,  paa  hvilket  det  opholdt  sig,  var  uheldig¬ 
vis  umuligt  at  nærme  sig  useet  uden  netop  fra  vindsiden. 
Nu  er  det  ikke  frit  for,  at  det  dufter  temmelig  stramt  af 
esimoernes  skindklæder,  og  denne  duft  kan  de  forsigtige 
rensdyr  ikke  taale.  De  forsvinder  simpelthen,  saasnart 
de  mærker  den.  Da  nu  Kaschu  alligevel  ønskede  at 
komme  dyret  paa  skudhold,  maatte  han  gribe  til  en  egen, 
vistnok  af  ham  selv  opfundet  metode,  der  bestod  i,  at  han 
kastede  klæderne  og  i  en  stor  bue  begyndte  at  nærme 
sig  stedet,  ene  og  alene  iført  sin  nye  mundladningsrifle. 
Det  lykkedes  ham  virkelig  ved  denne  krigslist  at  komme 
dyret  paa  skudhold  uden  at  blive  opdaget  af  dets  fine  næse, 
og  renen  blev  nedlagt  i  et  eneste  skud.  Men  den  blaa- 
frosne  hastighed,  hvormed  Kaschu,  straks  dyret  var  faldt, 
dansede  henover  det  rimede  landskab  i  retning  af  sine 
efterladte  pelsklæder,  skal  have  været  ganske  fabelagtig. 

Harefangst  drives  i  Nord-Grønland  i  stor  udstræk- 
ning  og  foregaar  ved  hjælp  af  rendesnarer,  fæstede  tæt 
indpaa  hinanden  til  lange  skindremme,  der  spændes 
udover  sneen  i  trange  fjeldskar  eller  paa  andre  særlig 
beleilige  steder.  I  de  aller  sidste  aar  skydes  dog  ogsaa 
en  god  del  harer  med  rifle. 

Rypen  er  mærkelig  nok  ikke  gjenstand  for  nogen 
regelmæssig  jagt  inden  stammen.  Dette  har  vistnok 
for  en  stor  del  sin  grund  i  overtro,  da  dens  kjød  er 
udmærket. 

Af  fangsten  efter  søfugle  er  den,  der  drives  efter 
alker  og  alkekonger,  den  eneste,  der  spiller  nogen  rolle 
i  de  indfødtes  huslige  økonomi.  Den  foregaar  ved  hjælp 
Fuglefangernet.  af  et  til  en  lang  stang  befæstet  net,  der  findes  fremstillet 
paa  hosstaaende  tegning. 

Ofte  kan  denne  fangst,  der  om  sommeren  drives  i  stor 
udstrækning  af  de  familier,  der  har  opslaaet  sine  telte  i  nærheden 
af  fuglebjergene,  være  forbunden  med  adskillig  fare;  thi  den 
foregaar  i  regelen  alene  langs  de  steileste  og  mest  utilgjængelige 
dele  af  kysten.  Jeg  har  ovenfor  forsøgt  at  gjengive  et  af  disse 

mægtige  alkefjelde,  om  hvis  udseende  mine  læsere  muligens  af 
samme  vil  kunne  danne  sig  en  ide.  De  kjendes  let  paa  afstand 
ved  sine  lyse,  afstikkende  flekker  af  guano  nedover  de  mørke 
fjeldvægge. 

Det  er  ikke  mange  aar  siden,  at  en  ældre  familiefader  under 
alkefangst  ved  sydvestpynten  af  Saunders  ø,  der  paa  grund  af 
sin  overordentlige  rigdom  paa  alker  af  de  indfødte  har  faaet 
navnet  Akpan  (Alke-ø),  forulykkede  paa  en  styg  maade.  Sammen 
med  en  halvtulling  ved  navn  Aningana  (Maane),  der  forøvrigt 
nyder  den  ære  at  være  Kaschu’s  kjødelige  broder,  var  han  en 
sommerdag  vandret  op  paa  det  omkring  700  meter  høie  plateau, 
der  kroner  øen  i  saagodtsom  hele  dens  længde. 

Kommen  ned  paa  det  aller  laveste  punkt  af  skrænten  ret 
ovenfor  en  af  alkekolonierne,  skulde  fangeren  rolig  af  Aningana 
lade  sig  fire  ned  langs  den  lodrette  fjeldvæg  for  at  naa  de  smale 
afsatser,  hvor  fuglene  om  sommeren  har  sine  reder.  Til  denne 
fremgangsmaade  anvender  alkejægerne  nogle  af  de  fangremme, 
der  ellers  benyttes  under  hvalrosjaglen,  og  —  hvad  der  er  mere 
bemærkningsværdigt  —  betænker  sig  ikke,  selv  om  afgrunden 
er  noksaa  svimlende  dyb,  paa  at  betro  hele  sin  vægt  til  en 
enkelt  person  paa  fjeldets  top.  Men  neppe  havde  den  stakkels 
fjolling,  Aningana,  i  dette  tilfælde  begyndt  at  fire  sin  kamerat 
ned,  førend  hans  ringe  kræfter  begyndte  at  svigte  ham;  han 
kunde  ikke  længer  staa  imod,  og  forskrækket  slipper  han  den 
ulykkelige  mand,  der  med  voldsom  fart  seiler  ned  i  dybet. 
Senere  blev  han  gjenfunden  nede  ved  fjeldets  fremspringende 
fod,  men  kun  som  en  blodig  og  lemlæstet  masse.  Jeg  har  engang 
sammen  med  Kolotengva  paa  hundeslæde  passeret  lige  nedenfor 
det  sted,  hvor  denne  begivenhed  hændte,  og  som  jeg  sad  der  og 
stirrede  opover  den  graa,  umaadelige  klippevæg,  forekom  det 
mig  næsten  ufatteligt,  at  mennesker  havde  kunnet  udvise  denne 
uhyre  dristighed  blot  for  nogle  faa  egs  eller  fugles  skyld. 

En  anden  gang  hændte  det,  at  en  eskimo  under  alkekonge- 
fangst  fik  sit  ene  ben  knust  opi  en  af  de  svære  stenrøser,  der 
kan  iagttages  mangesteds  ved  foden  af  klippe væggene,  og  hvor 
de  smaa  alkekonger  fortrinsvis  holder  til.  Besvime  kunde  den 
stakkels  mand  ikke,  thi  det  vidste  han  ikke  '  hvad  var,  hvorfor 
han  straks  gav  sig  ifærd  med  at  slæbe  sig  hjem.  Her  blev 
benet  kort  efter  ifølge  kloge  mænds  og  koners  raad  amputeret. 
Ikke  længe  efter  var  manden  atter  frisk  og  rask,  ja  morede  endog 
sig  selv  og  kolonien  kostelig  med  sit  afstumpede  lem. 

Hvorledes  denne  og  lignende  ben-  eller  armehistorier  har 
kunnet  løbe  heldig  af,  er  ikke  godt  at  forstaa,  naar  man  betænker, 
hvilke  instrumenter  de  herrer  eskimo-kirurger  under  saadanne 
omstændigheder  maa  betjene  sig  af:  En  smudsig  kniv  og  nogle 
tilspækkede  sælskindsstrimler.  Men  naturen  synes  at  komme 
dem  saa  meget  kraftigere  tilhjælp  netop  paa  dette  omraade  og 
heler  saar  og  benbrud,  der  herhjemme  vilde  udkrævet  den  om- 
hyggeligste  pleie. 


VI. 

Eskimoernes  slædefeiser.  Den  nofd-gpønlandske  hund. 


J-  ænker  vi  os  250  mennesker  spredte  i  smaagrupper  paa 
et  snes  individer  eller  deromkring  langs  kyststrækningen  mellem 
Christiania  og  Lindesnæs,  saa  har  vi  et  nogenlunde  korrekt  bil¬ 
lede  af  befolkningsforholdene  i  de  nordligste  innuitters  land. 
Naar  nu  eskimodamerne  i  den  ene  ende  af  landet  alligevel  trods 
disse  forholdsvis  store  afstande  altid  ved  nøiagtig  besked  om  de 
sidste  huslige  begivenheder  og  smaaskandaler  blandt  de  fjerne 
frænder  i  den  anden,  saa  kan  dette  alene  foregaa  ved  hunde- 
slædens  hjælp. 

Paa  godt  føre  kan  man  nemlig  med  dette  fremkomstmiddel 
tilbagelægge  selv  efter  vore  forholde  meget  betydelige  dagsreiser. 
Saaledes  hænder  det  ikke  sjelden,  at  den  over  300  km.  lange 
streekning  mellem  den  nordligste  og  sydligste  koloni  paa  kysten 
befares  i  fire  døgn  med  det  samme  hundespand,  ja  den  har  endog 
været  tilbagelagt  i  tre. 

Men  for  eskimoerne  er  det  i  almindelighed  kun  af  ringe 
betydning,  om  de  paa  slige  reiser,  hvorunder  de  ofte  nok  lever' 
af  det  vildt,  der  jevnlig  kommer  i  deres  vei,  rækker  en  dag  før 
eller  senere  frem  til  sit  bestemmelsessted,  ja  den  egenskab,  der 
kanske  mest  falder  i  øinene  hos  en  hvid  mand,  naar  han  led¬ 
sager  dem  paa  deres  lange  slædereiser,  er  deres  fuldstændige 
ligegyldighed  for  alt,  som  heder  tid.  Slæden  er  jo  i  eskimoens 

øine  det  mest  komfortable  kjøretøi,  man  kan  ønske  sig,  kul¬ 
den  ofrer  han  neppe  en  tanke,  da  han  kun  sjelden  lider  under 
den,  og  vidderne,  som  han  færdes  over,  gjør  paa  ham  ikke  det 
samme  øde  og  forladte  indtryk  som  paa  os  sydboere.  Lad  os 
følge  ham  en  stund  paa  en  af  hans  ture. 

Paa  pynten  under  det  høie,  blaalige  forbjerg  i  nord  bor 
gamle  kjendinger,  i  hvis  koselige  hytter  han  snart  skal  nyde 
ubegrænset  gjæstfrihed,  og  vender  han  sig  mod  syd,  kan  han 
endnu  skimte  rensdyrfjeldene  bag  en  nær  slægtnings  hjem.  Og 
akkurat  her  paa  dette  sted,  hvor  han  i  øieblikket  befinder  sig, 
—  midt  i  trafiklinien  for  den  lille,  begrænsede  verden,  han  fær- 
des  i  — ;  her  -var  det,  at  han  for  to  aar  siden  dræbte  den  store 
ugsuk,  hvis  skind  endnu  yder  ham  materialer  til  saaler  og  fang- 
remme. 

Underveis  kommer  vi  omsider  kanske  ind  paa  et  knudret  og 
uregelmæssigt  isbælte,  en  skrabende  lyd  høres  under  den  ene 
meie,  og  vi  opdager,  at  et  af  skoningens  elfenbensstykker  er  løs¬ 
net  fra  sin  plads.  Ti  minutters  stans  vil  det  koste  os,  og  det 
er  ikke  frit  for,  at  vi  ærgrer  os  en  smule  ved  tanken  paa  dette 
uventede  ophold.  Endda  værre  bliver  det,  da  den  indfødte  trø¬ 
stende  fortæller  os,  at  surringen  var  gammel  og  skulde  alligevel 
været  fornyet  en  af  dagene,  og  han  derpaa  begynder  at  synge 
paa  en  melodi,  hvis  komponist  utvilsomt  maa  have  været  døvstum. 

Forresten  glemmer  vi  for  et  øieblik  baade  hunger  og  kulde  ved 
at  iagttage,  hvorledes  vor  ven  skaffer  sig  et  nyt  hul  i  træmeien, 

der  hvor  han  ønsker  at  anbringe  en 
extra  surring.  Fra  slæden  tager  han 
en  dril,  der  bestaar  af  tre  dele,  nem¬ 
lig  drillen  selv  (c),  buen  (b),  der  er 
lavet  af  et  rensdyrribben  og  en  skind- 
rem,  samt  endelig  en  elfenbensklods 
(a),  der  paa  undersiden  er  forsynet 
med  et  rundt  hul,  i  hvilket  den  øver¬ 
ste,  tapformede  del  af  drillens  træ- 
skaft  passer  ind  Drillens  spids  be¬ 
staar  i  regelen  af  en  gammel  spiger,  kunstig  tilspidset  for  sit  nye 
øiemed.  Det  aflange  elfenbensstykke  putter  han  i  munden,  der 
for  anledningen  maa  udvide  sig  i  fire  forskjellige  retninger,  og 
vi  mærker  til  vor  glæde,  at  han  ikke  længer  kan  fortsætte  sin 
sang.  Nu  bøier  han  sig  ned  mod  slæden,  der  ligger  paa  siden, 
anbringer  drillens  jernspids  paa  meien,  stikker  den  tapformede 


Eskitnoernes  sloedereiser. 


del  ind  i  mundstykkets  fordybning  og  begynder  saa  med  den 
høire  haand  fast  omsluttet  om  buen  ved  b  at  føre  denne  frem  og 
tilbage.  Da  buens  streng  har  en  tørn  om  drillen,  kommer  denne 
derved  til  at  dreie  sig  hastig  rundt,  og  i  et'  øieblik  er  det  for- 
ønskede  arbeide  udført.  Ikke  sjelden  bliver  drillens  trætap  ved 
denne  hurtige  omdreining  ganske  forbrændt. 

Snart  er  slæden  repareret,  og  vi  kjører  videre.  Efterhaanden 
kommer  vi  alter  ind  paa  jevn  is;  men  overfladen  er  her  dækket 
med  fin,  tør  sne,  tæt  sammenpakket  i  faner,  hvorover  slæden 
glider  tungt  som  paa  sand.  Igjen  gjør  den  indfødte  en  stans, 
fylder  munden  med  sne  og  vælter  slæden  rundt,  saa  meierne 
kommer  i  veiret.  Saa  væder  han  haanden  godt  med  den  i  mun¬ 
den  dannede  vædske  og  stryger  den  bortover  meiens  polerede 
flade,  hvor  den  øieblikkelig  stivner.  Atter  væder  han  haanden 
og  stryger  den  langs  skoningen,  og  idet  han  stadig  sluger  og 
smelter  mere  sne,  gjentager  han  den  samme  manøvre,  helt  indtil 
begge  meier  er  overtrukne  med  et  glat  isdække  af  et  par  milli¬ 
meters  tykkelse.  Nu  glider  slæden  trods  sneens  sandagtige  be- 
skaffenhed,  som  om  den  befandt  sig  paa  den  blankeste  isflade. 

Sidder  vi  saa  under  den  videre  fart  rolig  hensunkne  i  vore 
egne  betragtninger,  saa  kan  det,  ret  som  det  er,  hænde,  at  slæ¬ 
den  gjør  et  pludseligt  ryk,  og  hundene  i  vildt  sprang  farer  ud  af 
den  rigtige  kurs  og  henimod  et  bestemt  sted  paa  isen.  De 
stanser,  og  alle  dyrenes  snuder  mødes  om  et  fælles  punkt,  hvor 
tilsyneladende  ingenting  er  at  opdage.  Men  saa  gaar  eskimoen 
hen  og  stikker  i  sneen  med  svøbeskaftet,  trykker  foden  mod 
overfladen,  skaren  giver  efter,  og  vi  faar  se  et  af  sælens  runde 
pustehuller.  Naar  saa  hundene  har  faaet  snuset  fra  sig,  trykker 
han  dem  tilside  og  bøier  sig  selv  ned  for  at  tage  et  ordentligt 
drag.  Der  staar  nemlig  en  noksaa  skarp  lugt  af  disse  huller, 
og  denne  lugt  maa  vist  alle  stammens  jægere  synes  særdeles 
godt  om.  Sikkert  er  det  ialfald,  at  de  vanskelig  kan  passere  et 
sælhul  uden  at  skulle  bort  og  lugte  paa  det. 

Har  vi  endelig  naaet  det  sted,  paa  hvilket  vi  ønsker  at 
overnatte,  og  er  dette  ubeboet,  saa  kan  det  hænde,  vi  ikke  er 
sene  om  at  bygge  os  en  snehytte.  En  snefane,  som  vinden  har 
pakket  passelig  haard,  udvælges,  og  med  snekniven  udhugger 
saa  den  indfødte  talrige  svære  sneblokke.  Blokkene  lægges  i  en 
runding  over  hverandre  paa  en  saadan  maade,  at  de  tilsidst  dan¬ 
ner  en  solid,  hvælvet  kuppel,  stor  nok  til  at  rumme  saamange, 
som  selskabet  maatte  holde. 

Man  kunde  kanske  have  lyst  til  at  titte  lidt  ind  i  hyttens 
indre,  efterat  alle  sprækker  i  vægge  og  tag  er  tættede  med  løs 
sne  og  tranlampen  tændt.  For  at  komme  ind  maa  man  krybe 
paa  maven  gjennem  det  lille  hul  paa  læside,  og  hvis  man  til¬ 
hører  den  kaukasiske  race,  maa  man  vogte  sig  vel,  at  man  ikke 
under  denne  akt  nedriver  dele  af  det  nyopførte  bygværk.  Thi 
aabningen  er  kun  beregnet  paa  smaafolk  —  landets  egne  børn. 


Slædereisendes  ankomst  til  en  vinterkoloni.  Ung  moder  i 
forgrunden. 

Indenfor  danner  sig  efterhaanden  en  forholdsvis  høi  tempe¬ 
ratur,  der  faar  sneen  oppe  i  taget  til  at  smelte  noget,  hvorved 
hytten  imidlertid  kun  gjøres  stærkere,  idet  de  enkelte  sneblokke 
herunder  synker  og  fryser  sammen  til  en  eneste  haard,  paa  ind- 
siden  skinnende  glat  iskuppel.  Det  vand,  som  lidt  efter  lidt 
dannes,  rinder  langsomt  nedad  hulens  vægge,  indtil  det  naar  ned 
i  gulvets  nærhed,  hvor  blinkende  istappe  former  sig.  Om  natten 
ophører  dog  denne  smeltning,  idet  tranlampen  paa  den  tid  kun 
brænder  med  en  svag  flamme. 

Paa  sneforhøiningen  i  hytte  ns  bagre  halvdel  anbringer 
jægerne  sine  skind,  og  ovenpaa  disse  strækker  de  sine  mødige 
lemmer  efter  i  regelen  først  at  have  kastet  alle  eller  de  fleste  af 
sine  klædningsstykker.  Efter  en  lang  dags  kjørsel  i  den  strenge 
kulde  er  det  især  fødderne,  der  har  faaet  kjøle  sig.  Men  nu 
giver  man  dem  deres  mon  igjen.  Man  putter  dem  ind  paa  hver¬ 
andres  maver!  Jeg  glemmer  aldrig  den  første  gang,  jeg  mod  tog 
•en  svart,  men  venlig  jægers  tilbud  og  kort  efter  fandt  ham  lige- 
saa  varm  om  maven,  som  han  var  varmhjertet.  Men  saa  for- 
drede  sandelig  fyren  ogsaa  til  gjengjæld  som  en  selvsagt  ting  at 
faa  varme  sig  mod  mig  paa  lignende  maade.  Dette  kom  uventet. 
Jeg  skulede  bort  paa  hans  fødder  og  fandt,  de  var  sorte  som  beg; 
thi  han  var  en  mand  paa  henimod  de  25.  At  faa  varmet  dem 
kunde  han  dog  godt  trænge,  og  interessant  kunde  det  jo  ogsaa 
være  at  prøve  metoden  paa  begge  veie.  Yærsaagod  sagde  jeg 
paa  godt  eskimoisk,  lukkede  øinene  og  ventede  urolig.  Jeg  har 
flere  gange  ramlet  tilsjøs  nær  den  78de  breddegrad,  og  jeg  har 
taget  snebad  paa  den  grønlandske  indlandsis;  men  det  vil  jeg 
;sige,  at  et  værre  schock  end  det,  jeg  modtog,  da  jeg  første  gang 
følte  et  par  menneskelige  islabber  paa  maven,  har  jeg  aldrig 
øplevet. 

Udpaa  aftenen,  naar  maden  er  expederet,  kan  man  se  en  og 
anden  jæger  faa  naal  og  traad  frem  og  reparere  sine  klæder 
eller  kamikker  med  en  færdighed,  der  ofte  synes  at  kunne  maale 
.sig  med  hans  egen  hustrus. 

Det  er  kun  om  vinteren  og  tidlig  paa  foraaret,  at  eskimoen, 
naar  han  skal  overnatte  borte  fra  folk,  bygger  sig  snehytter. 
Længere  ud  paa  vaaren  eller  om  sommeren  sover  han  enten  i 
skindtelt  eller,  som  han  staar  og  gaar,  under  aaben  himmel.  I 
sidste  tilfælde  slænger  han  sig  kun  hen  paa  en  moseflek,  trækker 
begge  arme  ud  af  trøieærmerne  og  ind  paa  brystet  og  sover  snart 
.snorkende  den  retfærdiges  søvn. 

Ikke  sjelden  maa  eskimoen  under  sine  slædereiser  tage  lange 
strækninger  over  land,  f.  ex.  der,  hvor  søisen  til  sine  tider  er 
usikker  eller  ganske  borte.  Han  udviser  herunder  en  mærkelig 
færdighed  i  at  manøvrere  sit  kjøretøi  med  det  viltre  forspand  op 
og  ned  ad  de  steile  fjeldskar  eller  farlige  bræer  og  jøkler.  For¬ 
resten  er  jeg  engang  sammen  med  Ivolotengva  kommen  nedover 
en  lang,  brat  bræhældning  paa  en  ganske  letvint  maade.  Vi 
havde  været  henved  en  maaneds  tid  borte  paa  vor  slædereise  i 
Melvillebugten  og  havde  for  at  forkorte  veien  hjemover  etsteds 

taget  veien  over  en  bred  landtunge,  kronet  med  en  mægtig  sne- 
kuppel.  Til  vor  nedfart  valgte  vi  et  dalføre,  hvor  en  tunge  af 
bræen  strakte  sig  helt  ned  til  sø-isen.  Kolotengva  længtede 
meget  efter  at  gjense  sin  unge  hustru  og  fandt  det  at  være  en 
altfor  langsom  og  tungvint  maade  uafladelig  at  skulle  bremse 
og  holde  igjen  nedover  den  lange  skraaning.  Han  slipper  plud- 
selig  alle  hundene  løs,  sætter  sig  skrævsover  slæden  og  forsøger 
at  faa  mig  til  at  gjøre  det  samme.  Først  havde  jeg  lidt  betænke- 
ligheder,  men  prøve  det  kunde  dog  være  ganske  morsomt,  og  saa 
satte  jeg  mig  paa. 

Det  nytter  ikke  at  forsøge  at  beskrive  den  fart,  hvormed  vi 
nu  seilede  nedover  bræens  blanke  ispukler  og  gjennem  de  mange 
løse  snefaner,  der  sendte  skyer  af  fin  støvsne  tilveirs  omkring 
os.  Fornemmelsen  var  som  den,  en  luftskipper  maa  føle,  naar 
hans  ballon  pludselig  exploderer,  og  han  raskt  og  livlig  piler 
ned  mod  hustagene  i  en  by  dybt  nede.  Vi  befandt  os  maaske 
ligesaameget  i  luften  den  hele  tid  som  paa  slæden,  idet  vi  kun 
nu  og  da  dumpede  ned  paa  denne  «for  at  drage  aande».  For¬ 
resten  opnaaede  vi  ingen  tidsbesparelse  ved  denne  færd.  Thi 
da  vi  vel  var  stansede  nede  i  sø-isens  nærhed,  maatte  vi  straks 
atter  begive  os  opover  den  lange  skraaning  for  at  hente  tabte 
gjenstande,  saasom  en  kniv,  en  stengryde,  en  votte  og  nogle 
andre  smaating. 

Interessant  er  det  at  se,  hvorledes  eskimoen  klarer  sig  selv 
og  sit  kjøretøi  over  vaager  og  kanaler  i  isen,  naar  disse  er  saa 
lange,  at  han  enten  aldeles  ikke  eller  kun  med  stort  bryderi  kan 
komme  rundt  dem.  Et  eller  andet  drivende  isstykke,  som  næsten 
altid  er  at  opdage  i  nærheden,  tjener  ham  da  til  farkost.  Men 
er  klaren  ikke  bredere,  end  at  slæden  kan  naa  fra  den  ene  kant 
til  den  anden,  lader  han  hundene  først  springe  eller  svømme 
over  med  slappe  remme,  hvorpaa  de  trækker  hurtig  til,  og  hol¬ 
dende  i  slædens  styrearme  skyder  han  sig  raskt  efter.  Under 
disse  manøvrer  faar  man  undertiden  se  gode  prøver  paa  eskimo- 
ernes  haardførhed.  Thi  ofte  falder  de  i  våndet,  og  selv  om  dette 
sker  ved  vintertider,  hvad  dog  er  sjeldnere,  da  isen  paa  den 
aarstid  paa  de  fleste  steder  er  ganske  solid,  betragtes  det  ikke 
som  nogen  alvorligere  hændelse. 

En  mand  ved  navn  Tavenøe  havde  i  februar  1892  paa  en 
reise  til  vort  vinterkvarter  undeiuæis  været  saa  uheldig  at  falde 
i  våndet.  Af  sin  reisekamerat  blev  han  straks  halet  op,  men  han 
var  gjennemvaad  til  livet,  og  dagen  var  overordentlig  kold. 

Istedetfor  at  vende  tilbage  til  sit  hjem,  der  endnu  var  i  sigte, 
fortsatte  han  imidlertid  ganske  rolig  reisen,  og  da  han  endelig  om 


aftenen  indtraf  i  vort  vinterkvarter,  var  hans  klæder  allerede 
tørre  paa  indsiden  og  han  selv  lige  smilende  fornøiet  som  altid. 

Men  kan  den  nord-grønlandske  eskimo  selv  siges  at  være  i 
besiddelse  af  en  beundringsværdig  haardførhed  og  seighed,  saa 
gjælder  dette  sandelig  i  en  endnu  høiere  grad  om  hans  trofaste 
hunde.  Thi  hvad  de  kan  udholde  af  anstrengelser  og  savn, 
grænser  ligefrem  til  det  utrolige. 

Deres  udseende  minder  ikke  lidet  om  vore  elg-  eller  finne- 
hunde.  Dog  er  de  mere  langhaarede  end  disse,  har  desuden  en 
spænstigere  bygning  samt  gjennemgaaende  vel  ogsaa  en  smuk- 
kere  og  kjækkere  holdning.  Deres  styrke  er  meget  betydelig,  og 
en  enkelt  person  vil,  om  han  ingen  svøbe  har  ved  haanden,  paa 
jevn  grund  have  den  største  vanskelighed  med  at  holde  to  eller 
tre  hunde  tilbage,  naar  de  først  har  sat  sig  i  hovedet  at  ville 
rømme.  De  nord-grønlandske  hunde  er  af  forskjellig  farve,  men 
mest  almindelig  at  se  er  de  graa-  og  hvidspraglede  samt  de  ens¬ 
artet  sorte  pelse.  Meget  ofte  har  de  over  hvert  øie  en  rund  lys 
plet.  Ganske  hvide  dyr  ser  man  ogsaa  mange  af,  og  jeg  tror, 
disse  sidste,  om  man  havde  anledning  til  en  sammenligning, 
neppe  vilde  kunne  skjelnes  fra  de  hvide  arktiske  ulve,  der  især 
holder  til  paa  ølandene  nordenfor  Amerika.  Rigtignok  bærer 
eskimohunden  i  regelen  i  modsætning  til  ulven  sin  buskede  hale 
net  opkrøllet  paa  ryggen ;  men  der  findes  dog  ogsaa  dem,  der 
som  ulven  bærer  den  nedadbøiet.  Der  kan  idetheletaget  neppe 
være  nogen  tvil  om,  at  den  hundeart,  vi  her  taler  om,  da  den 
endnu  befandt  sig  i  vild  tilstand  i  de  store  skove  i  den  nord¬ 
ligste  tempererede  og  arktiske  zone,  har  været  fuldstændig  iden¬ 
tisk  med  de  større  nulevende  ulvearter,  og  at  den  heller  ikke 
senere  i  tæmmet  tilstand  er  bleven  blandet  med  andre  dyr. 

Hvad  vel  i  en  væsentlig  grad  har  bidraget  til  i  legemlig 
henseende  at  bevare  hos  eskimohundene  saagodtsom  alle  ulvens 
egenskaber,  er  den  omstændighed,  at  de  endnu  ernæres  af  de 
samme  stoffe  og  paa  en  maade  lever  paa  den  samme  vilde  vis 
som  deres  stamfædre  ulvene.  Deres  føde  bestaar  saaledes  ude- 
lukkende  af  raat  kjød  og  blod,  vekslende  med  spæk,  hvalros- 
skind  og  alleslags  indvolde.  Vand  faar  de  kun  i  den  korte 
sommertid,  mens  snesmeltningen  staar  paa,  idet  rislende  bække 
da  kan  paatræffes  saagodtsom  overalt  langs  de  steile  kyster.  Om 
vinteren  maa  de  derimod  selv  efter  det  mest  anstrengende  arbeide 
nøie  sig  med  at  slukke  sin  tørst  med  sneen  fra  marken.  Sin 
føde  faar  de  ikke  regelmæssig  hver  dag  eller  flere  gange  om 
dagen,  men  gjennemsnitlig  maaske  hvert  andet  døgn.  Findes 
der  for  en  tid  ved  en  koloni  et  overflødigt  forraad  af  kjød,  faar 

de  vel  sagtens  lov  at  forsyne  sig  elter  behag,  men  til  gjengjæld 
maa  de  ofte  til  andre  tider,  især  om  vinteren  eller  under  slæde- 
reiser,  gaa  baade  i  tre  og  fire  dage  uden  føde.  Imidlertid  lider 
de  langt  fra  saa  meget,  som  man  skulde  tro,  under  denne  uregel- 
mæssighed  i  fodringen,  idet  de  ligesom  visse  andre  dyrearter  uden 
vanskelighed  i  et  enkelt  maaltid  synes  at  kunne  indtage  føde  for 
flere  dage.  Hele  sit  liv  med  undtagelse  af  de  første  uger  efter 
fødselen  tilbringer  de  under  aaben  himmel.  Selv  ikke  i  de  stren¬ 
geste  vintertemperaturer  eller  i  de  voldsomste  storme  synes  de  at 
generes  synderlig  af  ikke  at  have  tag  over  hovedet. 

Trods  det  vilde  og  uregelmaessige  liv,  eskimohunden  fører, 
har  den  dog  efterhaanden  i  menneskets  tjeneste  tilegnet  sig  flere 
af  hushundens  aandelige  egenskaber,  som  f.  eks.  hengivenhed, 
lydighed  og  troskab  overfor 
sin  herre.  Men  saa  omfatter 
ogsaa  eskimoen  til  gjengjæld 
sine  hunde  med  en  næsten 
rørende  kjærlighed,  om  han 
end  kun  sjelden  lader  sine 
følelser  for  dem  komme  til- 
syne  gjennem  kjærtegn  eller 
venlige  ord.  Tvertimod  faar 
man  virkelig  heller  ved  de 
første  iagttagelser  af  ham 
under  hans  kjøreture  indtrykket  af,  at  han  godt  kunde  trænge 
en  liden  paamindelse  om  maaske  at  bruge  svøben  med  lidt  mindre 
iver,  end  han  i  regelen  gjør.  Men  dette  er  altid  kun  i  begyn- 
delsen.  Thi  senere  vil  man  snart  forstaa,  at  en  flittig  brug  af 
svøben  er  ligesaa  nødvendig  for  den  kjørende  eskimo  som  anven¬ 
delsen  af  tømmer,  pisk  og  sporer  er  for  en  rytter. 

Naar  hundene  trækker  for  slæden,  er  de  gjerne  befæstede 
til  forenden  af  denne  ved  hjælp  af  remme  af  ugsuk-skind,  der  i 
straaleform  løber  ud  fra  en  fælles  hempe  saaledes,  at  dyrene 
kommer  til  at  løbe  ved  siden  af  hinanden.  Selve  sæletøiet  er 
saa  enkelt  som  muligt,  samtidig  som  det  paa  en  udmærket  maade 
tjener  sit  formaal.  Det  er  forarbeidet  af  sæl-  eller  bjørneskind. 
Den  livligste  af  hundene  faar  gjerne  en  noget  længere  trækrem 
end  de  øvrige,  hvorved  den  kommer  til  at  springe  som  et  lysende 
og  opmuntrende  eksempel  lige  foran  de  andres  snuder,  et  hverv, 
hvis  store  ansvar  den  i  regelen  synes  at  have  en  tydelig 
følelse  af. 

7  —  Blandt  Nordpolens  naboer. 


Sæletøi. 

a.  aabning  for  hovedet,  b  og  e.  aabning  for 
forbenene.  ~ 

I  det  hele  mangler  der  ikke  paa  intelligens  hos  eskimo- 
hundene,  noget,  der  især  kommer  for  dagen  under  udøvelsen  af  deres 
hyppige  tyverier.  Det  er  udelukkende  spiselige  ting,  de  befatter 
sig  med  at  stjæle;  men  da  de  under  den  nævnte  kategori  hen- 
regner  saavel  sit  eget  sæletøi  som  sin  herres  telt,  hans  bukser, 
ka&mikker  og  skjorter  samt  surringerne  paa  slæden  og  mangfol¬ 
dige  andre  ting,  der  er  lavet  af  skind,  sættes  hundeeierne  jevnt 
og  stadig  paa  taalmodighedsprøver,  som  de  vistnok  selv  bestaar 


En  «April  flyttedag».  En  familie  paa  veien  fra  sin  vinterhytte  til 
sommerens  teltplads. 

med  glans,  men  som  kunde  bringe  en  hvilkensomhelst  uøvet 
stakkar  til  at  explodere  af  sinne.  Jeg  har  seet  en  eskimo  vaagne 
og  finde  haarene  i  sin  renskindspels  spredte  for  alle  vinde  uden- 
for  sin  hytte,  medens  det  meste  af  pelsen  var  opspist;  men  al 
den  vrede,  han  kunde  præstere  mod  synderen,  gik  dog  ikke 
videre  end  til  at  udstøde  et  ærgerligt:  «Naav-ajo-tupilaleksjosjo- 
sinapadujo-takko !»  eller  omtrentlig:  «Aanei,  sku’  du  set  slik  en 
elendig  tulling  da!»,  hvorefter  den  «elendige  tulling»  atter  blev 
fastgjort  til  den  sten,  hvorfra  den  havde  slidt  sig  løs.  Men  jeg  har 
ogsaa  seet  to  sønner  af  den  høiere  civilisation  vaagne  og  finde  sine 

votter  istykkerrevne  og  halvfortærede  paa  sneen  i  nærheden  af 
deres  leie.  Den  ene  valgte  den  bekjendte  udvei  at  bande,  saa 
det  lysnede  for  øinene  paa  kameraterne;  men  den  anden,  der 
var  altfor  brav  til,  at  han  nogensinde  skulde  ville  udtale  nogen 
ed,  greb  sit  tykke  svøbeskaft,  fik  fat  i  den  hund,  han  ansaa  for 
den  skyldige,  og  slog  den  saa  grundig  over  dens  magre  rygrad, 
at  vaabenet  knækkedes  i  splinter  baade  paa  kryds  og  tvers.  Ja, 
hvor  mange  gange  blev  vi  ikke,  netop  under  behandlingen  af 
dyrene,  gjort  tilskamme  af  de  elskværdige  eskimoer! 

Men  lidt  juling  foreslog  jeg  engang  for  en  indfødt,  at  han 
dog  burde  anvende,  da  en  af  hans  hunde  lige  for  næsen  paa 
husmoderen  havde  bortstjaalet  den  lille  rest  af  lampespæk,  hun 
eiede.  Men  jeg  glemmer  ikke  det  svar,  jeg  fik:  Det  var  han, 
som  skulde  have  juling,  sagde  han,  fordi  han  ikke  i  det  sidste 
havde  kunnet  skaffe  hunden  nok  mad.  Det  er  da  ogsaa  et  fak¬ 
tum,  at  saalænge  hundene  faar  tilstrækkelig  føde,  er  de  aldeles 
ikke  tilbøielige  til  tyverier  og  ugagn,  og  bevarer  man  blot  stedse 
denne  kjendsgjerning  i  erindringen,  vil  man  heller  aldrig  kunne 
nænne  at  straffe  dem,  fordi  de  en  og  anden  gang  selv  søger  at 
skaffe  sig  føde,  naar  ingen  anden  synes  at  ville  give  dem  den. 

Ofte  fortærer  hundene  sine  trækremme,  og  da  disse  er  over¬ 
ordentlig  seige  at  gnave  istykker,  gaar  de  som  oftest  ned  i  stykker 
af  meget  anseelig  længde.  Under  vor  sidste  overvintring  kom 
en  af  expeditionens  medlemmer  ud  en  mørk  eftermiddag  og  fik 
straks  efter  øie  paa  en  hund  blandt  de  halvhundrede,  vi  den- 
gang  havde  ved  vort  vinterkvarter,  der  var  ifærd  med  at  fortære 
sin  trækrem.  Han  gik  hen  til  den,  og  for  at  redde  den  lille 
stump,  der  endnu  var  tilbage,  og  som  hunden  netop  var  ifærd 
med  at  tygge  paa,  begyndte  han  at  hale  i  den.  Men  det  er  ikke 
frit  for,  han  blev  en  smule  forbauset,  da  han  efterhaanden  halede 
den  ene  meter  line  ud  af  hundens  svælg  efter  den  anden,  saa 
han  tilsidst  saa  sig  i  besiddelse  af  en  henved  tre  meter  lang 
trækrem,  der  endnu  var  brugelig,  om  man  end  om  dens  udseende 
med  fuld  ret  kunde  sige,  at  den  var  som  «tygget  og  spyttet  ud 
igjen».  Det  siger  sig  selv,  at  den  mærkelige  rem  maatte  gaa 
fra  mand  til  mand,  da  den  kort  efter  blev  forevist  inde  i  vor 
lille  hytte. 

Naar  mange  sultne  hunde  er  sammen,  maa  man,  selv  om 
de  alle  er  bundne,  holde  stadig  vagt  over  dem,  hvis  man  vil 
undgaa  at  blive  paa  det  skjændigste  bestjaalet,  ja  ofte  formelig 
udplyndret.  Thi  lægger  man  sig  under  saadanne  omstændigheder 

rolig  til  at  sove,  bliver  der  ikke  sjelden  en  formelig  konkurrance, 
især  blandt  de  af  vækst  mindre  hundyr,  om  hvem  der  kan  komme 
hurtigst  løs  og  udføre  de  dristigste  tyverier.  Nu  er  der  imidlertid 
stadig  en  del  hunde,  især  af  handvrene,  der  aldrig  nedværdiger 
sig  til  at  gjøre  forsøg  paa  at  rømme;  men  derfor  kan  de  dog 
ikke  tilbageholde  en  voldsom  jalousi,  naar  de  først  faar  se 
sine  mindre  hæderlige  kamerater  gjøre  forsøg  paa  at  bryde  sig 
ind  i  sine  herrers  forraadskamre.  De  hyler  og  knurrer  uafbrudt 
paa  en  egen  kort  og  støiende  maade,  der  ikke  er  til  at  tage  feil 
af,  naar  man  engang  har  lært  den  at  kjende.  Ved  siden  af 
støien  fra  disse  fromme  kamerater  fremkommer  gjerne  tillige  et 
øredøvende  spektakel  som  følge  af  de  voldsomme  slagsmaal,  der 
opstaar  blandt  tyvene  selv,  naar  en  eller  anden  af  dem  mener 
at  være  bleven  tilsidesat  under  indhøstningen  af  de  forbudne 
frugter  eller  under  de  nødvendige  forberedelser  hertil.  Herved 
røber  de  sig  lettelig,  og  deres  søvnige  eiere  kan  maaske  endnu 
komme  tilstede,  førend  nogen  større  skade  er  gjort.  Faar  de 
derimod  fremdeles  fortsætte  sine  forbryderske  operationer,  kan 
man  være  sikker  paa,  at  de  ikke  lader  sig  afspise  med  bagateller. 
Thi  der  existerer  neppe  den  forhindring,  en  flok  eskimohunde 
ikke  kan  komme  forbi.  Fra  kjødforraadene  vælter  de  med  sine 
snuder  stenene  bort,  naar  disse  blot  ikke  er  altfor  store,  tilspigrede 
kasser  aabner  de  ved  at  angribe  dem  med  tænderne  just  paa  de 
svageste  steder,  staaltraade  slider  de  istykker,  tauge  gnaver  de 
af,  kort  sagt,  de  rumsterer  værre  end  mangen  en  tobenet  for- 
bryder.  Ivun  naar  de  kommer  over  en  tønde  beskøiter,  kan 
man  være  saa  nogenlunde  sikre  for  deres  indbrud.  Thi  vistnok 
fortærer  de  støvlesaaler  og  alleslags  indvolde  med  stor  appetit, 
men  at  de  derfor  skulde  synke  saa  dybt  som  til  at  bide  i  en  af 
disse  haarde  og  tørre  tingester,  som  menneskene  kalder  skibskjex, 
kan  de  dog  ikke  gaa  med  paa. 

Herhjemme  pleier  vi  at  anse  en  hunds  lange  hyl  i  nattens 
stilhed  som  et  ufeilbarligt  tegn  paa,  at  den  bærer  sorg  og  be¬ 
kymringer  i  sit  hjerte;  anderledes  derimod  i  Nord-Grønland. 
Ved  vort  sidste  vinterkvarter,  hvor  der  ofte  kunde  være  henimod 
hundrede  hunde  samlede  paa  en  gang,  fik  vi  de  tydeligste  bevis 
for,  at  disse  hyl  meget  snarere  var  et  udslag  af  glæde  og  livslyst, 
og  at  de  for  dem  spillede  omtrent  den  samme  rolle  som  sangen 
for  os  mennesker.  Det  var  især  som  korsangere,  de  brillierede, 
og  sine  konserter  gav  de  gjerne  tilbedste,  naar  de  rigtig  var  i 
sit  es,  som  f.  eks.  efter  et  rigeligt  maaltid  eller  efter  en  god  nats 

hvile  og  søvn.  lor  at  det  hele  kor  skulde  begynde  sin  virksom- 
hed  var  det  kun  nødvendigt,  at  en  enkelt  af  forsamlingen,  helst 
en  ældre  herre  af  anseelse  og  værdighed,  istemte  et  langt:  «o — au 
o — au — o — au — o — au — o — au — o — au — o — au — o — au! »  Forsøgte 
derimod  en  yngre  spretfyr  at  faa  istand  en  konsert,  gjorde  den 
i  regelen  grundig  fiasko.  Den  udstødte  sine  spæde  hyl  et  par 
gange,  hvorunder  den  i  høiden  opnaaede  at  faa  svar  fra  en  eller 
anden  tilfældig  nærværende  af  expeditionens  medlemmer,  hvor- 
efter  den,  flau  og  slukøret,  maatte  opgive  sit  forsøg. 

At  høre  et  hundekor  af  en  halvhundrede  vel  sammensungne 
røster  eller  deromkring  kan  ikke  undlade  at  gjøre  et  imponerende 
og  sympathisk  indtryk  paa  den,  der  er  blottet  for  ethvert  spor 
af  harmonisk  ■  gehør.  Paa  andre  mere  musikalske  mennesker 
virker  derimod  den  hele  underholdning  saa  urkomisk,  at  man 
neppe  vil  kunne  bare.  sig  for  at  skoggerle  lige  ind  i  kapel- 
mesterens  høitidelige  og  alvorlige  aasyn.  Thi  i  den  almindelige 
røre  synes  man  at  skjelne  stemmer,  snart  fra  gamle  skolemestre 
eller  hæse  basser,  snart  fra  ældre  frøkner,  oldinger  eller  hunde 
i  stemmeskiftningen.  Og  naar  jeg  saa  tillige  kan  forsikre,  at 
minerne  hos  hver  enkelt  svarer  til  den  klasse  mennesker,  hvis 
stemme  han  under  sangen  vækker  minder  om,  vil  man  forstaa, 
at  det  hele  er  en  ganske  kostelig  og  original  «opera  comique». 

Midt  under  en  saadan  konsert  i  august  1893,  hvori  over 
80  hunde  deltog,  og  hvorunder  vore  to  store  St.  Bernhardshunde 
som  vanlig  var  stumme  og  opmærksomme  tilhørere,  hændte  det 
sig,  af  et  af  expeditionens  fire  dengang  gjenlevende  æsler  pludse- 
lig  uden  vogter  indfandt  sig  indenfor  det  spredte  friluftskors 
enemærker  og  faldt  ind  med  et  skingrende  hyl,  saaledes  som 
alene  et  æsel  kan  præstere  det.  Dette  uventede  trompetstød 
havde  en  magisk  virkning,  der  neppe  lader  sig  beskrive.  Først 
et  sekunds  dødelig  stilhed,  saa  lurveleven.  Forestillingen  ind- 
stilledes  paa  grund  af  uforudseede  omstændigheder.  Nu  skulde 
da  rigtig  denne  hovmodige  afart  af  et  rensdyr  for  stedse  bringes 
til  at  forstumme.  Og  henimod  det  stakkels  dyr  styrtede  sig  i 
vild  fart  hver  eneste  hund  —  thi  de  var  dengang  alle  løse  — ; 
æslet  udstødte  nok  et  kort,  skjærende  trompetstød,  og  afgaarde 
drog  det  hele  tog  med  30  mils  fart,  æslet  foran,  de  80  blodtørstige 
bagefter,  og  endnu  længere  tilbage  i  kjølvandet  et  par  af  os  menne¬ 
sker,  der  var  blevne  vidner  til  det  hele  optrin  og  nu  skulde 
optræde  som  redningsmænd.  Først  ned  en  hakke  foran  huset, 
saa  stenspruten  stod,  saa  op  en  anden,  nu  og  da  afbrudt  af  et 

kraftigt  spark  bagud  fra  æslet  mod  de  mest  nærgaaende  hunde, 
saa  over  en  jevn  flade  bag  huset,  saa  ved  en  heldig  idé,  der 
ledsagedes  af  et  tredie  og  sidste  trompetstød,  en  sving  nedover 
tilhøire  og  lige  ind  gjennem  stalddøren.  Et  øieblik  efter  var  det 
forfulgte  dyr  udenfor  al  fare. 

En  nat  kort  tid  efter  blev  forresten  et  andet  og  mindre 
exemplar  af  vore  langører  saa  rent  skambidt  af  hundene,  at  vi 
var  nødsaget  til  at  skyde  den  straks  efter. 

Ganske  morsomt  er  det  at  se  eskimoen  fodre  sine  hunde. 
Han  skjærer  kjødet  op  i  stykker  paa  en  næves  størrelse,  stabler 
det  hele  op  paa  et  bret,  stiller  sig  ret  foran  det  sted,  hvor  dyrene 
er  bundne,  og  først  naar  de  roligt  og  med  blikket  stivt  fæstet 
paa  kjødbrettet  er  opstillede  foran  ham,  tør  han  begynde  fodrm- 
gen,  da  han  alene  paa  denne  maade  kan  kontrollere,  at  enhver 

faar  sit,  ogsaa  blandt  de  svagere  dyr.  Kjødstykke  efter  kjød- 
stykke  fanges  behændig  i  luften  af  de  opmærksomme  dyr,  indtil 
hele  beholdningen  omsider  er  besørget.  Er  de  forskjellige  hunde  i 
spandet  gamle  bekjendte  og  vel  vante  til  at  fodres  sammen,  kan 
det  hele  løbe  noksaa  fredelig  af;  er  derimod  det  modsatte  tilfæl- 
det,  bliver  hele  maaltidet  til  et  eneste  sammenhængende  og  vold¬ 
somt  slagsmaal.  Idelheletaget  er  eskimohunden  overordentlig 
hengiven  til  at  slaas.  Gode  venner  slaas  paa  moro,  det  vil  sige 
de  napper  i  høiden  ganske  fredelig  nogle  haardotter  ud  paa 
hinanden,  hyler  en  stund,  hvorefter  det  hele  er  over.  Men  ander- 
ledes  er  det,  naar  to  fremmede  hundespand  ved  en  forsømmelse, 
tillades  at  komme  hinanden  saa  nær  indpaa  livet,  at  de  kan  faa 
et  tandgemæng  istand.  Da  fyger  ikke  alene  haardotterne  i  luften, 
men  talrige  bloddraaber  sætter  snart  sine  røde  mærker  paa  sneen 
mellem  de  kjæmpende  par. 

Noget,  der  er  karakteristisk  for  eskimohunden,  er,  at  hvert 
spand  stedse  har  sin  konge,  der,  om  den  end  ikke  altid  er  den 
stærkeste,  ialfald  er  den  mest  øvede  og  uforfærdede  slaaskjæmpe 
blandt  dets  medlemmer,  og  mod  hvis  tyranniske  luner  ingen  tør 
mukke.  Naar  nu  to  for  hinanden  fremmede  spand  for  kortere 
eller  længere  tid  sættes  sammen,  kommer  selvfølgelig  en  meget 
vigtig  kamp  til  at  foregaa  mellem  kongerne  i  de  to  spand.  Men 
samtidig  kjæmpes  der  ogsaa  tappert  i  de  lavere  rækker  for  nøie 
at  komme  paa  det  rene  med  hver  enkelts  fremtidige  rangstilling. 
Først  naar  udfaldet  af  alle  disse  kampe  efterhaanden  er  afgjort, 
begynder  ligevægt  at  indtræde  inden  det  lille  samfund.  Men  den 
overvundne  konge  er  som  en  knækket  mand.  Dens  hale,  der 
før  bares  høit  paa  ryggen,  hænger  nu  sørgmodig  ned  mellem 
benene,  og  det  før  saa  løftede  hoved  er  blevet  ludende,  medens 
øinene  skjelende  følger  enhver  bevægelse  hos  den  forhadte 
seierherre.  Denne  derimod  spankulerer  nu  omkring  mellem  sine 
undersaatter,  færdig  til  at  revne  af  hovmod. 

Der  herjer  imellem  en  farsot  blandt  de  grønlandske  hunde,  der 
fra  aar  til  andet  bortriver  et  stort  antal  af  dem,  ja,  som  flere  gange 
efter  de  indfødtes  eget  udsagn  skal  have  truet  med  ganske  at 
udrydde  dem.  Hos  det  enkelte  individ  ytrer  denne  sygdom  sig  paa 
den  maade,  at  dyret  lidt  efter  lidt  taber  appetitten,  det  bliver 
mere  og  mere  grættent,  kan  ofte  bide  sin  egen  herre,  indtil  det 
tilsidst  ganske  taber  sin  forstand.  Hvad  sygdommens  egentlige 
aarsag  er,  er  det  neppe  endnu  lykkedes  nogen  lægekyndig  at 
udfinde;  men  bemærkningsværdigt  er  det,  at  den  alene  indflnder 
sig  i  den  kolde  aarstid  samt  sjelden  før  vintersolhverv,  .  naar 
mørket  er  paa  sit  værste,  eller  efter  marts  jevndøgn,  naar  solen 
begynder  at  sprede  lys  og  varme  udover  de  øde  landskaber. 
Den  skal  ogsaa  blandt  rævene  fra  aar  til  andet  kræve  et  temme¬ 
lig  stort  antal  ofre.  At  den  paa  en  eller  anden  maade  staar  i 
forbindelse  med  vinterens  langvarige  mørke,  den  overordentlig 
strenge  kulde,  mangelen  paa  drikkevand  samt  den  stadige  for¬ 
tæring  af  sne  og  frossent  kjød,  kan  der  vel  neppe  være  nogexi 
tvil  om. 

Det  siger  sig  selv,  at  en  sygdom,  hvis  symptomer  håvde  en 
saavidt  stor  lighed  med  sydligere  egnes  hydrophobia  eller  vand- 
skræk,  blandt  os  hvide  mennesker  maatte  foraarsage  nok  saa 
alvorlig  bekymring,  da  et  par  tilfælder  af  sygdommen  indtraf 
blandt  hundene  ved  Redcliffe  House.  Dog  gjorde  vi  snart  den 
erfaring,  hvad  ogsaa  de  indfødte  bekræftede,  at  det  ingenlunde 

medfører  nogen  fare  for  et  menneske,  om  del  bliver  bidt  af  et 
angrebet  dyr. 

Da  det  selvfølgelig  for  mulig  fremtidige  polarexpeditioner, 
hvis  planer  helt  eller  delvis  maatte  være  byggede  paa  anvendelsen 
af  eskimohunde  som  trækdyr,  vil  være  af  stor  vigtighed  under  en 
mulig  overvintring  at  kunne  undgaa  den  ovennævnte  sygdom, 
tør  jeg  udtale  som  min  overbevisning,  at  dette  uden  vanskelighed 
lader  sig  gjøre  ved  anvendelsen  af  elektrisk  eller  andet  kunstigt 
lys  i  vintermaanederne,  endvidere  ved  en  smule  beskyttelse  for 
dyrene  under  de  strengeste  lculdeperioder,  servering  af  alt  kjød  i 
smeltet  istedetfor  i  frossen  tilstand,  samt  endelig  rigelig  uddeling 
af  drikkevand. 

I  Nord-Grønland  gjælder  et  giftermaal  mellem  hunde  ikke 
sjelden  for  livstid,  noget,  der  kunde  synes  at  fortjene  efterligning 
blandt  letsindige  gadehunde  hele  verden  over.  Ved  vort  vinter- 
kvarter  havde  saaledes  et  temmelig  betydeligt  antal  af  hundyrene 
titel  af  frue. 

Naar  en  hund  ved  vintertider  skal  føde,  faar  den  anvist  et 
leie  paa  en  af  sidebrixerne  inde  i  den  varme  hytte,  nær  ved, 
hvor  lamperne  staar,  og  her  forbliver  den  gjerne  med  sine  hvalpe, 
indtil  den  strengeste  del  af  vinteren  er  over.  Ret  som  det  er 
forsvinder  den  dog  ud  i  kulden  og  mørket  for  at  slikke  sne  fra 
marken,  da  forbruget  af  vand  under  diegivningen  jo  ikke  er  saa 
ganske  lidet. 

Neppe  nogensteds  faar  hvalpe  en  elskværdigere  modtagelse  ved 
sin  indtrædelse  i  verden,  eller  behandles  de  under  opvæksten  med 
en  mere  rørende  og  oprigtig  kjærlighed  end  den,  de  bliver  tildel 

i  den  fattige  eskimos  jordhytte. 
Husfaderen  leger  med  dem  og 
giver  dem  navne,  husmoderen 
syr  vakre,  hvide  halsbaand  af 
bjørneskind  til  alle  de  mørk- 
haarede  i  flokken,  medens  bør- 
nene  klapper  dem  og  dægger  for 
dem  dagen  lang. 

Udpaa  vaaren  er  hvalpene 
maaske  saa  store,  at  deres  eier 
kan  begynde  at  tænke  paa  deres 
opdrætning  til  trækdyr,  hvorfor 
han  en  vakker  dag  forsyner  dem 
med  hvert  sit  lille  sæletøi,  og 


MHBnnBB 


BBnBHHHUBSSMlBl 


Den  nord-grønlandske  hund. 


105 


saa  tager  han  en  eller  to  ad  gangen  ucl  paa  kortere  kjøreture 
sammen  med  de  ældre  dyr.  Snart  har  de  gjort  sig  fortrolige 
med  svøben  og  med  betydningen  af  de  forskjellige  tilraab,  og 
deres  opdragelse  er  endt. 

Og  disse  beundringsværdige  dyr  var  det,  som  alene  satte  os 
istand  til  at  udføre  den  reise,  hvis  detaljer  jeg  i  det  følgende 
skal  gaa  over  til  at  skildre. 


VII. 

flofdovep  paa  den  grønlandske  indlandsis. 


Neppe  havde  solen  om  foraaret  1892,  efter  et  fravær  af 
lienimod  fire  maaneder,  sat  havisen,  snefjeldene  og  bræerne  om¬ 
kring  vort  lille  vinterkvarter  i  brand,  førend  livet  begyndte  at  røre 
sig  udenfor  den  før  saa  øde  hytte.  Ude  paa  de  haarde  snefaner 
strævede  pelsklædte  snedkere  med  fuldførelsen  af  skierne,  slæderne 
og  de  mange  andre  gjenstande,  der  trængtes  til  den  planlagte 
slædereise  gjennem  landets  indre. 

Omsider  begyndte  alting  at  komme  iorden  for  vor  afreise, 
og  i  løbet  af  april  kunde  vi  endelig  begynde  at  transportere  al 
den  proviant  og  udrustning,  vi  trængte  under  reisen,  fra  vort 
vinterkvarter  ind  til  bunden  af  Mac  Cormick-bugten,  en  strækning 
af  noget  over  20  km.  Dette  transportarbeide  udførte  vi  ved  lijælp 
af  de  nylig  hos  de  indfødte  erholdte  trækhunde  samt  et  par  af 
vore  nylavede  askeslæder.  Da  endelig  de  forskjellige  artikler  var 
samlede  inde  ved  bunden  af  bugten,  stod  endnu  tilbage  at  flytte 
det  hele  op  til  indlandsisen,  hvis  nærmeste  punkt  paa  dette  sted 
befandt  sig  i  en  høide  af  omkring  600  meter  over  havet  og  i  en 
afstand  fra  kysten  af  henved  4  km. 

Den  30te  april  begyndte  Dr.  Cook,  Gibson  og  jeg  i  forening 
med  5  velvillige  eskimoer  dette  arbeide,  der  var  overordentlig 
anstrengende  og  slidsomt,  idet  veien  laa  snart  gjennem  dybe 
snefaner,  snart  opover  bratte  stenurer,  og  hver  ladning  blev 
derfor  ikke  stor.  Tre  dage  senere  havde  vi  dog  formaaet  at  fuld- 
føre  den  værste  del  deraf,  og  vore  nu  noget  utaalmodige  eskimo- 
venner  kunde  vi  derfor  hjemsende.  Vi  havde  da  nemlig  flyttet 

det  hele  depot  op  gjennem  en  brat,  af  store  skarpe  stene  og  sne- 
driver  opfyldt  fjeldkløft,  ved  hvis  øverste  ende  det  nu  befandt 
sig,  eller  i  en  høide  af  noget  over  300  meter  over  havet.  Vi 
havde  i  denne  tid  tilbragt  nætterne  under  aaben  himmel,  og  saa 
vel  var  vi  beskyttede  i  vore  pelse,  at  de  18  til  20  graders  kulde 
(C.)  ikke  i  ringeste  grad  formaaede  at  genere  os  under  søvnen. 

Den  3die  mai  kom  Peary  ledsaget  af  Matt  samt  resten  af 
hundene  fra  vinterkvarteret,  og  samme  dag  fandt  vi  til  vor  be¬ 
hagelige  overraskelse,  at  det  lange,  ujevnt  skraanende  fjeldplateau, 
der  endnu  laa  mellem  os  og  indlandsisen,  netop  var  dækket  af 
tilstrækkelig  sammenbængende  snefaner  til  at  vi  der  kunde  be¬ 
nytte  vore  slæder. 

Efter  to  dages  yderligere  slid,  hvorunder  vore  tyve  kraftige 
hunde  allerede  var  os  til  overordentlig  stor  hjælp,  havde  vi  om¬ 
sider  opnaaet  at  faa  det  hele  trukket  op  til  indlandsisens  rand, 
om  end  dog  ingenlunde  dermed,  som  vi  saa  smaat  havde  haabet, 
alle  gjenvordigheder  skulde  være  tilende.  Deroppe,  nær  ved  en 
liden  fremstikkende  fjeldkam,  hyggede  vi  os  en  rummelig  sne- 
hytte,  da  himmelen  efterhaanden  havde,  faaet  et  mere  og  mere 
truende  udseende. 

Efterhaanden  sprang  der  ogsaa  ganske  rigtig  en  snestorm 
op,  der  dog  i  begyndelsen  ikke  var  stærkere  end  at  vi  paa  stedet 
kunde  foretage  en  midlertidig  fordeling  af  proviant  og  udstyr  paa 
de  forskjellige  slæder  samt  endvidere  bestemme,  hvor  mange  og 
hvilke  trækhunde  hver  mand  skulde  have.  Under  dette  arbeide 
begyndte  Matt,  der  tidligere  paa  vaaren  slemt  havde  forfrosset 
sin  ene,  nu  forresten  gjengroede  hæl,  at  beklage  sig  over  smerter 
i  samme,  hvorfor  Peary  blev  nødsaget  til  at  opgive  den  tanke, 
han  i  det  sidste  havde  næret,  nemlig  under  den  første  del  af 
reisen  at  medtage  sin  tjener,  der  i  løbet  af  vaaren  havde  faaet 
god  øvelse  i  at  behandle  de  viltre  hunde.  Matt  blev  derfor  sendt 
tilbage  til  Redcliffe  Ilouse. 

Med  hensyn  til  vor  udrustning  saa  var  den  i  mange  hen¬ 
seender  forskjellig  fra  tidligere  expeditioners.  De  fleste  af  de 
artikler,  hvoraf  den  bestod,  saasom  slæder,  ski,  soveposer  og 
skindklæder,  havde  vi,  som  allerede  tidligere  bemærket,  selv 
arbeidet  i  løbet  af  vinteren  og  vaaren  af  raamaterialer,  medbragte 
fra  Amerika,  og  var  resultatet  af  temmelig  omfattende  experi- 
menter  og  praktiske  forsøg. 

Hvad  der  væsentlig  var  lagt  an  paa,  var  at  faa  enhver  gjenstand 
saa  let  som  muligt,  uden  samtidig  at  ofre  for  meget  af  dens  styrke. 

Af  slæder  havde  vi  forfærdiget  ialt  8  af  tilsammen  4  for¬ 
skjellige  typer,  uagtet  vi  neppe  havde  ventet  at  faa  brug  for  mere 
end  det  halve  af  dette  antal.  Vor  hensigt  hermed  var  kun  at 
være  forberedte  ogsaa  paa  det  tilfælde,  at  vaar-  og  sommerføret 
paa  indlandsisen  ikke  var  som  vi  havde  beregnet  Saasnart  vi 
imidlertid  var  paa  det  rene  med,  hvadslags  føre  vi  ialmindelighed 
vikle  komme  til  at  have,  efterlod  vi  de  4  slæder,  hvoraf  en  flad- 
bundet,  en  anden  næsten  helt  og  holdent  af  jernblik  samt  et  par 
med  elfenbens-skoning  under  meierne,  som  de  mindst  brugbare, 
medens  de  øvrige  fire,  der  alle  paa  det  nærmeste  var  af  samme 
type,  med  flade  askemeier  uden  nogetsomhelst  beslag,  beholdtes 
for  den  lange  reise.  Den  største  af  disse  var  13  fod  lang  og 
2  fod  bred  samt  var  langs  meierne  forsynet  med  6  tommer  høie 
opstandere,  hvorpaa  tverstykkerne,  der  sammen  med  nogle  langs- 
løbende  aske-  og  bambusstænger  dannede  ladningens  underlag, 
hvilede.  Dens  meier  var  4  tommer  brede.  De  noget  brudte 
vinkler  mellem  opstandere  og  tverstykker  var  opstivede  med 
knæer  af  rensdyrhorn,  samt  alle  de  forskjellige  stykker  i  hele 
slæden  sammenføiede  ved  hjælp  af  sælskindssurringer.  Den 
veiede  48  8  og  kunde  uden  vanskelighed  bære  en  vægt  a  f 
1000  8. 

En  anden  slæde  var  nøiagtig  af  samme  konstruktion,  kun 
med  den  forskjel,  at  den  var  2  fod  kortere  samt  meiernes  bredde 
31/ 2  tomme.  Den  veiede  35  8  og  var  beregnet  for  en  maximums- 
vægt  af  omkring  800  8. 

En  tredie  slæde,  som  jeg  havde  forfærdiget,  var  10  fod  lang 
samt  16  tommer  tversover.  Endvidere  var  dens  meier  3  tommer 
brede  med  opstandere  2  tommer  høie.  Den  havde  den  over¬ 
ordentlig  ringe  vægt  af  13  8,  samtidig  som  den  tiltrods  herfor 
under  en  større  del  af  reisen  havde  en  ladning  paa  omkring 
400  8.  Denne  slæde  var  den  eneste,  der  nogensinde  kom  tilbage 
til  sit  udgangspunkt. 

Som  fremkomstmiddel  under  vor  færd  benyttede  de  tre 
amerikanere  udelukkende  kanadiske  snesko  med  undtagelse  af 
Peary,  der  for  en  kortere  tid  anvendte  et  par  lette  ski.  For  mit 
eget  vedkommende  brugte  jeg  et  par  9  fod  lange  askeski  af  egen 
tilvirkning,  der  holdt  udmærket  under  hele  reisen,  om  de  end 
paa  slutten  begyndte  at  blive  saa  temmelig  modne  til  en  halv- 
saaling.  I  begyndelsen  førte  vi  ogsaa  med  os  som  reserve  endel 

*  Under  den  følgende  reisebeskrivelse  er  overalt  eng.  maal  og  vægt 
benyttet;  alene  veilængderne  er  angivne  i  kilometer. 

lette  furuski,  men  de  fleste  af  disse  blev  snart  benyttede  i  koge- 
kunstens  tjeneste. 

Vore  klæder  var  næsten  udelukkende  forarbeidede  af  skind 
og  var  paa  det  nærmeste  af  samme  mønster  som  de  indfødtes. 
Paa  overkroppen  bar  vi  en  renskinds-«kolelah»  med  hætte,  eller 
i  stille  mildt  veir  en  sælskinds-«netcha».  Vore  benklæder,  der 
rak  til  knæerne,  adskilte  sig  alle  fra  hinanden  hvad  materialet 
angaar.  Pearys  var  af  sort  og  hvidt  hundeskind,  idet  nogle 


Overfladen  af  en  bræ  i  Robertsons  bugt  (Verhoeffs  bræ). 


saadanne  kort  før  vor  afreise  tilfældigvis  havde  været  at  opdrive, 
og  disse  var  slig  sammenføiede,  at  hans  ben  forfra  var  hvide, 
bagfra  derimod  ravnsorte,  alene  med  en  oplivende  hvid  plakat 
over  bagdelen. 

Dr.  Cook  havde  renskindsbukser,  Gibson  bukser  af  bjørne- 
skind,  medens  mine  var  af  sælskind.  De  sidste  kunde  derfor 
selvfølgelig  ikke  maale  sig  med  de  andres  i  varme. 

Paa  fødderne  havde  vi  sælskindskamikker  med  indvendige 
strømper  af  renskind  eller  ogsaa  af  tyk  uld. 

Paa  kroppen  bar  vi  desuden  under  vore  skindklæder  uld- 

undertøi,  samt  paa  hænderne  i  regelen  votter  af  uld  med  andre  af 
sælskind  udenpaa. 

Til  vor  dragt  hørte  ogsaa  nødvendigvis  et  par  snebriller,  som 
omtrentlig  ikke  var  af  os  paa  den  hele  færd,  da  solen  generede 
øinene  næsten  ligesaa  stærkt  om  natten  som  om  dagen. 

I  disse  dragter  var  vi  fuldstændig  beskyttede  mod  kulden, 
ja  ikke  engang  isørkenens  gjennemtrængende  vinde  formaaede  i 
nogen  større  grad  at  besvære  os.  Og  dog  veiede  ikke  denne 
dragt,  undertøiet  medregnet,  over  15  <5>. 

Paa  hovedet  bares  i  stille  veir  gjerne  en  tynd  strikket  kalot, 
idet  skindhætten  da  var  nede.  Selv  gik  jeg  dog  under  saadanne 
omstændigheder  næsten  altid  barhovedet,  da  mit  haar  efter- 
haanden  havde  vokset  sig  meget  langt  og  derfor  ydede  mig  al 
den  beskyttelse,  jeg  behøvede  paa  dette  sted.  Men  begyndte 
vinden  først  at  stryge  os,  om  end  noksaa  let,  om  ørene,  var  vi 
ikke  sene  om  at  faa  hætten  op  over  hovedet. 

Vore  soveposer,  der  var  gjorte  af  renskind  med  pelssiden 
vendt  indad,  var  vistnok  de  letteste  og  varmeste,  der  nogensinde 
er  blevne  benyttede  paa  en  arktisk  slædeexpedition.  De  veiede 
10  til  11  ffi,  var  aabne  i  den  ene  ende,  og  naar  man  vel  var 
inde  i  en  af  dem,  kunde  man  selv  indsnøre  dem  rundt  halsen 
saaledes,  at  kun  hovedet  stak  frem  af  den  temmelig  tætsluttende 
pose.  Dette,  der  selvfølgelig  under  søvnen  var  dækket  af  ren- 
skindstrøiens  varme  hætte,  behøvede  man  derefter  blot  at  lægge 
til  rette  paa  en  sneblok,  en  thekande  eller  en  lignende  dertil 
egnet  gjenstand  for  at  nyde  en  behagelig  nats  hvile. 

Soveposerne  var  forøvrigt  af  mindre  betydning  for  os  end 
vi  havde  ventet,  da  vi  meget  snart  fandt,  at  vore  dragter,  alene 
suppleret  af  et  par  tykke  sovesokker,  var  tilstrækkelig  varme  til 
at  sove  i.  Denne  enkle  methode  medførte  en  ganske  betydelig  fordel 
for  os  i  den  henseende,  at  vi,  naar  vi  i  leirtiden  pludselig  vækkedes 
af  vor  søvn  ved  at  en  af  hundene  var  løs,  ikke  længer  behøvede 
at  lcrybe  ud  af  den  varme  sovepose  og  møisommelig  trække 
kamikkerne  paa,  men  istedet  blot  kunde  reise  os  op  som  vi  stod 
og  gik,  for  straks  at  kunne  gaa  igang  med  dyrets  indfangning. 

Noget  telt  medbragte  vi  ikke  paa  grund  af  vægten,  og  i 
klart  veir  samt  naar  vinden  ikke  var  altfor  stærk  sov  vi  derfor 
saagodtsom  eller  ofte  ogsaa  ganske  under  aaben  himmel.  I  storm 
eller  sneveir  havde  vi  beregnet  at  søge  beskyttelse  i  snehytter, 
byggede  paa  eskimovis,  men  denne  plan  opgav  vi  snart.  Det 
tog  for  lang  tid  at  bygge  dem,  og  vore  marscher  var  desuden 

saa  anstrengende,  at  vi  med  glæde  sov  hvorsomhelst  vi  bare 
kunde  ligge  ned.  Derimod  fandt  vi,  som  vi  senere  skal  se,  paa 
andre  mere  tidsbesparende  om  end  ikke  fuldt  saa  effektive  maader 
at  beskytte  os  mod  storm  og  sneveir  paa. 

Af  instrumenter  medhavdes  1  theodolit,  1  lommesekstant  mecl 
kunstig  horisont,  adskillige  minimums-  og  maximums-spiritus- 
thermometre  samt  almindelige  kviksølv-  og  svingthermometre, 
flere  aneroidbarometre,  1  teleskop,  1  anemometer  eller  instrument 
for  maaling  af  vindhastigheden,  flere  kompasser  samt  3  lomme- 
lcronometre.  Flere  af  ovennævnte  instrumenter  var  forarbeidede 
af  aluminium.  Endvidere  2  specielt  forarbeidede  øiebliksfotografi- 
apparater  af  den  bekjendte  «Kodak»-type. 

Et  hypsometer  eller  kogebarometer,  der  var  arbeidet  bos  en 
af  de  første  instrumentmagere  i  New- York,  og  som  efter  planen 
skulde  været  benyttet  ved  siden  af  aneroidbarometrene  under 
høidemaalinger  i  det  indre,  viste  sig  under  en  prøve  kort  før 
vor  slædereises  begyndelse  at  være  saa  skjødesløst  udført,  at  det 
desværre  ikke  lod  sig  benytte.  Det  blev  derfor  ikke  engang 
medtaget  paa  færden. 

Endvidere  medbragtes  en  Winchester  repeterrifle,  endel  ammu- 
nition,  en  liden  æske  mecl  medicin,  for  det  meste  i  fast  form, 
flere  tuber  med  vaselin,  sysager,  knive  etc. 

For  distancemaaling  under  marschen  benyttede  vi  et  saakaldt 
odometer-hjul,  et  let  konstrueret  træhjul,  6  focl  i  omkrecls,  der 
var  fæstet  bagefter  en  af  slæderne.  Dettes  axe  var  forsynet  med 
et  instrument,  hvorpaa  antallet  af  hjulets  omdreininger  kunde 
aflæses  og  den  tilbagelagte  distance  saaledes  med  lethed  ucl- 
regnes.  Vi  fandt  dette  apparat  yderst  hensigtsmæssigt  og  nyttigt, 
og  da  det  ikke  tidligere  er  benyttet  paa  arktiske  expeditioner,  kan 
jeg  med  tryghed  anbefale  det  paa  fremtidige  slædereiser. 

Vor  kogning  udførte  vi  med  en  liden  spirituslampe,  paa 
hvilken  vi  i  løbet  af  en  times  tid  kunde  lave  ryghed  ertesuppe 
eller  the  for  fire  mand. 

Pemmikan,  d.  e.  tørret  og  malet  kjød  blandet  med  smeltet 
talg,  var  under  hele  turen  vor  hovednæringsartikel.  Ved  siden 
heraf  havde  vi  beskøiter,  lidt  smør,  hvorfra  saltet  var  fjernet, 
Knorrs  ertemel,  kondenseret  melk  samt  for  vore  lunchmaaltider 
kjødpulverchokolade.  Vi  fandt  en  diæt,  sammensat  af  disse 
artikler,  fuldstændig  tilfredsstillende  og  kom  til  at  holde  saa 
meget  af  den,  at  vi  endogsaa  efter  vor  tilbagekomst  til  vinter- 
kvarteret  med  glæde  kunde  tage  os  et  maaltid  deraf. 


112 


Blandt  Nordpolens  naboer. 


I  Gt  par  dage  forblev  vi  ved  den  før  omtalte  snehytte,  den 
første  af  vore  leirpladse  paa  indlandsisen,  dels  beskjæftigede  med 
fordelingen  af  proviant  og  udrustning  paa  de  forskjellige  slæder, 
dels  ogsaa  opholdte  paa  grund  af  den  stærke  storm,  der  efter- 
haanden  var  begyndt  at  feie  nedover  skraaningerne  ved  vor  leir. 

Den  8de  april  gjorde  vi  et  forsøg  paa  at  avancere.  Men  den 
steile  stigning  i  forbindelse  med  det  voldsomme  snefyk  ret  i  vore 
øine  betog  hundene  modet,  og  vi  var  nødte  til  igjen  at  opgive 


Udsigt  fra  vor  anden  leir  paa  indlandsisen. 

det.  Lidt  senere,  da  vinden  syntes  at  være  noget  svagere,  for- 
søgte  vi  os  atter,  og  det  lykkedes  os  da  virkelig  ogsaa  at  flytte 
en  del  af  provianten  noget  over  en  kilometers  vei  i  skraa  retning 
indover  den  første  af  de  tre  sammenhængende,  svagt  hvælvede 
snekupler,  hvoraf  den  tunge  af  indlandsisen,  vi  dengang  befandt 
os  paa,  bestod.  Her  opførte  vi  en  ny  snehytte  netop  som  stormen 
stærkt  tiltog.  Sneen  paa  dette  sted  var  imidlertid  lidet  skikket 
for  hyttebygning,  og  vort  bygværk  blev  derfor  nødvendigvis  saa 
lidet,  at  det  kun  kunde  rumme  to  af  os,  hvorfor  Peary  og  Gibson 
straks  vendte  tilbage  til  vor  gamle  iglu  (esk.  for  snehytte)  længere 

nede.  Nu  fulgte  36  lange  timer,  hvorunder  vi  paa  hver  vor  kant 
holdtes  fuldstændig  fangne  af  den  rasende  storm  i  vore  smaa 
celler. 

Baade  doktoren  og  jeg  sov  som  stene  de  første  10  timer  af 
vort  fangenskab,  og  i  løbet  af  den  tid  havde  vinden  arbeidet  og 
filet  saa  længe  paa  vor  skrøbelige  hytte,  at  den  paa  flere  steder 
i  sammenføiningerne  begyndte  at  «lække».  Og  ind  gjennem  disse 
lækager  stod  der  en  røg  af  fin  støvsne,  der  langsomt  og  forræderisk 
lagde  sig  i  et  stedse  voksende  lag  henover  vore  trætte  lemmer. 

Da  vi  vaagnede,  var  vi  halvt  nedsneede,  hvorfor  vi  senere 
stadig  maatte  flytte  og  vrikke  paa  os  for  at  holde  os  paa  over- 
fladen. 

Men  da  vi  efter  stormens  ophør  omsider  kom  udenfor,  mødte 
der  os  et  trist  syn.  Vore  slæder  var  næsten  begravede  under  de 
mægtige,  haarde  snefaner.  Et  par  større  blikkasser,  der  indeholdt 
beskøiter,  var  forsvundne,  idet  de  af  vinden  var  blevne  feiede 
ud  for  den  steile  skraaning  og  ned  i  en  dyb,  utilgjængelig 
bræsænkning.  Et  halvt  snes  af  vore  hunde  havde,  rastløse  som 
disse  dyr  altid  er  under  snestorm,  gnavet  af  sine  sæletøier  eller 
trækremme  og  derved  kommet  løs,  medens  tre  af  de  øvrige  var 
stærkt  angrebne  af  den  allerede  før  omtalte  vandskræklignende 
sygdom  (esk.  pøblakto)  og  nu  allerede  var  døende.  Dette  saa 
selvfølgelig  høist  betæhkelig  ud  for  os,  da  vi  jo  maatte  være 
forberedte  paa,  at  da  ogsaa  de  øvrige  kunde  blive  angrebne.  I 
saa  tilfælde  skulde  vor  reise  neppe  have  faaet  den  længde,  den 
i  virkeligheden  fik.  Sultne  som  de  løse  hunde  naturligvis  var 
blevne  i  den  lange  fastetid,  havde  de  fortæret  alt  spiseligt,  der 
endnu  ikke  var  begravet  under  sneen.  Heldigvis  var  dog  dette 
en  ubetydelighed,  da  al  vor  proviant  var  pakket  i  hermetiske  og 
for  hundetænder  temmelig  uangribelige  blikkasser.  Men  ind- 
fangningen  af  de  løse  dyr,  af  hvilke  de  fleste  endnu  langtfra 
havde  vænnet  sig  til  sine  nye  herrer,  var  forbundet  med  vanskelig- 
heder  og  taalmodighedsprøvelser,  der  bragte  vort  ellers  saa  frei¬ 
dige  mod  til  at  synke  temmelig  langt  ned  imod  nulpunlctet. 

Vor  sædvanlige  methode  var  at  lokke  dem  hen  til  os  ved  at 
kaste  ganske  smaa  stykker  af  pemmikan  henover  paa  sneen.  I 
et  gunstigt  øieblik  gjaldt  det  saa  at  gjøre  et  ilsomt  greb  mod  dens 
nakke,  holde  den  godt  fast  og  trykke  dens  hoved  ned  i  sneen, 
indtil  en  anden  kunde  sætte  dens  sæletøi  paa  eller  bringe  del 
iorden.  «Naar  dette  gjordes  med  den  øvelse,  som  en  ofte  gjen- 
tagen  praksis  hurtig  gav  os»,  siger  Løitnant  Peary  i  en  kortere 
8  —  Blandt  Nordpolens  naboer. 

beskrivelse  af  færden,  der  i  1892  offentliggjordes  i  New-Yorker- 
bladet  «The  Sun»,  «kunde  det  som  regel  løbe  af,  uden  at  man 
blev  bidt  mere  end  to  eller  tre  gange.»  Med  to  af  vore  hunde 
var  det  imidlertid  ved  denne  anledning  en  anden  sag.  Disse  var 
det  nødvendigt  at  fange  med  dobbelte  lassoer,  og  først  naar  de 
to  liner  strammedes  en  fra  hver  side  samt  en  mand  holdt  dyret 
med  et  kraftigt  tag  i  nakken,  blev  det  muligt  for  en  fjerde  person 
at  sætte  den  i  en  ny  sæle  eller  reparere  den  gamle. 

Da  de  løse  dyr  atter  var  under  kontrol  og  de  øvriges  fast 
indsneede  trækremme  var  udgravne,  kunde  vi  igjen  begynde  at 
tænke  paa  vor  fremrykning.  Først  maatte  den  resterende  del  af 
udrustningen  afhentes  nede  ved  den  første  iglu,  og  da  dette  ikke 
uden  besvær  var  udført,  gik  vi  igang  med  at  bringe  det  hele 
videre  fremover,  dog  fremdeles  i  flere  vendinger. 

Med  dette  langsomme  og  særdeles  nedtrykkende  arbeide  fort¬ 
satte  vi  nu  i  flere  dage,  indtil  vi  endelig  den  14de  mai  havde 
passeret  alle  sænkninger  og  steile  modbakker,  der  dog  heldigvis 
uden  undtagelse  var  fri  for  sprækker  eller  større  ujevnheder,  og 
fra  nu  af  laa  indlandsisen  mægtig  og  jevnt  skraanende  opover 
mod  nordost,  skinnende  intenst  i  det  stærke  solglar. 

Fra  dette  tidspunkt  af  begyndte  vi  regelmæssig  at  reise  om 
natten,  naar  solstraalernes  reflex  fra  sneen  generede  øinene  mindst, 
hvorimod  den  betydelig  varmere  dag  blev  viet  til  søvnens  samt 
the-  og  ertesuppe-kogekunstens  guder. 

Vi  befandt  os  da  i  en  høide  over  havet  af  omkring  3500  fod 
og  ca.  20  km.  fjernede  fra  bunden  af  Mac  Cormick-bugten.  Fire 
af  vore  hunde  var  i  de  foregaaende  dage  døde  af  «pøllakto», 
saa  vi  nu  kun  havde  16  tilbage  af  de  oprindelige  20.  De  kas- 
serede  slæder  samt  alle  artikler,  som  paa  nogen  maade  kunde 
ansees  for  overflødige,  blev  her  efterladte,  og  sent  om  aftenen 
den  samme  dag  drog  vi  afgaarde  med  hele  vor  udrustning,  der 
dengang,  slæderne  iberegnet,  veiede  omtrent  1800  ‘S. 

Det  lykkedes  os  i  løbet  af  natten  at  tilbagelægge  en  stræk- 
ning  af  8  km.,  med  hvilket  vi,  under  hensyn  til  den  endnu  tem¬ 
melig  seige  stigning,  var  særdeles  fornøiede.  Udpaa  morgen¬ 
kvisten  blæste  der  op  en  noksaa  stærk  vind,  der  fik  sneen  til 
at  staa  i  røg  omkring.  Men  at  genere  os  i  vor  søvn  formaaede 
den  dog  ikke. 

Jeg  vil  fra  nu  af  for  en  stor  del  citere  mine  dagbogsoptegnelser 
fra  denne  tid,  da  de  visselig  i  al  sin  korthed  vil  give  et  klart  indtryk 
af  de  mange  karakteristiske  sider  ved  den  følgende  reise  i  ørkenen. 

Mandag  morgen  den  16de  mai  1892. 

Vi  kom  først  afsted  ved  11-tiden  igaaraftes.  Tykt  veir  og 
tungt  føre  i  de  første  par  timer.  Himmelen  klarnede  derefter  op, 
saa  vi  snart  havde  straalende  solskinsveir.  Slog  leir  kl.  7  imor- 
ges  efter  at  have  avanceret  11  km.  Før  vi  tørnede  ind  i  sove- 
poserne  havde  vi  et  muntert  aftensmaaltid,  eller  om  man  vil,  en 
frokost,  bestaaende  foruden  af  den  sædvanlige  kop  med  ertesuppe 
samt  et  stykke  pemmikan,  af  en  stor  portion  rygende  kjødpulver- 
chokolade,  en  sjelden  ret,  som  jeg  trygt  tør  anbefale  enhver  i 
sandhed  trængende. 


Tirsdag  morgen  den  17de  mai. 

Ogsaa  igaaraftes  først  afsted  ved  11-tiden.  Marschen  gik 
for  en  stor  del  gjennem  løs  nysne,  der  i  forbindelse  med  tem¬ 
melig  stærk  stigning  gjorde,  at  slæderne  gled  tungt.  Ved  mid- 
natstider  tabte  vi  de  siclste  blaalige  reflexer  af  landet  i  syd  af 
sigte.  North  Ilumberlandøens  fjerne  snekupler,  bølgende  urolig 
langs  de  sitrende  sneskavler  i  vor  nærhed,  var  den  sidste  land- 
kjending,  vi  saa.  Kl.  7  morgen  efter  16  km.s  avanceren  slog  vi 
leir.  Vi  er  nu  tilsyneladende  paa  det  høieste  punkt  mellem 
Inglefield  Golf  og  Kane  Basin,  og  foran  os  skraaner  indlandsisen 
langsomt,  næsten  umærkeligt  nedover  mod  nord  og  nordost. 

Kl.  er  nu  Vs9  om  morgenen,  hvilket  svarer  til  kl.  2  middag 
i  Christiania,  og  frihedsstemningen  er  nu  paa  sit  høieste  der 
hjemme  i  fædrelandet.  Men  ogsaa  heroppe  paa  de  snehvide 
skraaninger,  hvor  vort  lille  følge  tilsammen  kun  danner  en  sort 
prik,  neppe  synlig  paa  nogle  faa  kilometers  afstand,  ogsaa  heroppe 
rinder  den  norske  frihedsdag  os  i  minde.  Ofte  nok  har  jeg  i 
vinterens  løb  fortalt  mine  kamerater  om  den,  og  Dr.  Cook,  hvis 
heldige  vuggegave  det  er  at  kunne  lave  gode  og  nyttige  ting  af 
en  ubekvem  materie,  foreslog  straks,  efterat  vi  havde  slaaet  leir, 
at  benytte  en  brukken  granski  til  en  flammende  kogeild;  hvor- 
efter  han,  som  han  sagde,  skulde  lave  os  en  ret,  som  kunde 
sætte  os  i  humør. 

Og  han  holdt  ord;  thi  sjelden  har  vel  nogen  af  os  fortæret 
et  maaltid  med  tilfredsere  miner  eller  med  større  velbehag  end 
hin  17de  mai  morgen.  Jeg  tilføier  ligesaagodt  opskriften  paa 
doktorens  nyopfundne  ret:  Man  kommer  udi  en  liter  varm  erte¬ 
suppe  nogle  knause  pemmikan.  Er  pemmikanen  haardfrossen, 
ophugges  den  med  en  øks  i  mindre  partier,  hvorved  disse  smeltei 
hurtigere.  Det  hele  omrøres  over  en  ild,  indtil  en  tyk  grød 

erholdes,  der  er  velfcmagende  samtidig  som  den  ogsaa,  nydt  med 
maade,  er  forholdsvis  let  fordøielig. 

Den  18de  og  19de  mai  gjorde  vi  for  første  gang  noget 
længere  marscher,  idet  vi  paa  begge  disse  dage  tilbagelagde  hen¬ 
ved  35  kilometer.  Den  20de  nødsagedes  vi  derimod  til  at  slaa 
leir  tidlig,  efter  kun  18  kilometers  avanceren,  idet  vi  under 
marschen  blev  overfaldne  af  en  heftig  sydøstlig  vind  med  sne- 
tykke,  der  tvang  os  til  at  stanse.  Vi  gik  straks  igang  med  byg¬ 
ningen  af  en  snehytte.  Men  sligt  kræver  sin  tid,  og  imidlertid 


Vor  snehytte  nær  Humbolt-bræen  under  stormen  den  20de — 22de  mai. 

tiltog  vinden  til  en  rygende  snestorm.  Det  var  derfor  paa  høie 
tid,  da  vi  omsider  fik  os  indlogerede  indenfor  hyttens  lune  vægge, 
Kogeapparatet  kom  igang  og  tungen  paa  glid,  og  under  lun  pas¬ 
siar  fortærede  vi  vort  aftensmaaltid.  Omsider  sank  dog  samtalen 
ben,  og  søvnen  forsøgte  at  vugge  os  i  sine  lykkelige  drømmerier. 
Halvt  slumrende  lyttede  vi  til  stormens  brusen  udenfor,  idet  den 
snart  hævede  sig  som  til  en  tordnende  tale,  snart  sænkede  sig  til 
en  sagte  hvisken. 

I  to  dage  holdt  stormen  os  bundne  i  vor  hytte.  Dette  ufri¬ 
villige  opbold  vilde  vi  vistnok  sat  mere  pris  paa,  hvis  vi  den- 
gang  havde  tænkt,  at  der  skulde  hengaa  halvtredie  maaned, 
inden  vi  næste  gang  kom  under  tag. 

Først  søndag  den  22de  mai  stilnede  vinden  saa  meget,  at  vi 
kunde  tænke  paa  at  røre  paa  os.  Under  udgravningen  af  vore 
nedsneede  slæder  fandt  vi  til  vor  ærgrelse,  at  6  af  vore  10  smaa 
syltetøipakker,  den  eneste  luxus  i  expeditionens  proviantforraad, 
var  sporløst  forsvundne.  Forklaringen  dertil  fik  vi  snart.  Hun¬ 
dene  havde  under  stormen  som  vanligt  benyttet  mangelen  paa 
tilsyn  til  at  gnave  sine  remme  over  og  derefter  at  aflægge  vore 
slæder  et  besøg  og  saa  kastet  sig  over  det  første  det  bedste  spise¬ 
lige,  som  da  var  syltetøiet.  Men  de  stakkels  syndere  fik  jo  ogsaa 
lide  derfor;  thi  den  uvante  lækkerbisken  bekom  dem,  efter  alle 
ydre  kjendetegn  at  dømme,  ikke  videre  vel. 

Stormen  havde  imidlertid  gjort  sneens  overflade  glat  som 
porcelæn,  saa  vi  trods  ujevnhederne  snart  kunde  indvinde  det  for¬ 
sømte.  De  to  følgende  dage  tilbagelagde  vi  tilsammen  over  70 
kilometer  og  benyttede  herunder  hverken  snesko  eller  ski. 

Om  morgenen  den  24de  mai  var  vi  naaede  ret  østenfor 
Humbolt-bræen  og  var  da  i  210  km.s  afstand  fra  Mac  Cormick- 
bugtens  bredder. 

Straks  efter  endt  maaltid  meddelte  Peary  os,  at  det  tidspunkt 
nu  var  kommet,  da  vort  lille  selskab,  i  overensstemmelse  med 
planen,  maatte  dele  sig,  og  to  af  dets  medlemmer  vende  tilbage 
til  Redcliffe  House.  Sagen  var,  at  den  reise,  der  laa  foran  os, 
maatte  antages  at  blive  af  mere  end  almindelig  udstrækning,  om 
dens  formaal  —  bestemmelsen  af  det  grønlandske  fastlands  ud¬ 
strækning  nordover  - —  skulde  kunne  opnaaes.  Det  gjaldt  derfor 
for  os  saavel  at  kunne  reise  hurtig  som  ogsaa  at  kunne  medføre 
proviant  for  et  længere  tidsrum. 

Da  nu  en  hund  paa  indlandsisen  under  nogenlunde  gunstige 
omstændigheder  kan  trække  op  til  125  eng.  og  selv  kun  for¬ 
tærer  1  <tt>  pemmikan  pr.  dag,  var  det  det  ønskeligste  for  os  at  have 
det  størst  mulige  antal  hunde  i  forening  med  de  færrest  mulige 
personer.  Thi  derved  vilde  man  ikke  alene  blive  istand  til  at  med- 
tage  proviant  for  saa  meget  længere  tid,  men  ogsaa  et  fuldstæn- 
digere  udstyr  af  videnskabelige  instrumenter.  Vor  hundestyrke 
bestod  paa  den  tid  af  16  dyr,  et  antal,  der  med  den  øvelse,  vi 
allerede  havde  opnaaet,  nok  kunde  greies  af  to  personer,  hvorfor 
at  fortsætte  længer  for  os  alle  maatte  ansees  for  forkasteligt.  Tre 
kunde  rigtignok  været  baade  behageligere  og  sikrere  i  tilfælde 
af  uheld  under  reisen,  men  dette  tal  var  udelukket,  idet  det  ikke 
kunde  ansees  for  raadeligt  at  sende  en  mand  alene  hjem  til 
vinterkvarteret  fra  det  afsides  liggende  sted,  hvor  vi  befandt  os. 

Løitnant  Peary  bad  nu  den  af  os,  der  maatte  være  villig 
til  at  følge  ham  paa  den  videre  færd  nordover,  om  at  melde  sig, 
og  det  viste  sig,  at  hertil  var  vi  alle  villige.  Saa  udvalgte  han 
mig  til  sin  ledsager,  og  dermed  var,  for  mit  vedkommende,  det 
forløbige  maal  naaet,  som  jeg  havde  sat  mig  allerede  den  dag, 
jeg  i  Philadelphia  havde  meldt  mig  som  deltager  i  expeditionen. 

Vi  sov  nu  for  sidste  gang  i  leir  sammen,  indtil  vi  udpaa 
eftermiddagen  tørnede  ud,  for  straks  at  begynde  de  nødvendige 
forberedelser  før  skilsmissen.  Gibson  og  doktoren  fik  en  af  de 
mindre  slæder  og  to  af  hundene  samt  proviant  for  12  dage  til 
hjemreisen.  Selv  overtog  vi  alle  de  øvrige  hunde,  ialt  14,  samt 
resten  af  slæderne,  som  vi  fæstede  bag  hinanden  i  tauge.  De 
indeholdt  tilsammen  en  proviantbeholdning  af  omkring  1200 

Slæderne  blev  nu  surrede  og  hundene  forspændt,  og  snart 
var  vi  færdige  til  at  sætte  os  i  bevægelse.  Saa  fulgte  nogle 
gjensidige  haandtryk,  svøberne  knaldede,  og  vi  befandt  os  atter 
underveis,  Gibson  og  Dr.  Cook  sydover  mod  Redcliffe  House,  vi 
andre  nordøstover  til  det  fjerne  ukjendte  maal  ved  Grønlands 
Nordkap.  Det  var  noget  vist  høitideligt  over  denne  adskillelsens 
time,  og  sent  vil  vi  nok  alle  glemme  det  øieblik,  da  vi  ved 
midnatstider  langsomt  tabte  hinanden  af  sigte  midt  ude  i  den 
ensomme  sneørken.  Fra  nu  af  afhang  expeditionens  udfald  kun 
af  to  menneskers  skjæbne. 

Vi  opnaaede  kun  at  tilbagelægge  omkring  6  km.  den  nat, 
og  for  første  gang  slog  vi  udpaa  morgensiden  vor  leir  alene. 

Torsdag  morgen  den  26de  mai. 

Vi  tilbagelagde  inat  kun  16  km.  Grunden  til,  at  vi  ikke 
opnaaede  mere,  var  at  den  ene  af  de  to  større  slæder  ved  11-tiden 
sprang  istykker  langs  hele  den  ene  side,  idet  alle  de  5  egetræs 
opstandere  knækkedes  ved  at  slæden  voldsomt  slingrede  nedover 
en  haard  snefane,  indtil  meien  tørnede  braat  mod  en  ujevnhed. 
Vi  havde  selvfølgelig  intet  andet  at  gjøre  end  hurtigst  muligt  at 
forsøge  at  udbedre  skaden.  Vore  reserveliner  maatte  frem  og 
votterne  af,  og  i  tre  timer  var  vi  derefter  beskjæftigede  med  at 
surre  vore  to  større  slæder  sammen  til  en,  der  paa  denne  maade 
kom  til  at  have  tre  meier,  idet  den  løsslaaede  meie  og  de  andre 
vragstumper  simpelthen  havde  maattet  fjernes. 

Under  hele  operationen  blæste  der  en  bidende  kold  vind,  der 
uophørlig  tvang  os  til  at  putte  vore  forfrosne  hænder  ind  paa 
maven.  Omsider  var  vi  dog  færdige  til  at  fortsætte,  og  fornøiede  var 

vi,  for  ved  midnatstider  er  ikke  indlandsisen  netop  det  sted, 
hvor  det  er  nogen  behagelighed  at  sidde  i  timevis  og  pusle  med 
finere  haandarbeide. 

I  tre  nætter  havde  vi  nu  temmelig  ringe  fremgang,  nemlig 
respektive  24,  8  og  6  kilometer,  idet  sneen  var  dyb  og  løs  og 
føret  tungt. 

Den  28de  mai  skjød  vi  den  første  hund.  Eftersom  proviant- 
beholdningen  lidt  efter  lidt  mindskedes  og  slæderne  derved  gjor¬ 
des  lettere,  kunde  vi  nemlig  af  og  til  tillade  os  at  indskrænke 
vort  hundehold.  Derved  opnaaede  vi  ikke  alene  en  besparelse  i 
proviantforbruget,  men  ved  at  benytte  de  slagtede  hunde  som 
foder  for  de  øvrige  erholdt  vi  samtidig  et  tillæg  af  friskt  kjød, 
der  for  os  var  af  ikke  ringe  betydning.  Vi  fik  efterhaanden  en 
stor  øvelse  i  at  flaa  og  partere  hunde;  dog  forblev  det  altid  vor 
ubehageligste  beskjæftigelse  paa  indlandsisen,  og  det  var  med 
saart  hjerte,  at  vi  lidt  efter  lidt  skiltes  fra  disse  dyr,  der  efter¬ 
haanden  var  blevne  os  saa  kjære.  I  begyndelsen  var  der  meget 
faa  af  dem,  der  havde  nogen  appetit  paa  kjødet  af  sine  faldne 
kamerater;  men  senere,  da  hungeren  blev  mere  følelig,  lærte  de 
snart  at  sætte  pris  paa  det. 

Mandag  morgen  den  30te  mai. 

Vi  har  fremdeles  løs  sne  og  tungt  føre,  men  da  vi  inat  til- 
lige  havde  en  svag  heldning  nedover  i  vor  kurs,  viste  odometret 
efter  10  timers  marsch  til  vor  glædelige  overraskelse  24  km. 
Land  fik  vi  isigte  kl.  4  imorges  til  nordvest.  Vi  har  nu  klart 
solskin,  men  samtidig  som  vanlig  en  skarp  bris  fra  det  indre, 
der  faar  den  fine  støvsne  til  at  hvirvle  høit  omkring  os.  Ube¬ 
hagelig  er  den,  da  den  trænger  sig  ind  overalt  paa  os  og  smelter 
ved  legemets  varme. 

Tirsdag  morgen  den  31te  mai. 

Dagen  blev  en  stor  sukces,  idet  vi  noget  over  midnat  fik  fint 
føre  med  haard  pakket  sne,  og  da  vi  ved  6-tiden  stoppede,  havde 
vi  tilbagelagt  hele  32  km.  Veiret  er  fremdeles  klart  med  skarp 
vind.  Nedover  mod  nord  og  nord-nordost  sees  i  det  fjerne  sne- 
dækte  fjeldplateauer.  Det  er  sandsynligvis  egnene  om  Petermann- 
fj  orden. 

Onsdag  morgen  den  Iste  juni. 

Vi  havde  kun  marsclieret  en  ganske  kort  strækning  efter 
opbruddet  fra  vor  sidste  leirplads,  da  vi  med  et  opnaaede  en  vid 

og  udmærket  udsigt  over  Petermann-fj orden  i  hele  dens  udstræk- 
ning.  I  baggrunden  kan  vi  i  den  overordentlig  klare  luft  gjennem 
dens  munding,  dermed  de  høie  lodrette  fjelde.paa  siderne  danner 
ligesom  en  mægtig  port,  se  lige  ud  i  Hall  Basin  eller  betydelig 
nordenfor  den  81de  breddegrad.  Længer  mod  nord  ser  vi  ind- 
landsisen  fremdeles  strække  sig  saa  langt,  øiet  kan  række,  i 
midnatssolens  matte  straaler. 


Passage  over  kjæmpesprækker  nær  Sherard  Osborne-fjord. 

Allerede  tidlig  stansede  vi,  da  vi  paa  grund  af  mægtige 
revner  i  isen  foran  os  ikke  længer  kunde  fortsætte  i  vor  kurs. 
Fra  vor  leir  er  vi  nu  beskjæftiget  med  at  tage  peilinger  til  de 
landstrækninger,  der  er  isigte,  samt  endel  astronomiske  steds- 
observationer.  Temperaturen  er  i  middagssolen  -(-  25°  C.,  i 
skyggen  samtidig  -j-  5°,  og  ikke  et  vindpust  rører  sig. 

Torsdag  morgen  den  2den  juni. 

Forlod  «Camp  Petermann»  inat,  men  maatte  for  at  undgaa 
de  omtalte  revner,  af  hvilke  flere  var  af  en  enorm  bredde,  for¬ 
andre  vor  kurs  fra  nordost  til  ret  øst,  hvilken  retning  vi  holdt 
under  hele  vor  sidste  marsch,  ialt  16  km. 

Fredag  morgen  den  3die  juni. 

Begyndte  marschen  kl.  6  igaaraftes  og  holdt  os  paa  farten 
uafbrudt  i  10 Vs  time  med  undtagelse  af  en  kort  hvil  ved  midnats- 
tider.  Ialt  tilbagelagde  vi  ifølge  vort  odometer  næsten  nøiagtig 
34  km.  Veiret  er  fremdeles  glimrende.  Vi  slagtede  en  anden 
hund  idag  og  delte  den  ud  mellem  de  øvrige.  I  nogle  faa  mi¬ 
nutter  var  den  fortæret.  Vi  har  nu  12  tilbage. 

Natten  til  den  4de  havde  vi  tungt  føre  med  dyb  løs  sne,  saa 
vi  opnaaede  kun  at  tilbagelægge  noget  over  16  km.  Under  den 
følgende  marsch  bedrede  det  sig  dog  noget,  saa  vi  tiltrods  for  en 
stigning  af  700  fod  fra  marschens  begyndelse,  indtil  vi  stansede, 
alligevel  kunde  regne  yderligere  24  km.  til  vor  favør.  Vi  var  da 
ifølge  vore  aneroidbarometre  i  en  høide  af  5  500  fod  over  havet. 
Under  den  første  halvdel  af  den  næste  marsch  steg  vi  nu  yder¬ 
ligere,  saa  vi  ved  midnatstider  havde  naaet  en  høide  af  6  000 
fod,.  hvorefter  vi  atter  jevnt  -og  langsomt  begyndte  at  gaa  nedover. 
Vi  tilbagelagde  under  denne  marsch  28  km.  Den  følgende  reise 
blev  meget  kort,  nemlig  kun  noget  over  16  km.,  idet  vi  blev  op- 
holdt  i  længere  tid  ved  den  foregaaende  dags  leirplads  for  at  tage 
observationer. 

Den  næste  nat  bar  det  fremdeles  nedover,  og  da  vi  desuden 
underveis  fik  en  stærk  sydlig  vind  i  ryggen,  lykkedes  det  os  i 
mindre  end  10  timer  at  tilbagelægge  32  km.  Under  den  derpaa 
følgende  marsch  paa  34  km.,  der  gjordes  under  de  samme  terræn- 
og  veirforholde  som  den  foregaaende,  kom  de  grønlandske  kyst- 
fjelde  paa  ny  isigte,  efterat  vi  nu  i  henimod  en  uge  havde  be- 
fundet  os  «i  rum  sø».  Den  sidste  del  af  marschen  havde  tildels 
gaaet  over  blanke  isflader,  samtidig  som  terrænet  havde  skraanet 
betænkelig  brat  nedover  mod  nord  og  nordost.  Da  vi  stansede  den 
morgen,  var  vi  i  virkeligheden  gaaet  i  en  fælde,  som  det  skulde 
koste  os  adskillige  dages  anstrengelser  atter  at  komme  ud  af. 

Om  natten  mellem  den  9de  og  10de  juni  var  den  sydlige 
vind  øget  til  stærk  storm  med  voldsomt  snefyg,  saa  vi  intet  andet 
havde  at  gjøre  end  at  holde  os  taal modig  under  en  let  olje- 
presenning,  vi  havde  medbragt,  og  som  vi  paa  midten  havde 
hævet  noget  ved  hjælp  af  et  par  snesko.  Men  tæt  var  denne 
improviserede  sovesalon  paa  langt  nær  ikke.  Gjentagende  gange 
maatte  vi  derfor  sope  sneen  i  masser  bort  fra  vore  pelse  og  vort 
lille  kjøkkenstel. 

Om  aftenen  den  10de  juni  var  veiret  atter  straalende  vakkert, 
saa  vi  efter  nogle  observationer  straks  besluttede  os  til  at  fort- 

sætte  reisen.  Men  vi  havde  neppe  avanceret  en  halv  time  efter 
vor  start,  førend  vi  fandt  vor  nordostkurs  afskaaret  af  mægtige 
sænkninger  i  isen,  løbende  østover  ind  i  landet  fra  bræerne  ved 
bunden  af  en  fjord  til  nordvest  af  os,  som  vi  dengang  antog  at 
være  Sherard  Osborne-fjord,  men  som  senere  viste  sig  at  være  St. 
George’s.  Isen  var  nede  i  disse  brede  sænkninger  ganske  skin¬ 
nende  blaa  og  blottet  for  sne,  samt  overalt  gjennemskaaret  af 
mægtige  mørke  revner.  Vi  skjønte  nu,  at  vi  var  kommet  for 
nær  et  af  kyststrækningernes  mægtige  brækomplexer,  og  at  vi 
befandt  os  paa  skraaningen  nedover  mod  en  farlig  gryde,  som 
det  hurtigst  muligt  gjaldt  at  komme  bort  fra. 

«Det  tog  to  hele  dage,»  skriver  Peary,  «af  det  haardeste  og 
mest  nedslaaende  arbeide  under  den  hele  færd  igjen  at  komme 
op  paa  de  jevne  snedækkede  skraaninger  længere  mod  øst.  Og 
i  disse  to  dage  tabte  vi  omkring  25  km.  af  den  fremrykning  mod 
nord,  som  vi  saa  surt  havde  opnaaet.  Bratte,  isede  skraaninger, 
som  vi  maatte  arbeide  os  opover  mod  den  rasende  vind,  tog 
haardt  paa  vore  slæder  og  trættede  vore  hunde,  samtidig  som 
Astrup  og  jeg  plagedes  af  idelige  fald  paa  de  glatte  isflader. » 

Under  dette  arbeide  fik  Nalegaksuak,  vor  bedste  hund  og 
kongen  for  hele  flokken,  forstrukket  en  sene  i  et  af  sine  ben, 
saa  den  blev  arbeidsudygtig.  Saa  lod  vi  den  gaa  løs  bag  slæden 
en  dags  tid,  men  herunder  forsvandt  den.  Rimeligvis  er  det 
stakkels  dyr  blevet  saa  udmattet  underveis,  at  det  ikke  længer 
har  kunnet  fortsætte. 

I  en  af  disse  dage  mistede  vi  tillige  i  en  sprække  vort  ud- 
mærkede  teleskop,  ligesom  vi  ogsaa  engang  var  nærved  at  tabe 
en  af  vore  bedste  hunde  paa  lignende  maade.  Pludselig  forsvandt 
nemlig  Lion,  som  den  hed,  fra  sneens  overflade,  og  da  vi  for- 
sigtig  nærmede  os  op  til  stedet,  fandtes  den  hængende  ca.  3  meter 
nedenunder,  svævende  over  et  dybt  svælg,  men  til  al  lykke  uden- 
for  fare;  thi  trækremmen,  som  forbandt  dens  sæletøi  til  slæden, 
havde  holdt.  I  en  fart  fik  vi  den  op  igjen,  og  med  halen  mellem 
benene  blev  den  atter  placeret  mellem  sine  mere  letbenede 
kamerater. 

Selv  efter  at  vi  atter  naaede  op  i  en  høide  af  6  000  fod 
paatraf  vi  uafladelig  mægtige  revner  i  isen,  der  tvang  os  ud  af 
vor  nordostlige  kurs.  Førsl  natten  til  den  15de  juni  kunde  vi 
igjen  optage  denne  og  tilbagelagde  under  den  følgende  marsch  i 
9  timer  noget  over  21  km.  Grunden  til  denne  korte  strækning 
var  det  uhyre  tunge  føre,  vi  havde  i  den  dybe  løse  sne.  Hele 

dagen  blæste  der  en  stærk  syd-sydvestlig  vind  med  fygsne.  Det 
tunge  føre,  vi  havde,  tydede  paa,  at  vi  var  ifærd  med  at  komme 
for  langt  ind  i  det  indre,  hvor  sneen  gjennemgaaende  er  løsere 
end  ved  kysten,  hvorfor  Peary  den  følgende  nat  satte  kursen  ret 
nordover,  for  igjen  at  komme  noget  lavere  ned.  Thi  vi  var  da  i 
den  temmelig  anseelige  høide  af  6  300  fod.  Vi  riggede  op  seil 
under  denne  marsch,  uden  at  vinden  dog  havde  styrke  nok  til  at 
hjælpe  os  synderlig  fremover.  Lige  efter  vor  start  brak  vor  store 
slæde  atter  istykker,  hvilket  forsinkede  os  tre  timer  med  repara- 
tionsarbeide.  Da  vi  derfor  endelig  slog  leir,  havde  vi  kun  tilbage- 
lagt  en  meget  ringe  strækning,  specielt  da  vi  under  den  sidste 
del  af  marschen  paa  grund  af  det  slette  føre  havde  maattet 
bringe  vore  slæder  frem  i  to  vendinger.  Vi  slagtede  samme  dag 
atter  en  hund,  hvorefter  vi  kun  havde  10  tilbage. 

Ogsaa  under  den  følgende  marsch  maatte  vi  tage  slæderne 
frem  i  to  vendinger,  hvorved  vi  kom  til  at  tilbagelægge  en  tre 
gange  saa  lang  veilængde  som  den,  vi  i  virkeligheden  avancerede, 
eller  30  km.  istedetfor  10.  Samme  nat  iagttog  vi  en  falk,  der 
kom  flyvende  vestenfra,  svævende  tæt  forbi  vor  leir,  for  derefter 
temmelig  snart  at  forsvinde  i  øst.  Vi  kunde  ikke  undlade  at  be- 
tragte  dette  som  et  tegn  paa,  at  Grønland  ved  den  bredde,  hvor- 
paa  vi  dengang  befandt  os,  neppe  kunde  have  nogen  betydeligere 
vidde  fra  vestkyst  til  østkyst. 


Lørdag  morgen  den  18de  juni. 

Vi  kom  ingen  vei  idag.  Sydveststorm  med  snefyg  og  for 
første  gang  en  luft  saa  mild,  at  sneen  kladdede  under  meier  og 
ski.  Vore  hunde  negtede  tilslut  at  arbeide,  efterat  vi  i  henimod 
en  time  forgjæves  havde  søgt  at  faa  slæderne  igang.  Vi  har 
senere  fordrevet  tiden,  saa  godt  vi  har  kunnet,  med  at  sove,  smaa- 
snakke  og  spise  under  vor  presenning,  men  hver  eneste  traad, 
vi  har  paa  kroppen,  er  vaad,  saa  det  ikke  har  været  saa  over- 
vættes  koseligt,  som  en  kunde  tro. 

Ogsaa  den  følgende  nat  mislykkedes  vort  forsøg  paa  at  fort- 
sætte  reisen,  hvorfor  vi  taalmodig  maatte  afvente  koldere  veir  og 
bedre  føre.  I  mellemtiden  benyttede  vi  tiden  til  at  losse  og  om- 
lade  vore  slæder,  hvorunder  enhver,  selv  den  mindste  artikel,  der 
ikke  absolut  maatte  ansees  som  uundværlig,  lodes  tilbage.  Blandt 
disse  var  foruden  en  af  vore  to  soveposer  ogsaa  vor  medicinbox, 
der  neppe  veiede  mere  end  et  par  pund.  Men  paa  denne  maade 
opnaaede  vi  dog  idethele  at  blive  kvit  omkring  75  pund. 


Tungt  føre  nær  den  82de  breddegrad. 

Mandag  morgen  den  20de  juni. 


Vi  havde  inat  klart  veir  med  8  til  10  graders  kulde,  men 
maatte  ikke  destomindre  tage  vore  slæder  frem  i  to  vendinger, 

og  det  uagtet  vi  ingenlunde  sparede 
vore  egne  kræfter  under  træknin- 
gen.  Vi  avancerede  derfor  ialt  neppe 
10  km. 

Den  følgende  nat  var  føret  langt 
bedre,  men  neppe  var  vi  komne  vel 
underveis,  førend  vi  paany  fik  land 
isigte,  dennegang  ret  foran  os,  nemlig 
den  virkelige  Sherard  Osborne-fjords 
kyster.  Vi  blev  altsaa  endnu  engang 
nødt  til  at  afvige  fra  vor  kurs  og 
sætte  østover.  Da  vi  om  morgenen, 
efter  26  km.s  avanceren,  stoppede, 
blæste  der,  som  sædvanlig  saa  nær 
kysten,  en  voldsom  vind  fra  det  indre, 
der  førte  fygsneen  ind  gjennem  selv 
de  fineste  aabninger  i  vore  dragter. 

Onsdag  morgen  den  22de  juni. 
Neppe  havde  vi  tilbagelagt  13  km. 
fra  vor  sidste  leir,  førend  vi  befandt 
os  inde  i  en  saadan  labyrinth  af 
kjæmpesprækker,  at  vi  ikke  længer 
kunde  fortsætte  gaarsdagens  østlige 
kurs.  Heller  ikke  var  vi  tilbøielige 
til  at  ville  gaa  den  samme  vei  til- 
bage  igjen,  som  vi  var  komne,  hvorfor 
vi  straks  gav  os  ifærd  med  at  under- 
søge  styrken  af  de  snebroer,  der  hist 
og  her  forbandt  de  modsatte  sider  af 
de  mægtige  revner,  og  ad  hvilke  vi 
muligens  kunde  komme  over  dem. 

De  befandtes  at  være  mere  end 
solide  nok  for  øiemedet,  men  vi  maatte 
til  gjengjæld  nøie  os  med  en  sydøst- 
lig  kurs.  Mange  af  de  revner,  vi  den 
nat  passerede,  var  over  30  meter  i  bredden  og  neppe  nogen 
under  15  meter.  Hundene  syntes  ligesom  at  ane,  at  der  var  en 

smule  risiko  forbundet  med  passagen  af  dem,  idet  de  i  regelen 
nølede,  førencl  de  indlod  sig  derpaa.  Men  saasnart  de  skjønte, 
at  der  ingen  anden  udvei  var  og  at  de  maatte  gaa,  satte  de 
gjerne  i  sligt  jag,  at  vi  havde  vanskeligt  for  at  følge  dem. 

Forresten  hændte  der  os  et  par  uheld  under  denne  marsch, 
der  dog  heldigvis  ikke  var  af  en  alvorligere  art.  Engang  faldt 
nemlig  to  af  vore  hunde  ned  i  en  spTæk,  en  anden  gang  den 
bagerste  slæde,  der  indeholdt  alt  vort  skibsbrød  samt  et  betydeligt 
kvantum  pemmikan.  Alene  en  fremstaaende  isafsats  nær  randen 
af  sprækken,  der  for  et  øieblik  holdt  slæden  oppe,  indtil  løitnant 
Peary  og  jeg  kunde  ile  til  og  faa  den  halet  op,  reddede  den  fra 
uundgaaeligt  at  forsvinde  i  dybet. 

Paa  grund  af  de  mange  hindringer,  som  passagen  af  revnerne 
lagde  os  iveien,  var  vor  fremgang  kun  langsom,  men  ved  at 
fortsætte  marschen  i  hele  IIV2  time  opnaaede  vi  dog,  at  odo- 
meteret  om  morgenen  udviste  en  tilbagelagt  distance  af  27  km. 

Under  den  følgende  marsch,  som  omfattede  en  strækning  af 
30  km.,  kunde  vi  atter  slaa  ind  paa  vor  gamle  nordostkurs,  i 
hvilken  vi  fremdeles  fortsatte  under  de  to  næste  marscher  paa 
resp.  28  og  33  km. 

Yi  var  nu  i  en  jevn  høide  ^f  6000  fod  og  havde  et  glimrende 
solskinsveir  med  saagodtsom  ingen  vind.  Udsigterne  til  at  naa 
vort  maal  var  lysere  end  nogensinde;  thi  ikke  alene  syntes  alle 
vanskeligheder  nu  at  være  passerede,  men  vi  var  endnu  i  besid¬ 
delse  af  proviant  nok  for  en  betydelig  forlængelse  af  vor  reise, 
samtidig  som  vi  selv  og  hundene  alle  var  i  den  bedste  kondition. 

Intet  under,  at  vi  var  i  et  ypperligt  humør  i  disse  dage. 
Under  marschen  kunde  jeg  endog  af  og  til  høre  Peary  plystre, 
uagtet  jeg  kan  forsikre,  han  tilhører  de  mindre  musikalske  indi- 
vider  i  samfundet,  medens  jeg  selv  efter  fattig  evne  sang  norske 
viser,  saa  hundene,  ret  som  del  var,  maatte  vende  sine  hoveder 
med  de  kloge,  spørgende  øine  rundt  for  at  forvisse  sig  om,  at 
det  dog  var  et  menneske,  de  fremdeles  var  i  følge  med. 

Natten  til  den  26de  tilbagelagde  vi  atter  over  32  km.  Den 
følgende  dag  var  søndag.  Jeg  blev  oppe  indtil  middag  for  at 
tage  en  breddeobservation,  da  jeg  var  meget  spændt  paa  at  vide, 
hvor  langt  nord  de  sidste  seige  marscher  havde  bragt  os. 

Resultatet  var  81  0  58',  hvilket  jeg  straks  meddelte  løitnant 
Peary.  Der  blev  ikke  sagt  mange  overflødige  ord  af  nogen  af 
os  paa  indlandsisen ;  vi  nøiede  os  i  regelen  med  at  tænke  hver 
for  os,  og  det  er  ikke  frit  for,  at  jeg  den  dag,  før  jeg  sovnede, 

lod  tankerne  faa  vinger  at  flyve  med.  Nordover  fløi  de  forbi  de 
nærmeste  breddegrader,  indtil  de  naaede  op  imod  den  85de 
parallel,  hvor  jeg  i  fantasien  havde  udmalet  mig,  at  det  grøn¬ 
landske  fastlands  nordligste  spids  var  beliggende.  En  uge  mere, 
og  intet  i  verden  skulde  forhindre  os  fra  at  være  der.  «Bare 

indlandsisen  ikke  slaar  klik, - -  bare  den  ikke  stanser. - 

Hvorfor  gik  vi  saa  raskt  nedad  bakke  idag?» - «Var  det 

ikke,  fordi  det  lider  paa  det  sidste  med  den  «keiserlige  høivei», 
som  Peary  har  døbt  den?»  —  —  «Skal  vi  virkelig  opleve  at 
komme  længere  nord  end  noget  andet  menneske,  —  lige  hen  i 
polens  umiddelbare  nærhed,  —  —  og  med  saa  simple  midler?» 

—  «Her  er  kræfter  og  begeistring  nok, - bare  den  forbistrede 

indlandsisen  nu  ikke  braastanser.»  Saaledes  laa  jeg  længe  og 
fantaserede,  førend  jeg  sovnede.  Det  var  den  blandt  polar¬ 
forskerne  saa  kjendte  «arktiske  feber»,  der  omsider  for  alvor 
var  kommen  over  mig. 

Men  livet  er  fuldt  af  bitre  skuffelser.  Neppe  var  vi  under¬ 
veis  nordostover  den  samme  aften,  førend  vi  fik  land  isigte  ret  i 
vor  kurs.  I  nord-nordvest  kunde  vi  tydelig  følge  indløbet  til  en 
betydelig  fjord  mellem  de  høie,  mørke  kystfjelde,  og  det  var 
denne  fjord,  hvis  fortsættelse  vi  nu  saa  i  nordostlig  retning. 
Altsaa  atter  en  forhindring  at  arbeide  sig  rundt.  Endnu  engang 
blev  kursen  forandret  til  ret  østover,  men  da  veiret  efterhaanden 
var  blevet  overskyet  med  snetykke,  saa  vi  ikke  længer  kunde 
se  land,  samtidig  som  vi  hurtig  begyndte  at  gaa  nedad  bakke, 
fandt  Peary  det  raadeligst  at  stanse  og  afvente  klarere  veir. 

I  de  følgende  4  døgn  gik  vor  kurs  helt  sydøstlig,  fremdeles 
paa  grund  af  den  nævnte  fjord  —  Victoria  Inlet  — ,  der  aldrig 
syntes  at  ville  tage  nogen  ende,  saa  vor  mistanke  om,  at  den 
muligens  strakte  sig  som  en  kanal  mellem  vest-  og  østkysten, 
med  hver  dag  blev  stærkere.  Vi  tilbagelagde  i  disse  4  døgn 
ubetydeligt  over  70  km. 

Endelig  natten  mellem  den  Iste  og  den  2den  juli  saa  vi  en 
aabning.  i  de  høie  fjelde  til  nordost  af  os,  og  da  denne  aabning 
ikke  kunde  sees  at  være  andet  end  en  fortsættelse  af  den  fjord¬ 
arm  fra  vestkysten,  der  i  de  sidste  dage  havde  tvunget  os  ud  af 
vor  kurs,  begyndte  vi  nu  at  føle  vished  for,  at  vi  her  stod  lige- 
overfor  en  kanal,  der  skilte  de  nordenfor  liggende  vilde  fjeld- 
landskaber  fra  det  egentlige  grønlandske  fastland,  hvorpaa  vi 
befandt  os. 

Der  var  ingen  tid  længer  at  spilde  med  at  reise  mod  sydost, 

hovedsagen  var  nu  at  faa  vide,  om  den  brede  kløft,  vi  saa, 
mundede  ud  i  det  arktiske  ocean  paa  Grønlands  østkyst,  eller 
om  det  blot  var  en  tilsyneladende  aabning,  en  i  det  fjerne  lukket 
fjord  fra  vestkysten.  Dette  maatte  straks  undersøges,  hvorfor 
kursen  sattes  paa  nærmeste  land.  Vi  var  dengang  i  en  høide  af 
5000  fod  over  havet,  men  kom  i  den  nye  retning  hurtig  ned¬ 
over  i  lavere  trakter,  idet  skraaningerne  stadig  blev  steilere,  alt 
eftersom  vi  nærmede  os  den  hemmelighedsfulde  kyst  med  sine 
underlige  rødbrune  fjeldformationer. 

Efter  nogle  timers  hastig  marsch,  hvorunder  Peary,  der  i 
den  sidste  tid  oftere  havde  øvet  sig  i  at  bruge  sine  medbragte 
ski,  var  saa  uheldig  at  brække  den  ene  af  disse,  blev  isens 
skraaning  saa  steil,  at  vi  maatte  stige  diagonalt  nedad  den,  forat 
slæderne  ikke  skulde  løbe  fra  os. 

Saa  skuffende  var  afstandene  i  disse  nye  omgivelser  og  i 
den  vidunderlig  klare  luft,  at  vi  begge,  da  vi  endnu  befandt  os 
i  omtrent  3  km.s  afstand  fra  kystlandet,  sikkert  skulde  have 
svævet  i  den  vildfarelse,  at  vi  naarsomhelst  kunde  have  naaet 
det  med  et  stenkast,  om  vi  ikke  allerede  fra  tidligere  erfaringer 
havde  kjendt  dette  overraskende  fænomen. 

Snart  kunde  vi  nede  ved  snemassernes  rand  skimte  smaa- 
søerne  med  sit  grønne  isvand  og  bræelvene  med  sine  fossefald, 
hvis  dæmpede  brusen  blødt  og  behageligt  naaede  op  til  vore 
lyttende  ører. 

Nærmere  og  nærmere  kom  vi  den  mørke  moræne,  der  strakte 
sig  op  gjennem  ismasserne  imod  os,  og  som  vi  foreløbig  havde 
sat  os  som  maal,  indtil  det  mindeværdige  øieblik  omsider  ind- 
traf,  da  vi  efter  to  maaneders  uafbrudt  ski-  og  sneskoløbning 
atter  kunde  sætte  foden  paa  snefrit  land. 


VIII. 

Paa  vandring  mod  nye  kystep. 


Det  var  omkring  midnatstider,  at  vi  naaede  ned  til  moræ- 
nen,  der  laa  i  en  heide  af  næsten  4  000  fod  over  havet.  Et  par 
snespurve  kvidrede  os  muntert  en  velkomsthilsen  imøde,  og  mel- 
lem  de  store  runde  stene,  der  overalt  bedækkede  grunden,  hørte 
vi  den  indbydende  lyd  af  rindende  kildevand. 

Og  vi  lod  os  ikke  længe  nøde.  Forsigtig  lagde  vi  os  ned  og 
stillede  vor  tørst  af  hjertens  lyst.  Aldrig  havde  livet  forekommet 
os  skjønnere. 

Næsten  straks  drog  Peary  afsted  paa  en  rekognosceringstur 
henover  fjeldstrækningerne  nærmest  indlandsisen,  for  om  muligt 
at  opnaa  en  fri  udsigt  over  kysten.  15  timer  senere  vendte  han 
tilbage  uden  at  have  opnaaet  sin  hensigt.  Men  underveis  havde 
han  opdaget  noget,  som  fik  jægerblodet  i  vore  aarer  til  at  løbe 
hurtigere  end  vanlig:  friske  spor  efter  moskusokser. 

Da  vi  derfor  den  følgende  morgen,  søndag  den  3die  juli, 
gjorde  os  istand  til  en  fire  dages  reise  tilfods  indover  landet,  var 
der  ingen  fare  for,  at  vi  skulde  glemme  riflen  og  patrontasken. 
Forøvrigt  bestod  vort  udstyr  af  theodoliten,  nogle  thermometre  og 
barometre,  fotografi-  og  kogeapparat  samt  proviant  for  fire  dage. 
Saa  slængte  vi  hver  vor  pakke  paa  ryggen  og  drog  afgaarde, 
Peary  foran  og  jeg  bagefter  med  hundeflokken,  ialt  7  dyr.  Slæ- 
derne  og  den  øvrige  udrustning  maatte  vi  selvfølgelig  efterlade 
deroppe  ved  de  mørke  stenrøser. 

Den  allerførste  del  af  færden  eller  noget  over  en  kilometers 
vei  gik  nedover  en  jevn  sneskraaning,  dækket  af  en  vaad  «sørpe», 
gjennemfuret  af  talrige  bække.  Saa  drog  vi  tversover  en  ny 

moræne  og  agede  med  en  rivende  fart  nedover  en  60  til  70  meter 
lang  og  meget  steil  isbakke,  hvorefter  vi  ved  foden  af  samme 
vadede  over  en  strid  bræelv,  og  vi  befandt  os  endelig  paa  selve 
kystlandet,  et  klippeland,  overalt  dækket  af  løse,  skarpe  sten- 
blokke,  strøede  udover  i  den  vildeste  uorden. 

Op  og  ned,  over. dale  og  fjeldtoppe,  langsmed  rivende  strømme 
og  mørke  smaasøer  marscherede  vi  nu  hele  den  lange  dag,  førend 
vi  stoppede.  Og  overalt  fandt  vi  den  samme  uendelige  masse  af 
løse,  skarpe  stene,  der  gjorde  marschen  i  vore  tyndsaalede  sæl- 
skindskamikker  til  en  uafbrudt  lidelse.  Vi  forsøgte  rigtignok  at 
rette  paa  dette  ved  mellem  vore  fødder  og  støvlesaalerne  at  stoppe 
ind  de  forunderligste  ting,  saasom  en  strikket  kalot,  alle  vore 
votter,  adskilligt  mos  og  senere  moskusokseskind,  uden  at  det 
dog  hjalp  stort.  Vi  opnaaede  kun,  at  vore 
vaade  og  elastiske  kamikker  udvidede  sig 
til  uformelige  skindposer,  medens  vore  fød¬ 
der  antog  dimensioner,  der  mindede  om 
hvairossens  luffer. 

Vi  samlede  under  marschen  adskillige 
mineraler  samt  ogsaa  en  del  blomster,  røde, 
gule  og  hvide,  der  hist  og  her  oplivede  det 
golde  landskab.  Vi  passeredé  ogsaa  flere 
gange  temmelig  friske  spor  efter  moskus- 
kvæg.  Om  aftenen,  efter  12  timers  marsch, 
stansede  vi  omsider,  og  saarbenede  og  ud- 
mattede  som  vi  var  havde  vi  neppe  for¬ 
tæret  vort  simple  maaltid  af  pemmikan  og  beskøiter,  førend  vi 
faldt  i  en  velgjørende  søvn  mellem  stenene. 

Den  næste  dag,  den  4de  juli,  amerikanernes  frihedsdag,  var 
en  rigtig  festdag  for  os.  Omtrent  en  time  efterat  vi  havde  sat 
ud  om  morgenen  kom  vi  ud  paa  en  brat,  ca.  4  000  fod  høi 
bjergknaus,  og  herfra  var  det,  at  vi  langt  ude  i  nordost  først 
skimtede  havet,  dækket  af  et  skinnende  hvidt  tæppe.  Østkysten 
havde  vi  naaet.  Men  vi  havde  kun  faaet  et  glimt  af,  hvad  vi 
ønskede  at  se  i  en  større  udstrækning,  og  vi  maatte  derfor  videre 
fremover.  Vi  fortsatte  nu  udover  nogle  bratte  sten  urer  i  et  par 
timers  tid,  men  saa  blev  der  pludselig  slut  med  marschen  for 
den  dag.  Thi  ret  foran  os,  omtrent  en  kilometers  vei  borte,  saa 
vi  noget,  som  straks  lagde  beslag  paa  al  vor  opmærksomhed. 

Et  udbrud  af  glad  overraskelse  fulgte  samtidig  fra  os  begge, 
idet  vi  pegede  fremover  paa  to  sorte  punkter,  der  bevægede  sig 

henover  nogle  mægtige  stenrøser.  Del  var  moskusokser.  Nu 
fulgte  en  liclen  pantomimescene,  hvoraf  resultatet  blev,  at  Peary 
skulde  gaa  efter  dem  med  riflen,  medens  jeg  i  en  hast  skulde 
finde  et  skjulested  for  vore  7  hunde,  som  jo  ikke  maatte  faa 
tæflen  af  vort  dyrebare  vildt. 

Snart  forsvandt  Peary  langs  den  ene  side  af  et  dybt  bække- 
leie,  medens  jeg  blev  tilbage  paa  et  sted,  hvor  dette  gjorde  en 
skarp  sving.  Her  satte  jeg  mig  ned  i  spænding  og  lyttede,  og 
snart  hørte  jeg  ogsaa  fire  skarpe  knalcl  fra  riflen,  der  imidlertid 
kun  forøgede  min  utaalmodighed. 

Endelig  kom  Pearys  høie  skikkelse  tilsyne  oppe  paa  skrænten 
over  mig.  Han  vinkede  og  gestikulerede  og  lo,  saa  jeg  straks 
skjønte,  hvad  der  var  paafærde:  Ferskt  kjød! 

I  et  par  sprang  var  jeg  oppe,  hvor  han  stod,  og  hundene 
med  mig,  og  saa  bar  det  afsted  i  ilmarsch  til  stedet,  hvor 
vort  bytte  laa.  Dette  var  en  slags  myr,  dækket  af  mindre 
stene,  hvor  der  hist  og  her  voksede  lidt  mos  og  græs  og  nogle 
faa  blomster.  Dyrene  var  netop  i  færd  med  at  græsse  her,  da 
Peary  overraskede  dem. 

Det  var  to  voksne  kjør  og  to  unger.  De  tre  af  disse  havde 
han  fældet,  medens  den  mindste  af  ungerne,  en  liden  langbenet 
kalv,  endnu  var  ilive  og  med  sine  spæde  bræg  forgjæves  søgte 
at  formaa  den  livløse  moder  til  at  yde  sin  beskyttelse.  Hastig 
nærmede  vi  os  op  til  de  mørke,  langhaarede  og  vildt  udseende 
dyr  efter  først  at  have  fortøiet  vore  hunde  forsvarlig  til  nogle 
store  stene  i  nærheden.  De  to  voksne  dyr  havde  en  størrelse 
omtrent  som  en  toaarsgammel  ko  og  var  bedækkede  af  langt, 
sort  haar,  der,  naar  de  stod  opreiste,  næsten  berørte  marken ; 
hovedet  var  uforholdsmæssigt  stort,  og  dette,  i  forbindelse  med 
de  tykke,  bøiede  horn  og  det  af  den  lange  man  halvt  tilslørede 
ansigt  gav  dem  et  frygtelig  vildt  og  uhyggeligt  udseende. 

Det  første,  vi  gjorde,  var  at  fotografere  dem  fra  forskjellige 
kanter  og  i  forskjellige  stillinger. 

Dernæst  gik  vi  igang  med  flaaningen.  Da  vi  efter  nogle 
timers  arbeide  var  færdige  hermed  og  skulde  se  til  vor  lille 
spædkalv,  fandt  vi  denne  i  nærheden  ved  nogle  store  stene ;  men 
skrækken  havde  allerede  taget  livet  af  den  stakkels  skabning. 

Det  var  en  selvfølge,  at  der  nu  vilde  blive  stort  festmaaltid 
i  anledning  af  dagen,  saavel  for  os  selv  som  for  vore  hunde,  og 
forberedelserne  tog  straks  sin  begyndelse.  Medens  den  ene  af  os 
fik  sat  kogeapparatet  igang  paa  en  passende  liden  lun  plads, 

skar  den  anden  op  et  sandt  utal  af  store  appetitlige  skiver  af 
raat  kalvekjød.  Disse  blev  serverede  paa  en  vældig  flad  sand- 
sten,  som  vi  valgte  ud  af  et  større  lager  i  nærheden. 

Resten  af  dagen  tilbragte  vi  med  spisning.  Vi  begyndte  at 
riste  det  raa  kjød  over  vor  lille  spirituslampe ;  men  da  dette  viste 
sig  at  tage  lovlig  lang  tid,  gik  vi  temmelig  snart  over  til  at  for¬ 
tære  det  i  raa  tilstand.  Det  var  vel  fordi  vi  var  vante  til  den 
drøie  og  mægtige  pemmikan,  at  vi  ikke  kunde  blive  mætte  paa 
ferskt  kjød  den  aften. 

Udpaa  natten  stoppede  vi  dog  for  sikkerheds  skyld,  da  vi 
begyndte  at  blive  ængstelige  for  os  selv,  og  vi  desuden  høiligen 
trængte  lidt  søvn.  Nogle  kopper  the  med  en  tilsætning  af  melk, 
som  vi  havde  erholdt  fra  et  af  de  skudte  dyr,  dannede  afslut- 
ningen  paa  dette  vort  mindeværdige  maaltid. 

Imidlertid  havde  vi  heller  ingenlunde  glemt  at  sørge  for  vore 
hundes  bespisning.  Denne,  der  foregik  allerede  om  eftermiddagen, 
beskrives  af  løitnant  Peary  i  følgende  ord:  «Saasnart  bagparten 
af  det  ene  dyr  var  flaaet  og  skaaret  løs  fra  den  øvrige  del,  greb 
jeg  den  og  løb  hen  til  det  sted,  hvor  hundene  befandt  sig.  Da 
jeg  fik  øie  paa  dem,  sov  de  alle,  udmattede  som  de  var  af  den 
uvante  hede  og  reisens  strabadser. 

«Miss  Tavenøe»  var  den  første,  der  saa  mig,  idet  hun  som 
vanlig  viste  sig  som  den  mest  aarvaagne  i  flokken.  Hun  hilsede 
min  ankomst  med  et  kort  giædeshyl,  der  straks  bragte  den  ad¬ 
stadige  «Lion»  paa  benene  og  vækkede  alle  de  øvrige.  Saasnart 
det  gik  op  for  dem,  at  det  var  kjød,  friskt,  blodigt  kjød,  jeg  var 
ifærd  med  at  bringe  dem,  fyldtes  luften  med  forventningens  glade 
hyl.  Selv  Pau  (den  nye  konge  siden  tabet  af  den  første),  selv 
han,  der  i  de  sidste  to  dage  havde  vist  tydelige  tegn  paa  stærkt 
ildebefindende,  indtog  sin  vanlige  udfordrende  stilling  og  trængte 
sig  frem  til  fronten  for  at  sikre  sig  det  første  og  største  stykke. 
Nogle  øieblikke  senere  var  alene  to  knokler  tilbage,  den  ene  i 
Pau’s  besiddelse,  den  anden  strengt  bevogtet  af  Lion. 

Jeg  gik  nu  tilbage  for  at  hjælpe  Astrup  med  at  fuldende 
flaaningen.  Et  par  timer  efter,  da  dette  arbeide  var  udført,  tog 
vi  den  ene  af  skrottene  imellem  os  og  bar  den  ned  til  hundene. 

Igjen  den  samme  vilde  ophidselse  som  før.  Nær  ved  stan- 
sede  vi  og  gav  det  svære  legeme  et  sving,  saa  det  havnede  midt 
inde  i  flokken. 

Da  de  nogen  tid  derefter  havde  endt  sit  maaltid,  var  kun 
benene  tilbage  af  det  svære  dyr.» 

Det  blev  langt  paa  nat,  førend  vi  kom  til  ro  den  aften.  Da 
vi  omsider,  trætte  efter  dagens  skiftende  oplevelser,  tullede  os 


ind  for  natten  i  hvert  vort  langraggede  skind  af  en  moskusko, 
randt  Robinson  Crusoe  og  hans  eventyr  os  uvilkaarlig  i  minde. 


Endelig  bestemte  jeg  mig  for  en  med  et  par  vældige  nordiske  drikkehorn  paa  hovedet  ...  og  fyrede. 

Snart  laa  vi  blidelig  i  søvnens  arme,  medens  en  raakold 
nattetaage  sagte  listede  sig  op  fra  den  mægtige  bræ  dybt  under 
os  i  øst  og  bredte  sig  som  et  tæppe  over  det  forladte  landskab. 
Alene  midnatssolen  vaagede  i  den  kjølige  sommernat.  Rød  og 
straalende  streifede  den  langs  henad  fjeldplateauerne  i  nord, 
kastende  det  vilde  landskabs  lange,  kolde  skygger  henover  ind- 
landsisens  glødende  snevidder,  der  høinede  sig  mægtig  mod  den 
dybblaa  himmel  i  syd. 

Allerede  tidlig  om  morgenen  den  næste  dag  begyndte  natte- 
taagen  at  forsvinde,  og  udsigterne  for  dagen  var  lovende.  Netop 
som  vi  holdt  paa  at  stelle  til  vor  frokost,  fik  jeg  øie  paa  endel 
græssende  moskuskvæg  lige  i  nærheden,  denne  gang  i  et  større 
antal,  idet  der  nu  var  6  af  dem  sammen.  Nu  var  det  min  tur 
til  at  bruge  riflen,  og  afgaarde  drog  jeg. 

Da  vi  imidlertid  ikke  kunde  gjøre  anvendelse  af  kjødet  af 
mere  end  et  dyr  til,  og  da  jeg  selvfølgelig  ikke  ønskede  at  fore- 
tage  noget  unødigt  slagteri,  besluttede  jeg  underveis  om  muligt 
at  udvælge  en  okse  som  maal,  hvad  selvfølgelig  vilde  være  det 
mest  interessante,  idet  de  to  af  Peary  den  foregaaende  dag  fæl- 
dede  voksne  dyr  havde  været  kjør. 

Og  det  gik  som  jeg  havde  planlagt.  Saasnart  jeg  var  kom- 
men  dem  paa  skudhold,  bestemte  jeg  mig  for  et  af  dyrene  med 
et  par  prægtige  nordiske  drikkehorn  paa  hovedet;  det  var  tyde¬ 
ligvis  en  af  herrerne  i  selskabet,  og  saa  fyrede  jeg.  De  øvrige 
5  flygtede  et  par  hundrede  fod  ved  lyden  af  skuddet,  hvorefter 
de  igjen  rolig  gav  sig  til  at  græsse,  medens  den  sjette  faldt, 
dødelig  truffen,  til  marken. 

Nu  skyndte  jeg  mig  tilbage  til  leiren,  idet  jeg  ikke  for  øie- 
blikket  havde  tid  til  at  tage  byttet  nærmere  i  øiesyn.  Det  var 
nemlig  vor  plan  i  løbet  af  dagen  at  naa  et  7  til  8  km.  bortlig- 
gende  fjeld,  fra  hvis  top  vi  ventede  at  erholde  udmærkede  ob- 
servationer  og  fotografier  af  kysten,  og  saa  vende  tilbage  til  lei¬ 
ren  før  aften.  Vi  tog  derfor  kun  med  os  proviant  for  et  maaltid, 
et  fotografiapparat,  theodoliten,  kronometrene  samt  vore  hunde. 

Ved  9-tiden  om  formiddagen  havde  vi  naaet  den  omtalte 
fjeldtop,  og  fra  en  høide  af  3  800  fod  havde  vi  her  en  storartet 
og  uforglemmelig  udsigt.  Selve  fj eldet,  hvorpaa  vi  befandt  os, 
og  som  af  Peary  fik  navnet  Navy  Cliff,  endte  mod  nord  i  en 
overordentlig  brat  fjeldvæg,  der  med  kun  faa  afbrydelser  fort¬ 
satte  lige  ned  til  søisen. 

Og  der  nede  ved  fjeldets  fod  laa  en  mægtig  bugt  vidende  sig 

ud  østover  og  omgivet  af  høie,  steile  klippevægge.  Iivor  dybt 
ind  i  landet  denne  bugt  eller  fjord  skjærer  sig,  var  det  os  umu¬ 
lig!  med  sikkerhed  at  afgjøre,  idet  foranliggende  fjelde  stængte 
os  udsigten  nordvestover.  Men  sandsynligheden  taler  for,  at  den 
staar  direkte  i  forbindelse  med  den  dybe  indskjæring  paa  vest¬ 
kysten,  der  bærer  navnet  Victoria  Inlet,  og  sammen  med  denne 


Moskusko  med  kalv. 


danner  en  kanal,  der  afskjærer  de  nordenfor  den  82de  breddegrad 
beliggende  landstrækninger  fra  det  egentlige  grønlandske  fastland. 

Et  faktum  er  det  ialfald,  at  der  mellem  begge  disse  fjorde 
existerer  en  sammenhængende,  af  flere  tusend  fod  høie  fjeld- 
vægge  begrænset  bred  kløft,  og  det  er  alene,  om  bunden  i  denne 
sænkning  langs  dens  midterste  parti  er  beliggende  over  eller 
under  havets  niveau,  at  der  foreløbig  kan  herske  nogen  uvished. 
Geologisk  seet  maa  dog  det  sidste  alternativ  ubetinget  ansees 


som  det  mest  sandsynlige.  At  endvidere  de  omtalte  nordligst  be¬ 
liggende  landstrækninger  er  gjennemskaarne  af  kanaler  i  for¬ 
skjellige  retninger,  eller  med  andre  ord,  at  de  bestaar  af  flere 
adskilte  øer,  tør  vi  vel  med  sikkerhed  antage. 

Lige  under  os  tilhøire  skraanede  en  mægtig,  henimod  20 
km.  bred  isbræ  nedover  til  søisen,  hvor  den  mundede  ud  i  en 
næsten  regelmæ&sig  vifteform.  Paa  den  anden  side  af  denne 
veeldige  isstrøm  hævede  der  sig  et  andet  lodret  fj eld,  betydelig 
høiere  end  det,  hvorpaa  vi  befandt  os,  eller  vel  neppe  meget 
under  de  5000  fod.  Dette  fjeldplateau,  der  var  kronet  af  en 


Navy-klippen. 


fremspringende  tunge  af  indlandsisen,  endte  i  et  steilt  og  over¬ 
ordentlig  iøinefaldende  forbjerg,  beliggende  til  nordost  af  os  og  i 
en  afstand  fra  Navy  Cliff  af  henimod  25  km.  I  nordvest  strakte 
der  sig  lange  regelmæssige  kystfjelde  af  en  rødbrun  farve,  øverst 
ganske  steile,  længer  nede  fladt  skraanende  udover  mod  søisen. 
Vi  fandt  en  ikke  ringe  lighed  mellem  disse  kystfjelde  og  fjeld- 


skrænterne  paa 


den  østre  side  af  Mac  Cormick-bugten, ;  nær 


Redcliffe  House.  Kun  en  enkelt  ensom  snekuppel  kronede  det 
midterste  parti  af  disse  fjelde.  De  øvrige  derimod  var  snefri. 
Fra  disse  og  nordostover,  saalangt  øiet  kunde  række,  strakte  sig 
regelmæssige,  mod  søen  ganske  steile  kystplateauer,  antageligvis 
af  et  par  tusend  fods  høide  og  fuldslændig  snefri  saavel  paa 
topperne  som  ud  mod  havet. 

Med  hensyn  til  aarsagen,  hvorfor  de  grønlandske  landstræk- 
ninger  længst  nordpaa  ikke,  i  lighed  med  landet  søndenfor  den 
82de  breddegrad,  er  skjult  under  evige  sne-  og  ismasser,  saa  er 
det  endnu  for  tidligt  herom  at  danne  sig  nogen  bestemt  mening. 
Men  høist  sandsynligt  er  det,  at  der  her  foreligger  en  kombination 
af  aarsager,  saasom  stærk  aftagen  af  nedbøren  nordover  i  disse 
dele  af  polaregnene,  landstrækningernes  forholdvis  ringe  høide 
over  havet  o.  s.  v. 

Da  vi  foreløbig  havde  stirret  os  mætte  paa  det  vidunderlige 
og  storslagne  natursceneri,  der  laa  udbredt  for  vore  blikke,  fik 
vi  theodoliten  og  de  øvrige  instrumenter  frem.  Nu  tog  vi  en 
række  astronomiske  observationer  for  stedsbestemmelse  (korre¬ 
sponderende  høider  fra  3  timer  før  lokal  middag  til  3  timer  efter) 
samt  talrige  peilinger  til  de  omliggende  fjelde  og  landmærker,  hvor- 
efter  fotografiapparatet  kom  frem  for  flittig  at  benyttes  sammen 
med  skitse-  og  dagbøger. 

Omsider  var  vi  færdige  med  den  alvorligere  del  af  arbeidet, 
og  efterat  have  plukket  nogle  blomster  og  samlet  nogle  faa 
mineraler,  satte  vi  os  hyggelig  ned  i  solstegen  ude  paa  fjeldets 
afsats  og  fortærede  den  medbragte  niste.  Herunder  fik  Peary 
frem  en  liden  sølvflaske,  der  indeholdt  whisky,  som  han  havde 
medbragt  for  muligt  sygdomstilfælde,  og  af  denne  tog  vi  os  hver 
en  slurk,  samtidig  som  Peary  døble  den  nyopdagede  bugt  Inde- 
pendence  Bay  til  ære  for  De  forenede  Staters  uafhængighedsdag, 
den  4de  juli,  den  dag,  da  vi  først  havde 
\  skuet  ned  i  den. 

^Éjw  Saa  byggede  vi  paa  stedet  en  høi  varde 

af  store  kampestene,  og  i  midten  af  denne 
efterlod  vi  i  en  liden  flaske  en  kortfattet 
g  om  vore  oplevelser  paa  turen 
nordover.  To  medbragte  silke- 
flag  vaiede  ogsaa  en  stund  i 
den  friske  sommerbris  fra  en 
mellem  stenene  fæstet  tynd 
bambusstang. 

Udpaa  eftermiddagen  pak- 
kede  vi  atter  sammen  de  faa 
Sager,  vi  havde  bragt  med  os, 
og  vi  var  færdige  til  at  begynde 
hjemreisen.  Men  endnu  en¬ 
gang  maatte  vi  kaste  et  af- 


nerecnn 

Isen,  der  dækkede  den  mægtige  bugt,  var  tilsyneladende 
ganske  jevn.  Langt  ude  mod  dens  midte  kunde  vi  øine  mørke 
schatteringer,  der  utvilsomt  skyldtes  de  talrige  vandpytter,  der  om 
sommeren  danner  sig  paa  ethvert  isdække  der,  hvor  dette  er 
ifærd  med  at  smelte.  Talrige  isbjerge,  spredte  udover  fladen, 
saa  langt  vi  kunde  øine,  vidnede  om,  at  søen  selv  paa  disse  høie 
bredder  fra  aar  til  andet  maa  være  aaben  for  en  kortere  tid  af 
sommeren. 

Mon  der  langs  disse  kyster  fandtes  menneskelige  væsener, 
der  her  havde  opslaaet  sine  spredte  boliger  og  førte  sin  nøisomme 
tilværelse  længer  nord  endog  end  vore  venner  paa  den  anden 
side  af  den  isdækte  kjæmpeø?  Nogen  umulighed  var  det  ikke. 
Og  at  de  muntre  eskimoer  engang  har  passeret  disse  kyster  med 
sine  brogede  karavaner  af  slæder  og  hunde  paa  veien  til  den 
endnu  beboede  østkyst,  derom  har  jeg  for  min  del  ikke  den  ringeste 
tvil.  Visselig  vikle  man  hist  og  her,  om  man  søgte,  kunne  finde 
de  forfaldne  levninger  af  de  fordums 
jordhytter,  hvori  disse  mærkelige  men¬ 
nesker  havde  trodset  polarvinterens 
frygtelige  kulde  og  langvarige  mørke! 

Men  for  os  var  desværre  saadanne 
interessante  forskninger  nede  i  søisens 
nærhed  ganske  udelukkede.  Dertil  var 
afstanden  mellem  vort  proviantdepot 
ved  indlandsisens  rand  og  kystisen 
altfor  betydelig  og  frem¬ 
komsten  over  landet  for 
besværlig  og  farefuld. 

En  anden  sag  havde  det 
været,  om  vi  havde  naaet 
disse  kyster  tidligere  paa 
aaret,  medens  sneen  end¬ 
nu  fyldte  bækkeleierne 
og  gjorde  dem  til  nogen- 
lunde  fremkommelige 
veie  for  slæde  og  hunde- 
spand. 

Vi  skulde  da  have 
naaet  kystisen  med  et 


Den  fældede  okse. 

rigeligt  proviantforraad  og  uden  vanskeligheder  have  udstrakt 
vor  reise  nordover  over  denne. 

Nu  derimod  var  det  kun  under  farer  og  med  det  yderste 
besvær,  at  det  var  lykkedes  os  at  naa  de  40  km.  ned  til  Navy- 
klippens  udsigt,  og  endnu  var  utvilsomt  den  værste  del  af  veien 
—  nedstigningen  fra  en  høide  af  4  000  fod  til  havets  overflade  - — 
tilbage.  Friskt  kjød  havde  vi  rigtignok  skaffet  os  underveis,  og 
mere  kunde  vi  have  erholdt,  havde  vi  ønsket.  Men  hvorledes 
nyttiggjøre  dette  til  en  reise  paa  søisen?  I  en  dag  alene  vilde 
vi  sammen  med  vore  hunde  fortære  omkring  30  ®  kjød,  og  til 
kysten  var  fra  jagtfeltet  neppe  under  to  dages  reise.  Som  man 
ser,  et  noksaa  baabløst  problem. 

Og  med  tungt  hjerte  maatte  vi  vende  ryggen  til  disse  kyster 
netop  nu,  da  vi  befandt  os  paa  tærskelen  til  de  hemmelighedsfulde 
egne,  der  udgjør  jordklodens  nordligste  areal.  Men  en  trøst  havde 
vi  under  vore  vemodige  betragtninger :  Vore  planer  var  gjennem- 
førte,  vort  maal  naaet,  og  expeditionens  langvarige  bestræbelser 
kronede  med  sukces! 

Ud  paa  aftenen  var  vi  atter  tilbage  ved  vor  leir,  hvor  vi  efter 
et  solid  maaltid  begav  os  bort  i  nærheden  for  at  se  paa  morgenens 
jagtudbytte.  Dette  var  en  stor  okse.  Med  en  pennekniv  lykkedes 
det  mig  med  meget  besvær  at  afsage  dens  vakre  horn,  som  det  var 
min  hensigt  som  trofæer  at  bringe  med  hjem  til  civilisationen. 
Umagen  med  at  sage  dem  af  kunde  jeg  imidlertid  have  sparet  mig. 
For  de  blev  ved  en  senere  anledning  efterglemt  paa  indlandsisen 
og  befinder  sig  endnu  i  dette  øieblik  nordenfor  den  81de  breddegrad. 

Den  næste  morgen,  før  vi  begav  os  paa  tilbageveien  til 
indlandsisen,  slap  vi  de  endnu  ikke  ganske  mætte  hunde  løs  paa 
resterne  af  de  forgaaende  dages  jagtudbytte,  og  først  da  deres 
glubende  appetit  var  tilfredsstillet  saa  grundig,  at  de  ikke  kunde 
mere,  begav  vi  os  afsted.  Paa  veien  opover  passerede  vi  skelettet 
af  en  moskusokse.  Den  omstændighed,  at  de  fleste  af  dettes 
ribben  var  brukne  og  spredte  omkring  paa  stedet,  samt  visse 
cfterladenskaber,  som  vi  fandt  i  nærheden,  bragte  os  til  den 
slutning,  at  det  var  høist  sandsynligt,  at  der  fandtes  ulve  i  egnene 
deromkring.  Imidlertid  har  vi  intet  absolut  bevis  for,  at  dette  er 
tilfældet;  men  i  ethvert  fald  tror  jeg  med  sikkerhed  at  kunne 
paastaa,  at  det  ikke  har  været  polarræven. 

Underveis  saa  vi  ogsaa  spor  efter  hare  og  ræv,  ligesom  vi 
observerede  to  ravne  og  flere  strandsnepper,  ja  endog  humler, 
sommerfugle  og  fluer. 

Tilbagereisen  opover  til  morænen  ved  indlandsisen  var  ikke 
mindre  besværlig  end  nedturen  havde  været.  Thi  baade  løitnant 
Peary  og  jeg  havde  fyldt  vore  renskindstrøier  vel  med  kjødstykker, 
før  vi  rullede  dem  sammen  og  slængte  dem  paa  ryggen.  De 
fire  stærkeste  af  hundene  bar  ogsaa  hver  ca.  20  ®  kjød  paa 
kløvhestmaner.  Under  almindelige  omstændigheder  vilde  dette 
experiment  aldrig  ladet  sig  udføre.  Men  de  gode  dyr  var  nu 
saa  fuldproppede  med  føde,  at  de  delikate  kjødstykker,  der  hang 
og  dinglede  dem  om  skuldrene,  ikke  længer  formaaede  at  øve 
den  ringeste  tiltrækning  paa  dem. 

To  dage  tog  det  os  at  naa  tilbage  til  vore  slæder,  og  ved 
ankomsten  did  var  baade  vi  og  hundene  saa  saarbente,  at  det 
ikke  kunde  være  tale  om  straks  at  begynde  færden  hjemover. 
Et  døgns  hvile  vilde  ialfald  først  være  nødvendigt.  Herunder 
udførte  vi  de  faa  forberedelser,  der  udkrævedes  til  reisen.  Saa- 
ledes  reducerede  vi  blandt  andet  den  store  tremeiede  slæde  til  sine 
oprindelige  dimensioner  samt  fornyede  de  fleste  af  dens  surringer. 

Saa  reparerede  vi  vore  temmelig  medtagne  pelse  og  ben- 
klæder,  lappede  vore  kamikker,  eftersaa  stropper  og  paabindinger 
paa  ski  og  snesko,  og  vi  var  atter  engang  færdige  til  at  gjennem- 
krydse  indlandets  snevidder  og  trodse  dets  storme. 


IX. 

Jljemovef  gjennem  skyepne. 


Det  var  om  aftenen  den  8de  juli,  at  vor  hjemreise  begyndte, 
og  med  underlige  følelser  var  det,  at  vi  for  sidste  gang  kastede 
blikket  tilbage  paa  disse  øde  og  mystiske  egne,  hvor  vi  i  6  dage 
havde  ført  en  eiendommelig  og  mindeværdig  tilværelse.  Aldrig 
havde  tidligere  nogen  hvid  mands  fod  betraadt  disse  ensomme 
fjeldplateauer  og  disse  mørke,  tause  dale,  og  ikke  vidste  vi,  hvor- 
mange  aar  der  vilde  hengaa,  førend  de  igjen  skulde  besøges  af 
menneskelige  væsener. 

Da  vi  stansede  den  følgende  morgen,  havde  vi,  trods  en 
stigning  af  1000  fod,  allerede  tilbagelagt  en  strækning  af  17  km. 
i  sydvestlig  retning.  Føret  var  udmærket,  og  i  løbet  af  den  føl¬ 
gende  marsch  forbedrede  vi  betydelig  vor  første  rekord,  idet  odo- 
metret  denne  gang  om  morgenen  viste  34V2  km.  og  barometrene 
en  stigning  af  1300  fod!  Den  derpaa  følgende  nat  atter  henved 
1000  fod  paa  lidt  over  33  km.,  hvorefter  endelig  600  fod  paa  32 
km.  Efter  denne  sidste  marsch  skjød  vi  den  svageste  af  vore 
gjenlevende  7  hunde.  —  At  vi  tilslut  maatte  ende  i  skyerne,  var 
klart.  Thi  vor  høide  var  allerede  dengang  7  300  fod,  og  endnu 
skraanede  snefladen  jevnt  opover  i  vor  kurs.  Mærkelig  nok  var 
skraaningen  nedover  mod  øst  fra  vor  leirplads  i  disse  dage  bety¬ 
delig  stærlcere  end  mod  nord,  hvoraf  vi  sluttede,  at  vi  befandt  os 
paa  østsiden  af  det  efter  længden  af  den  grønlandske  indlandsis 
løbende  høideplateau. 

Under  de  netop  nævnte  fire  første  marscher  af  hjemturen 
havde  vi  stedse  været  begunstigede  af  det  deiligste  klarveir.  Men 

nu  skulde  det  for  lange  tider  blive  slut  paa  den  herlighed.  Om 
aftenen  den  12te  juli  vaagnede  vi  til  en  begyndelse  i  den  mest 
forrygende  snestorm,  vi  endnu  havde  oplevet  siden  opholdet  ved 
Humbolt- bræen.  At  tørne  ud  og  fortsætte  reisen  kunde  der 
ikke  være  tale  om,  hvorfor  vi  foreløbig  maatte  blive  liggende, 
hvor  vi  var,  Peary  i  ly  af  «kjøkkenet»,  det  vil  sige  nogle  sne- 
blokke,  dækket  af  et  lidet  lærredsraaseil,  jeg  under  oljepresen- 
ningen,  og  begge  halvt  nedsneede.  Nogen  konversation  kunde 


Vi  tørnede  ud  kl.  7,  netop  som  uveiret  syntes 
at  trække  bort . 


der  ikke  være  tale  om,  vi  fik  os  i  høiden  en  lur  en  gang  imellem 
og  fordrev  forøvrigt  tiden  med  at  lytte  til  den  hylende  storm,-  som 
med  voldsomhed  styrtede  sig  fra  det  indre  plateau  nedover  skraa- 
ningerne  mod  den  vikle  østkyst. 

I  to  døgn  holdt  veiret  os  bundne,  men  da  stormen  fremdeles 
syntes  at  ville  fortsætte,  besluttede  vi  at  trodse  den.  Thi  at  ligge 
længer  uvirksomme  blev  os  uudholdeligt,  vante  som  vi  var  til 
vor  daglige  10  å  12  timers  marsch.  Vi  tørnede  ud  kl.  7  aften, 
netop  som  uveiret  til  alt  held  syntes  at  trække  bort,  og  medens 

Peary  gik  igang  med  at  udgrave  de  nedsneede  sløeder,  var  jeg 
bekjæftiget  med  at  løse  den  sammenfrosne  gordiske  knude,  som 
hundene  havde  frembragt  paa  trækremmene  ved  sin  rastløshed 
under  stormen. 

Kl.  8  kom  vi  afsted,  og  da  føret  sletikke  var  af  det  værste, 
lykkedes  det  os  at  tilbagelægge  gode  32  km.,  før  vi  stansede. 
Men  stormen  var  under  marschen  atter  begyndt  at  rase  med  sin 
gamle  styrke. 

Vi  lagde  denne  nat  mærke  til,  at  vi  paa  grund  af  vor  tem¬ 
melig  betydelige  høide  over  havet  stedse  befandt  os  midt  oppe  i 
de  forbidrivende  skymasser. 

Mørke  og  uhyggelige  feiede  de  svære  banker  henover  sne- 
fladen  imod  os,  nu  og  da  indhyllende  os  i  en  tæt  taage. 

Saa  lysnede  det  atter  lidt  for  en  tid,  men  aldrig  mere,  end 
al  vi  hvert  øieblik  maatte  stanse  for  at  raadspørge  kompasset 
om  vor  retning. 

Peary  karakteriserer  denne  marseh  som  en  af  de  mest  ned- 
trykkende  paa  hele  reisen. 

«Efter  vor  stans  ved  lunchtider,»  skriver  han,  «blev  jeg 
nødt  til  at  bytte  plads  med  Astrup,  saaledes  at  jeg  selv  overtog 
styringen  af  hundene,  for  derved  at  faa  noget  at  optage  tankerne 
med.  Thi  ensformigheden  ved  uafladelig  at  vandre  fremad  mod 
intet,  var  ikke  længer  til  at  udholde.» 

Fra  den  dag  af  byttede  vi  jevnlig  pladse,  saaledes  at  jeg 
oftere  kom  til  at  gaa  foran  og  sætte  kursen,  medens  Peary  gik 
ved  siden  af  slæden  og  opmuntrede  hundene,  naar  det  en  sjelden 
gang  kunde  være  nødvendigt.  Jeg  er  tilbøielig  til  at  tro,  at 
denne  lille  afveksling  i  vort  daglige  liv  under  hjemturen  reddede 
os  fra  efterhaanden  at  hensynke  i  en  mental  slaphedstilstand, 
der  lettelig  kunde  have  medført  alvorlige  følger. 

Lad  mig  skildre  et  døgn  af  vort  liv  paa  indlandsisen,  saa¬ 
ledes  som  det  artede  sig  maaned  efter  maaned  med  en  aldrig 
svigtende  regelmæssighed: 

Klokken  kunde  være  omkring  5  om  eftermiddagen,  da  vi 
efter  en  styrkende  søvn  begyndte  at  røre  paa  os  og  veksle  nogle 
ord  om  veiret,  klokkeslettet  og  lignende.  Naar  saa  tiden  var  inde 
til  at  tænke  paa  frokosten,  gik  den  af  os,  hvis  tur  det  var  til  at 
koge,  igang  med  at  tænde  den  lille  spirituslampe  og  lave  vor  the. 
Først  smeltedes  sne  nok  til  våndet,  og  naar  dette  omsider  kogte, 
slap  vi  den  lille  terning  af  presset  the  ned  i  det  dampende  kar. 
Saa  tilsattes  hermetisk  melk,  der  tillige  ved  sit  temmelig  betyde- 

lige  procentindhold  af  sukker  tjente  istedetfor  dette  stof,  og  fro¬ 
kosten  kunde  serveres. 

Den  anden,  der  under  kogningen  vanlig  benyttede  tiden  tit 
en  sidste  lur,  blev  nu  vækket,  og  snart  var  maaltidet  i  fuld  gang. 
Det  bestod  foruden  af  2  blikkoppe  med  the  til  mands,  6  beskøiter, 
A  til  A  *5)  pemmikan  samt  en  liden  frossen  klump  af  usaltet 
smør;  desuden  i  regelen  som  desserten  hel  eller  halv  kop  vand, 
om  lampens  spiritusbeholdning  tillod  en  saadan  luksus. 

Naar  saa  frokosten  var  tilende,  overtog  jeg  pakningen  af 
slæden,  medens  Peary  løste  hundene  fra  den  i  sneen  i  nærheden 
nedrammede  askestav,  ordnede  deres  trækremme  og  fæstede  dem 
til  slæden.  Herunder  var  det  dog  ikke  muligt  at  forhindre  dem 
i  først  at  styrte  sig  i  vildt  kapløb  bort  til  den  lille  fordybning  i 
sneen,  hvor  kjøkkenet  havde  ligget,  efter  levninger.  Disse  bestod 
gjerne  af  nogle  udkogte  theblade  samt  endel  papir,  der  havde 
været  om  smørret.  Morsomt  var  det  at  se  Pearys  lange  skikkelse 
med  syvmilsskridt  blive  trukket  bortover  til  stedet,  hvor  et  vold¬ 
somt  slagsmaal  opstod.  Aften  efter  aften  gjentog  dette  kapløb 
sig,  uagtet  resultatet  paa  forhaand  var  afgjort.  Den  lille  Miss 
Tavenøe,  hvis  trækrem  var  den  længste,  fik  thebladene,  den 
lromme  Panipka  papiret,  men  resten  af  flokken  fik  juling  af  Pau, 
hvis  kongelige  vrede  over  stadig  at  blive  snydt  for  de  nævnte 
delikatesser  med  rette  var  optændt. 

Var  vi  endelig  ved  7-tiden  færdige  til  at  sætte  os  i  be- 
vægelse,  blev  endnu  barometerhøiden  og  temperaturen  tagen  samt 
odometret  aflæst,  hvorefter  Peary  sprang  et  stykke  foran  slæden, 
lokkende  paa  hundene.  Herunder  svang  jeg  svøben,  indtil  i  et 
gunstigt  øieblik  alle  trækremme  strammedes.  Et  raskt  spændtag 
i  sneen,  efterfulgt  af  et  passeligt  seigt  ryk  i  slædens  forstevn, 
satte  i  samme  øieblik  det  henimod  1000  18>  tunge  læs  i  langsom 
bevægelse.  Lidt  efter  strammedes  linen,  hvortil  den  lette  bagre 
slæde  var  fæstet,  svøben  knaldede  atter,  og  karavanen  var  under 
fremrykning. 

Nogle  minutter  før  midnat  stansede  vi  for  at  sammenligne 
kronometrene,  ligesom  ogsaa  temperaturen  og  barometerhøiden 
paanyt  blev  tagen  og  odometret  aflæst.  Samtidig  indtog  vi  gjerne 
vort  enkle  lunchmaaltid,  der  bestod  enten  slet  og  ret  af  et  stykke 
pemmikan  eller  af  nogle  smaa  plader  kjødpulver-chokolade.  Saa 
stellede  vi  lidt  paa  hundenes  trækremme,  snakkede  sammen  om 
et  eller  andet  nærliggende  emne,  som  slæden,  hundene  eller  føret, 
indtil  nattevinden  fra  det  indre  begyndte  at  svi  i  næse  og  kinder. 

medens  fødderne  blev  svalere  end  behageligt,  og  vi  satte  os  igjen 
i  bevægelse.  Ialt  vårede  vor  stans  ikke  over  en  halv  time. 

Marschen  før  midnat  var  kjedelig  nok,  men  efterpaa  blev 
den  sandelig  ikke  bedre.  Tale  sammen  kunde  der  ikke  være 
tanke  paa,  dertil  var  afstanden  mellem  os  for  stor.  Vi  maatte 
nøie  os  med  at  tænke  og  udviklede  os  snart  til  rene  filosofer. 
Alle  spørgsmaal,  der  havde  været  brændende  inden  menneske¬ 
heden  før  vor  afreise  fra  civilisationen,  blev  omhyggelig  veiede 
og  om  mulig  straks  afgjorte.  Fremtidsplaner  undfangedes,  luft- 
kasteller  blev  byggede.  Forlængst  henrundne  aar  af  ens  liv  pas- 
serede  revue,  begivenheder  i  hjemmet  opfriskedes,  og  skoletiden 
stod  igjen  lys  levende  for  en.  Døde  folk  blev  trukne  op  af  sine 
grave,  forat  man  med  dem  kunde  fornye  halvt  forglemte  bekjendt- 
skaber,  vakre  melodier  maltrakteredes,  medens  alle  de  unge 
damer,  man  maatte  have  følt  sig  tiltrukket  af  fra  7  aars  alderen 
og  opover,  fik  danse  alfedanse  foran  en  paa  sneen. 

Men  tilslut  sagde  hjernen  pas.  Den  nægtede  at  præstere 
nye  tanker,  materialerne  var  opbrugte.  Saa  fik  vi  bruge  det 
gamle  repertoire,  noget  der  jo  ogsaa  gik  bra  i  en  tid.  Men  saa  til- 
sidst  var  det,  at  tomhedens  trykkende  mare  for  alvor  begyndte 
at  sænlce  sig  ned  over  os.  Især  blev  hjemturens  dræbende  ens- 
formighed  os  en  næsten  uudholdelig  pine.  Thi  paa  veien  nord¬ 
over  var  vi  med  hver  dag  komne  længere  ind  over  nye  og 
ukjendte  trakter,  og  forventningen  om,  h.vad  fremtiden  vilde  bringe, 
og  spændingen  om,  hvor  vi  tilsidst  kunde  ende,  stimulerede  os 
saa  stærkt,  at  vi  ganske  glemte  reisens  besvær] igheder.  Nu  der- 
imod  var  det  en  anden  sag.  Vi  vidste  kun,  at  veien  hjem  var 
lang  og  gik  over  en  kold  og  livløs  slette,  hvor  vi  i  ugevis  maatte 
anstrenge  os  til  det  yderste  for  at  komme  velbeholdne  over. 

En  ikke  ubetydelig  aarsag  til  ensformigheden  deroppe  havde 
vi  i  den  komplette  mangel  paa  variation  i  lysmængden  døgnet 
rundt.  Thi  vi  havde  jo  ikke  engang  den  afveksling,  som  skift- 
ningen  mellem  dag  og  nat  her  paa  vore  breddegrader  frembyder. 
Det  hele  var  en  uendelig  ensformig  og  lang  dag,  hvorunder  solen 
langsomt  og  uafladelig  vandrede  rundt  paa  himmelen,  kun  af  og 
til  skjult  af  fantastisk  formede  skyer,  der  gjennem  de  blaa  sne- 
briller  fik  et  underligt  tungt  og  dystert  udseende. 

Det  indtryk,  indlandsisen  paa  en  smuk  solskinsdag  gjør  paa 
beskueren,  er  storslagent  og  imponerende.  Dette  af  kun  to  hoved- 
farver  sammensatte  billede,  nemlig  den  uendelige  hvide  sneflade 
og  ovenover  den  dybe  blaa  himmelhvælving,  er  noget  saa  uvant 

og  simpelt  og  clog  saa  straalencle  skjønt,  at  man  vanskelig  senere 
i  livet  kan  glemme  det.  Men  i  længden  virker  det  naturligvis 
trættende  ved  sin  fuldstændige  mangel  paa  liv,  og  jeg  husker 
endnu,  med  hvilket  usigeligt  velbehag  jeg  efter  fremkomsten  til 
østkysten  lod  øinene  glide  henover  de  mørke  og  vildt  udseende 
fjeldrækker,  der  i  det  øieblik  forekom  mig  som  smilende  land- 
skaber. 

Yore  marscher  strakte  sig  i  regelen  over  et  tidsrum  af  10 
til  11  timer,  og  var  saaledes  en  marsch  begyndt  ved  7-tiden  om 
aftenen,  endte  den  gjerne  først  henved  6-tiden  den  følgende  morgen. 

Da  vi  nu  gjennemsnitlig  pr.  time  under  normale  omstændig- 
heder  tilbagelagde  en  ubetydelighed  over  3  kilometer,  kom  marsch- 
længden  i  regelen  til  at  gaa  op  i  noget  over  30  kilometer.  Sær¬ 
lig  følte  vi  en  betydelig  tilfredsstillelse,  naar  vi  kunde  bringe  den 
op  i  32  km.  (20  eng.  mile),  der  netop  svarede  til  20  000  omdrei¬ 
ninger  af  vort  odometerhjul. 

Saasnart  det  var  bestemt  at  gjøre  leir,  begyndte  Peary,  der 
som  regel  kunde  være  et  par  hundrede  meter  foran  mig  og  hunde- 
flokken,  at  stikke  hist  og  her  i  sneen  .med  den  tynde  bambus¬ 
stang,  han  altid  bar  i  haanden,  og  med  dette  drev  han  paa,  ind- 
til  han  fandt  en  plads,  hvor  sneen  var  fast  nok  for  udhugning 
af  sneblokke.  Saasnart  dette  var  opnaaet,  stoppede  han,  plantede 
bambusstaven  ved  sin  side  og  raabte  «Teima»  (esk.  for:  «Det  er 
nok»)  af  al  kraft  henimod  os.  Da  glemte  hundene  af  glæde  sin 
træthed,  og  i  livligt  firsprang  satte  de  afsted,  til  de  naaede  Peary, 
i  hvis  nærhed  de  snart  leirede  sig  for  i  mag  at  strække  sine 
mødige  lemmer. 

Saa  aflæstes  atter  alle  instrumenter,  og  surringerne  om 
slædens  ladning  løsnedes.  Derefter  bandt  Peary  hundene  til 
askestaven,  som  han  nedrammede  i  sneen  et  snes  meter  i  læ  af 
vor  slæde,  hvorefter  han  fodrede  dyrene  hver  med  1  *8  pemmikan. 
Medens  han  var  beskjæftiget  paa  denne  maade  udførte  jeg  ved 
hjælp  af  en  lang  kniv  murværket  til  vort  kjøkken. 

Dettes  konstruktion  var  følgende:  En  fordybning  i  sneen 
lVa  fod  høi,  8X3  fod  i  firkant;  de  sneblokke,  der  erholdtes  fra 
samme,  benyttedes  til  bygningen  af  en  mur,  der  strakte  sig  tvers- 
over  langs  fordybningens  ene  endevæg  og  halvveis  nedover  de  to 
langvægge.  Over  murene  lagdes  en  eller  to  ski,  herover  straktes 
igjen  et  lidet  seil  af  bomuldslærred,  holdt  nede  ved  hjælp  af 
sneblokke.  I  den  inderste  ende  af  dette  halvdækkede  skur 
placeredes  den  saakaldte  «kjøkkenkasse»,  der  indeholdt  dagens 

rationer  af  melk,  the,  ertemel,  Liebigs  extrakt,  beskøiter  og 
pemmikan  samt  to  blikkopper,  to  theskeer,  en  større  ske,  en  kniv, 
spirituslampen  og  en  æske  fyrstikker  indpakket  i  vandtæt  papir. 

Øieblikkelig  kjøkkenet  var  færdigt,  tændte  dagens  kok  lam¬ 
pen  og  tilberedte  ertesuppen,  medens  den  anden  gjerne  gjorde 
sine  dagbogsoptegnelser  samt  indsmurte  sit  sprukne  ansigt  grun¬ 
dig  med  vaselin.  Var  dette  gjort,  sovnede  han  vanligvis  paa 
stedet,  men  kun  for  et  øieblik  efter  at  blive  vækket  med  en  duf¬ 
tende  kop  ertesuppe.  Med  en  stille  følelse  af  lykke  fortæredes 
nu  denne  sammen  med  et  halvt  pund  pemmikan.  1  mellemtiden 
producerede  lampen  thevand,  der  snart  bragtes  til  kogepunktet. 
Vor  værste  hunger  var  ved  denne  tid  stillet,  og  var  vi  ikke  alt¬ 
for  trætte  efter  marschens  besværligheder,  talte  vi  gjerne  sammen 
under  resten  af  maaltidet,  der  bestod  af  6  beskøiter  og  halvanden 
kop  the  til  mands.  Dermed  var  døgnets  bovedmaaltid  tilende,  og 
vi  følte  delte  ubeskrivelige  velvære,  som.  enhver  friluftsmand  vil 
have  kjendt  efter  en  anstrengt  dag. 

Nu  trak  kokken  sig  tilbage  til  sit  hi,  medens  den  anden  for- 
svandt  under  oliepresenningen,  og  snart  laa  hele  leiren  i  dyb  søvn. 

En  ting  havde  jeg  forresten  at  udføre,  førend  jeg  tørned  ind, 
nemlig  at  ombinde  alle  hundenes  snuder  med  hver  sin  snorende 
for  derved  at  forhindre  dem  i  at  afgnave  sine  trækremme,  et 
kneh,  eskimoerne  i  vinterens  løb  havde  lært  os.  Lykkedes  det 
alligevel  en  hund  at  komme  løs,  medens  vi  sov,  var  det  stedse 
kokkens  pligt  at  tørne  ud  og  indfange  den. 

Dette  var  vort  daglige  liv  i  denne  tid,  og  saadan  forløh 
søndag  som  hverdag  i  ugevis  uden  afveksling.  Tobak  benyttede 
vi  aldrig  under  færden,  da  ingen  af  os  var  røgere.  Af  søvn  fik 
vi  stedse  et  minimum,  hvis  gjennemsnit  ikke  overskred  7  timer, 
noget  vi  oftere  alvorligt  forsøgte  at  rette  paa,  men  uden  resultat. 
Yoré  marscher  kunde  vi  ikke  uden  til  skade  for  den  hele  færd 
forkorte,  varm  the  og  ertesuppe  vilde  vi  heller  ikke  give  afkald 
paa  til  vore  to  leirmaaltider,  hundene  maatte  nødvendigvis  stelles 
og  mulige  reparationer  udføres,  vore  astronomiske  observationer 
kunde  heller  ikke  forsømmes,  og  saa  blev  da  resultatet,  at  vi  fik 
bøde  derfor  med  en  del  af  den  under  omstændighederne  saa  kost¬ 
bare  søvn. 

Da  vi  vaagnede  om  aftenen  den  15de  juli,  var  det  til  en  for¬ 
andring  straalende  klart  veir  med  12  graders  kulde.  I  en  fart  fik 
vi  slæderne  udgravne  efter  det  sidste  snefald  med  storm,  og  hundene 
forspændte.  Men  kun  altfor  kort  skulde  det  vakre  solskinsveir 

være.  Thi  allerede  ved  1-tiden  trak  det  igjen  op  til  storm,  og  da 
vi  efter  32  km.s  avanceren  endelig  stansede,  sneede  og  blæste 
det  heftigt,  medens  de  drivende  skymasser  fra  tid  til  anden  ind- 
hyllede  os  i  en  tæt  taage,  afsættende  paa  os  selv,  slæden  og 
hundene  et  lag  af  de  fineste  iskrystaller. 

Natten  til  den  17de  forsinkedes  vi  af  flere  uheld.  Efter  endt 
marsch  paa  257a  km.  slagtede  vi  en  hund,  som  vi  haabede,  for 
sidste  gang.  Vi  havde  derefter  5  tilbage,  der  alle  var  i  udmærket 
kondition,  saa  vi  neppe  kunde  tvile  om,  at  disse  endnu  engang 


.  .  .  .  Udpaa  morgensiden  var  vinden  løiet,  men  seilet  stod 
dog  fyldt,  til  vi  stoppede . 


skulde  gjense  sine  hjem,  medmindre,  som  Peary  eftertænksomt 
bemærkede,  en  eller  anden  yderlig  usandsynlig  hændelse  skulde 
tvinge  os  til  at  spise  dem. 

Vi  var  nu  naaede  op  i  en  høide  af  8000  fod,  og  føret  var 
efterhaanden  bleven  saa  løst  og  tungt,  at  det  kun  var  ved  op- 
bydelsen  af  alle  vore  kræfter  i  forening  med  hundene,  at  vi  kunde 
vedblive  at  gjøre  nogen  fremgang. 

Natten  til  den  18de  blev  den  tilbagelagte  distance  kun  16  km. 
Vi  fandt  det  nu  ønskeligt  saa  snart  som  muligt  at  komme  ned 
i  lavere  trakter.  Den  følgende  marsch  gik  derfor  ret  vestover, 

og  da  vi  ved  begyndelsen  til  samme  blev  overfaldte  af  en  stærlt 
sydostlig  snestorm,  riggede  vi  seil  op  paa  den  forreste  af  de  to 
slæder,  og  for  en  halv  slør  gled  de  nu  begge  henover  det  ende¬ 
løse,  af  snerøgen  halvt  skjulte  plateau,  medens  hundene  kun  nu 
og  da  behøvede  at  trække  i  sine  remme. 

Ved  midnatstider  klarnede  det  en  stund,  saa  solen  tittede 
venligt  hen  paa  os  fra  sin  plads  nær  horisonten  i  nord,  medens 
vinden  imidlertid  endnu  længe  fortsatte.  Temperaturen  var  ved 
midnat  16  °  C.  Udpaa  morgensiden  var  vinden  løiel,  men 
seilet  stod  dog  fyldt,  til  vi  stoppede. 

Under  den  næste  marsch  rasede  der  atter  en  steerk  storm 
med  snefald,  dennegang  fra  vest.  Del  var  kun  med  vanskelighed, 
at  vi  kunde  arbeide  os  frem  imod  vinden,  og  distancen  blev  der¬ 
for  bare  17  km. 

Torsdag  morgen  den  21de  juli. 

Det  lader  til,  at  juli  er  en  temmelig  urolig  maaned  heroppe 
paa  det  indre  isplateau.  Efter  en  overskyet  nat  med  opholdsveir 
er  det  atter  trukket  op  til  uveir,  saa  det  nu  sner  og  blæser  vold¬ 
somt.  Fik  dog  i  løbet  af  IIV2  time  tilbagelagt  de  reglementerede 
32  km. 

Fredag  morgen  den  22de  juli. 

Tykt  veir,  da  vi  igaaraftes  drog  afsted,  og  inden  midnat 
piskede  en  rasende  snestorm  fra  vest  os  i  ansigtet.  Føret  blev 
efterhaanden  saa  tungt,  at  vi  maatte  stanse,  og  14  km.  blev  der¬ 
for  det  hele  resultat. 

Lørdag  morgen  den  23de  juli. 

Føret  fremdeles  løst  og  tungt.  Odometret  viste  efter  endt 
marsch  25Va  km.  Reisen  fremdeles  vestover,  uden  dog  endnu  at 
være  kommet  lavere  ned.  Solskinsveir  næsten  i  hele  nat  til  en 
forandring. 

Søndag  morgen  den  24de  juli. 

Overskyet  veir  med  stærk  modvind.  Vor  kurs  er  fremdeles 
næsten  ret  vestlig,  da  vi  endnu  befinder  os  i  den  samme  høide 
som  for  en  uge  siden  og  ønsker  at  komme  ned  paa  skraaningerne 
nærmere  kysten,  hvor  føret  er  haardere  og  bedre.  Efterlod  ved 
leiren  igaaraftes  den  store  slæde  og  haaber  at  klare  os  under 
resten  af  hjemturen  med  den  lille,  der  kun  veier  13  *8.  Tilbage- 
lagde  28V2  km. 

Hele  den  følgende  nat  var  vi  uafbrudt  indhyllede  i  tætte 
skymasser,  og  da  sneen  var  jevn  og  løs  samt  med  saa  svage 
vindmærker,  at  de  i  taagen  ikke  kunde  opdages,  og  da  vi  des- 
uden  ikke  havde  det  mindste  luftdrag  at  rette  os  efter,  var  det 
os  ikke  muligt  at  holde  vor  kurs  uden  ved  hvert  øieblik  at  stanse 
og  se  paa  kompasset.  Efter  et  par  forgjæves  forsøg  paa  at 
avancere  havde  vi  selvfølgelig  ikke  andet  at  gjøre  end  at  slaa 
leir  og  afvente  klarere  veir. 

Det  er  isandhed  en  underlig  fornemmelse  at  reise  i  timevis 
over  en  sneflade,  der  er  indhyllet  i  et  tæt  slør  af  skyer.  Under 
flere  af  de  foregaaende  marscher  havde  dette  ofte  været  tilfældet, 
og  det  var  alene  ved  at  benytte  den  stærke  vind  til  rettesnor,  at 
vi  under  saadanne  omstændigheder  havde  kunnet  fortsætte  reisen. 

Det  er,  som  vi  befinder  os  i  et  uendeligt  graahvidt  rum. 
Ingen  gjenstand  findes,  paa  hvilken  man  kan  lade  det  trætte  øie 
hvile,  ingen  skygger,  ingen  synlig  kilde  til  det  stærke  lysskjær. 
Kun  de  mørke  ski,  der  lydløst,  en  for  en,  glider  frem  over  et 
fast,  men  dog  for  øiet  skuffende  bundløst  felt,  aftegner  sig  skarpt 
mod  dette  blændende  intet.  Det  uvante  gjøglespil  virker  udmat- 
tende  paa  vore  nerver.  .  , 

Om  eftermiddagen  den  25de  juli  begyndte  en  lang  periode  af 
deiligt  klart  solskinsveir,  der,  om  end  oftere  ledsaget  af  bidende 
sydostlige  vinde,  var  os  høilig  velkomment  efter  de  to  foregaaende 
ugers  triste  skyvandring.  Luftens  vrede  guder  havde  henge  gjort 
alt  for  at  hindre  vor  fremgang.  Nu  angrede  de  øiensynlig; 
stormene  drev  for  stedse  bort,  og  solen  fik  atter  lov  at  lyse  for 
os,  lige  indtil  hjemmet  var  naaet. 

Samtidig  med  det  gode  veir  kom  vi  ogsaa  udpaa  skraanin- 
gerne  mod  vestkysten,  saa  vi  hurtig  naaede  ned  i  lavere  regioner, 
hvor  føret  blev  fastere  og  dagsmarscherne  lange  og  jevne.  5 
dage  senere  var  vi  allerede  160  km.  nærmere  vort  maal,  og 
barometrene  viste  nu  den  langt  fordelagtigere  høide  af  5800  fod. 
Kursen  holdt  vi  i  denne  tid  uden  kompas,  blot  ved  stadig  at 
iagttage  vinkelen  mellem  marschretningen  og  vore  skygger  paa 
den  solbelyste  sne  foran  os. 

Provianten  begyndte  nu  at  minke  raskt;  vore  delikatesser 
som  smør  og  kjødpulver-chokolade  maatte  vi  efterhaanden  sige 
farvel  til,  hvoraf  følgen  var,  at  indlandsisen  blev  os  om  muligt 
et  endnu  mindre  tillokkende  opholdssted  end  før. 

Heldigvis  skulde  vor  reise  dog  i  en  nær  fremtid  være  til- 
ende,  thi  vi  nærmede  os  daglig  hjemmet  med  stærke  skridt. 

Med  grund  kunde  vi  være  fornøiede  med  turens  heldige  forløb. 
Havde  alle  vore  hundes  kræfter  svigtet  under  reisen  langs  nord- 
ostkysten,  saaledes  som  tilfældet  jo  var  med  flere  af  dem,  eller 
havde  ulykke  eller  sygdom  rammet  en  af  os,  skulde  vi  neppe 
have  gjenseet  vor  reises  udgangspunkt. 

Temperaturforholdene  under  reisen  havde  ikke  været  særlig 
strenge.  Aarsagen  hertil  er,  at  solen  i  disse  egne  i  sommer- 
maanederne  skinner  baade  nat  og  dag  og  luften  saaledes  ved¬ 
varende  opvarmes  af  denne.  Derimod  er  det  sikkert,  at  indlands- 
isens  indre  høideplateau  mellem  den  70de  og  80de  breddegrad  om 
vinteren,  naar  solen  i  maanedsvis  staar  langt  under  horisonten, 
er  en  af  de  koldeste,  for  ikke  at  sige  den  absolut  koldeste  egn, 
jordens  nordlige  halvkugle  kan  opvise. 

Vi  blev  under  den  sidste  del  af  reisen  enige  om  at  benytte 
den  glimrende  træning,  vi  og  vore  hunde  efterhaanden  var  komne 
i,  til  en  elegant  slutningsspurt  og  ende  vor  færd  paa  en  maade, 
som  vi  i  egenskab  af  gamle  sportsmænd  kunde  være  bekjendt 
af  for  enhver.  Natten  til  den  31te  juli  begyndte  vi  saa  smaat 
med  48  km.  Efter  endt  marsch  toges  observationer,  og  vi  fandt 
da,  at  vi  allerede  godt  og  vel  var  søndenfor  Petermann-fjorden. 
Vor  høide  over  havet  var  samtidig  5000  fod.  Vor  kurs  sattes 
nu  mere  sydlig,  og  i  de  følgende  5  nætter  drev  vi  derpaa 
marscherne  op  til  respektive  50,  52,  54,  48  og  60  km.  Under 
den  næstsidste  af'  disse  reiser  øinede  vi  de  pragtfuldeste  luft- 
speilinger  af  kys terne  om  Inglefield  golfen,  hvis  virkelige  kon¬ 
turer  vi  først  nogen  tid  senere  opdagede.  Høiest  ragede  North 
Humberland-øen  med  sine  lange  skinnende  snekupler  i  syd, 
lavere  og  langt  nærmere  derimod  laa  de  kjendte  landmærker 
rundt  Mac  Cormick-bugtens  gryde.  Land  havde  vi  da  ikke  seet, 
siden  vi  forlod  Independence-bugten. 

Det  kunde  være  omkring  midnatstider  under  vor  sidste  møi- 
sommelige  vandring  over  snevidderne,  at  vi,  netop  som  vi  befandt 
os  paa  toppen  af  en  af  de  mægtige  snebølger  nær  ved,  hvor  vor 
reise  var  begyndt,  pludselig  i  omkring  3  km.s  afstand  foran  os 
fik  øie  paa  nogle  mørke  punkter,  der  bevægede  sig,  snart  samlede 
i  en  enkelt  gruppe,  snart  atter  adskilte.  At  det  var  mennesker, 
kunde  der  ikke  være  tvil  om.  Men  hvem?  Var  det  doktoren 
og  Gibson  med  en  flok  eskimoer,  der  var  oppe  for  at  speide  efter 
os?  Umuligt.  —  Det  maatte  være  medlemmer  af  den  forventede 
undsætningsexpedition,  der  var  ude  for  at  tage  udkanterne  af  de 
mægtige  ismasser  i  øiesyn.  Det  skib,  hvormed  de  var  komne, 

laa  maaske  i  dette  øieblik  nede  i  Mac  Cormick-bugten  og  ventede 
paa  os. 

Kort  efter  lod  det  ukjendte  følge  til  at  have  opdaget  os,  ialfald 
troede  vi  at  høre  fjerne  hurraraab  og  lidt  senere  den  svage  lyd  af 
et  bøsseskud.  Vi  svarede  øieblikkelig  med  to  skud  fra  vor  rifle. 

Uvilkaarlig  paaskyndede  vi  vore  skridt,  og  des  nærmere  vi 
kom  hinanden,  des  sikrere  blev  vi  i  vor  formodning. 

Vi  tog  ikke  feil.  I  spidsen  for  den  lille,  i  moderne  turist- 
dragter  antrukne  og  med  blinkende  alpestave  og  isøkser  udstyrede 
skare  gik  den  bekjendte  amerikanske  geolog,  prof.  Heilprinn  fra 
Philadelphia,  vor  gamle  ven  fra  opreisen  det  foregaaende  aar  og 
undsætningsexpeditionens  leder.  De 
øvrige  7  var  alle  anseede  mænd  fra 
Philadelphia,  deriblandt  4  videnskabs- 
mænd,  en  ingeniør,  en  kunstner  og  en 
journalist.  Det  hele  følge  var  uden 
snesko  eller  ski,  og  da  nattekulden 
ikke  havde  formaaet  at  danne  nogen 
-skare  paa  den  dybe  og  vaade  sne  her 
nede  i  kystens  nærhed,  vadede  hver 
mand  1  «puddersukker»  til  langt  over 
knæerne,  stundom  til  hoften!  Saa 
meget  mere  beundringsværdig  var  der¬ 
for  disse  sportsmænds  ufortrødenhed 
og  udholdenhed,  idet  de,  da  vi  mødte 
dem,  allerede  havde  tilbagelagt  om¬ 
kring  8  km.  over  dette  umulige  føre. 

Komne  i  en  afstand  af  henimod  hundrede  meter  begyndte 
man  paa  begge  sider  at  «beskyde»  hinanden  med  de  bekjendte 
amerikanske  øiebliks-fotografiapparater,  hvis  korte,  dæmpede  smeld 
virkelig  gav  vort  møde  et  vist  krigersk  anstrøg.  I  sandhed,  en 
fin  de  siecle  infanteriild! 

Snart  var  vi  kun  nogle  faa  skridt  borte,  da  pludselig  et 
rungende  9-dobbelt  hurra  klang  os  imøde  gjennem  den  tynde 
høisletteluft.  Saa  veksledes  haandtryk  og  begeistrede  hilsener  med 
disse  hædersmænd,  der  med  sælfangeren  «Kite»  var  komne  for 
at  hente  os  tilbage  til  det  civiliserede  samfund. 

Uforglemmeligt  var  dette  vort  første  møde  med  medmennesker 
efter  72  dages  ensomhed  paa  en  livløs  snemark.  Og  med  hvilken 
intens  nydelse  var  det  ikke,  vore  hjerner  modtog  de  første  interes¬ 
sante  nyheder  om  verdens  begivenheder  i  det  forløbne  aar! 

Langsomt  og  under  den  livligste  passiar  begav  vi  os  nu 
nedover  mod  det  nærliggende  land,  hvorhen  vi  kort  efter  naaede. 
—  Vor  reise  var  tilende. 

Mere  end  90  dage  havde  vi  tilbragt  paa  den  grønlandske 
indlandsis,  og  herunder  var  tilbagelagt  henimod  2000  km. 

Udstrækningen  nordover  af  det  mægtige  grønlandske  isdække 
havde  vi  paa  det  nøieste  bestemt,  ligesom  vi  ogsaa  med  over¬ 
veiende  sandsynlighed  havde  godtgjort  den  sammenhængende 
grønlandske  landmasses  begrænsning  mod  nord.  Endvidere  var 
bragt  paa  det  rene,  at  de  grønlandske  kyster  hurtig  løber  sammen 
ovenfor  den  78de  breddegrad,  ligesom  ogsaa,  at  der  efter  al  sand¬ 
synlighed  eksisterer  (nordenfor  samme  adskilte)  isfrie  landmasser 
af  mindre  udstrækning.  Endelig  havde  vi  ogsaa  opnaaet  i  en 
ikke  ubetydelig  grad  at  øge  vort  kjendskab  saavel  til  de  meteoro¬ 
logiske  som  høideforholdene  paa  de  nordligste  dele  af  den  grøn¬ 
landske  indlandsis. 

Komne  ned  paa  det  lavere  fjeldplateau,  der  hvor  vi  tre 
maaneder  i  forveien  havde  strævet  og  slidt  med  transporten  af 
vor  proviant,  fik  vi  pludselig  fri  udsigt  over  fjorden  under  os. 
Vi  to  langveisfarende  var  da  alene,  idet  vi  var  komne  noget 
foran  de  øvrige.  Uvilkaarlig  stansede  vi  og  blev  et  øieblik 
staaende  i  stum  beundring.  Jeg  tror,  en  taare  listede  sig  frem 
i  hvert  øie,  der  vi  stod  og  stirrede  frem  for  os.  Thi  fagrere  syn 
havde  vi  aldrig  seet. 

Grøn  og  blank  laa  fjorden  i  den  tidlige  sommermorgen,  og 
paa  dens  mørke  flade  svømmede  de  skinnende  isfjelde  lig  vældige 
svaner.  Rundt  om  det  hele  stod  de  lodrette  fjeldvægge  med  de 
mange  kulørte  striber  og  brogede  farver,  speilende  sig  vidunderlig 
klart  i  det  mørke  vand.  Og  inde  i  en  af  fjordens  lune  hjørner 
laa  et  lidet  tremastet  skib  tilankers  med  dampen  oppe,  medens 
fra  dets  skorsten  røgen  hævede  sig  tæt  og  mørk,  dannende 
kunstige  skyer  i  den  stille  luft.  Nu  og  da  naaede  en  forbi- 
farende  alkefloks  livlige  snadrende  skrig  op  til  os  paa  klippe- 
skrænten,  hvor  vi  stod.  Længere  nede  hoppede  to  snehvide  harer 
muntert  frem  mellem  stenene  i  et  brusende  bækkeleie.  — -  Fra 
en  kold  og  uddøet  ørken  var  vi  komne  tilbage  til  en  verden 
fuld  af  liv  og  skjønhed. 

En  time  senere,  og  vi  befandt  os  med  vore  5  trofaste  hunde 
ombord  paa  den  lille  sælfangers  dæk,  hvor  kjendte  sømænd 
rakte  os  sine  ærlige,  barkede  næver  med  lykønskning  til  vor 
fuldbragte  færd. 

Jeg  behøver  vel  ikke  at  tilføie,  at  en  af  de  første  ting,  vi 
foretog  os,  efterat  vi  var  komne  ombord,  var  at  faa  os  en  grundig 
storvask  og  rent  tøi  paa  kroppen.  Saa  var  vi  fremme  paa  bak¬ 
ken,  hvor  en  menneskekjærlig  matros  skilte  os  af  med  adskillige 
pund  lange,  sammenfiltrede  haarlokker.  Nu  saa  vi  nogenlunde 
skikkelige  ud  og  kunde  gaa  tilbords.  —  Der  blev  vi  for  det  første. 

Da  vi  to  dage  senere  havde  faaet  alle  vore  sager  ombord, 
dampede  «Kite»  afsted  til  vort  vinterkvarter  ved  mundingen  af 
bugten.  Her  blev  vi  modtaget  med  jubel  af  de  øvrige  medlem¬ 
mer  af  expeditionen,  doktoren,  Gibson  og  Verhoeff  samt  Pearys 
tjener  Matt,  der  alle  kom  os  imøde  nede  ved  strandbredden. 

Og  bag  dem  stod  en  skare  af  vore  kjære  indfødte  venner, 
der  forlængst  havde  tabt  troen  paa,  at  vi  nogensinde  skulde  vende 
tilbage  fra  vor  reise  paa  «den  store  bræ»  (sørmoksuak).  Derfor 
lyste  ogsaa  deres  ansigter  af  lutter  henrykkelse,  da  de  saa  os, 
og  mændene  lyttede  i  aandeløs  spænding,  da  jeg  senere  gav  dem 
en  detaljeret  skildring  af  vort  møde  med  moskuskvæget  paa  den 
fjerne  østkyst.  Mange  var  de  spørgsmaal,  jeg  derefter  maatte 
besvare  angaaende  landets  udseende,  kystliniens  beboelighed  og 
meget  andet,  og  med  sin  vanlige  intelligens  gav  de  sig  ikke  til- 
taals,  førend  jeg  paa  et  stykke  papir  nøiagtig  havde  aftegnet  vor 
rute  over  den  store  bræ  og  kysterne  udenom  samme. 


X. 


Eskimoefnes 


levevis,  skikke,  kafakter,  moral  og 
soeiale  forhold. 


^Jnderligt  er  i  vore  øine  innuitternes  huslige  liv.  Vinteren 
tilbringer  de  i  lave,  smaa  hytter  byggede  af  sten  og  mos.  Disse 
lægges  altid  i  havets  umiddelbare  nærhed. 

Hyttens  længde  og  bredde  er  neppe  4  meter  paa  hver  kant 
og  taget  ikke  høiere,  end  at  en  mand  maa  staa  bøiet  under  det. 
Ikke  sjelden  ser  man  ogsaa  to  hytter  byggede  saa  tæt  til  hin- 
anden,  at  de  ved  en  bred  aabning  i  den  fælles  midtre  væg  er 
forenede  til  en,  der  dog  altid  huser  to  familier. 

Hyttens  indre  naar  man  gjennem  en  lang  og  trang  husgang, 
ligeledes  af  sten. 

Denne  gang  maa  man  passere  gaaende  paa  hug,  indtil  man 
omsider  gjennem  en  trang  firkantet  aabning  i  den  øverste  del  af 
endevæggen  kommer  op  i  selve  beboelsesrummet.  Ret  over  ind- 
gangen  er  en  firkantet  vinduesaabning,  overspændt  med  et,  som 
regel  af  tyk  rim  belagt,  tarmskind.  Midt  i  tarmskindsruden  er 
der  et  hul  af  nogle  faa  centimeters  gjennemsnit,  hvorigjennem 
den  ophedede  og  kvalme  luft  oppe  under  taget  strømmer  ud  i 
vinterkulden  som  en  tyk  dampstraale.  Hullet  tjener  forøvrigt 
ogsaa  som  kigehul,  hver  gang  der  høres  stemmer  eller  støi 
uden  for. 

Familien  sover  i  baggrunden  paa  en  platform  af  sten,  der  er 
hævet  omtrent  en  halv  meter  over  gulvfladen  og  er  dækket  af 
hjørne-  eller  rensdyrfælder.  I  høide  med  soveplatformen  befinder 

sig  ogsaa  paa  en  af  de  to  sidebrixer  den  skaalformede  lampe  af 
vek-sten,  over  hvilken  et  aflangt  firkantet  kogekar  af  samme 
materiale  er  anbragt,  hængende  fra  taget  i  snorer. 

Det  er  ved  lampens  lange,  klare  flamme,  der  underholdes 
ved  tran  og  fint  opsmuldret  torv,  at  det  lille  rum  oplyses  og 
holdes  varmt.  Dette  sidste  skal  der  ikke  meget  til,  idet  vægge 
og  tag  er  fuldstændig  tætte,  ligesom  rummet  i  nogen  afstand  fra 
væggene  er  klædt  med  en  paneling .  af  sælskind.  Al  generepde 
træk  gjennem  det  næsten  stadig  aabne  dørhui  er  desuden  for¬ 
hindret  ved,  at  det  kommer  ind  fra  neden,  og  den  kolde  ydre 
luft  derved  ved  sin  tyngde  er  forhindret  fra  at  stige  op  i  husets 
indre. 

Gaar  spækflammen  af  og  til  paa  grund  af  manglende  tilsyn 
ud,  hvad  særlig  om  natten  kan  indtræffe,  skaffer  de  sig  atter 


Plan  og  længdesnit  af  en  nord-grønlandsk  vinterhytte. 


ild  ved  at  slaa  gnister  fra  et  stykke  flint  eller  magnetjernsten 
hen  paa  nogle  overordentlig  fine  og  tørre  torvtrevler. 

I  vinterhytternes  umiddelbare  nærhed  er  der  i  regelen  op- 
bygget  smaa  stenkammere,  halvt  over,  halvt  under  jorden,  og  her 
opbevarer  husmødrene  sin  beholdning  af  færdiggarvede  skind  og 
lignende  værdifulde  raamaterialer  samt  jægerne  sine  vinterpelse. 
Kjødforraadene  er  gjerne  i  noget  større  afstand  fra  husene  og 
dækkede  af  sammenhobede  stene. 

Udpaa  vaaren,  naar  dagene  bliver  lange  og  lyse,  og 'solens 
straaler  begynder  at  sprede  en  smule  varme  over  landskabet,  for- 
lader  eskimoen  det  kvalme  og  mørke  vinterhus,  pakker  familiens 
sælskindstelt  paa  slæden  og  begiver  sig  afsted,  for  paa  et  eller 
andet  snebart  sted  i  naboskabet  at  opslaa  sin  enkle  sommer¬ 
bolig.  Som  oftest  river  de  da  taget  af  husene,  før  de  forlader 
dem,  forat  de  i  sommerens  løb  kan  blive  godt  udluftede.  For  et 
snes  aar  siden,  da  de  endnu  var  uden  kajakker,  trak  de  sig 

gjerne  ind  i  fjordene  med  sine  telte  om  sommeren,  for  herinde, 
hvor  isen  altid  ligger  længer  end  andetsteds,  i  ro  at  kunne  fort- 
sætte  sin  sæljagt. 

Teltet  er  syet  af  sælskind,  der  som  regel  først  er  blevne 
afhaarede.  Det  breder  sig  nederst  i  en  slags  halvrund  form, 
medens  det  foroven  ret  over  den  flade,  næsten  lodrette  frontvæg 
ender  i  et  skarpt,  meget  kort  møne.  Dets  indre  skeiet,  der  holder 
det  hele  oppe,  bestaar  dels  af  narhvalhorn,  dels  af  træstænger. 
Døren,  der  er  paa  den  flade  side,  lukkes  ved  et  forhæng  af 


Vinterhytter. 


tarmskind.  I  baggrunden  indenfor  er  der,  som  i  husene,  indrettet 
en  soveplatform  belagt  med  skind. 

I  disse  telte  bor  de  gjerne  fra  begyndelsen  af  mai  til  et 
stykke  ind  i  september,  hvorefter  de  atter  flytter  i  hus,  men  kun 
sjelden  paa  samme  sted,  hvor  de  den  foregaaende  vinter  havde 
tilhold.  Thi  «forandring  fryder»  mener  ogsaa  eskimoen,  og  for 
denne  lyst  giver  han  stedse  efter. 

Det  er  husmoderen,  der  saavel  i  hytten  om  vinteren  som  i 
teltet  passer  lampen  og  tilser,  at  spækstykkerne  paa  dens  ene 
side,  eftersom  de  smelter,  fornyes,  samt  at  flammen  ikke  oser. 

Desuden  udføres  de  vigtigste  under  husholdningen  hørende  hverv 
af  hende,  saasom  kogningen  og  snesraeltningen. 

At  det  huslige  stel  ikke  just  er  af  det  appetitligste,  kan  i 
betragtning  af  eskimoernes  før  omtalte  mangel  paa  renlighedssans 
ikke  forundre  os.  Saaledes  er  baade  stengryden,  de  flade  kar  og 
drikkekoppe  samt  brixen,  hvorpaa  madvarerne  ligger,  bedækkede  af 
et  tykt  lag  af  smuds,  spæk  og  gammelt  blod,  der  ved  sin  temmelig 
modbydelige  stank  i  førstningen  kan  betage  en  hvid  mand  appetiten. 

Men,  efter  en  lang  dags  vandring  over  uveisomme  snemarker 
og  i  arktiske  temperaturer,  naar  musklernes  energi  er  slappet,  og 
cellerne  i  ens  legeme  blot  synes  at  forene  sig  i  et  eneste  skrig 
efter  vand  og  næring,  da  gad  jeg  se  den  civilisationens  søn,  der, 
om  hans  egen  sirlige  nistepose  var  bleven  tom,  ikke  med  glæde 
og  tak  vilde  spise  af  de  elskværdige  eskimoeres  simple  retter  og 
drikke  af  deres  spæksmurte  kar. 

De  retter,  som  den  eskimoiske  husmoder  til  forskjellige  aars- 
tider  formaar  at  byde  sin  familie  eller  sine  gjæster,  er  ikke 
mange  og  heller  ikke  meget  komplicerede.  Kjødet  af  hvalros, 
sæl,  narhval,  bjørn,  rensdyr,  hare,  alker  eller  en  sjelden  gang 
laksørret,  samt  forskjellige  sorter  blod  danner  saaledes  grund- 
laget  for  hele  hendes  madlavning.  Krydder,  salt  eller  nogen 
anden  tilsætning  kjender  hun  ikke.  Spæk  fortæres  der  ogsaa  en 
del  af,  men  det  meste  af  dette  gaar  dog  til  belysningsstof. 

Kjødet  koger  de  som  regel,  men  spiser  det  ogsaa  jevnligt 
raat,  især  i  frossen  tilstand.  Som  en  delikatesse  regnes  det, 
naar  det  er  rigtig  bedærvet,  i  hvilken  tilstand  det  minder  meget 
om  ældre  gammelost. 

Ogsaa  visse  dele  af  indvoldene  sættes  der  stor  pris  paa, 
saasom  leveren  af  flere  dyr,  tarmene  paa  sælen  samt  indholdet  af 
mavesækken  hos  rensdyret. 

Denne  sidste  ret,  der  jo  bestaar  næsten  udelukkende  af 
vegetabilske  stoffe,  er  forøvrigt  en  saa  sjelden  delikatesse,  at  man 
trygt  kan  sige,  at  kjød  og  atter  kjød  er,  hvad  eskimoerne  der 
nordpaa  er  henvist  til  at  ernære  sig  af. 

Hundekjød  spises  ikke  sjelden,  dog  ikke  egentlig  under  nor¬ 
male  forholde.  Kun  i  den  yderste  forlegenhed  for  føde  griber 
nemlig  den  indfødte  til  at  slagte  nogen  af  de  voksne  trækdyr, 
og  heller  ikke  synes  han  at  sætte  nogen  større  pris  paa  deres 
kjød,  særlig  hvis  de  ved  slagtningen  har  været  i  en  mere  eller 
mindre  udmagret  tilstand.  Hvalpekjød  holder  de  derimod  for  en 
meget  god  ret,  og  deri  kan  jeg  være  enig. 

Vecl  Kap  York-kolonien  er  jeg  bleven  beværtet  med  frossent, 
raat  hvalpekjød,  som  jeg,  skrubsulten  som  jeg  var,  fandt  sær¬ 
deles  velsmagende.  Det  smagte  fuldstændig  som  isbjørn  kjød,  der 
igjen  smager  som  meloner.  Det  vil  sige,  dette  er  mit  personlige 
indtryk  og  behøver  derfor  ikke  at  gjælde  for  alle. 

Til  drikke  benytter  de  udelukkende  vand.  Da  vi  i  førstningen 
bød  dem  the  eller  kaffe,  sendte  de  det  uden  videre  ud  igjen. 
Senere  kom  dog  de  fleste  af  dem  til  at  synes  godt  om  disse 
sager,  naar  det  af  og  til  hændte,  at  de  blev  trakterede  dermed. 
Ogsaa  beskøiter  lærte  de  meget  snart  at  sætte  pris  paa,  noget 
man  jo  ikke  kan  forundre  sig  over,  naar  man  erindrer,  at  de  i 
ordets  egentligste  forstand  er  et  «brødløst»  folk.  Brændevin  og 
tobak  kjendte  de,  som  rimeligt  kunde  være,  ingenting  til,  hvor¬ 
for  vi  jo  ogsaa  vogtede  os  vel  for  at  give  dem  det.  Mærkeligt 
var  det  imidlertid,  at  de  heller  ikke  kjendte  eller  benyttede  noget- 
somhelst  andet  kunstig  sansepirrende  eller  stimulerende  middel. 
De  befinder  sig  med  andre  ord  i  den  henseende  endnu  i  den  op- 
rindelige  «uskyldigheds-tilstand»,  som  ingen  anden  af  jordens 
folkestammer  synes  at  have  kunnet  bevare. 

Maaltiderne  indendørs  indtager  de  paa  en  meget  enkel  og 
letvindt  maade.  Husmoderen  lægger  de  kogte  kjødstykker  hen  i 
et  kar,  hvor  familiens  øvrige  medlemmer,  alle  mere  eller  mindre 
nøgne,  tager  dem  med  hænderne,  eftersom  de  trænger  dem. 
Selve  fortæringen  af  et  af  disse  større  kjødstykker  foregaar  paa 
den  maade,  at  den  spisende  med  venstre  haand  fører  det  til 
munden,  hvorpaa  han  med  en  skarp  kniv,  som  holdes  i  den 
høire,  en  for  en  afskjærer  saftige  mundfulde  tæt  ind  til  læberne. 
Jeg  forsøgte  et  par  gange  at  spise  paa  denne  maade,  men  uagtet 
jeg  gik  saa  forsigtig  tilværks,  at  alle  de  mørke  skøiere  omkring 
mig  satte  i  en  vældig  latter,  maatte  jeg  dog  prise  mig  lykkelig, 
at  jeg  fik  beholde  min  næse  hel  og  «ubeskaaret». 

Ude  i  friluft  paa  slædereiser  eller  jagtture,  naar  maaltiderne 
meget  ofte  alene  bestaar  af  frossent  raat  kjød,  foregaar  fortæ¬ 
ringen  som  regel  paa  den  maade,  at  hver  person  med  sin  kniv 
«spikker  fliser»  af  et  større,  fælles  kjødstykke. 

Hvor  ofte  de  spiser  hver  dag,  kommer  meget  an  paa,  om 
dagen  tilbringes  hjemme  ved  hytten  eller  teltet,  eller  paa  reise. 
I  første  tilfælde  indtager  de  gjerne  sine  4  å  5  maaltider,  der  vel 
ikke  sjelden  efter  forudgaaende,  særlig  anstrengende  dage  kan 
trække  ud  i  en  eneste  lang  spisescene  fra  morgen  til  aften,  —  i 
sidste  tilfælde  derimod  indskrænker  maaltiderne  sig  som  regel 

til  en  lettere,  kold  frokost  samt  en  varm,  betydelig  mægtigere 
aften. 

Man  vil  uden  tvil  allerede  have  opfattet,  at  ægteskaberne 
blandt  innuitterne  ved  Smiths  sund  indgaaes  for  livstid  som  hos 
os.  Forholdet  mellem  mand  og  kone  er  gjennemgaaende  ud- 
mærket,  om  der  end  en  sjelden  gang  forekommer  skilsmisser 
blandt  dem.  Saaledes  satte  for  aar  tilbage  Agna,  Kolotengvas 
mor,  en  skilsmisse  igjennem  med  Kaochu,  sammes  fader,  under 
foregivende  af,  at  Kaochu  nu  virkelig  var  bleven  saa  gammel, 
at  han  ikke  længere  passede  for  hende.  Og  saa  slog  hun  sig  en 
tid  efter  sammen  med  den  gemytlige,  middelaldrende,  fedtglin- 
sende  enkemand  Kala,  med  hvem  hun  for  tiden  lever  sammen  i 
tilfredshed. 

Til  undskyldning  for  denne  i  mange  henseender  prægtige 
dame  maa  det  forresten  siges,  at  livet  virkelig  havde  taget  en 
smule  haardere  paa  den  stakkels  Kaochu  end  de  fleste  andre. 
Thi  egentlig  gammel  i  aar  er  han  endnu  ikke,  men  hans  gang 
er  vaklende,  hans  ene  ben  er  kroget  af  gigt,  hans  ansigt  skakt 
og  grinende  og  fuldt  af  smudsige  rynker,  hans  næse  og  kinder 
blaasprængte  af  veir  og  vind,  øinene  rødkantede,  og  haaret  —  ja 
haaret  —  lad  os  stanse  her.  Og  dog  har  denne  haltende  pus¬ 
ling  et  humør,  der  daglig  skaffer  hans  naboer  mangen  en  god 
latter.  Nogen  nød  lider  han  da  forøvrigt  heller  ikke,  derfor  sør¬ 
ger  hans  medmennesker  og  ikke  mindst  hans  tro  pleiedatter, 
der  styrer  hans  hus. 

Flerkoneri  findes,  ialfald  for  tiden,  ikke  iblandt  dem,  end- 
skjønt  de  nok  har  tilbøieligheder  i  den  retning,  hvorfor  en  og 
anden  af  dem  muligens  under  gunstigere'  livsbetingelser  ikke 
vilde  være  sene  om  at  indføre  det.  Derimod  er  konebytning 
meget  almindelig,  især  paa  reiser.  Disse  bytninger  kan  ogsaa 
gjælde  for  længere  tid,  især  mellem  saadanne  mere  modne  par, 
hvis  to  halvdele  lider  af  den  svaghed  af  og  til  at  blive  en  smule 
kjede  af  hverandre.  Naar  saa  hustru  og  mand  efter  nogle  ugers 
forløb  atter  faar  hinanden  tilbage,  er  de  som  regel  saa  grundig 
kurerede,  at  det  hele  blot  har  virket  til  at  bestyrke  dem  i  rigtig- 
heden  af  det  engang  i  tiden  trufne  gjensidige  valg.  Blandt  de 
ugifte  gutter  og  piger  hersker  der  gjennemgaaende  streng  kyskhed. 

Kvindens  stilling  i  ægteskabet  er,  tiltrods  for  at  hun  vistnok 
i  alle  vigtigere  tvistepunkter  maa  underordne  sig  sin  ægtefælle, 
neppe  mindre  værdig  end  mandens,  samtidig  som  livets  byrder 
er  særdeles  ligelig  fordelt  imellem  dem.  Fordelingen  er  da  ogsaa 

netop  saadan,  som  man  herhjemme  tinder  naturlig,  idet  manden 
underholder  familien  med  sin  jagt  og  pusler  i  hjemmet  med  vaa- 
ben  og  fangstredskaber,  medens  kvinderne  koger,  steller  med 
børaene,  bereder  skind  og  syr  klæder  og  kamikker  med  en  be- 
undringsværdig  flid  og  udholdenhed. 

Forholdet  mellem  forældre  og  børn  er  det  samme  kjærlige 
og  myrsneppeagtige  som  overalt  ellers  paa  jorden.  Børaene  er 
gjennemgaaende  meget  vakre,  saalænge  de  er  smaa,  men  taber 
sig  betydelig  senere.  Ved  fødselen  faar  de  af  forældrene  sine 


Hytte-interiør.  I  forgrunden  mænd,  paa  platformen  i 
baggrunden  kvinder. 


navne,  som  oftest  et  enkelt,  der  betegner  navnet  paa  en  gjen¬ 
stand,  et  dyr  e.  1.,  men  ikke  sjelden  ogsaa  to  saadanne. 

At  tugte  dem  er  der  saagodtsom  aldrig  tale  om  og  er  heller 
ikke  nødvendigt,  thi  af  naturen  skikkeligere  børa  skal  man  van¬ 
skelig  kunne  tinde.  Rørende  søde  kan  disse  smaarollinger  være, 
naar  de  f.  ex.  leger  sammen  ude  i  friluft,  saaledes  blandt  andet 
en  leg,  der  omtrent  svarer  til  vor  «Sidsten».  Eller  naar  de  ager 
kjælkebakke  med  de  nette  smaa  slæder,  som  kjærlige  fædre  har 
arbeidet  til  dem.  Aldrig  slaas  de  ;  trætte  gjør  de  kun  i  den  mildeste 
form,  skjældsord  eier  de  ikke;  de  er  som  en  flok  skidne  englebørn. 

Ogsaa  de  voksne  morer  sig  af  og  til  med  at  age  kjælke- 
bakke,  men  ellers  maa  man  sige,  at  eskimoerne  idetheletaget 
ikke  er  meget  anlagt  for  lege  eller  fornøielser.  Selve  livet  er 
fornøielse  nok  for  dem,  endskjønt  det  kanske  ogsaa  er  rigere  paa 
alvor  end  de  flestes. 

Passiar  og  uskyldig  skjæmt  er  det  sædvanligste  tidsfordriv 
om  aftnerne,  naar  mændene  er  komne  hjem  fra  jagten,  nu  og  da 
afbrudt  af  underlige,  monotone  sange,  der  enten  synges  af  en 
enkelt  mand  eller  ældre  kvinde  eller  af  alle  de  tilstedeværende 
i  forening.  De  ledsager  stedse  disse  sange  med  regelmæssige 
dumpe  slag  paa  en  af  en  benring  og  et  over  samme  udspændt 
tarmskind  bestaaende  tromme. 

Ægteskaberne  indgaaes  i  en  efter  vore  forholde  temmelig 
tidlig  alder,  saaledes  for  mændenes  vedkommende  saasnart.  de 
nogenlunde  tror  at  kunne  ernære  sig  selv  og  kone,  det  vil  sige 
i  16 — 20  aars  alderen,  medens  pigerne  ansees  som  fuldstændig 
giftefærdige  alleredé  naar  de  er  omkring  14  aar  gamle.  I  regelen 
er  det  kjærlighed,  der  danner  grundvolden  i  ethvert  ægteskab. 
At  tage  nogen  for  pengene  eller  anden  verdslig  vinding,  er  man 
ialfald  saa  temmelig  undskyldt  for. 

I  den  nye  stand  indtræder  det  unge  par  uden  nogensomhelst 
ceremonier,  men  dog  saagodtso.m  altid  først  efter  en  temmelig 
langvarig  forlovelse.  Antallet  af  børn  i  deres,  ægteskab  er  som 
oftest  3  eller  4  og  kun  meget  sjelden  saa  høit'  som  5  eller  6. 

Naar  en  besøgende  eskimo  en  vakker  dag  kommer  langveis¬ 
fra  til  en  koloni,  siger  han  ikke  «goddag»,  ligesaalidt  som  nogen 
saadan  hilsen  lyder  ham  imøde  fra  koloniens  mænd  og  kvinder. 
Et  undseligt  smil  er  alt  hvad  han  til  en  begyndelse  har  at  byde 
paa,  hvilket  pligtskyldigst  besvares  paa  lignende  maade.  Saa 
gjør  en  af  de  ældre  en  dæmpet  bemærkning  eller  et  spørgsmaal, 
og  samtalen  kommer  lidt  efter  lidt  igang.  Naar  den  besøgende 
atter  skal  reise,  gjentager  det  samme  sig,  han  siger  intet  farvel, 
men  forspænder  sine  hunde  i  stilhed  og  reiser  maaske  afsted  til 
et  flere  hundrede  kilometer  bortliggende  sted  uden  saameget  som 
at  ymte  et  ord  derom  til  sine  værtsfolk.  De  lægger  idetheletaget 
stedse  i  deres  opførsel  en  despotisk  uafhængighed  for  dagen,  der 
maa  forbause  enhver  europæer,  der  kommer  i  berøring  med  dem. 

Før  de  drager  afgaarde  paa  slige  længere  slædereiser,  sørger 
de  altid  først  for  at  fylde  sig  op  til  svælget,  saaatsige,  med  vand, 
selv  om  de  ikke  i  øieblikket  er  tørste,  i  den  hensigt  nemlig, 
mest  mulig  at  beskytte  sig  mod  den  frygtelige  tørst,  man  under 

den  strabatiøse  reise  i  den  overordentlig  tørre  arktiske  luft  ellers 
skulde  være  udsal  for.  Jeg  havde  selv  anledning  til,  mod  forvent¬ 
ning,  at  overbevise  mig  om  den  heldige  virkning  af  dette  middel. 

En  omstændighed,  der  gjør,  at  eskimoerne  ved  Smiths  sund 
kan  faa  den  henved  fire  maaneder  lange  vinternat  til  at  forløbe 
forholdsvis  hurtig,  er  den  herunder  udfoldede  selskabelighed.  Især 
de  yngre  familier  tilbringer  saaledes  som  regel  en  langt  større 
del  af  mørketiden  paa  reiser  og  besøg  omkring  hos  forældre, 
svigerforældre,  tanter,  onkler  og  andre  slægtninge  og  bekjendte, 
end  hjemme  hos  sig  selv,  og  er  de  en  kort  tid  hjemme,  sker  det 
sjelden  uden  i  forveien  at  have  sikret  sig  gjæster. 

I  deeember  og  januar  maaneder  er  det  forøvrigt  saa  mørkt 
hele  døgnet  rundt,  at  alle  længere  reiser  maa  forlægges  til  de 
dage,  da  der  er  maane.  Og  naar  maanen  hver  fjerde  uge  kom¬ 
mer,  bliver  den  gaaende  og  vandre  rundt  paa  himmelhvælvingen 
i  henimod  en  uge  uden  at  forsvinde,  og  afgiver  herunder,  som 
man  kan  skjønne,  det  prægtigste  lys  for  de  reiselystne  innuitter. 

Jeg  vil  gjennem  et  uddrag  af  min  dagbog  for  den  21de 
deeember  1893  forsøge  at  meddele  læseren  mine  indtryk  under 
en  saadan  slædereise  i  maanfeskin,  en  reise,  hvorunder  jeg  alene 
var  ledsaget  af  en  gammel  ordknap  eskimo: 

«Iklædte  vore  varme  pelsklæder  og  siddende  saagodtsom 
tause  paa  den  lave  slæde,  havde  vi  god  tid  til  at  betragte  det 
vidunderlige  sceneri  omkring  os.  Man  vil  neppe  kunne  tænke 
sig  noget  mere  uddøet  og  forladt  end  det  landskab,  vi  saa.  Det 
var  som  vi  ikke  længere  befandt  os  paa  vor  egen  planet,  men 
pludselig  var  bleven  hensat  til  overfladen  af  en  mystisk  og  frem¬ 
med  klode  i  verdensrummet,  saa  usigeligt  øde  og  saa  usigeligt 
langt  fjernede  fra  alt  menneskeligt  syntes  vore  omgivelser  at  være. 

Et  par  gange  stansede  vi  for  at  bringe  orden  i  hundenes 
trækremme. 

Dødens  stilhed  rugede  over  egnen.  Ivun  nu  og  da  naaede 
mægtige  suk  fra  de  mørke  fjeldvægge  nærved  os  ud  til  .vore 
øren.  Det  var  isstykker,  der  leirede  sig  ■  paa  klippepynter  og  af- 
satser  under  tidevandets  fald.  Den  hvide,  ofte  ujevne  flade  om¬ 
kring  os,  spøgelseagtig  belyst  af  den  blege,  tause  maane,  min- 
dede  om  en  kirkegaard  ved  vintertider;  thi  de  talløse  isblokke 
havde  en  uhyggelig  lighed  med  sneklædte  gravstene  og  vældige 
monumenter. 

Langs  de  lodrette,  kjæmpehøie  kyster  nær  ved  os  i  nord, 
hvor  isfladen  stødte  op  til  det  faste  land,  saaes  et  baand  som  af 

skinnende  sølv,  frembragt  ved  klippernes  overisning  efter  høi- 
vande.  Men  langt  mod  syd  strakte  sig  den  mørke  stribe  af  en 
fjern  kyst,  paa  hvis  fjeldplateauer  tronede  de  luftige  kupler  af 
evig  sne  og  is,  fortonende  sig  indover  til  landets  indre  som  en 
hvid,  svagt  rullende  havflade.  Og  over  denne  fjerne  kyst  flagrede 
det  hemmelighedsfulde  nordlys,  snart  flammende  i  rødt,  snart 
skinnende  i  alle  regnbuens  farver. 

Atmosfærens  klarhed  var  vidunderlig.  Fjeldenes  former,, 
deres  kløfter  og  skar,  udhævede  ved  de  skarpe  skygger,  kunde 
tydelig  skjelnes  i  en  afstand  af  op  til  70  km.» 

Lidt  senere  heder  det:  —  —  —  —  «Men  hvor  forskjelligt 
fra  det  nysbeskrevne  billede  var  ikke  det,  der  mødte  os  indenfor 
den  lille  eskimohyttes  sodede  vægge.  Snakkende  og  spisende 
mænd  og  kvindér,  skrigende  unger  og  veirbidte  kjærringer,  tæt 
sammenstuvede,  alle  mere  eller  mindre  nøgne,  og  mange  tydelig 
mærkede  af  decenniers  smuds. 

Den  hytte,  jeg  befinder  mig  i,  tilhører  den  unge  Aunolka, 
han,  der  mistede  sin  kone  ifjor,  men  atter  er  gift  med  en  enke 
med  tre  børn.  Der  hersker  en  usædvanlig  urenslighed  herinde, 
og  skindfælderne  er  fulde  af  liv.  Jeg  vil  derfor  ikke  néegte  for, 
at  jeg  befinder  mig  noget  uvel,  i  stærk  modsætning  til  den  hygge 
og  det  velbefindende,  jeg  har  følt  i  mange  andre  eskimoers  hytter. 

Aunolka  har  dog  den  undskyldning,  at  hans  hus  ligger  lige 
i  ruten  mellem  vort  vinterkvarter  og  talrige  eskimokolonier,  hvor¬ 
for  det  for  tiden  nærmest  maa  gjøre  tjeneste  som  «privathotel» 
eller  «logis  for  reisende». 

Jeg  har  allerede  tidligere  en  gang  været  under  dette  tag.  Der 
var  da  21  mennesker  herinde,  og  for  at  forene  det  nyttige  med 
det  behagelige  brugte  jeg  en  liden  gut  til  hovedpude  og  4  andre 
unger,  der  laa  tversover  mig,  til  ‘dyne.  Den  næste  morgen  be¬ 
talte  jeg  forresten  værten  rigelig,  hvad  dog  ingenlunde  havde 
været  nødvendigt.  Betalingen  var  —  en  gammel  tandbørste, 
som  samtlige  tilstedeværende  naturligvis  straks  maatte  prøve!» 

Der  lyser  glæde  og  livslyst  ud  af  de  brede,  lidt  gustne 
ansigter,  naar  efter  vinterens  trykkende  mørke  solen  i  februar 
maaned  begynder  at  klæde  skylagene  nærmest  horisonten  i  sit 
gyldne  skrud.  Og  naar  endelig  for  første  gang  solskiven  selv, 
fladtrykt  gjennem  luftlagene  og  vidunderlig  vakker,  viser  sig  over 
den  sydlige  horisont,  da  kjender  glæden  ingen  grænser.  Da 
flokker  mænd  og  kvinder,  gamle  og  unge  sig  sammen  paa  fjeld- 
knauserne  bag  koloniens  hytter,  der,  hvor  udsigten  er  friest,  og 

blikke  og  glade  udraab. 


Nogen  nøiagtig  tidsregning  har  eskimoerne  ved  Smiths  sund 
ikke.  Skal  de  angive  etp  vist  punkt  paa  dagen,  benytter  de  solens 

eller  stjernernes  stilling  paa  himmelen  paa  den  tid.  Er  det  der- 
imod  en  bestemt  aarstid,  de  ønsker  at  betegne,  saa  findes  der  i 
deres  sprog  saavel  navne  for  vore  fire  aarstider,  som  passende 
betegnelser  for  alle  aarets  vigtigste  begiveriheder,  saasom  «de 
dage,  da  de  flytter  i  telte»,  eller  «da  alkekongerne  kommer  syd¬ 
fra»,  «de  dage,  da  solen  forlader  os»,  o.  s.  v.,  o.  s.  v. 

Man  skulde  nærmest  antage,  at  et  folk  som  det  eskimoiske, 
der  fører  en  saa  haard  kamp  for  tilværelsen,  og  som  ofte  ikke 
kan  være  sikre  paa,  om  de  imorgen  vil  lide  nød  eller  ikke, 
skulde  have  et  sind,  fuldt  af  alvor,  og  et  syn  paa  livet,  som  om 
det  hele  var  en  langvarig  lidelse,  de  af  en  eller  anden  grund 
maatte  gjennemgaa,  og  hvorfra  døden  alene  vilde  fri  dem.  Men 
hvor  langt  fra  virkeligheden  ligger  ikke  en  saadan  antagelse. 
Naar  man  hører  deres  lystige  latter  eller  forstaar  nok  af  deres 
sprog  til  at  opfatte  deres  eiendommelige  og  morsomme  vittigheder 
og  indfald,  eller  naar  man  paa  jagten  hører  deres  nynnende 
sange  og  friske  skjæmt,  saa  .  kan  man  ikke  komme  til  nogen 
anden  slutning,  end  at  disse  folk  maa  være  usædvanlig  tilfredse 
med  sin  livsskjæbne. 

Og  i  virkeligheden  er  dette  fænomen,  naar  man  ser  lidt  nøiere  paa 
sagen,  ikke  saa  rent  uforklarligt,  som  man  fra  først  af  skulde  tro. 

Først  og  fremst  maa  vi  nemlig  erindre  os  deres  udmærkede 
helbred.  Sjelden  saa  man  vel  sundere  folk  end  disse  ublandede 
og  af  eivilisationen  uberørte  eskimoer.  Lidt  gigt  faar  jo  en  og 
anden  af  dem  i  mere  fremskreden  alder,  men  dette .  er  ogsaa 
omtrent  den  eneste  mere  almindelige  plage,  de  hjemsøges  af. 
Thi  de  lettere  øienbetændelser  —  sneblindhed  — ,  som  ikke  sjel¬ 
den  forekommer  blandt  mændene  hver  vaar,  naar  solstraalernes 
reflex  “fra  sneen  bliver  uudholdelig  for  det  ubeskyttede  øie,  kan 
neppe  regnes  som  nogen  alvorligere  plage. 

Dernæst  maa,  og  ikke  mindst,  den  omstændighed  tages  i 
betragtning,  at,  det  lille  eskimosamfund,  vi  her  taler  om,  helt 
igjennem  er  bygget  paa  lighedens  principer,  det  er  et  samfund, 
hvori  penge  er  en  ukjendt  ting  og  næstekjærlighed  en  grundregel 
for  enhver.  Det  maa  derfor  ogsaa  af  denne  grund  indeholde  ganske 
overordentlige  betingelser  for  dets  medlemmers  lykke  og  tilfreds- 
hed.  Et  samfund,  hvori  frihed,  lighed  og  broderskab  ikke  er  et 
fjernt  og  haabløst  ønske  blot,  men  den  ægte,  sande  virkelighed! 

At  dette  overhovedet  kan  være  muligt,  er  ene  og  alene  paa 
grund  af  de  livsvilkaar,  hvorunder  de  lever.  Eskimoerne  er  gode,, 
fordi  de  ingen  interesse  har  af  at  være  anderledes. 

Er  en  jæger  dygtigere  end  alle  andre,  saaledes  at  han  kanske 
i  løbet  af  en  sommer  har  samlet  sig  et  langt  større  kjødforraad, 
end  han  og  hans  familie  i  vinterens  løb  kan  fortære,  skulde  han 
saa  gaa  hen  og  nedgrave  den  del  deraf,  han  ikke  kunde  benytte, 
forat  det  i  aarenes  løb  skulde  forvandle  sig  til  støv?  Eller  forsøge 
at  sælge  det  der,  hvor  ingen  kjøbere  findes! 

Nei.  —  Med  glæde  og  stolthed  vil  han  dele  sit  forraad  med 
dem,  hvis  øie  er  mindre  øvet,  eller  hvis  arme  er  svagere  end 
hans. 

Men,  vil  man  maaske  indvende,.  vil  ikke  de  jægere,  der  ved 
sin  overlegne  dygtighed  i  forholdsvis  kort  tid  er  istand  til  at 
fylde  sine  vinterforraad,  være  mere  tilbøielige  til  at  benytte  de 
indsparede  uger  til  dovenskab  og  tediggang,  end  til  at  fortsætte 
jagten  i  fremmedes  interesse?  Dertil  maa  der  imidlertid  svares, 
at  saalænge  den  enkeltes  ærgjerrighed  staar  paa  den  høide,  som 
den  nu  gjør,  er  der,  selv  om  deres  gode  hjertelag  ikke  tages  med 
i  beregningen,  neppe  nogen  fare  for  tilbøieligheder  i  den  retning. 

I  fuld  overensstemmelse  med  det  ovenfor  fortalte  hersker 
der  da  ogsaa  den  regel  iblandt  dem,  at  hvad  en  fanger  ikke 
transporterer  hjem  af  sit  bytte,  men  f.  ex.  efte-rlader  dækket  af 
stene  paa  nærmeste  land  til  mulig  fremtidig  afbenyttelse,  med 
fuld  ret  og  uden  indhentet  tilladelse  kan  benyttes  af  andre,  hvad 
der  ogsaa  meget  hyppig  sker.  De  danner  ligesom  tilsammen  en 
eneste  familie,  for  hvis  fælles  bedste  de  alle  uden  undtagelse 
vier  sit  livs  arbeide. 

Det  er  derfor  en'  umulighed  iblandt  dem,  at  nogle  skulde 
kunne  leve  høit,  medens  andre  sultede.  Thi  livets  glæder  saavel- 
som  dets  lidelser  tager  de  i  fællesskab.  Nogen  virkelig  hungers¬ 
nød  er  heldigvis  af  megen  sjelden  forekomst  inden  denne  stamme, 
idet  de,  tvert  imod  hvad  andre  forfattere  har  haevdet,  er  meget 
forsyn lige  og  som  regel  gaar  overvintringens  besværligheder  imøde 
med  fyldte  forraad. 

En  udpræget  kjærlighed  til  næsten  synes  at  beherske  dem 
alle,  hvad  jo  forøvrigt  ikke  kan  synes  mærkværdigt,  naar  man 
samtidig  erindrer,  hvor  nær  i  slægt  med  hinanden  disse  halvtredie 
hundrede,  gjennem  aarrækker  isolerede  mennesker  maa  være. 
Det  var  rørende  ængstelse,  kan  jeg  huske,  beboerne  af  en  koloni, 
hvor  jeg  engang  i  nogle  dage  opholdt  mig,  viste  for  en  af  pladsens 
yngre  fangere,  fordi  han  en  dag  var  bleven  noget  længere  borte 
fra  jagten  end  han  pleiede.  Og  hvorofte  har  jeg  ikke  været 
tilstede  ved  den  trætte  renjægers  ankomst  til  sit  hjemsted,  belastet 

meel  rensdyrets  liflige  kjød.  Beholde  det  for  sig  selv  og  sin  egen 
husholdning,  det  kunde  der  for  ham  ikke  være  tale  om.  Gilde 
skulde  der  være,  og  alle  baade  store  og  smaa  rigelig  beværtes. 

Det  er  en  overordentlig  sjeldenhed  at  se  to  eskimoer  trætte, 
og  hænder  det  en  enkelt  gang,  gaar  det  meget  lempelig  for  sig, 
idet  de  hverken  bliver  høirøstede  eller  bruger  skjældsord.  Voksne 
mænd  trætter  overhovedet  ikke.  Bliver  de  uenige,  og  føler  den 
ene  sig  paa  nogén  maade  tilsidesat  af  den  anden,  forlader  han 
simpelthen  stedet.  De  tilhører  idetheletaget  en  udpræget  sagt- 


En  jæger,  der  forsyner  sig  af  et  offentlig!  lcjøddepot. 


modig  race,  der  hader  splid  og  ufred,  af  hvilken  grund  de  ikke 
sjelden  endog  gjør  de  mennesker  tjenester,  som  de  i  sit  indre 
har  imod. 

Eskimoerne  dør  ifølge  de  mangelfulde  oplysninger,  vi  herom 
var  istand  til  at  skaffe  os,  gjennemsnitlig  i  en  alder  af  henimod 
60  aar  af  alderdomssvaghed,  der  gjerne  faar.  sit  udslag  i  en  kort¬ 
varig  lungebetændelse. 

Deres  ærlighed  sig  imellem  er  beundringsværdig,  og  tyverier 
indbyrdes  er,  ikke  mindst  paa  grund  af  den  omtalte  socialistiske 
samfundsorden,  fuldstændig  udelukket.  Men  netop  af  samme 

grund  forsynte  de  sig  i  begyndelsen  ikke  saa  sjelden  med  en  og 
anden  bagatel  fra  den  første  Peary-expeditions  beholdninger,  naar 
de  dertil  havde  anledning,  noget  de  efter  deres  egne  regler  jo 
nærmest  maatte  anse  sig  berettigede  til,  da  vi  jo  umulig  selv 
kunde  have  brug  for  allé  de  i  deres  øine  saa  overflødige  forraad. 

Gjort  opmærksomme  paa,  at  vi  misbilligede  denne  fremgangs- 
maade,  kunde  vi  senere  næsten  altid  stole  paa  deres  ubetingede 
ærlighed,  og  det  uagtet  de  med  sin  skarpe  inteliigents  nok  saa 
det  uretfærdige  i,  at  vi  uden  vederlag  og  uden  deres  tilladelse 
havde  taget  deres  land  i  besiddelse,  for  derefter  systematisk  at 
rense  dal  og  høifjeld  paa  lange  strækninger  for  de  for  dem  saa 
værdifulde  rensdyr. 

Løgn  gjorde  de  sig  kun  sjelden  skyldig  i  ligeoverfor  os,  og 
da  vistnok  mere  af  en  slags  trang  til  rigtig  at  holde  os  hvide 
mænd,  der  altid  troede  os  saa  kloge,  for  nar,  end  egentlig  af 
vane  eller  ondskab.  At  de  nogensinde  lyver  for  alvor  indbyrdes, 
er  ikke  tænkeligt,  da  de  jo  ganske  maa  mangle  motiver  for  en 
saadan  fremgangsmaade.  Derimod  er  det  dem  meget  imod  at 
maatte  fortælle  en  mand  en  sandhed,  der  kan  tænkes  at  være 
ham  ubehagelig,  hvorfor  de  under  saadanne  omstændigheder 
helst  forsøger  at  omgaa  den  ved  allehaande  udflugter. 

Deres  moral  er  i  det  hele  taget,  som  man  vil  have  seet,  i  de 
fleste  retninger  fuldt  overensstemmende  med  kristendommens 
ideelle  grundsætninger.  Men  medens  vi,  der  lever  under  forholde, 
der  daglig  forleder  os  til  at  sætte  os  udover  disse  grundsætninger, 
desværre  oftest  maa  nøie  os  med  at  beundre  dem  som  vidunderlig 
skjønne  og  ophøiede,  saa  formaar  de  fattige  innuitter  lettere  at  efter- 
leve  dem,  fordi  de  er  født  under  enklere  og  sundere  livsvilkaar. 

Eskimoens  gode  humør  er  uudtømmeligt.  Især  kommer  deres 
overgivne  Iystighed  tilsyne  der,  hvor  der  er  mange  tilstede  sam¬ 
tidig,  hvad  saaledes  flere  gange  var  tilfældet  ved  Peary-expeditio- 
nens  huse.  At  forsøge  at  beskrive  de  cirkusscener,  der  her  fore- 
gik,  f.  ex.  da  et  halvt  dusin  mandlige  innuitter  for  første  gang  i 
sit  liv  fik  øie  paa  et  æsel,  vilde  lidet  nytte.  Slige  scener  kan 
alene  opleves.  Deres  jubel  kjendte  ingen  grænser.  Men  notabene, 
ikke  den  uskyldige,  barnslige  jubel,  man  alene  skulde  ventet 
fra  disse  «formørkede  hedninger»,  men  en  regn  af  vittige  og 
skarpe  bemærkninger,  snart  om  dets  lange  ører  eller  trinde  hænge- 
mave,  snart  igjen  om  den  altfor  nøgne  hale,  som  de  mente  kunde 
blive  et  prægtigt  svøbeskaft,  naar  blot  kulden  om  en  tid  kom 
i  veiret. 


Eskimoernes  levevis,  skikke,  karakter. 

En  af  stammens  mere  anerkjenclte  komikere  var  den  lille 
tykke  ægtemand  Ekva.  I  timevis  kunde  han  sidde  midt  i  en 
liden  kreds  og  smaasnakke  og  sladre  og  herunder  fremkalde  sine 
tilhøreres  stadige  munterhed.  Jeg  ser  ham  endnu  i  erindringen, 
saaledes  som  han  engang  pludselig  viste  sig  for  os  en  af  de 
første  dage,  vi  var  sammen,  roende  paa  fangst  i  sin  kajak,  kun 
iført  sine  bjørneskinds:bukser  og  en  gammel  manchetskjorte. 
Men  under  lystighedens  hylster  bankede  et ,  varmt  faderhjerte. 
Aldrig  glemte  han  under  sine  besøg  hos  os  at  putte  en  del  af 
hver  af  de  beskøiter,  vi  gav  ham  at  spise,  ned  i  en  liden  skidden 
sælskindspose.  Det  var  til  at  glæde  den  lille  to-aarige  Annedor 
med,  naar  han  kom  hjem. 

I  eskimostammen  ved  Smiths  sund  findes  ingen  høvdinger 
eller  personer  med  myndighed  over  andre.  Enhver  er  fuldstændig 
sin  egen  herre  og  blander  sig  aldrig  i  en  andens  affærer.  Dog 
synes  de  ældre  mænd,  der  enten  tidligere  har  været  eller  endnu 
er  i  besiddelse  af  usædvanlig  dygtighed  som  fangere,  at  have  en 
vis  autoritet  over  de  øvrige  beboere  ved  en  koloni. 

Men  det  kan  man  alligevel  sige,  at  frihed  hersker  mellem 
disse  glade .  borgere,  ikke  den  frihed,  der  er  begrænset  af  en  lov- 
bogs  strenge  bud,  men  friheden,  saa  fuldkommen  som  man  over- 
hovedet  kan  haabe  at  faa  den  her  i  verden ! 


Intelligents  og  kunstnerisk  begavelse.  Religiøse 
forestillingen,  skikke  ete. 


At  eskimoerne  ved  Smiths  sund  i  lighed  med  deres  brødre 
længere  sydpaa  er  intelligente  og  begavede  folk,  kan  man  alle¬ 
rede  slutte  sig  til  af  deres  mange  sindrige  vaaben  og  fangst¬ 
metoder. 

Men  særlig  har  de  i  de  senere,  aar  under  sit  samkvem  med 
de  to  Peary-expeditioners  medlemmer  havt  anledning  til  at  lægge 
disse  egenskaber  paa  en  langt  tydeligere  maade  for  dagen. 

Saaledes  forbausede  de  os  ofte  ved  den  lethed  og  hurtighed, 
hvormed  de  tilegnede  sig  brugen  af  skydevaaben,  samt  ved  den 
færdighed,  hvormed  de  manøvrerede  vore  hvalbaade  efter  neppe 
nogle  timers  øvelse.  Men  endnu  mærkeligere  var  den  sjeldne 
opfatningsevne,  de  viste,  saavel  under  mundtlige  skildringer  som 
under  fremvisning  af  billeder  fra  fjerne  civiliserede  lande., 

En  af  de  mest  begavede  i  stammen,  ialfald  af  de  yngre, 
anser,  jeg  Kolotengva  for  at  være.  Han  er  henimod  25  aar,  liden 
af  vækst,  men  tætbygget  med  muskler  af  staal  og  i  besiddelse  af 
usædvanlige  legemskræfter.  Hans  øine  er  smaa,  men  livlige,  og 
han  ser  med  dem  gjenstande,  der  er  langt  udenfor  almindelige 
folks  synskreds.  Hans  lange  sorte  haar  er  af  naturen  svagt 
kruset  og  danner  en  vakker  ramme  om  det  djærve  ansigt. 

Ellers  minder  han  mig  i  mange  henseender  om  høvdingerne, 
som  man  kan  læse  om  i  de  populære  indianerfortællinger. 
Ingen  i  den  hele  stamme  kunde  være  stoltere  end  Kolotengva, 

ingen  mere  fri  og  uafhængig,  ingen  trofastere  i  venskab,  kold- 
blodigere  i  farens  stund,  eller  kløgtigere  under  jagten. 

Tungvingva  hed  hans  kone,  et  rødkindet,  smilende  barn  med 
mørke  øine  og  kridhvide  tænder. 

Disse  to  havde  ofte  et  tidsfordriv  sammen,  som.  neppe  nogen 
anden  i  stammen  forstod  at  sætte  pris  paa,  eller  idetmindste  ikke 
vovede  sig  ikast  med. 

De  tegnede.  Snart  var  det  «Kablunakkernes»  (de  hvide 
mænds),  skibe,  de.  forevigede,  snart  mennesker,  snart  dyr,  snart 
hytter  og  telte,  snart  kajakroere  og  jægere.  Blyant  og  papir 


kunde  jeg  uden  vanskelighed  holde  dem  forsynede  med,  da  jeg 
heldigvis  havde  medbragt  mere  end  tilstrækkeligt  for  eget  behov. 

Mange  af  disse  deres  tegninger  var  i  høi  grad  interessante, 
ligesom  de  alle  uden  undtagelse  tydede  paa  en  meget  skarp 
iagttagelsesevne.  Jeg  hidsætter  ligesaa  godt  et  par  prøver  af 
dem,  der  er  nøiagtige  gjengivelser  efter  originalerne  i  en  af  mine 
slcitsebøger,  forat  læseren  selv  skal  kunne  bedømme  dem. 

Det  første  billede,  der  er  tegnet  af  Kolotengva,  forestiller  en 
jagtscene.  To  jægere,  en  eskimo  med  pil  og  bue  og  en  kablunak 
med  rifle,  er  komne  med  slæde  og  hunde  over  søisen,  indtil  de 
har  faaet  øie  paa  to  rensdyr  inde  paa  en  odde.  Nær  denne  er 
de  stansede,  har  forladt  slæden  og  hundene,  og  man  ser  dem 

paa  billedet  ifærd  med  at  nærme  sig  sit  bytte  ad  forskjel¬ 
lige  veie. 

Naar  undtages,  at  kablunakken  tilvenstre  kanske  er  noget 
vel  tyndklæd  samt  desuden  synlig  beruset,  er  tegningen  virkelig 
meget  instruktiv. 

Det  andet  billede  forestiller  dampsælfangeren  «Kite».  Det 
blev  tegnet  efter  hukommelsen  af  Tungvingva  en  af  de  første 
gange,  hun  havde  blyant  i  sin  haand. 

Den  tredie  tegning  er  ogsaa  af  Tungvingva.  Den  forestiller 
to  hvide  mænd!  Da  kablunakkerne  holder  sit  haar  snauklippet, 
har  hun  uden  videre  fremstillet  dem  som  skåldede,  hvorved  ørerne 
er  kommet  til  at  spille  en  meget  fremtrædende  rolle  paa  de 
vakre  buster. 


Kolotengva  nærede  stor  beundring  for  kablunakkens  mange 
opfindelser,  hans  skarphed  og  hans  uoverskuelige  -kundskaber, 
og  han  tog  villig  efter,  naar  han-  hos  os  fandt  en  eller  anden 
nyttig  skik  eller  mode,  der  lod  sig  gjennemføre  i  praksis  ogsaa 
blandt  hans  landsmænd.  Han  var  saaledes  den  første  til  at  an¬ 
skaffe  sig  lommer  i  sin  sælskindsnetcha,  og  snart  fulgte  mange 
af  de  øvrige  unge  mænd  efter. 

Kolotengva  havde  en  kamerat,  som  han  holdt  mere  af  end 
de  fleste  andre.  Det  var  den  jevnaldrende  Kudla.  Jeg  ved  ikke 
nogen  bedre  fælles  betegnelse  for  disse  to  end  ordet  «hurra¬ 
gutter».  Thi  overalt  var  de  paafærde,  overalt  udførte  de  bedrifter 
i  den  ene  eller  anden  retning,  og  overalt  førte  de  sit  uudtømme- 
lige  humor  med  sig. 

Jeg  var  tilfældigvis  tilstede  engang,  som  Kolotengva  og 

Kudla  kom  hjem  fra  en  rensdyrjagt  i  juli  maaned  1894.  Da  jeg 
saa  skulde  give  mig  i  snak  med  dem,  fik  jeg  se,  at  Kolotengvas 
ansigt,  hænder  og  øverste  parti  af  den  bekjendte  kjødfulde  del 
bogstavelig  talt  var  dækket  af  myggestik,  saaledes  at  han  nær¬ 
mest  saa  ud,  som  han  var  koparret,  mens  Kudla  derimod  var 
gaaet  fuldstændig  fri. 

Da  Kudla  saa,  at  jeg  skulde  til  at  gjøre  en  bemærkning 
herom,  kom  han  mig  i  forkjøbet  og  forklarede  med  en  paataget 
overlegen  og  alvorlig  mine,  at 
myggene  desværre  havde  plaget 
«lille»  Kolotengva  svært,  mens 
de  sov  om  nætterne.  Men  ham, 
tilføiede  han,  med  en  endnu 
mere  overlegen  mine,  idet  han 
samtidig  pegede  paa  sig  selv, 
ham  turde  myggene  aldrig  røre. 

«Og  hvorfor  ikke?»  fortsatte 
straks  Kolotengva,  «jo  fordi  selv 
myggene  forsmaar  det  elendige 

stof,  der  flyder  i  dine  aarer!»  Som  man  ser,  er  der  baade  sati¬ 
risk  humor  og  svar  paa  rede  haand  hos  disse  karle. 

En  om  muligt  endnu  mere  udpræget  hurragut  end  de  to 
nævnte  var  deri  sprellende  livlige  Ivaschu.  Han  kunde  vel  være 
en  smule  over  de  tredive.  Hans  ansigt  var  bredt  og  rundt  og 
saa  ud  som  det  var  skaaret  i  træ  i  stort  hastværk  af  en  tøm- 
mermand.  Naar  han  var  rigtig  glad,  lo  han  saa  mundvigerne 
trak  sig  opover  mod  baghovedet,  og  lukkede  dertil  begge  øine, 
i  livsfare  derimod  altid  kun  det  ene. 

Vel  var  han  en  tyv  og  en  løgner  under  visse  undskyldende 
omstændigheder,  men  —  for  et  gjennemprægtigt  menneske  allige- 
vel.  En  mere  freidig  og  energisk  ledsager  paa  reiser  skulde 
man  vanskelig  kunne  finde.  Hans  fysiske  udholdenhed  maa  nær¬ 
mest  betegnes  som  ubegrænset. 

Kaschu  havde  længe  sit  telt  opslaaet  nær  den  anden  Peary- 
expeditions  vinterkvarter,  og  hver  morgen  regelmæssig  kunde 
man  se  ham,  selv  efterat  kulden  var  kommet  i  veiret,  tage  sig 
en  tur  udenfor  teltet  uden  en  traad  paa  kroppen,  for  at  tage  de 
meteorologiske  observationer  for  dagen. 

Naar  der  var  nogen  morro  paa  færde  meilem  os  kablunakker, 
maatte  Kaschu  altid  være  med,  saaledes  stedse,  naar  vi  stod  paa 
ski  i  bakkerne  bagenfor  huset.  Han  blev  da  ogsaa  efterhaanden 

en  baade  ivrig  og  forholdsvis  øvet  skiløber.  Elegant  blev  han 
dog  aldrig.  Han  var  af  de  bredsporede,  og  skar  desuden  altid 
de  frygteligste  ansigter,  saasnart  han  tik  en  smule  fart.  Blev 
hastigheden  meget  stor,  lukkede  han  det  ene  øie,  og  ansaa  sig 
da  vistnok  stedt  i  den  alvorligste  fare. 

Siden  jeg  nu  er  kommen  ind  paa  de  biografiske  skildringers 
omraade,  vil  jeg  ligesaa  godt  med  det  samme  omtale  et  par  andre 
af  stammens  mere  typiske  medlemmer. 

Af  meget  gamle  folk  kan  nævnes  Kaschus  forældre,  Aro- 
doksua  og  Migibsungua.  Som  bevis  paa,  at  den  gamle  mand 
forstaar  sig  en  smule  paa  fornuftig  sundhedspleie,  kan  anføres, 
at  da  han  forlængst  er  ophørt  at  fange  og  saaledes  ikke  længer 
paa  denne  maade  faar  sig  nogen  motion,  tager  han  sig  regel- 
mæssig  hver  formiddag  en  lang  spasertur  udover  søisen,  skyvende 
sin  tomme  slæde  foran  sig.  Han  plages  forøvrigt  af  og  til  i  de 
senere  aar  af  gigt.  Hans  kone  derimod  er  ganske  frisk,  og  hendes 
snakketøi  er  da  ogsaa  i  den  livligste  virksomhed  fra  den  tidlige 
morgen  til  langt  paa  nat.  Er  der  fremmede  tilstede,  er  det 
stedse  sin  uforlignelige  søn  Kaschu,  hun  skildrer,  den  anden, 
halvtullingen  Aningana,  nævner  hun  derimod  sjeldnere.  Kaschu, 
- —  ja  det  er  vel  gut  det!  Men  naar  hun  kommer  til  beskrivel¬ 
sen  af,  hvor  vakker  han  er,  og  en  mindes  træfjæset  med  den 
store  mund  og  de  halvaabne  øine,  da  skal  der  beherskelse  til 
for  at  bevare  en  alvorlig  mine. 

Et  af  de  værdigste  ægtepar  i  hele  stammen  er  Ingapaddu  og 
Ituschaksui.  De  er  Tungvingvas  forældre  og  har  ialt  6  børn,  det 
største  antal,  der  endnu  i  mands  minde  er  forekommet  i  nogen 
familie.  De  er  begge  udprægede  pligtmennesker,  retskafne  og 
ærlige,  og  dertil  elskværdige  og  medfølende  som  faa. 

Særlig  er  Ituschaksui  et  pragtexemplar  af  en  moder.  Engang 
saa  jeg  hende  springe  ud  paa  isen  til  et  par  af  sine  smaarollin- 
ger,  der  var  ude  og  legte  henimod  2  km.  fra  land,  blot  for  at 
sige  dem,  at  de  endelig  maatte  tage  votter  paa  nu,  det  var  be- 
gyndt  at  blæse  saa  surt. 

Ituschaksui’s  fader  er  den  gamle  Kommonapek,  en  af  dem, 
der  i  sin  tid  indvandrede  vestenfra  over  Smiths  sund.  Ituschaksui 
var  dengang  en  ganske  ung  pige,  nu  derimod  ,  er  hun  en  rund 
og  trivelig  matrone.  Hun  har  to  yngre  brødre,  der  begge  er 
gifte,  nemlig  Aseio  og  Panikpa.  Saavel  disse  to  som  søsteren 
maa  alle  siges  at  være  usædvanlig  begavede  eskimoer. 

Særlig  har  den  noget  sygelige  Aseio  med  sit  blege,  smale 

ansigt.  og  de  store,  tankefulde  øine  geniets  karakteristiske  ydre, 
med  hvilket  da  ogsaa  hans  overmaade  klare  forstand  og  hans 
lynsnare  opfatningsevne  staar  i  den  nøieste  overensstemmelse. 

Paa  grund  af  hans  nævnte  sygelighed  har  hans  unge,  liv¬ 
lige  kone  Anavi  ikke  saa  sjelden  maattet  udføre  forskjellige 
arbeider,  der  egentlig  henhører  under  mandens  pligter,  hvorved 
der  omsider  er  kommet  noget  vist  amazonmæssigt  over  hende. 
Saaledes  kan  hun  drive  et  slædespand  med  forbausende  færdig- 
hed  og  svinger  svøben  med  ligesaa  stor  udholdenhed  og  kraft 
som  nogen  mand. 

Aseio’s  broder,  Panikpa,  er  åf  en  mere  tilbagetruklcen  og 
filosofisk  natur.  Han  liker  bedst  at  have  sit  telt  eller  vinterhus 
staaende  paa  afsides  steder,  hvor  folk  ikke  til  daglig  vanker,  og 
hvor  han  med  sin  kone  og  sine  smaabørn  kan  nyde  en  rolig  og 
uforstyrret  familielykke. 

Jeg  har  ofte  havt  lange  samtaler  med  Panikpa,  der  altid  har 
benyttet  anledningen  til  med  stort  begjær  at  søge  oplysninger  om 
fremmede  lande.  Hans  tillid  til  kablunakkerne  er  overmaade 
stor,  og  han  har  en  brændende  lyst  til  at  se  deres  lande  og  byer, 
jernbaner,  heste  og  andre  dyr,  alt  ting,  som  han  hidtil  alene  har 
maattet  nøie  sig  med  at  se  paa  billeder.  Men  om  han  nogensinde 
faar  dette  sit  ønske  opfyldt,  er  vel  tvilsomt.  Imidlertid  er  alle¬ 
rede  nu  hans  horisont  videre  end  mangen  civiliseret  bondes,  og 
et  helt  væld  af  tanker  er  det  ofte,  der  røber  sig  bag  mange  af 
■  hans  simple  og  ligefremme  spørgsmaal.' 

Der  findes  i  eskimostammen  ved  Smiths  sund  blandt  andet 
fire  brødre  —  den  femte  er  død  — ,  hvoraf  idetmindsté  tre  er  af 
mere  end  almindelige  dimensioner.  Det  er  Miuk,  Kayegvitto  og 
Otonia.  Saavel  den  første  som  den  sidste  er  to  saa  bra  og  jevne 
mennesker,  at  deres  biografi  allerede  er  tilstrækkelig  skildret 
i  disse'  to  ord. 

Med  Kayegvitto  forholder  det  sig  imidlertid  til  en  vis  grad 
anderledes.  Ogsaa  han  er  en  snil  og  godmodig  fyr,  men  han 
har  en  komisk  feil,  idet  han  er  aldeles  umulig  indbildsk.  Dette 
at  han  er  nogle  tommer  høiere  end  alle  sine  kamerater,  og  at 
han  vel  ogsaa  er  stærkere  end  dem,  har  efterhaanden  faaet  en 
saadan  magt  over  ham,  at  han  nu  lever  i  den  faste  overbevisning, 
at  han  i  virkeligheden  er  stammens  første  mand  og  vel  ogsaa  i 
det  ydre  burde  anerkjendes  som  saadan.  At  denne  tanke  idethele 
er  vaagnet  hos  ham,  skriver  sig  vistnok  fra  efter  den  tid,  vore 
expeditioner  kom  til  landet,  idet  han  da,  ved  at  lægge  mærke 

til,  at  en  enkelt  af  amerikanerne  vistes  ubetinget  respekt  og 
lydighed  af  alle  de  øvrige,  formodentlig  har  faaet  lyst  til  at  spille 
en  lignende  rolle  blandt  sine  landsmænd. 

Denne  forfængelighed  falder  saa  meget  mere  i  øinene,  som 
den  ganske  savnes  hos  de  øvrige  mænd  i  stammen,  hvorfor  den  da 
ogsaa  hos  Kayegvitto  bedømmes  efter  fortjeneste.  '  De  smiler  lunt 
og  siger  omtrentlig  saa  meget  som:  «Kayegvitto  —  ja,  han  er 
gal  han,  stakkar». 

Men  for  os  blev  engang  Kayegvittos  forfængelighed  til  ikke 
ringe  nytte.  Det  var  nemlig  omtrent  ved  midtvinterstider  under 
den  anden  Peary-expedition,  at  vi  begyndte  at  mangle  foder  til 
vore  mange  hunde  hjemme  ved  vinterkvarteret. 

Nu  havde  vi  hørt,  at  Kayegvitto  sad  inde  med  betydelige 
kjødforraad  ved  kolonien  Nachsa  paa  sydsiden  af  Whale  sund. 
Dette  blev  det  bestemt,  at  jeg  skulde  reise  over  og  undersøge,  og 
da  jeg  den  følgende  dag  i  maaneskin  naaede  kolonien,  blev  jeg 
mødt  nede  ved  stranden  af  alle  dens  mandlige  beboere,  bvoriblandt 
da  ogsaa  ganske  rigtig  Kayegvitto  befandt  sig.  Men  ikke  før 
havde  han  seet,  at  det  var  en  kablunak,  der  kom  paa  besøg, 
før  han  atter  som  en  pil  forsvandt  ind  i  sin  hytte,  for  straks 
efter  at  komme  tilbage,  iført  en  gammel  tyndslidt  frak,  som  han 
den  foregaaende  høst  havde  tilhandlet  sig  af  en  af  expeditionens 
medlemmer.  Først  nu  saa  han  efter  sin  egen  mening  slig  ud,  at 
han  paa  en  værdig  maade  kunde  repræsentere  sine  «undersaatter». 

Nu  gik  jeg  hurtig  frem  imod  ham  og  greb  hans  haand,  som 
jeg  rystede  kraftig  mange  gange,  en  ceremoni,  der  vistnok  ikke 
bruges  blandt  eskimoerne  indbyrdes,  men  som  de  dog  havde  lært 
at  fatte  betydningen  af,  og  som  i  dette  tilfælde  smigrede  Kaye¬ 
gvitto  i  høi  grad.  Saa  forklarede  jeg  ham  mit  ærinde:  Peary, 
clen  store  herre  (nalegaksuak)  fra  de  fjerne  lande,  manglede  kjød 
til  sine  sultne  hunde.  Nu  kom  jeg  for  at  bede  Kayegvitto,  innu- 
itternes  store  herre,  at  hjælpe  ham.  Han  havde  meget  kjød,  ingen 
fangede  saa  meget  som  han,,  han  alene  var  innuitternes  nale¬ 
gaksuak.  Denne  sidste  sætning  faldt  i  den  grad  i  Kayegvittos 
smag,  at  han  gjentog  den  i  det  uendelige,  indtil  han  omsider  ind- 
bød  mig  til  at  overnatte  i  sit  hus,  hvad  jeg  selvfølgelig  modtog. 

Det  var  først  den  følgende  morgen,  at  vor  egentlige  konfe- 
rence  fandt  sted.  Ikke  før  havde  jeg  paanyt  et  par  gange  kaldt 
den  forholdsvis  svære,  grovlemmede  mand  for  innuitternes  nale¬ 
gaksuak,  før  han  med  en  ubeskrivelig  komisk  overlegenhed  kom- 
manderede  de  omkringstaaende  syndere  at  fylde  min  slæde  med 

kjød.  Herunder  assisterede  han  selv  nu  og  da  meget  naadig  med 
et  spark  efter  de  tungeste  kjødstykker.  Men  de  eskimoer,  som 


for  anledningen  frivillig  havcle  nedværdiget  sig  til  at  være  Kaye 
gvitto’s  undersaatter,  morede  sig  kostelig  over  det  hele  komedie- 
12  —  Blandt  Nordpolens  naboer. 

spil,  ikke  mindst  over  dennes  naragtighed,  og  var  godmodige 
nok  til  at  spille  det  hele  tilende. 

Saa  fik  Kayegvitto  en  passende  present,  hvad  han  tilsyne- 
ladende  aldeles  ikke  havde  ventet,  og  jeg  forlod  den  store  mand, 
der  han  stod  i  maaneskinnet,  fremdeles  iiørt  sin  tynde  frakke, 
skjønt  temperaturen  ikke  var  langt  fra  -r-  40  C. 

Der  findes  en  liden  forældreløs  gut  i  stammen,  Kadluktu  er 
hans  navn.  Han  var  en  vakker  og  meget  opvakt  liden  fyr,  som 
vi,  som  rimeligt  kunde  være,  tog  os  en  smule  af  under  vor  over¬ 
vintring.  Saaledes  boede  han  i  lang 
tid  i  vort  hus,  under  Matt’s  køie,  hvor 
han  blev  rigelig  gjødet  med  levnin- 
gerne  fra  vore  maaltider.  Særlig  tog 
Matt  sig  faderlig  af  den  lille  femaaring. 
Først  vaskede  han  ham  ordentlig  over 
hele  kroppen,  saa  satte  han  et  par 
gamle  kjærringer  til  at  rense  hans 
klæder  for  smuds  og  utøi,  noget  der 
viste  sig  yderlig  paakrævet,  hvor- 
efter  han  klippede  ham  snau  som 
en  sæl  over  hele  hovedet,  og  dermed 
var  Kadluktu  civiliseret. 

Ellers  har  denne  lille  fyr  ikke 
noget  fast  hjem,  idet  han  bor  snart 
i  den  ene,  snart  i  den  anden  familie; 
men  han  behandles  dog  gjennem- 
gaaende  kjærligt  overalt. 

Ka-oni  heder  en  mærkværdig  dot 
med  4  børn  og  en  temmelig  svær 
hustru.  Jeg  har  en  mistanke  om,  at  denne  mand  er  en  smule 
under  tøffelen. 

Ved  de  kolonier,  hvor  Ivaoni  holder  til,  der  har  beboerne 
altid  morro  —  men  paa  hans  bekostning  desværre.  Han  er 
nemlig  saa  sørgelig  klodset  i  næsten  alt,  hvad  han  foretager  sig, 
samtidig  som  han  har  den  utilgivelige  feil,  at  han  stammer,  og 
dette  tilsammen  bevirker  uundgaaeligt,  at  han  spiller  hovedrollen 
i  næsten  alle  de  anekdoter,  der  jevnlig  udgaar  fra  hans  boplads. 

Et  par  fangere  fra  to  nabokolonier  møder  hinanden.  «Nukta 
fik  en  narhval  iforgaars  og  Angodlu  og  Mahotia  hver  en  ugsuk 
igaar.»  —  «Jasaa,  Akkomodingva  og  jeg  fik  ogsaa  to  sæl  igaar. 
Kaoni  skulde  været  med  os,  men  kajakken,  som  han  havde  laant, 


Kadluktu  civiliseret. 

(Se  side  21,  Kadluktu  uciviliseret.) 


Intelligents  og  kunstnerisk  begavelse. 


179 


kantrede,  netop  som  han  var  kommet  nogle  aaretag  ud  fra  land, 
og  saa  blev  han  hjemme.»  —  Lang  og  stille  latter  fra  begge.  — 
« Hvad  sagde  Kaoni,  da  han  vel  var  paa  land  igjen?»  —"«Ka¬ 
ka  ka  ka— ka — ka — ka— ka — jak  er  noehærk!  Ka — ka — ka¬ 
ka  ka— oni  ogsaa,  lagde  vi  til.»  Igjen  langvarig  og  stille  latter 
fra  dem  begge. 

Vi  medbragte  under  den  sidste  expedition  en  Edisons  fono¬ 
graf,  som  vi  oftere  lod  eskimoerne  lytte  til.  Mærkelig  var  den 
fordomsfri hed,  hvormed  de  allerede  fra  første  stund  af  tog  del  i 
dette  tidsfordriv.  De  syntes  ingenlunde  at  sætte  dette  for  dem 
saa  uforklarlige  apparat  i  forbindelse  med  noget  overnaturligt, 
men  lo  og  morede  sig  over  de  skjulte  stemmer  som  over  et  lege- 
tøi,  de  havde  kjendt  i  mange  aar. 

Og  dog,  —  hvor  nær  vilde  det  ikke  have  ligget  for  dem  at 
antage  disse  stemmer  for  aanderøster,  der  i  deres  religiøse  fore¬ 
stillinger  spiller  en  saa  fremtrædende  rolle.  Men  med  sin  skarpe 
fornuft  fastslog  de  straks,  at  ponograpi-mut  i  lighed  med  de  mang¬ 
foldige  øvrige  mærkværdigheder,  kablunakken  var  i  besiddelse 
af,  kun  var  et  vidunderlig  kompliceret,  men  forresten  ganske 
naturligt  produkt  af  menneskelige  hænders  og  hjerners  arbeide. 

De  fleste  af  eskimoerne  téeller  med  lethed  til  20,  og  det 
uagtet  de  sjelden  eller  aldrig  har  brug  for  et  saa  høit  tal  i  det 
praktiske  liv.  Thi  gaar  antallet  af  noget  over  4  eller  5,  betegner 
de  det  som  oftest  med  «mange»  eller  et  lignende  ord.  Men  naar 
de  i  de  lange  vinteraftener  sidder  inde  i  sine  lave  huler  og  ud- 
skjærer  kunstfærdige  smaa  elfenbens-mennesker  og  dyr  eller 
andre  rariteter,  da  kan  de  nok  stundom  til  tidsfordriv  finde  paa 
at  tælle  dem,  hvorunder  de  jo  driver  det  op  i  baade  30  og  40. 
De  tæller  vanligvis  paa  fingrene,  1  atasuk,  2  magluk,  3  pingar- 
sut,  4  sissami,  5  tedlumet.  Skal  de  videre  til  6,  kalder  de  dette 
den  første  finger  paa  den  anden  haand,  eller  igluane  atasuk  (i 
regelen  forkortet  til  igluane),  7  endvidere  den  anden  finger  paa 
den  anden  haand,  igluane  magluk  o.  s.  v. 

Er  de  omsider  kommen  til  10,  og  de  ingen  flere  fingre  har 
tilbage,  fortsætter  de  fleste  vistnok  at  tælle  paa  fingrene  nok 
engang,  men  benævnelsen  gjælder  fra  nu  af  tæerne.  13  er  saa- 
ledes  3  tæer  paa  den  ene  fod,  17  to  tæer  paa  den  anden  o.  s.  v. 
Skal  han  over  20,  som  han  kalder  et  helt  menneske  til  ende,  siger 
han  for  21  en  paa  det  andet  menneske  (innuit  aipachsjani  atasuk). 

Eskimoernes  tekniske  begavelse  og  opfindsomhed  erbeundrings- 
værdig.  Særlig  kommer  disse  deres  egenskaber  for  dagen,  naar 

de  skal  reparere  sine  bøsser  eller  andre  fra  civilisationen  stam¬ 
mende  redskaber,  noget,  hvortil  de  som  oftest  savner  endog  det 
aller  nødvendigste  værktøi.  Værst  er  det,  naar  f.  ex.  hovedfjæren 
i  geværlaasen  brækker.  Da  gaar  der  som  oftest  lange  stundei 
hen,  ja  der  kan  gaa  maaneder,  førend  geværets  eiermand  eller 
nogen  af  hans  venner  hitter  paa  raad.  Men  saa  en  vakker  dag 
optræder  atter  den  bolde  skytter  med  vaabenet  i  brugbar  stand. 

Den  gamle  laas  har  han  imidlertid  maattet  forlade,  og  fjæren 
er  kanske  ikke  længer  af  staal,  men  dannet  af  et  langt,  til  kol¬ 
ben  i  den  ene  ende  fastsurret  stykke  elfenben,  der  samtidig  maa 
gjøre  tjeneste  som  hane.  Denne  er  spændt,  naar  et  lidet  træ- 
stykke  befinder  sig  indunder  den  elastiske  elfenbensstok ;  naar 
dette  træstykke  derimod  hastig  trækkes  tilside,  slaar  den  impro- 
viserede  hane  et  kraftigt  slag  mod  tændstemplet,  og  skuddet  gaar 
dundrende  af. 

Der  findes  østenfor  Kap  York  flere  store  meteorstene,  som 
løitnant  Pearv  vaaren  1894  blandt  andet  nærmere  undersøgte. 
Dele  af  disse  jernstykker  skal  de  indfødte  paa  den  tid,  da  den 
engelske  polarforsker  Sir  John  Ross  i  begyndelsen  af  aarhundre- 
det  opdagede  dem,  delvis  have  benyttet  til  pile-  og  harpunodder. 
Hvorledes  de  imidlertid  uden  at  gløde  jernet,  en  metode,  de  først 
under  samkvemmet  med  os  lærte  at  kjende,  har  kunnet  udhamre 
det  til  harpunspidser  etc.,  er  ikke  godt  at  forstaa.  Sandsynligvis 
er  det  kun  i  ringe  udstrækning,  at  de  har  kunnet  drage  sig  disse 
stene  til  nytte,  idet  det  uden  tvil  kun  kan  have  været  nogle  faa, 
af  naturen  fladformede  splinter,  de  har  kunnet  anvende. 

Et  ganske  sindrigt  træk  fra  eskimoernes  daglige  liv  er  den 
maade,  hvorpaa  de  om  vaaren  beskytter  hundenes  labber  mod  at 
beskadiges  af  den  haarde  isskare,  der  danner  sig  paa  sneens 
overflade  paa  den  tid  af  aaret.  De  forsyner  dem  nemlig  med 
sokker  af  ugsukskind,  der  fastsurres  til  benene  lige  ved  det 
nederste  led,  og  saaledes  udstyrede  er  dyrene  fuldstændig  beskyt¬ 
tede  mod  al  saarbenethed. 

At  eskimoerne  gjør  forskjel  paa  haarde  og  bløde  træsorter, 
ja  endog  kjender  gran  fra  furu  og  eg  fra  ask,  vil  vistnok  mange 
synes  mærkeligt,  naar  man  erindrer,  at  de  aldrig  har  kunnet 
glæde  sig  ved  synet  af  et  virkeligt  levende,  blomstrende  træ. 
Hvor  vilde  de  ikke  juble  og  deres  sind  fyldes  af  fryd  og  be¬ 
geistring,  om  de  pludselig  kunde  faa  skue  et  af  de  mægtige 
susende  egetræer  eller  en  af  de  mørkegrønne  furuer  og  graner, 
hvorfra  de  beskedne  stykker  i  deres  slæder  oprindelig  er  komne  1 

Musikalsk  sans  findes  der  meget  af  blandt  eskimoerne.  Men 
den  staar  endnu  paa  et  saa  lavt  trin,  at  de  f.  ex.  ikke  kan  op- 
fatte  korrekt  endog  vore  mest  enkle  og  ligefremme  melodier. 
Undtagelser  er  der  dog.  Saaledes  lykkedes  det  den  før  nævnte 
Ituschaksui  at  lære  at  synge  flere  af  vore  mere  populære  melo¬ 
dier  fuldstændig  korrekt,  blandt  andet  Ta-ra-ra-bom-dieh,  som  de 
øvrige  næsten  uden  undtagelse  sang  skjærende  falskt. 

Men  saa  kunde  de  sine  egne  sange  saa  meget  bedre  udenad, 
og  aldrig  hørte  man  f.  ex.  under  deres  korsange,  at  en  enkelt 
tone  skar  sig  ud  fra  de  øvrige. 

Jeg  hidsætter  nedenfor  en  af  deres  melodier,  der,  naar  den 
synges  af  flere  personer,  stedse  foredrages  uden  ord,  medens 
solosangerne  i  regelen  tilsætter  en  tekst  paa  staaende  fod. 

Eskimoerne  er  fortrinlige  karttegnere,  idet  de  har  en  over¬ 
ordentlig  stærkt  udviklet  stedsans.  Som  astronomer  staar  de 
heller  ikke  paa  et  saa  ganske  lavt  standpunkt,  om  det  end  ikke, 
da  vi  først  mødte  dem,  var  lykkedes  dem  at  adskille  fixstjernerne 
fra  planeterne,  hvilke  sidste  de  simpelthen  ansaa  for  store  stjer¬ 
ner.  Muligens  skriver  dette  sig  fra  den  omstændighed,  at  stjerne¬ 
himmelen  i  disse  egne  alene  kan  observeres  i  adskillig  mindre 
end  den  halve  del  af  aaret. 

Karlsvognen  er,  fortæller  sagnet,  en  flok  rensdyr;  Pleiaderne 
er  et  hundespand,  der  forfølger  en  bjørn;  Cassiopeia’s  stjerner 
danner  fødderne  til  en  mægtig  stenlampe;  Orionsbeltets  tre  glim¬ 
rende  sole  er  trin,  som  en  eskimo  har  udhugget  i  en  brat  sne- 


Religiøse  forestillinger  og  skikke. 

skraaning  for  at  naa  dens  top;  Kastor  og  Pollux  i  Tvillingernes 
stjernebillede  er  sidestenene  i  indgangen  til  en  iglu.  Arcturus 
og  Aldebaran  er  to  fangere,  medens  planeten  Jupiter  er  solens 
moder.  Solen  er  en  ung  pige,  maanen  hendes  elsker,  der  for¬ 
følger  hende  rundt  paa  himmelhvaelvingen.  At  det  er  maanen, 
der  foraarsager  flod  og  ebbe,  har  de  forlængst  fastslaaet. 

Innuitternes  religiøse  forestillinger  staar  paa  et  lavt,  men 
derfor  ikke  mindre  interessant  udviklingstrin.  Thi  hos  denne 
lille  skare  mennesker  gjenfinder  vi  i  nutiden  et  billede  af  vore 


Sommerdag  langt  fra  land. 

forfædres  religiøse  tro  eller  famlen  'mod  en  tro,  saaledes  som  den 
i  sine  hovedformer  maa  have  artet  sig  aartusender  tilbage  i 
tiden.  Ja,  vi  staar  i  virkeligheden  her  ligeoverfor  et  folk,  der 
netop  er  i  begreb  med  at  forlade  stenalderen,  et  urfolk  med 
svundne  tiders  ærværdige  præg.  Hvilken  værdifuld  overlevering 
for  granskere  af  menneskeslægtens  udvikling  og  historie! 

Vor  tids  religioner  har  alle  antaget  faste  og  bestemte  former 
og  kan  hver  især  sammenfattes  i  nogle  faa,  korte  troesartikler. 

Anderledes  derimod  med  eskimoernes  religion,  eller,  for  at 
undgaa  denne  maaske  uberettigede  betegnelse,  deres  religiøse 
forestillinger.  Disse  er  vaklende  og  ubestemte,  ja  ofte  ret  indi- 

viduelle,  og  deres  lære  vilde  utvilsomt,  om  man  forsøgte  nærmere 
at  detaljere  den,  komme  til  at  indeholde  en  mangfoldighed  af 
troesartikler,  hvis  den  da  idetheletaget  lod  sig  sammenfatte. 

En  forklaring  til  denne  usikkerhed  i  deres  begreber  om 
livets  og  naturens  mysterier  ligger  maaske  ikke  saa  fjernt,  som 
man  skulde  tro.  Thi  i  de  store  samfund  stoler  gjerne  den  en¬ 
kelte,  som  rimeligt  kan  være,  blindt  hen  paa  sandheden  af  den 
lære,  millionerne  omkring  ham  hylder.  Men  naar,  som  blandt 
eskimoerne,  den  offentlige  mening  eller  dom  i  sin  mest  impone¬ 
rende  skikkelse  neppe  repræsenterer  over  et  par  hundrede  mdi- 
vider,  da  maa,  synes  det  rpig,  for  den  enkelte  tilbøieligheden  til 
ikke  at  turde  stole  fuldt  ud  paa  nogetsomhelst  blive  meget  naturlig. 

Jeg  har  ogsaa  faaet  en  slags  bestyrkelse  i  denne  min  opfat- 
ning  ved  de  religiøse  samtaler,  jeg  oftere  søgte  at  istandbringe 
med  enkelte  af  de  indfødte. 

«Mener  innuitterne,  der  er  et  liv  efter  døden?»  var  et  af  de 
første  spørgsmaal,  jeg  rettede  til  Kolotengva,  efterat  jeg  langsomt 
og  efterhaanden  havde  vundet  hans  fortrolighed  paa  et  omraade, 
som  naturfolkene  gjennemgaaende  sidst  af  alt  er  tilbøielige  til  at 
lægge  aabent  for  nysgjerriges  hlikke.  «Ja,  naar  en  innuit  dør, 
saa  vandrer  vist  sjælen  (egentl.  skyggen)  til  et  land  undei  os, 
hvor  der  er  god  jagt,  meget  solskin  og  godt  at  være.  Men 
andre  mener,  at  sjælen  gaar  til  et  land  høit  oppe  i  luften,  og 
ingen  er  vis  paa,  hvad  som  er  rigtigt.  Vi  innuitter  er  saa  faa- 
tallige,  men  kablunakkerne  er  der  mange  af,  og  I  ved  alle  ting. 
Sig  os,  hvorledes  det  er  med  dette.» 

Hvad  jeg  svarede,  hører  ikke  hjemme  her.  I  Hans  Egede’s 
aand  var  del  vel  neppe,  endskjønt  jeg  gik  saa  vidt  som  til  at 
love  ham  et  evigt  liv  langt  lykkeligere  end  det  jordiske.  Og 
større  trøst  kan  man  vel  ikke  skjænke  et  menneske,  der  ræddes 
ved  tanken  om  engang  at  skulle  dø. 

Naar  kulturmennesket  i  livets  tunge  timer  lider  under  sme 
sorgers  mangfoldighed,  naar  hans  sjæl  er  syg  og  nedstemt,  og 
han  føler  sig  forladt  og  ulykkelig  ved  jordlivets  trøtesløse  tom- 
hed,  da  vender  han  sig  i  bøn  til  en  almægtig  og  barmhjertig 
Gud  og  finder  herunder  den  lindring  og  trøst,  han  saa  haardt 
trænger. 

En  slags  erstatning  herfor  har  eskimoerne  i  sine  eiendomme¬ 
lige  aandekonferencer.  Endel  mægtige,  men  usynlige  aander 
indtager  Guds  plads  i  deres  begreber,  og  disse  aander  mener  de, 
deres  angekok’er  eller  aandebesværgere  kan  paavirke  saaledes, 

at  de  staar  dem  bi  i  det  daglige  liv,  helbreder  sygdomme,  skaffer 
dem  god  jagtlykke  etc. 

Saavel  mænd  som  kvinder  kan  blive  angekok’er,  men  ikke 
alle  er  lige  godt  skikkede  for  dette  hverv.  Behændighed,  kløgt 
og  skuespillertalent  kan  alene  sikre  et  menneske  virkelig  an¬ 
seelse  som  aandebesværger.  De  ældre  angekok’er  oplærer  de 
unge,  der  maatte  føle  sig  særlig  skikkede  for  eller  tiltrukne  af 
angekok’ernes  mystiske  virksomhed.  Læretiden  strækker  sig 
gjennem  adskillige  aar  og  er  forbunden  med  mangehaande  hemme- 
lighedsfulde  ceremonier. 

Den  betydeligste  af  de  aander,  eskimoerne  kj ender,  er  Torna- 
huksuak  (oversat  egentl. :  den  kjæmpestore  skygge).  Den  kan 
gjøre  dem  saavel  skade  som  gavn  og  antages  vistnok  i  Nord- 
Grønland  udelukkende  at  holde  til  paa  land  og  skal  ifølge  ange- 
kok’ernes  udsagn  have  menneskeskikkelse  af  overnaturlige  dimen- 
sioner. 

Naar  der  en  stille  sommerdag  ved  en  koloni  pludselig  høres 
et  stenras  eller  en  lignende  tilfældig  støi  i  nærheden,  udbryder 
gjerne  flere  af  beboerne  samtidig  i  en  ængstelig,  dæmpet  tone: 
«Tornahuksua !  Tornahuksua!»  Da  mener  de,  det  er  ham,  der 
er  ude  og  vandrer  langs  de  mørke  fjeldskrænter. 

En  anden  aand,  der  efter  beskrivelsen  lever  i  havet  og  har 
lange  sorte  fangarme,  benævnes  Kokvoia.  Mange  andre  aander 
og  mystiske  væsener  findes  der  foruden  disse,  men  de  er  alle  af 
en  mere  underordnet  art.  Der  gives  idetheletaget  en  sand  rig- 
dom  paa  overtro,  men  det  meste  er,  som  allerede  før  antydet, 
gjennemgaaende  løst  og  vaklende  og  retter  sig  altfor  meget  elter 
de  enkelte  individer  til  at  jeg  skulde  ville  forsøge  at  samle  det 
hele  her,  saameget  mere  som  disse  naive  produkter  af  enkeltmænds 
vilde  fantasi  neppe  heller  fortjener  for  megen  opmærksomhed. 

Hvor  mange  angekok  er  der  for  tiden  findes  blandt  de  250 
innuitter  ved  Smiths  sund,  er  ikke  godt  at  sige,  idet  der  synes 
at  herske  afvigende  meninger  blandt  stammens  medlemmer  om, 
hvem  der  er  berettigede  til  angekoktitelen.  Selv  er  jeg  mest  til- 
bøielig  til  ikke  at  træklce  nogen  skarp  grænse  mellem  aande- 
besværgere  og  ikke-aandebesværgere,  idet  jeg  har  faaet  det  ind- 
tryk,  at  alle  de,  der  blot  kan  lægge  en  smule  følelse  og  mystik 
for  dagen  i  sine  sange,  fusker  i  faget  ved  enhver  leilighed,  der 
tilbyder  sig. 

En  ting  er  imidlertid  at  kunne  kalde  sig  og  blive  kaldt  en 
angekok,  hvad  de  fleste  vistnok  tragter  efter,  en  anden  ting  er 

virkelig  at  være  en  person  med  indflydelse  og  respekt,  en  der 
kan  indgyde  sine  medmennesker  ærefrygt.  Af  disse  findes  der 
neppe  over  et  halvt  dusin  i  stammen,  hvoraf  igjen  maaske  to  er 
ældre  kvinder,  de  øvrige  mænd. 

Den  yngste  af  disse  fire  mandlige  angekok’er  og  tillige  den 
mest  respekterede  af  dem  alle  er  Kayapaddu.  Han  kan  være 
omkring  de  35  aar,  er  smilende  og  tyk  og  har  et  ansigt  saa 
jovialt,  at  han  blot  behøver  at  tage  paa  sig  de  blaa  snebriller, 
han  engang  har  faaet  af  Peary,  for  fuldstændig  at  se  ud  som  en 
god  gammeldags  præstemand. 

Naar  han  holdt  sine  spiritistiske  seancer,  dæmpedes  lyset  fra 
tranlamperne  saa  meget,  at  man  kun  med  møie  kunde  skimte 
hinanden,  hvorefter  Kayapaddu  med  tarmskindstrommen  i  den 
ene  haand  og  en  trommestikke  af  ben  i  den  anden  gik  frem  paa 
gulvet  og  begyndte  at  synge  og  tromme. 

I  begyndelsen  var  hans  sang  dæmpet  og  nogenlunde  rolig, 
men  senere  blev  den  mere  og  mere  ophidset,  han  slængte  krop¬ 
pen  i  bugtninger  fra  høire  til  venstre,  saa  det  lange  haar  fiag- 
rede  vildt  i  luften,  medens  ansigtet  fik  et  udtryk,  som  om  han 
led  alle  verdens  kvaler. 

Efter  et  par  timers  forløb  haglede  sveden  af  ham,  han  tryk¬ 
kede  sig  med  hænderne  for  panden,  skreg,  ynkede  sig,  brød  saa, 
ret  som  det  var,  ud  i  en  dæmonisk  skrattende  latter,  hvorefter 
han  tilsidst  opnaaede  at  faa  en  eller  flere  af  de  usynlige  aander, 
der  tjente  ham  som  sendebud  til  mægtigere  væsener,  til  at  ind- 
finde  sig. 

Nu  forandrede  han  hyppig  sin  stemme,  idet  den  snart  var 
hans  egen,  snart  skulde  forestille  aandernes  røst;  han  blev  mere 
og  mere  støiende  og  fik  ved  alle  disse  ceremonier  tilsidst  bragt 
forsamlingen  i  en  saa  ophidset  og  nervøs  sindsstemning,  at  de 
skalv  af  bevægelse,  samtidig  som  mange  af  de  ældre  begyndte 
at  ynke  sig  omkap  med  ham. 

Gjaldt  det  at  uddrive  en  sygdom  eller  frelse  en  døende,  kunde 
han  vedblive  med  disse  manøvrer  i  mangfoldige  timer,  idet  han 
sjelden  gav  sig,  før  hans  patient  var  stokdød  eller  paa  bedringens 
vei.  I  første  tilfælde  hed  det  sig  naturligvis,  at  redning  under 
enhver  omstændighed  havde  været  umulig,  da  en  eller  anden 
fiendtlig  aand  paa  forhaand  havde  stjaalet  den  syges  sjæl  e.  1.,  i 
det  andet  tilfælde  derimod  steg  hans  anseelse  i  en  overordentlig  grad. 

At  tilhørerne  under  disse  forestillinger  tror,  at  aanderne  vir¬ 
kelig  indfinder  sig  og  underhandler  med  vedkommende  angekok, 


Religiøse  forestillinger  og  skikke. 


187 


er  en  selvfølge,  og  for  min  del  tør  jeg  heller  ikke  paa  nogen 
maade  betvile,  at  angekok’erne  selv  er  i  god  tro.  Thi  der  er  et 
ord,  som  siger,  at  man  kan  lyve  saa  længe,  til  man  selv  tror  det. 

Den  over  hele  verden  saa  stærkt  udbredte  tro  paa  amuletter 
eller  gjenstande,  der  tillægges  magt  til  at  beskytte  sin  eiermand 
mod  fare  eller  mod  skade  af  aanderne,  gjenfinder  vi  ogsaa  hos 
Smithsund  eskimoerne.  De  bestaar  som  oftest  af  smale  armbaand 
af  sort  afhaaret  sælskind  eller  hos  kvinderne  tillige  af  skind- 
halsbaand  med  smaa  skindtagger  paa  forsiden ;  endvidere  af  srnaa 
elfenbensfigurer,  forestillende  mennesker  eller  dyr,  stykker  af  af- 
dødes  skindklæder  o.  s.  v.  Amuletterne  indvies  gjerne  ved  over 
dem  at  synge  tryllesange,  sange  med  forvanskede  ord  og  meninger, 
og  i  regelen  er  det  de  ældre,  der  bestemmer  eller  ialfald  foreslaar, 
hvilke  gjenstande  børaene  og  de  unge  folk  bør  udvælge  sig  dertil. 

Naar  en  eskimo  dør,  har  de  gjenlevende  af  familien  mange- 
haande  skikke  at  iagttage  for  ikke  at  fornærme  den  afdødes  sjæl. 
Saaledes  maa  hans  navn  ikke  nævnes,  de  maa  hyle  og  sørge  en 
vis  tid  efter  dødsfaldet,  ligesom  de,  der  har  rørt  ved  den  døde 
eller  nogen  af  hans  eiendele,  i  længere  tid  maa  iagttage  visse 
regler  for  diæt  og  klædedragt. 

Liget  iføres,  før  det  bringes  udenfor,  fuld  reisedragt  og  hales 
gjerne  efter  en  fangrem  ud  gjennem  husgangen,  hvorefter  det  i 
nogen  afstand  fra  husene  og  gjerne  noget  længere  inde  fra  strand¬ 
bredden  tildækkes  vel  med  stene.  Ofte  bøier  de  liget  sammen, 
saa  knæerne  kommer  op  imod  brystet,  og  tuller  det  ind  i  skind. 
Thi  da  kan  graven  gjøres  saa  meget  mindre.  Huset,  hvor  døds¬ 
faldet  indtræffer,  rømmer  de  straks  efter,  og  hvis  det  overhovedet 
igjen  tages  i  brug,  sker  det  ialfald  ikke  før  efter  lang  tids  forløb. 

Alle  de  af  den  dødes  eiendele,  som  han  kan  antages  at  trænge 
paa  sin  lange  vandring  til  sjælenes  land,  lægges  i  gravens  umid¬ 
delbare  nærhed,  og  det  er  disse  gjenstandes  «sjæle»,  der  alene 
herunder  vil  blive  benyttede  af  den  afdøde. 

Og  medens  menneskesjælen  drager  mod  fjerne,  sollyse  jagt- 
marker,  sover  det  døde  hylster  sin  evige  søvn.  Kun  norden- 
vindens  isnende  pust  suser  i  de  mørke  vinternætter  ind  mellem 
stenene  og  stryger  sig  hen  gjennem  ligets  blegede  skindpels. 


XII. 

Heise  til  ^Vtelville^bugten. 


Det  er  som  en  afslutning  paa  disse  blade,  at  jeg  i  det  føl¬ 
gende  vil  give  en  beskrivelse  af  den  før  omtalte  slædereise  til 
Melville-bugtens  ukjendte  kyster,  en  reise,  som  jeg  vaaren  1894, 
udelukkende  i  selskab  med  innuitter,  havde  anledning  til  at  fore- 
tage,  og  som  læseren  nu,  efterat  han  har  lært  landet  og  dets  be¬ 
folkning  at  kjende,  vistnok  vil  kunne  følge  med  betydelig  mere 
interesse,  end  det  ellers  havde  været  ham  muligt. 

I  de  første  dage  af  april  foretog  jeg  de  for  færden  nødven¬ 
dige  forberedelser,  der  af  mange  grunde  blev  baade  faa  og  simple. 
Med  hensyn  til  min  kjødforsyning,  saa  vilde  jeg  i  denne  retning 
blive  nødsaget  til  helt  og  holdent  at  stole  paa  det  jagtudbytte, 
der  kunde  være  at  erholde  underveis.  Det  var  derfor  af  høieste 
vigtighed  for  mig  at  sikre  mig  en  dygtig  indfødt  jæger  som  led¬ 
sager,  og  en  saadan  fandt  jeg  i  vor  ven  Ivolotengva. 

Min  udrustning  var  ellers  simpel' nok.  Af  instrumenter  havde 
jeg  en  theodolit,  et  thermometer,  et  uhr,  et  kompas,  en  kikkert 
samt  karter,  tabeller  etc.  Af  fødevarer  lidt  the,  sukker,  ertemel, 
skibsbrød  og  flesk.  Desuden  2  rifler,  50  patroner,  en  liden  tran- 
lampe  af  sten  for  kogning  med  sælspæk,  nogle  rensdyrskind,  en 
økse  samt  nogle  ekstra  skindstrømper  og  kamikker. 

Af  hunde  fik  jeg  laant  og  tiltusket  mig  ialt  8,  medens  vor 
slæde  blev  lavet  af  Kolotengva  og  mig  kort  før  vor  afreise  og 
var  af  de  indfødtes  model  med  elfenbensko  under  meierne. 

Om  morgenen  den  6te  april  var  alt  færdigt  til  afreise,  og 
skjønt  veiret  var  lidt  tvilsomt  med  en  overskyet  himmel  og  luften 

meteorologisk  talt  ildevarslende  mild  (-j-  17°  C.),  drog  vi  dog  af- 
gaarde  ud  paa  formiddagen.  Mellem  de  mørke,  næsten  lodrette 
fjeldvægge  ude  i  fjorden  hang  taagen  tung  og  blygraa,  og  læn- 
gere  inde  ved  vort  vinterkvarter  feiede  en  barsk  nordostvind  ned¬ 
over  de  nøgne  høie  og  udover  isen.  Paa  slæden  skiftedes  vi  om 
at  sidde,  medens  en  af  os  sprang  bag  og  holdt  fast  i  dens  opret- 
staaende  styrearme. 

Det  gik  i  et  ustanseligt  trav  over  den  skarebelagte  is,  og  alt 
imedens  klarnede  veiret.  Solen  kommer  ikke  høit  paa  himmelen 
saa  tidlig  om  vaaren  paa  disse  breddegrader,  saa  nogen  varme 
kunde  vi  neppe  føle,  at  vi  modtog  fra  den ;  men  saa  blev  den  til 
gjengjæld  saa  længe  oppe  paa  himmelen,  at  vi  aldrig  skulde 
kunne  klage. 

Men  en  lang  dag  behøvede  vi  sandelig  ogsaa,  thi  veien  til 
den  nærmeste  eskimokoloni  i  vor  kurs  var  utrolig  drøi  eller  ikke 
mindre  end  55  kvartmil  (102  km.),  og  til  folk  maatte  og  skulde 
vi  den  dag,  da  vort  aftensmaaltids  soliditet  var  særdeles  afhængig 
af  de  indfødtes  gjæstfrihed. 

Det  var  netop  midnat  med  let  tusmørke,  da  vi  naaede  syd- 
ostnæsset  paa  Ilerbertøen,  hvor  vore  venner  boede.  Stedet  hed 
Oloschynni  og  bestod  af  5  sneklædte  stenhytter,  hvoraf  paa  den 
tid  forresten  kun  to  var  beboede. 

lier  traf  vi  Akpallia,  som  netop  da  var  returneret  fra  en  flere 
ugers  bjørnejagt  sydpaa  ved  Kap  York,  og  i  hans  hus  tog  vi  ind. 

Før  vi  gik  til  hvile,  havde  vi  bjørnekjød,  kogt  flesk  og  skibs- 
brød  til  aftens.  Det  første  var  i  frossen  tilstand. 

Hele  natten  var  to  gamle  elskværdige  kjærringer  ifærd  med 
at  sy  mig  et  par  nye  sælskindskamikker,  da  de  paa  ingen  maade 
vilde,  at  jeg  skulde  drage  paa  langtur  med  de  gamle  støvler,  jeg 
havde,  hvor  tæerne  truede  med  at  løbe  løbsk.  For  dette  arbeide 
gav  jeg  dem  en  gaffel,  af  hvis  fire  tænder  der  kun  var  to  til- 
bage,  samt  35  fyrstikker. 

Den  næste  morgen  havde  vi  tyk  taage,  og  da  vor  kurs  hei- 
fra  skulde  gaa  tvers  over  aabningen  af  Whale  Sound  til  nogle 
hytter  paa  dettes  sydside,  var  jeg  først  af  den  formening,  at  vi 
fik  afvente  klarveir,  da  nogen  kompaskurs  ikke  kunde  tages  fra 
kartet,  der  her  som  allesteds  var  unøiagtigt,  og  vi  saaledes  kunde 
komme  til  at  famle  længe  omkring  paa  sundets  sydside,  om  vi 
først  skulde  bomme  lidt  paa  vildspor.  Men  Ivolotengva  bare 
smilte  lunt  og  mente,  at  det  var  en  noget  drøi  beskyldning  at 
komme  med,  at  ikke  han  skulde  vide  veien  i  sit  eget  land,  selv 

i  taagen,  og  da  min  tillid  til  ham  som  naturbarnet  i  saadanne 
sager  selvfølgelig  var  ubegrænset,  satte  vi  straks  afgaarde  mod 
Netchilumi,  den  næste  beboede  flek,  som  maal. 

I  mange  timer  reiste  vi  nu  i  taagen,  og  selv  sneen  under  os 
kunde  vi  neppe  se,  men  alligevel  lykkedes  det  Kolotengva  at  be¬ 
skrive  en  ret  linie  lige  til  det  forønskede  punkt  paa  sydsiden  af 
det  brede  sund. 

Nogle  vil  vel  sige,  han  var  ledet  i  den  rigtige  retning  af  sit 
dyriske  instinkt,  men  saa  fornærmelig  maa  vi  ikke  tale  om  vore 
gode  eskimovenner.  Nei,  den  menneskelige  hjerne  synes  i  hoved¬ 
sagen  at  være  sig  selv  lig,  hvad  enten  den  residerer  i  en  eskimo- 
skalle  i  Nordgrønland  eller  i  en  af  de  afrikanske  pygmæers  kan¬ 
tede  kranier,  og  manden  kunde  alene  udføre,  hvad  han  gjorde, 
ved  sine  udmærkede  praktisk-geometriske  begreber. 

Vindens  retning  har  nemlig  langs  disse  kyster  som  oftest  en 
sjelden  regelmæssighed,  og  er  vinden  lidt  stærk,  faar  den  den 
løse  finsne  til  at  fyge  som  sand.  Herunder  flyttes  hvert  lidet 
snefnug  efter  de  samme  fysikens  love  og  grupperer  sig  under  sin 
fremfærd  i  forskjellige  former  og  figurer  med  en  saadan  regel¬ 
mæssighed,  at  lange  parallele  striber  derved  som  oftest  danner 
sig  paa  sneens  overftade.  Ved  at  paase,  at  vinkelen  mellem  disse 
striber  og  ens  forønskede  marschretning  stadig  forbliver  den 
samme,  kan  man  jo  uden  vanskelighed  holde  sin  bestemte  kurs, 
og  det  var  denne  metode,  Kolotengva  i  nærværende  tilfælde  fulgte. 

Under  vor  reise  over  den  grønlandske  indlandsis  vænnede 
løitnant  Peary  og  jeg  os  ogsaa  til  i  tykt  veir  at  benytte  os  af 
disse  vindmærker,  som  deroppe  i  stormenes  rige  har  et  langt  stær- 
kere  og  mere  karakteristisk  præg.  Ja  ofte  har  overfladen  endog 
en  betydelig  lighed  med  en  oprørt  havflade,  der  pludselig  har 
mistet  sit  liv  og  forvandlet  sig  til  en  kold  og  ubevægelig  ismasse. 

Udpaa  eftermiddagen  ankom  vi  til  Netchilumi,  hvor  vi  blev 
hjerteligt  modtagne  af  stedets  indvaanere  og  tog  ind  i  den  ældste 
fanger  Terrikottis  hus.  Denne  mand  har  et  vist  fornemt  ydre, 
d.  v.  s.  han  er  saa  fornem,  som  en  mand  med  fillede  bjørneskinds- 
bukser  og  distingverede  ansigtstræk  overhovedet  kan  være.  Hos 
ham  havde  vi  det  rigtig  hyggeligt  den  aften. 

Hans  gode  gamle  hustru  stegte  flesk  og  lavede  the  for  os, 
uden  at  nogen  speciel  veiledning  var  nødvendig,  medens  Kolo¬ 
tengva  sang  aandeviser  i  tranlampens  dæmpede  lys.  Samtidig 
lyttede  husherren  og  hans  besøgende  venner  til  en  improviseret 
undervisning  i  geografi  under  medvirkning  af  et  polarkart  samt 

en  opblæst  tarmskindsblære,  der  benyttedes  under  forklaringen 
af  jordens  kugleform.  Men  da  vi  kom  til  konsekvenserne  af 
denne  sidste  paastand,  nemlig  at  menneskene  paa  de  to  forskjel¬ 
lige  halvkugler  gaar  med  benene  mod  hinanden,  saa  holdt  under¬ 
visningen  paa  at  maatte  afbrydes,  da  ingen  syntes  at  kunne  del- 
tage  i  flugten  ud  paa  disse  vidder.  Forgjæves  demonstreredes 
jordens  tiltrækning  ved  hjælp  af  faldende  gjenstande,  indtil  der 
pludselig  syntes  at  gaa  et  lys  op  for  en  ung  halvvoksen  gut. 
Tungen  løsnede  rigtig  paa  ham,  og  han  pludrede  ivei  til  sine 
landsmænd,  indtil  der  neppe  var  en  af  de  tilstedeværende,  der 
ikke  blev  en  tilhænger  af  den  nye  theori. 

Taagen  var  tykkere  end  nogensinde,  da  vi  den  følgende  dag 
kom  udenfor,  og  da  der  desuden  blæste  en  stærk  sydlig  vind,  blev 
vi  liggende  veirfaste  ved  pladsen  til  den  følgende  morgen.  I 
mellemtiden  saa  vi  os  lidt  omkring  paa  hustomterne,  samlede 
mineralier  samt  satte  4  kvinder  i  arbeide  med  at  sy  os  nye  ben- 
klæder  af  unge  bjørneskind.  Dette  var  en  ny  forøgelse  i  vor 
garderobe,  der  forvandlede  os  til  veritable  nordgrønlandske  sprader. 

Først  den  følgende  morgen  kom  vi,  som  sagt,  igjen  afsted. 
Veiret  var  da  spragende  koldt  med  klart  solskin.  Til  vor  beha¬ 
gelige  overraskelse  meddelte  vor  vært  os  kort  før  vor  afreise,  at 
han  vilde  ledsage  os  ned  til  Kap  York,  en  strækning  af  ca.  150 
kvartmile  (277.5  km.),  da  han  havde  forretninger  paa  disse  kanter. 

Hans  søn  havde  nemlig  høsten  iforveien  efterladt  sin  kajak 
dernede,  og  denne  skulde  han  nu  ned  for  at  hente,  førend  isen 
begyndte  at  brække  op.  Hans  reise  var  forresten  paaskyndet  ved 
den  pludselige  anledning,  der  tilbød  sig  til  at  faa  følge  med  en 
kablunaksuak  og  nyde  de  deraf  flydende  fordele  i  form  af  fleske¬ 
svorer  og  andet  affald  ved  maaltiderne.  Terrikotti  tog  sin  hustru 
med,  idet  han  betragtede  den  forestaaende  tur  ligesaa  meget  som  en 
rekreations-  og  forlystelsesreise  som  et  simpelt  forretningsærinde. 

Han  havde  7  store  kraftige  hunde,  der  rendte  lystelig  over 
isen  og  var,  som  vanlig  er  tilfældet  blandt  dem,  saa  udmærket 
dresserede,  at  kun  et  tilraab  fra  deres  herre  var  nødvendigt  for 
at  faa  dem  til  at  gaa  enten  til  høire  eller  venstre,  stanse  braat 
eller  øge  farten,  speide  efter  sæl  eller  snuse  langs  skaren  efter 
bjørnespor  eller  andet  tegn  til  vildt. 

Turen  blev  baade  livligere  og  mere  interessant  ved  denne 
uventede  forøgelse  af  vort  lille  reiseselskab,  thi  de  indfødte  vai 
jo  nu  i  afgjort  majoritet,  og  da  er  der  ingen  tilbageholdenhed 
ved  dem.  De  fulgte  sine  gamle  skikke  og  reisevaner  og  røbede 

mange  af  sine  religiøse  sæder  og  forestillinger,  idet  de  betragted-^ 
kablunakken  som  en  af  deres  egne. 

1  løbet  af  dagen  passerede  vi  en  landtunge,  der  løber  ud 
mellem  Whale  Sound  og  Booth  Inlet,  endende  i  Kap  Parry,  der 
paa  den  tid  var  omgivet  af  aabent  vand  og  derfor  var  impassa- 
belt  for  slædereisende  som  os.  Vi  maatte  derfor  tage  vor  tilflugt 
til  land,  og  herunder  naaede  vi  op  i  en  høide  over  havet  af  ca. 
1000  fod. 

T  denne  høide  var  veirforholdene  uden  tvil  paa  grund  af  det 
nære  hav  i  den  grad  forskjellige  fra  de  lavere  regioners,  at  vi 
neppe  kunde  bane  os  vei  gjennem  den  tætte  snedrift  og  taage  og 
mod  den  bidende  vind,  der  formelig  stak  i  vore  ansigter  deroppe. 
Men  det  stod  ikke  længe  paa  ;  thi  saasnart  vi  var  naaede  forbi 
det  høieste  punkt  af  den  snekuppel,  der  dækkede  den  plateau- 
formede  landtunge,  fik  vi  vinden  med  os,  og  strygende  med  vold¬ 
som  fart  nedigjennem  en  smal,  dyb  dalsænkning  kom  vi  snart 
igjen  ned  til  solbelyste  bræer  og  isbjerge;  men  langt  udenfor  is- 
bjergene  og  den  blændende  hvide  flade  af  øde  snemarker  laa 
havet  mørkeblaat  og  vidunderlig  vakkert,  hist  og  her  glitrende 
og  spillende,  hvor  solstraalerne  reflekteredes  fra  dets  lange  kru- 
sede  dønninger. 

Hvilket  betagende  indtryk  det  uvilkaarlig  gjorde  paa  en,  der 
gik  med  en  kun  daarlig  døvet  hjemve  i  sit  hjerte.  Minderne  om 
det  fjerne  havomkransede  fædreland  traadte  altfor  strærkt  frem 
og  satte  sindet  i  en  drømmende  melankolsk,  men  forresten  i  disse 
egne  afgjort  forkastelig  stemning. 

Da  jeg  stansede  og  stirrede  udover  mod  den  blaa  horisont, 
spurgte  mine  indfødte  ledsagere,  hvad  jeg  speidede  efter,  men  det 
var  ikke  let  at  forklare  dem,  hvad  jeg  saa  eller  tænkte.  Dog 
opfangede  disse  følelsesfulde  mennesker  uden  vanskelighed  menin¬ 
gen  af  mine  ord,  og  den  gamle  mand  udbrød.  gjentagende  med 
dæmpet  stemme  ayonai:  hvor  sørgeligt,  hvor  trist. 

Komne  ned  fra  vor  landoverfart  fortsatte  vi  langs  det  tem¬ 
melig  flade  kystland  i  Booth  Inlet  og  passerede  den  mærkelige 
Fitz  Clarence  Rock,  en  liden,  men  ca.  1000  fod  høi  ø  i  terrasseform. 

De  af  væde  og  frost  gjennem  aartusender  løssprængte  klippe¬ 
stykker  har  ophobet  sig  i  en  saadan  mængde  og  med  en  saadan 
regelmæssighed  rundt  den  hele  ø,  at  den  hæver  sig  over  de  flade 
ismarker  som  en  mørk,  umaadelig  kegle,  hvoraf  kun  i  midten 
de  lodrette  sider  af  den  solide  klippe  rager  frem. 

Lige  søndenfor  denne  ø  maatte  vi  tage  vor  tilflugt  til  det 

faste  land,  da  isen  under  de  voldsomme  jevndøgnsstorme  et  par 
uger  iforveien  var  brudt  op  og  drevet  langt  ud  i  den  delvis  aabne 
Baffinsbugl.  Heldigvis  var  landet  her,  i  stærk  modsætning  til 
de  steile  kyster  søndenfor  og  nordenfor,  forholdsvis  fladt,  saa  vi 
uden  vanskelighed  kunde  fortsætte  reisen  over  dette,  omend  de 
skarpe  stene,  der  hist  og  her  stak  frem  gjennem  skaren,  sled  og 
skrabede  uhyggelig  i  slædemeiernes  polerede  elfenbens-skoning. 

Lidt  over  middagstider  kom  vi  lige  ind  i  friske  rensdyrspor, 
og  en  hel  hjord  maatte  det  have  været,  for  overalt  omkring  os 
var  sporene  talrige. 

Vi  havde  intet  kjød  hverken  til  vort  aftensmaaltid  eller  til 
foder  for  de  to  sultne  hundespand,  saa  det  vilde  jo  være  noksaa 
koseligt,  om  vi  nu  kunde  slumpe  til  at  faa  fat  i  en  ren  eller  to. 
De  indfødte  blev  aldeles  vilde  efter  at  sætte  afgaarde,  saa  jeg  gav 
dem  hver  en  af  vore  to  rifler,  medens  jeg  selv  begav  mig  bort 
til  nogle  hvide,  kvartsholdige  bergknauser  i  nærheden  for  at  lede 
efter  mineralier. 

Terrikottis  kone  blev  tilbage  for  at  passe  paa  hundene,  der 
under  saadanne  omstændigheder  ikke  tør  lades  alene.  Thi  neppe 
vilde  sammenhængende  trevler  blive  tilbage  af  slæderne  og  vor 
bagage,  om  disse  dresserede  ulve  først  skulde  faa  tæften  af  vildt 
og  faa  lov  til  at  lægge  ivei  opigjennem  urer  og  fjeldkløfter. 

Neppe  10  minutter  efter  knaldede  et  rifleskud  lige  i  nærheden 
og  straks  efter  fik  jeg  øie  paa  Kolotengvas  lille  firskaarne  skik¬ 
kelse  *  paa  toppen  af  en  lav  aas,  raabende,  at  vi  skulde  komme 
derop  med  slæderne.  I  et  øieblik  var  vi  deroppe  og  fik  snart  øie 
paa  en  renko  liggende  død  lige  ved.  Et  maaltid  paafulgte,  hvori 
fire  mennesker  og  femten  hunde  deltog  uden  stands  anseelse,  blot 
med  den  forskjel,  at  vi  mennesker  forstod  at  tilegne  os  alle  de 
bedste  stykker  af  kjødet. 

Kun  en  liden  steg  blev  tilbage,  og  den  slængte  vi  paa  slæ- 
den  sammen  med  rensdyrmaven,  som  de  to  arctici  ikke  kunde 
nænne  at  lægge  igjen,  —  den  er  jo  engang  deres  delikatesse, 

Vi  reiste  ikke  meget  længer  den  dag,  og  efter  at  have  været 
13  timer  ustanselig  paa  farten  stoppede  vi  ved  7-tiden  om  aftenen, 
fremdeles  paa  nordsiden  af  Whalstenholm  sund,  hvor  vi  byggede 
vor  koselige  lille  snehytte  i  en  passende,  vindpakket  snefane. 

Snart  er  kogningen  indenfor  i  fuld  gang,  og  under  de  smaa 

*  Kolotengva  var  henved  160  cm.  høi.  Smiths-sund  eslrimoernes 
middelhøide  er  forøvrigt  for  mændenes  vedkommende  157,4  cm.,  for  kvin- 
dernes  vedkommende  144,7  cm. 

stenkar  er  Hammerne  gjort  saa  lange,  som  de  skaalformede  lam¬ 
per  med  mosevægerne  og  spækstykkerne  tillader.  Paa  den  op- 
høiede  platform  i  hyttens  bagre  halvdel  optages  pladsen  paa  ven¬ 
stre  side  af  Kolotengva  og  mig,  medens  paa  den  anden  side  den 
gamle  mand  og  hans  hustru  residerer.  Alle  er  vi  særdeles  let 
antrukne,  da  det  jo  vilde  være  meningsløst  at  sove  i  de  ube¬ 
kvemme  og  fugtige  skindklæder,  naar  man  har  anledning  til  at 
kaste  disse  væk  og  krybe  ind  under  bløde,  varme  rensdyrhuder. 


Snehvtten  paa  Thom-øen. 


Den  gamle  kone  passer  det  meste  af  kogningen,  og  for  at 
finde  ud,  om  thevandet  er  begyndt  at  blive  varmt,  stikker  hun 
af  og  til  den  flade  haand  ned  i  kogekarret,  en  methode  at  tage 
grydetemperaturer  paa,  som  jeg  i  begyndelsen  havde  lidt  vanske- 
ligt  for  at  forsone  mig  med,  men  ved  at  filosofere  over  sagen 
kom  jeg  til  det  resultat,  at  dette  ikke  var  slemmere  end  at  haand- 
tere  de  kjødstykker,  en  anden  skal  spise;  jeg  fandt  mig  derfor 
rolig  i  hendes  methode. 

Den  næste  morgen  var  veiret  fremdeles  straalende,  og  kl. 
7 V2  var  vi  igjen  afgaarde.  Vor  vei  laa  nu  tversover  det  brede 
Whalstenholm  Sound.  Saunders  ø,  som  ligger  omtrent  midtveis 

1  sundet,  vilde  vi  først  gaa  udenom,  paa  vestsiden,  da  dette  blev 
det  korteste  for  os,  men  da  vi  naaede  øens  vestre  ende,  stansedes 
vi  af  aabent  vancl  og  maatte  gaa  østover  for  at  komme  rundt 
paa  indersiden.  Vi  undlod  dog  ikke  først  at  prøve  den  nye 
staalis  lige  indunder  de  lodrette,  over  2000  fod  høie  fjeldvægge 
for  om  muligt  at  spare  os  den  lange  omvei,  men  —  til  ingen 
nytte.  Isen  var  for  svag,  og  jeg  kan  ikke  negte  for,  at  jeg  følte 
mig  noksaa  lettet  ved  denne  opdagelse.  Thi  mine  tidligere  erfa¬ 
ringer  paa  nyisen  havde,  som  man  vil  erindre,  været  alt  andet 
end  behagelige. 

Som  vi  passerede  østsiden  af  Saunders  ø,  kom  vi  lige  op  i 
friske  spor  efter  3  bjørne,  han,  hun  og  en  unge.  Vi  fulgte  dem 
længe  paa  kryds  og  paa  tvers  over  den  brede,  ensformige  fjordis, 
indtil  solskiven  stor  og  glødende  tilsidst  tangerede  den  snehvide 
horisont  i  nordvest  —  for  derefter  langsomt  at  begrave  sig  bag 
de  fjerne  isbjerge.  Forgjæves  rettede  de  indfødte  min  kikkert, 
hvis  mærkværdige  egenskaber  begeistrede  dem,  udover  det  hvide 
lagen  —  intet  levende  viste  sig  indenfor  deres  synskreds.  Vi 
maatte  da  opgive  forfølgelsen  og  igjen  optage  vor  gamle  kurs 
langs  landet  søndenfor  den  brede  fjordaabning. 

Lidt  senere  passerede  vi  Kap  Atholl,  hvor  isen  begyndte  at 
blive  saa  godt  som  snefri,  hvorved  vi  kunde  avancere  betydelig 
hurtigere.  Ved  midnatstid,  efter  16  timers  uafbrudt  reise,  stop¬ 
pede  vi  endelig  ved  et  sted,  kaldet  Igluduhugni.  Under  hele  den 
lange  marsch  havde  vore  hunde  været  i  raskt  løb,  og  den 
distance,  vi  havde  tilbagelagt  i  dagens  løb,  bjørneforfølgelsen 
iberegnet,  var  kun  ubetydelig  under  60  kvartmile,  hvilket  altsaa 
svarer  til  længden  af  en  breddegrad  eller  110  km. 

Vi  havde  ventet  at  finde  indfødte  ved  vort  nye  stoppested, 
men  alt,  hvad  vi  i  midnatsstundens  tusmørke  kunde  opdage,  var 
en  længst  forladt  og  halvt  nedfalden  snehytte,  der  grinede  os 
uhyggeligt  imøde  med  sine  store  sorte  huller  i  de  paa  indsiden 
sodede  vægge.  Hyttens  reparation  blev  straks  taget  fat  paa  af 
Kolotengva  og  mig,  medens  den  gamle  mand  og  hans  kone  be¬ 
gyndte  at  grave  i  skaren  indunder  en  vældig  vandreblok  i  nær¬ 
heden,  idet  de  nok  mente,  at  der,  efter  gammel  regel,  skulde  fin- 
des  noget  spæk  der  til  almindelig  afbenyttelse  for  veifarende  folk. 
Dybt  og  længe  grov  de,  og  spæk  fandt  de  ogsaa  tilsidst,  og  det  i 
betydelige  mængder.  Manden  skar  endel  op  i  smaastykker  til 
hundefoder,  medens  konen  samtidig  tilberedte  noget  af  det  samme 
stof  for  vore  lamper,  idet  hun  herunder  gjorde  stykkerne  bløde 

og  saftige  ved  at  knaske  dem  lidt  mellem  tænderne  for  derefter 
at  lægge  dem  tilrette  paa  lampeskaalerne. 

Inden  kort  tid  sad  vi  atter  hyggelig  indlogerede  under  et 
lunt  snetag,  medens  vi,  under  munter  passiar  om  dagens  begiven- 
heder,  fortærede  resterne  af  gaarsdagens  rensdyrsteg. 

Forresten  havde  vi  nær  faaet  rævesteg  den  aften;  thi  lige 
før  vi  naaede  vort  nattekvarter,  havde  vi  en  spændende  og  gan¬ 
ske  fornøielig  jagt  efter  et  par  arktiske  mikkeler,  der  kun  med 
nød  og  neppe  undslap  os.  Den  hele  tildragelse  mindede  meget 
om  de  fashionable  engelske  rævejagter,  som  jeg  mindst  ventede 
at  opleve  et  sidestykke  til  heroppe  i  det  høie  nord.  Forskjellen 
bestod  kun  i,  at  medens  lorderne  er  tilhest,  maatte  vi  forfølge 
pr.  slæde.  I  de  lyse  nætter  tager  de  smaa  polarræve  sig  ofte  en 
lang  vandring  udover  den  tause  søis  for  at  søge  levninger  fra 
bjørnenes  maaltider,  døde  sælunger  eller  lignende,  og  det  var  to 
slige  nattevandrere,  vi  mødte. 

Ikke  før  havde  vore  hunde  faaet  øie  paa  de  to  mørke  prik¬ 
ker,  —  det  var  nemlig  saakaldte  blaaræve,  der  bevægede  sig 
foran  os,  —  før  de  satte  afsted  med  en  saadan  fart,  at  vi  netop 
saavidt  fik  tid  til  at  slænge  os  paa  slæderne  og  være  med  paa 
moroen.  Rævene  foran  og  hundespandene  efter;  men  vi  halede 
neppe  ind  paa  dem,  da  slæderne  sinkede  vore  hunde  saa  betyde- 
ligt,  at  det  endog  lykkedes  den  ene  ræv,  der  klogeligen  havde 
sat  kursen  mod  land,  straks  at  undkomme.  Den  anden  derimod 
var  lige  foran  os,  men  syntes  at  øge  sit  forsprang.  Men  hvad 
gjør  saa  mine  «sportsvenner»,  der  i  den  yderste  spænding  har 
fulgt  dette  livlige  kapløb  og  nu  mærker,  at  jagtens  udfald  be- 
gynder  at  blive  meget  tvilsomt!  Hurtig  som  tanken  griber  Kolo- 
tengva  sin  kniv,  strækker  sig  forover  og  afskjærer  med  et  snit 
trækremmen  til  den  hurtigste  af  vore  hunde.  Næsten  i  samme 
nu  følger  vor  konkurrent  paa  den  anden  slæde  exemplet,  og 
frem  skyder  pilsnart  de  to  dyr,  nærmende  sig  ræven  med  stry- 
gende  fart.  Yor  hund  synes  imidlertid  at  faa  et  lidet  forsprang 
for  den  anden,  og  ikke  fornøiet  hermed  sender  vor  medbeiler 
nok  en  lang  stribet  graatas  i  marken,  øieblikkelig  efterfulgt  af 
en  lignende  fra  vor  slæde.  Nu  følger  opmuntrende  tilraab  til 
hundene  og  en  leende,  pludrende,  skrigende  disput  mellem  eierne 
om  dyrenes  chancer.  Vor  hund  vandt  i  kapløbet,  men  den  lille 
forskræmte  mikkel,  der  løb  for  livet,  reddede  sig  tilslut  oppe  paa 
den  flade  top  af  et  mægtigt  isbjerg,  hvor  vi  hverken  kunde  naa 
den  eller  faa  skud  paa  den. 

Den  næste  morgen  var  veiret  fremdeles  straalende,  og  solen 
blev  omkring  middagstider'  saa  varm,  at  hist  og  her  en  enslig 
sæl  lokkedes  op  af  sit  lille  pustehul  i  isen  for  at  bade  sig  i  vaar- 
solens  livvækkende  straaler.  Det  blev  midnat  før  vi  naaede 
Kap  York;  atter  havde  vi  været  paa  farten  i  15V2  time  og  tilbage- 
lagt  en  strækning  af  90  km.  siden  samme  dags  morgen. 

Kun  et  par  af  de  største  stjerner  tindrede  paa  den  sydlige 
himmel,  og  de  lyse  sommernætter  kunde  saaledes  hilses  velkom¬ 
men.  Men  at  vi  derfor  var  i  nogen  speciel  sommerstemning,  da 
vi  stansede  foran  koloniens  stenhytter  den  nat,  vil  jeg  ikke 
paastaa.  Kviksølvet  stod  ved  - — -  31°  C.,  og  saa  skrubsultne  som 
vi  alle  var  føltes  kulden  og  nattesnoen  dobhelt  skarp.  De  ind- 
fødte  paa  stedet  tog  imidlertid  imod  os  med  sin  vanlige  aabne 
gjæstfrihed.  Søvn  og  hvile  var  det  vi  trængte  mest,  og  efter  et 
solid  maaltid  for  os  og  vore  dyr  faldt  vi  øieblikkelig  i  søvn,  for 
først  at  vaagne  langt  ud  paa  formiddagen  den  næste  dag. 

Denne  dag  saavelsom  de  to  følgende,  den  13de  og  14de  april, 
forblev  vi  ved  kolonien,  dels  for  ved  dette  ophold  at  give  vore 
hunde  anledning  til  at  udhvile  sig  efter  de  lange  marscher,  dels 
for  at  afvente  forandring  i  det  pludselig  indtraadte  stormende  veir. 

Det  er  ikke  frit  for,  at  vi  kjedede  os  lidt  i  disse  dage; 
de  nordgrønlandske  hytter  bliver  temmelig  trange  og  smaa  for 
«bedremands-barn»,  naar  man  af  storm  og  uveir  holdes  indestængt 
i  længere  tid.  Om  dagen  gik  passiaren  livlig,  og  mange  var  de 
spørgsmaal,  der  gjensidig  fremsattes  og  besvaredes,  saavel  om  de 
indfødtes  skikke,  sagn  og  traditioner  som  om  de  fjerne  sydlige 
lande  med  de  mange  forskjellige  folkeslag. 

Særlig  tror  jeg  eskimoerne  ved  Kap  York  fik  gode  tanker 
om  vort  eget  gamle  lclippeland  med  sine  susende  skove  og  grønne 
bakker  og  herlige  klima.  Atter  og  atter  maatte  jeg  fortælle  dem 
om  Norge. 

Ganske  interessante  var  de  musikalske  soiréer,  der  holdtes 
om  aftenen  i  den  ene  eller  anden  hytte,  og  hvor  gjerne  hele 
befolkningen  var  samlet.  Der  var  tarmskindstrommen  i  fuld  gang, 
hysteriske  hekse  og  hemmelighedsfulde  gamle  mænd  afløste  hin- 
anden  med  monotone,  halvt  skrigende  sange  og  aandebesværgelser. 

Tidlig  om  morgenen  den  15de  april  fortsatte  vi  endelig  i 
klart  veir  reisen  østover,  og  med  et  lettelsens  suk  tabte  vi  kolonien 
af  sigte;  thi  de  smaa  polarparasiter  havde  været  mere  end  alminde- 
lig  rovlystne  og  slemme  den  sidste  nat.  Yor  kurs  gik  nu  direkte 
mod  øerne  i  Melville-bugten,  hvorfra  jeg  haabede  at  faa  en  god 

udsigt  over  de  ukjendte  kyster  indenfor,  i  tilfælde  det  skulde  vise 
sig  ugjørligt  paa  grund  af  isforholdene  at  naa  samme. 

Kolotengva  og  jeg  var  nu  atter  alene,  da  det  gamle  par, 
der  i  de  foregaaende  dage  havde  fulgt  os,  forblev  ved  Kap  York, 
der  var  deres  reises  maal. 

Om  formiddagen  passerede  vi  Bushmpnøen,  der  ligger  ca.  12 
kvartmile  østenfor  Kap  York.  Endnu  før  jeg  naaede  denne,  blev 
jeg  var,  at  kysten  lige  nordenfor  os  ikke  tilhørte  fastlandet,  men 
deri  mod  to  temmelig  betydelige,  hidtil  ukjendte  øer,  som  saa- 
ledes  blev  førstegrøden  af  den  forholdsvis  rige  «geografiske  høst», 
som  de  følgende  dages  reise  bragte  mig.  Udpaa  eftermiddagen, 
eftersom  vi  naaede  længer  østover,  fik  vi  snart  isigte  mægtige 
isbræer,  hvilke  jeg  ogsaa  altid  havde  tænkt  mig  at  existere  langs 
Melville-bugtens  nordøstlige  kyster.  Ja,  i  virkeligheden  fandt  jeg 
kystlinien  lige  fra  Kap  York  og  østover,  saalangt  øiet  kunde  naa, 
uafladelig  afbrudt  af  betydelige  og  aktive  isbræer. 

Ved  6-tiden  om  eftermiddagen  gjorde  vi  holdt,  efter  at  have 
tilbagelagt  over  40  kvartmile,  og  byggede  vor  vanlige  snehytte 
for  natten.  Vi  var  da  omtrent  ret  søndenfor  Kap  Mel  ville  og 
neppe  over  8  kvartmile  fra  land.  Den  is,  som  vi  befarede  under 
denne  første  marsch  fra  Kap  York,  var  særdeles  jevn  og  helt 
forskjellig  fra,  hvad  jeg  havde  ventet.  Med  undtagelse  af  et  is- 
bælte  ca.  1  mil  bredt,  hvis  overfiade  udgjorde  et  rent  kaos  af 
uregelmæssige,  kantede  og  vildt  sammenpressede  isblokke,  ofte 
af  en  høide  af  6  til  8  fod,  var  hele  den  øvrige  del  af  veien 
fuldstændig  jevn  og  flad.  Dette  tror  jeg  forresten  for  en  stor  del 
havde  sin  aarsag  i  Kalotengvas  intime  kjendskab  til  isnavigatio- 
nens  hemmeligheder;  thi  altid  syntes  vi  at  have  en  sand  over¬ 
flod  af  voldsomt  sammenskruet  og  næsten  ufremkommelig  is 
paa  siderne  af  vor  bane,  medens  farvandet  forud  i  regelen  var 
.ganske  klart. 

Efter  en  nats  velgjørende  hvile  i  den  lille  hytte  fortsatte  vi 
den  følgende  morgen  kl.  8  reisen  i  stille,  men  noget  disigt  veir. 
Ved  middagstider  kunde  landet  utydelig  sees  i  nordøst,  men  om 
eftermiddagen  var  alt  igjen  skjult  i  en  tæt,  ugjennemtrængelig 
taage.  Vi  stoppede  atter  kl.  5  eftermiddag,  efter  at  have  tilbage¬ 
lagt  omtrent  30  kvartmile;  det  sneede  da  stærkt.  Ogsaa  under 
hele  denne  marsch  havde  vi  havt  jevn  is;  men  slæden  gled  ikke 
længer  saa  let  gjennem  den  sandlignende  sne,  vi  nu  efterhaanden 
var  komne  ind  i. 

Igjen  tilbragte  vi  en  god  og  styrkende  nat  og  fandt  den  næste 

morgen  nogle  tommer  nysne  udenfor,  men  fremdeles  den  samme 
tætte  taage,  saa  intet  land  kunde  sigtes.  Men  omkring  middags¬ 
tider,  netop  som  alt  saa  mest  haabløst  og  trist  ud,  løftede  pludse- 
lig  taagen  sig  som  et  mægtigt  forhæng  og  afslørede  derved  et  i 
sandhed  storslagent  og  imponerende  sceneri:  Høie,  mørke  kyst- 
fjelde,  gigantiske  isbræer  og  luftige,  blaalige  snetinder,  alt  be¬ 
tagende  belyst  af  middagssolens  spillende  straaleglans,  laa  spredt 
udover  den  snehvide  flade,  i  vild  uorden,  tilsammen  dannende  det 
dragende  billede  af  en  forhen  useet  og  ubekjendt  kyst. 

Ved  at  fortsætte  den  øst-sydøstlige  kurs,  som  vi  fra  morgenen 
af  var  slaaede  ind  paa,  naaede  vi  ved  6-tiden  en  liden  ensomt 
beliggende  ø,  hvor  jeg  bestemte  mig  til  at  stoppe  en  dag  eller  to 
for  at  gjøre  observationer.  Øen,  der  forøvrigt  allerede  før  har 
været  sigtet  af  engelske  hvalfangere,  havde  i  sit  centrum  en  konisk 
formet,  3  til  400  fod  høi  klippe,  der  vilde  afgive  en  prægtig  plads 
for  optagelse  af  en  række  peilinger  til  kystlandets  bræer  og  for- 
bjerge.  Vi  overnattede  derfor  i  vor  vanlige  snehytte,  som  vi  byg- 
gede  i  bunden  af  en  lang  klippekløft  paa  sydsiden  af  øen,  og 
fandt  den  næste  morgen  til  vor  tilfredshed  veiret  udmærket  skik¬ 
ket  for  vort  forehavende.  Luften  var  ualmindelig  klar,  idet  de 
fjerneste  fjelde  kunde  sees  mærkværdig  tydelig. 

Jeg  fik  en  observation  af  solens  middagshøide  tilligemed  alle 
forønskede  peilinger  til  kystlandet.  Øen  befandtes  at  være  belig¬ 
gende  paa  n.  b.  75°  dl'  44"  samt  kompasvariationen  88V'^°  vestlig. 
Jeg  tegnede  ogsaa  profiler  af  den  hele  kystlinie,  indesluttende  ad¬ 
skillige  nye  og  betydelige  øer. 

Medens  jeg  var  beskjæftiget  paa  denne  maade  iland,  var  min 
indfødte  ledsager  ude  paa  sæljagt;  baade  vi  og  hundene  trængte 
nemlig  høiligen  til  kjød,  ligesom  vi  ogsaa  var  ganske  uden  spæk 
for  vore  lamper.  Det  lykkedes  ham  efter  en  knap  times  jagt  at 
dræbe  en  middels  stor  sæl.  Jeg  iagttog  ham  fra  min  udsigt 
gjennem  kikkerten,  netop  som  han  paa  maven  forsigtig  og  lydløst 
krøb  eller  rettere  trak  sig  henimod  den  søvnige  sæl. 

For  mine  øine  saa  det  ud  som  om  han  tilsidst  var  saa  nær,  at 
han  kunde  berøre  den  med  haanden,  men  stadig  ventede  og  ventede 
jeg  paa  det  afgjørende  skud.  Endelig  steg  en  liden  røgsky  op  i 
den  klare  luft,  og  næsten  i  samme  nu  havde  Ivolotengva  med 
sin  kniv  sikret  sig  sit  bytte,  som  i  et  par  dage  skulde  befri  os 
for  næringssorger. 

Af  de  ca.  130  kvartmile  kystland,  begrænset  i  NV.  af  Iiap 
Melville,  i  SO.  af  Red  Head,  som  jeg  kunde  overskue  fra  toppen 

af  den  lille  fjeldafsats  paa  Thom-øen,  udgjorde  mere  end  90  kvart- 
mile  større  og  mindre  bræfagader.  Disse  bræer  kan  vistnok  uden 
undtagelse  benregnes  til  de  mere  aktive  og  hurtig  fremadskridende 
isstrømme.  Ialfald  synes  deres  kløftede  og  høist  uregelmæssige 
udseende  samt  det  enorme  antal  isbjerge,  der  overalt  fandtes 
spredte  langs  kysten,  at  tale  stærkt  for  en  saadan  slutning. 

Naar  til  de  isbræer,  som  jeg  netop  har  omtalt,  og  som  jeg  kunde 
se  fra  Thom-øen,  lægges  de  bræer,  som  jeg  fandt  mellem  Kap 
Melville  og  Kap  York,  samt  den  kolossale  isstrøm,  hvis  nordlige 
side  saavidt  kunde  skimtes  søndenfor  Red  Head,  og  som  sand- 
synligvis  strækker  sig  ned  til  egnene  om  «Devils  Thumb»,  danner 
dette  store  antal  isstrømme  tilsammen  en  brævidde  af  mere  end 
150  kvartmile  eller  henimod  300  kilometer.  De  danner  et  mæg- 
tigt  udløb  for  det  indre  lands  ismasser  og  er  selvfølgelig  af 
høieste  betydning  for  isdækkets  økonomi. 

Melville-bugtens  isbræer  udgjør  i  virkeligheden  uden  sammen¬ 
ligning  det  største  bræ-komplex,  der  hidtil  er  iagttaget  paa  den 
grønlandske  kyst. 

De  fleste  af  disse  bræer  befinder  sig  særdeles  tæt  indpaa 
hinanden,  ja  for  nogle  af  de  større  bræers  vedkommende,  som 
f.  ex.  Kong  Oscars,  Pearys  og  Rinks  bræer  eller  Nansens  og 
Nordenskiolds  bræer,  er  landafbrydelserne,  der  skiller  deres  græn- 
ser,  saa  forholdsvis  rent  ubetydelige,  at  man  i  virkeligheden  ligesaa 
godt  kunde  betragte  dem  som  to  umaadelige  kjæmpebræer. 

Med  hensyn  til  den  geologiske  karakter  af  selve  kystlandet, 
der  hist  og  her  kommer  frem  gjennem  brædækket,  enten  som 
dominerende  forbjerge  og  næs  eller  som  ensomme  «nunatakker» 
længere  tilbage  fra  kysten,  kunde  intet  af  usædvanlig  interesse 
opdages.  Eruptiver  af  mørk  farve  i  stærk  kontrast  med  de  hvide 
snekupler,  der  kronede  deres  plateauformede  toppe,  var  tilsyne- 
ladende  af  hyppig  forekomst. 

De  lodrette  fjeldvægge  nærmest  søisen  havde  i  regelen  en 
høide  af  et  par  tusend  fod,  medens  landet  bagenfor,  hvor  saadant 
fandtes,  hævede  sig  til  betydelig  større  høider;  saaledes  havde  den 
øverste  snekuppel  paa  Kap  Walker  en  antagelig  høide  af  noget 
over  3  000  fod,  medens  en  luftig  og  skinnende  snetop,  som  jeg  gav 
navnet  «Haffner  fjeld»,  og  som  ligger  ca.  20  km.  tilbage  fra  kysten 
paa  nordsiden  af  bugten,  uden  tvil  har  en  høide  af  omkring  5  000  fod. 

Ved  Kap  Melville  var  der  en  forholdsvis  stor  strækning  lavt 
land;  men  af  hvad  natur  dette  var,  kunde  jeg  umulig  paa  af- 
stand  afgjøre. 

Da  jeg  -var  færdig  med  observationerne  paa  øen,  byggede  jeg 
paa  toppen  en  liden  varde  og  placerede  i  midten  af  denne  en 
blikæske,  indeholdende  en  kort  notis  om  vort  ophold  der. 

Lige  før  vi  tørnede  ind  om  aftenen,  overraskedes  vi  ved 
synet  af  sæsonens  første  snespurv,  hvilket  gav  os  anledning  til 
ved  vort  aftensmaaltid,  bestaaende  af  beskøiter  og  fersk  sællever, 
gjentagende  at  forsikre  hinanden  om  sommerens  snarlige  komme. 

Da  vi  kigede  ud  paa  veiret  den  næste  morgen,  fandt  vi,  at 
det  komplet  havde  forandret  sig  i  løbet  af  natten,  idet  der  nu 
blæste  en  storm  af  sydost,  der  fyldte  luften  med  fin  fygsne.  Vi 
maatte  derfor  tilbringe  dagen  inden  huse,  hvilket  for  mig  kunde 
have  været  kjedeligt  nok,  om  ikke  min  medlogerende  havde 
faaet  tiden  til  at  ile  ved  sine  naive  historier,  hentede  fra  hans 
eget  liv,  og  som  paa  en  slaaende  maade  illustrerede  dette  lille 
folkefærds  beundringsværdige  seighed,  styrke  og  mod  i  kampen 
for  tilværelsen. 

Blandt  andre  ting  fortalte  han  mig,  at  stammens  bjørne- 
jægere  ofte  paa  sine  udflugter  naaede  over  til  østkysten  af  Mel¬ 
ville-bugten,  og  ligeledes,  at  de  nuværende  isforhold  sammesteds 
ikke  var  undtagelsesvis  gunstige. 

Af  interesse  for  mange  kan  maaske  et  kort  uddrag  af  mine 
dagbogsoplegnelser  denne  aften  være: 

«Kolotengva  har  i  løbet  af  dagen  fortalt  mig  mange  mærke- 
lige  ting  om  innuitternes  slædereiser,  og  jeg  er  herunder  bleven 
fuldstændig  bestyrket  i  min  tidligere  opfatning,  — ■  at  der  i  disse 
egne  simpelthen  ikke  existerer  den  forhindring,  der  nogensinde 
skulde  kunne  stanse  en  slædereisende  eskimo  i  hans  frem- 
trængen  langs  de  kyster,  han  maatte  ønske  at  befare.  Det  er 
derfor  mindre  rigtigt,  naar  visse  arktiske  forfattere  har  ment,  at 
eskimostammeu  ved  Smiths-sund  paa  grund  af  forholdsvis  nylig 
og  raskt  opstaaede  bræer  i  Melville-bugten  efterhaanden  i  aarenes 
løb  skulde  være  bleven  afskaaret  enhver  forbindelse  med  sine 
sydligere  brødre. 

I  overensstemmelse  hermed  er  da  ogsaa  min  mening,  med 
hensyn  til  hvilken  vei  eskimoerne  oprindelig  er  komne  fra  Smiths- 
sundet  til  de  sydligere  dele  af  Grønland,  absolut  den,  at  endel 
af  dem  er  vandrede  nordenfor  landet  og  nedover  langs  østkysten, 
andre  —  maaske  de  fleste  af  dem  —  derimod  er  dragne  sydover 
over  Melville-bugten  og  videre  langs  vestkysten.»* 

*  Da  det  ikke  tidligere  her  i  bogen  har  været  nævnt,  skal  jeg  end- 
videre  fremholde  som  min  bestemte  mening,  at  den  eskimoiske  race  er  af 

Den  næste  dag  var  den  20de  april,  og  en  stærk  sydlig  vind 
blæste  endnu.  Vi  var  nu  igjen  saagodtsom  uden  kjød  og  spæk, 
saa  vi  kunde  kun  daarlig  forsvare  at  fjerne  os  længere  fra  Kap 
York,  hvad  vi  nok  forresten  vilde  have  gjort,  om  veiret  havde 
været  gunstigere.  Nu  satte  vi  istedet  kursen  hen  mod  det  nord¬ 
østre  og  fuldstændig  ukjendte  hjørne  af  Melville-bugten,  hvor  jeg 
utvilsomt  baade  vilde  finde  meget  af  interesse,  og  hvor  vi  sam¬ 
tidig  haabede  at  finde  gode  jagtfelter. 

Vi  reiste  afsted  kl.  7  om  morgenen  med  kursen  ret  paa  den 
steile  klippekam,  som  jeg  ifølge  kartets  svage  antydning  maatte 
anse  at  være  Kap  Murdoch.  Eftersom  vi  kom  nærmere,  op- 
dagede  vi  imidlertid,  at  denne  fjeldkam  ikke  dannede  nogen 
fremspringende  pynt  i  kystlinien,  men  tvertimod  laa  langt  bagen- 
for  denne  og  kun  udgjorde  en  ensom  «nunatak»  inde  i  den  svære 
bræ,  hvis  høie,  lodrette  isfagade  tilsidst  ganske  stængle  os  veien. 

Vi  stansede  kl.  V22  ved  en  liden  ø,  der  paa  indsiden  næsten 
berørte  isvæggen,  og  her  besluttede  vi  at  stoppe  for  resten  af 
dagen  og  natten  med. 

Kolotengva  gav  sig  ifærd  med  at  opføre  den  uundværlige 
snehytte,  medens  jeg  kløv  op  paa  den  nogle  hundrede  fod  høie 
klippeø  for  at  tage  endel  peilinger.  Efter  en  stunds  forløb  kom 
ogsaa  min  kamerat  derop,  for  han  syntes  nok,  det  kunde  være 
rart  at  faa  en  rigtig  god  udsigt  over  dette  forladte  hjørne  af 
kysten,  som  aldrig  eskimoernes  muntre  karavaner  nogensinde 
havde  naaet. 

Selv  for  den  nøisomme  indfødte,  der  stod  ved  min  side, 
syntes  stedet  at  være  uden  nogensomhelst  tiltrækning,  og  han 
rystede  blot  paa  hovedet  og  sagde  med  overbevisningens  fylde: 
«Pujungitoksua  nuna  manni,»  0:  «Landet  heromkring  duer  ikke.» 

Da  jeg  var  færdig  med  observationerne,  samlede  vi  sammen 
de  løse  stene,  der  kunde  findes  i  nærheden,  i  en  liden,  lav  varde, 
hvorefter  vi  vendte  tilbage  til  hytten.  Nogle  faa  meter  fra  denne 
var  der,  lige  ind  under  den  bratte  væg  af  et  isbjerg,  et  par  dybe 
huller  i  sneen,  hvor  en  bjørn  kort  tid  i  forveien  havde  gravet 
efter  sælhuller.  Den  samme  bjørn  eller  en  anden  havde  ogsaa 

mongolsk  og  dermed  ogsaa  af  asiatisk  oprindelse.  Beringstrædet  maa  da 
have  været  veien,  ad  hvilken  de  først  er  komne.  Imidlertid  er  der  ogsaa 
dem,  der  helder  til  den  opfatning,  at  de  er  komne  til  Grønland  og  de 
amerikanske  polarlande  over  selve  Nordpolen,  idet  de  i  saa  tilfælde  skulde 
have  arbeidet  sig  frem  fra  de  nysibiriske  øer  over  talrige  formodede 
øgrupper  længer  nord. 

mærkelig  nok  efterladt  sig  spor  oppe  paa  toppen  af  øen,  hvor 
selv  vi  havde  havt  møie  med  at  komme  op.  Ivolotengva  mente, 
at  den  havde  været  iland  for  at  lede  efter  græs  eller  mos,  da 
hjørnene  efter  de  indfødtes  udsagn  sætter  pris  paa  et  vist  kvan- 
tum  vegetabilsk  føde  i  sin  diæt. 

Da  vi  lidt  senere  i  taushed  var  ifaerd  med  at  fortære  vor 
aftensmad,  blev  vi  pludselig  opmærksomme  paa  en  dæmpet  gjøen 
fra  hundene  udenfor.  Vi  indbildte  os  straks,  at  det  var  foraar- 
saget  ved  en  sig  nærmende  fiende;  men  da  vi  et  øieblik  efter 
stod  udenfor  lyttende  og  speidende,  var  det  os  umuligt  at  opdage 
nogetsomhelst  mistænkeligt.  Da  vi  vendte  blikket  tilbage  mod 
hytten,  fandt  vi,  at  en  af  os  i  farten  havde  nedrevet  over  halv¬ 
delen  af  huset,  saa  nu  fik  vi  det  travelt  med  at  restaurere  vort 
nylig  fuldførte  bygværk  samt  traekke  levningerne  af  vort  maal- 
tid  frem  af  ruinerne. 

Den  følgende  morgen  ved  7-tiden  fortsatte  vi  reisen  i  stille, 
disigt  veir.  Vi  havde  neppe  reist  i  2  timer,  før  vi,  ved  at  svinge 
om  en  odde,  pludselig  faar  øie  paa  en  vældig  hvidbjørn  ca.  800 
meter  foran  os.  Men  nu  fik  hundene  dampen  op.  Med  rasende 
fart  strøg  vi  henover  den  haarde  sne;  men  bjørnen  betænkte  sig 
ikke  længe  paa,  hvordan  den  i  dette  tilfælde  skulde  gribe  sagen 
an;  det  vil  sige,  den  besluttede  aldeles  ikke  at  gribe  an,  men 
heller  søge  hurtigst  muligt  at  fortrække. 

Dog  var  vi  snart  nær  indpaa  den,  Kolotengva  overskår 
hastigt  den  line,  der  holdt  de  8  hundes  trækremme  samme,  slæden 
stansede,  og  de  befriede  hunde  f6r  med  dobbelt  fart  op  mod  den 
lodne  kjæmpe,  der  nu  tilsidst  gjorde  helt  om  for  at  sætte  sig  til 
modværge. 

I  den  korte  tid,  der  medgik  for  min  ledsager  og  mig  til  at 
naa  op  til  kamppladsen,  havde  jeg  god  anledning  til  at  iagttage 
hundenes  glimrende  taktik.  Saasnart  de  havde  indhentet  bjørnen, 
spredte  de  sig  nemlig  i  en  halvcirkel  lige  foran  sin  fiende  og 
anfaldt  den  med  lette  glæfs  i  dens  lange  rag  og  udviste  herunder 
en  saadan  færdighed,  at  jeg  sluttede,  at  de  tydeligvis  var  i  klar 
forstaaelse  af,  at  frokost  eller  ikke  frokost  afhang  af  jagtens  ud- 
fald.  Hver  gang  bjørnen  løftede  sine  vældige  poter  for  at  knuse 
en  af  sine  angribere,  lykkedes  det  altid  denne  ved  et  hastigt 
sprang  at  redde  sig,  og  samtidig  saa  hundene  paa  den  anden 
side  sit  snit  til  med  forøget  nærgaaenhed  at  angribe  den  paa 
dette  hold. 

Et  par  velrettede  skud  fra  vore  Winchester-karabiner  endte 

snart  kampen,  og  en  time  efter  havde  vi  det  store,  vakre  bjørne- 
skind  tilligemed  et  større  kvantum  kjød  vel  pakket  paa  vor  slæde. 
Hundene  fik  desuden  sin  rige  belønning  i  form  af  et  kraftigt 
maaltid,  som  de  høilig  trængte,  hvorefter  vi  igjen  fortsatte  vor  reise. 

Yor  kurs  laa  nu  lige  mod  en  ø,  10  kvartmil  VSV  for  den 
foregaaende  dags  leirplads.  Vi  naaede  den  lige  før  middag  og 
forbi  ev  nogle  timer  paa  stedet  for  at  tage  en  breddeobservation 
samt  nogle  peilinger,  thi  veiret  var  nu  atter  blevet  fuldstændig 


....  Saasnart  hundene  havde  naaet  bjørnen,  spredte  de  sig 
i  en  halvcirkel  foran  den . 

klart.  Om  eftermiddagen  fortsatte  vi  igjen  vor  marsch  og  stan- 
sede  endelig  for  natten  kl.  51/2  efter  en  interessant,  men  ogsaa 
meget  slidsom  dag.  Vi  tilbagelagde  under  denne  marsch  en 
mindre  strækning  end  vanlig  eller  omtrent  25  kvartmil  (45  kilo¬ 
meter),  da  sneen  havde  været  dyb  og  blød  og  føret  tungt. 

I  løbet  af  de  to  følgende  dage,  den  22de  og  23de  april,  i 
hvilke  vi  var  særdeles  heldige  saavel  med  veiret  som  med  føret, 
naaede  vi  godt  og  vel  tilbage  til  kolonien  ved  Kap  York,  hvor 
vi  ankom  om  aftenen  den  23de.  Vi  besluttede  at  forblive  her  de 
to  følgende  dage  for  at  lade  vore  hunde  hvile,  ikke  netop  fordi 

dette  var  nogen  tvingende  nødvendighed,  men  mere  fordi  vi  syntes, 
de  trofaste  dyr  havde  fortjent  en  saadan  paaskjønnelse  efter  de 
foregaaende  8  dages  haarde  og  stadige  arbeide.  Den  næste  dag 
var  straalende  klar  og  næsten  sommerlig,  saa  alle  koloniens  store 
og  smaa  indvaanere  tilbragte  mesteparten  af  sin  tid  ude  i  sol¬ 
skinnet  nedenfor  husene,  paa  en  liden  aaben  plads,  hvor  grunden 
var  tæt  bestrøet  med  afgnavede  knokler  og  andet  affald. 

Luften  var  vistnok  ikke  meget  varm,  men  i  ly  af  en  mod 
fjeldsnoen  opbygget  skjærm  af  sne  og  med  solen  skinnende  ned 
paa  vore  rødmussede  ansigter,  kunde  vi,  vel  opklædte  i  skind, 
som  vi  var,  uden  ulemper  fryde  os  ved  foraarets  komme. 

I  midten  af  den  livlige  gruppe  laa  et  stort  stykke  hvalros- 
kjød,  hvis  temmelig  stramme  lugt  vidnede  om  dets  antike  karak¬ 
ter.  Lige  ved  siden  af  laa  en  økse,  der  benyttedes,  hvergang  en 
af  de  spisende  mænd  eller  lcvinder  ønskede  at  forsyne  sig  med 
et  nyt  stykke.  Kjødet  var  nemlig  haardfrossent  og  var  derfor 
vanskeligt  at  partere.  Ved  siden  af  kjødstykket  var  opstillet  et 
vældigt  krystalklart  stykke  is.  Fra  dette  erholdt  forsamlingen  sin 
vandforsyning.  I  isblokkens  ene  sidevæg  var  nemlig  udhugget 
en  liden  hule.  Paa  bunden  af  denne  var  anbragt  en  sten  af  en 
næves  størrelse,  og  ovenpaa  denne  sten  brændte  med  lystig  flamme 
et  med  spæk  gjenneintrukket  stykke  mose.  Eftersom  nu  isen 
smeltede  paa  fordybningens  inderside,  samlede  våndet  sig  paa 
bunden  af  samme  i  et  klart  lidet  bassin,  og  herfra  opsugedes  det 
atter  af  de  mange  tørstige  munde  ved  hjælp  af  rensdyrknokler, 
der  var  omdannede  til  sugerør  ved  at  udtage  den  iværende  marv. 
Hele  selskabet  var  vedvarende  i  feststemning,  og  om  end  ingen 
taler  holdtes  eller  skaaler  tømtes,  saa  var  der  dog  en  livlighed  i 
konversationen  og  en  munterhed  blandt  store  og  smaa,  der  ikke 
kunde  undlade  at  give  mig  et  nyt  og  bekræftende  bevis  paa  disse 
menneskers  store  tilfredshed  med  sine  livsforhold. 

Den  næste  dag  foretog  de  indfødte,  for  at  more  mig,  en  fin- 
geret  bjørnejagt.  Et  bjørneskind  transporteredes  i  al  stilhed  af 
to  halvvoksne  gutter  ud  bagenfor  et  nærliggende  isbjerg.  Den 
ene  af  gutterne  kom  straks  tilbage,  medens  den  anden  efter  en 
stunds  forløb,  indhyllet  i  sit  svære  skind,  kommer  frem  af  sit 
skjul,  paa  afstand  tagende  sig  aldeles  ud  som  en  virkelig  bjørn, 
i  hvis  gulglinsende  skind  solen  spillede  ved  de  skiftende  bevægel- 
ser.  Nu  gjøres  allarm  fra  en  af  de  ældre  mænd,  og  med  stort 
skuespillertalent  viser  straks  de  øvrige  jægere  almindelig  ophid- 
selse  ved  synet  af  den  nærgaaende  bjørn.  Flere  af  hundene  op- 

dager  nu  ogsaa  denne,  et  halvt  dusin  slæder  forspændes,  og  med 
stærk  fart  farer  de  samtlige  kjøretøier  ud  mod  fienden,  som  kloge- 
ligen  aabenbarer  sig  i  sin  virkelige  skikkelse  allerede  adskillige 
sekunder,  førend  de  ophidsede  hunde  har  naaet  op  til  ham. 

Tidlig  den  følgende  morgen  skulde  min  ledsager  og  jeg  ende¬ 
lig  sige  farvel  til  stedet  og  dets  gjæstfrie  indvaanere.  I  sidste 
øieblik  overraskedes  vi  imidlertid  af  den  mærkelige  nyhed,  at 
alle  de  derværende  familier  havde  besluttet  at  gjøre  os  følgeskab 
paa  veien.  En  uimodstaaelig  reiselyst  havde  pludselig  overfaldt 
disse  frie  og  ubundne  mennesker,  og  hvorfor  ikke  ligesaa  godt 
straks  tilfredsstille  denne  lyst.  Bestemmelsen  var  i  et  øieblik 
tagen,  og  neppe  var  en  halv  time  hengaaet,  førend  den  hele  koloni 
befandt  sig  paa  feltfod,  medførende  alt  sit  udstyr  af  skind,  harpu¬ 
ner,  lamper,  pattebørn,  spæk  og  kjødstykker  paa  deres  vel  pak- 
kede  slæder.  Slædernes  antal  udgjorde,  vor  egen  iberegnet,  9, 
der  tilsammen  blev  trukne  af  53  store  og  kraftige  hunde.  Den 
hele  karavane  frembød  et  broget  og  malerisk  skue  og  stod  i  en 
slaaende  modsætning  til  den  omgivende  ramme  af  ren  og  høitide- 
lig  natur.  Længe  fik  vi  ikke  glæde  os  ved  vor  indfødte  eskorte; 
thi  i  løbet  af  den  samme  og  den  paafølgende  dag  forlod  de  os 
efterhaanden,  for  at  sprede  sig  langs  kysten  i  sine  skindtelte, 
der  nu  med  det  kommende  foraar  skulde  afløse  den  lange  vinters 
triste  huler. 

Den  første  aften,  efterat  vi  havde  forladt  Kap  York,  stan- 
sede  vi  ved  bunden  af  en  liden  bugt,  hvor  vi  tilbragte  natten  og 
det  meste  af  den  følgende  dag,  der  var  sur  og  stormende.  Vi 
opslog  vort  paulun  i  nogle  gamle  hytteruiner,  som  vi  udbedrede 
ved  hjælp  af  et  par  skistave  og  nogle  sælskind.  Først  udpaa 
aftenen  bedredes  veiret,  og  da  netop  den  nat  solen  for  første  gang 
skulde  forblive  uden  afbrydelse  over  horisonten,  besluttede  vi  at 
gjøre  nat  til  dag  ved  straks  at  fortsætte  reisen. 

Føret  var  godt,  og  vi  avancerede  hurtigt,  naaende  den  vestre 
ende  af  Sounders  ø  kl.  4  om  morgenen.  Her  sov  vi  i  en  mærke- 
lig  grotte,  der  løb  ind  under  den  henved  1000  fod  høie,  lodrette 
fjeldvæg  som  en  vældig  hal,  hvis  gulv  laa  i  en  høide  af  neppe 
en  fod  over  høivandsmærke.  Underveis  havde  vi  passeret  den 
paa  samme  øs  sydvestlige  side  beliggende  koloni  «Akpan»,  der 
forresten  paa  den  tid  var  ubeboet.  Jeg  omtaler  alligevel  stedet, 
fordi  der  sammesteds  saavelsom  paa  fastlandet  lige  søndenfor 
findes  levninger  af  stenhytter,  der  nu  befinder  sig  under  havets 
overflade  ved  høit  vande.  De  indfødte  har  derfor  paa  disse  steder 

maattet  bygge  sig  nye  hytter  bagenfor  de  gamle,  af  havet  lang¬ 
somt  erobrede  bopæle.  Lignende  vidnesbyrd  om  en  synken  af 
landet  langs  disse  kyster  blev  i  sin  tid  iagttagne  noget  længere 
sydpaa  af  den  bekj endte  amerikanske  polarforsker,  Dr.  Kane. 

Om  aftenen  ved  9-tiden  den  29de  forlod  vi  Sounders-øen  i 
straalende  veir.  Vi  besluttede  igjen  at  tage  over  land  til  Whale- 
sundet  for  at  undgaa  reisen  om  Kap  Parry.  Underveis  lykkedes 
det  os  at  dræbe  en  hare,  der  med  sin  hvide  pels  oppe  i  en  mørk 
stenrøs  udgjorde  en  ypperlig  blink  for  vore  rifler.  Jeg  vil  ikke 
her  udmale,  hvor  fornøiede  vi  var  over  dette  bytte.  Nok  er  det 
at  sige,  at  vi  ofte  i  de  dage  levede  fra  haanden  til  munden,  og 
at  vor  nisteskræppe  denne  gang  havde  været  tynd  i  et  længere 
tidsrum  end  egentlig  behageligt.  Vi  havde  ved  vor  afreise  om 
aftenen  bestemt  os  til  at  forsøge  at  naa  over  til  sydsiden  af 
Whalesundet,  før  vi  igjen  stoppede,  og  dette  opnaaede  vi  ogsaa, 
men  først  efter  20  timers  anstrengende  reise.  For  sidste  gang 
tændte  vi  atter  tranlampen,  kogte  resten  af  vor  hare  og  nød  der- 
efter  en  god  lang  søvn  under  en  ubeboet  stenhyttes  rimede  og 
halvt  sammenstyrtede  tag.  Endnu  befandt  vi  os  i  ca.  30  kvart- 
miles  afstand  fra  expeditionens  vinterkvarter,  men  vi  naaede  dog 
dette  uden  vanskelighed  i  løbet  af  den  følgende  dag,  den  30te 
april.  Vor  lille  reise  var  saaledes  tilende,  og  var  end  dens  geo¬ 
grafiske  resultater  ikke  af  nogen  vidtrækkende  betydning,  saa  kan 
den  dog  muligens  tjene  til  at  vise  vor  tids  glacialforskere  veien 
til  et  af  de  gunstigste  steder  paa  jordens  overflade  for  nøiagtige 
studier  af  kjæmpebræerne,  deres  bevægelses  love  og  de  mange 
øvrige  fænomener,  der  ledsager  dem. 


En  eskimoisk  grav. 


